
EDITURA AMALTEA 


CARTEA ACEASTA SE DEDICĂ PRIETENEI MELE, 
THiA ROSE. CÂND AVEAM DOISPREZECE ANI, 
NE-AM JURAT CĂ VOM RĂMÂNE CELE MAI BUNE 
TOVARĂŞE... 

„ŞI, DUPĂ MAI MULŢI ANI DECÂT NE-AR PLĂCEA 
SĂ LE ŢINEM SOCOTEALĂ, CONTINUĂM SĂ FIM 
PRIETENE. 


ASOLIZARE FORŢATĂ 


Se aflau acum la numai un kilometru deasupra planetei şi coborau 
rapid. Prea rapid! Han deceleră, acţionând cu brutalitate jeturile de 
frânare. Apăsarea produsă de decelerare îl făcu să simtă ca şi cum 
cineva i-ar fi comprimat pieptul într-o menghină uriaşă. De acum 
gâfâiu încontinuu şi îndrăzni să-şi coboare ochii spre afişaţul 
rezervorului de aer. 

Gol! Acul indicator se afla la jumătatea zonei roşii. 

Ține-ţi cumpătul, Han, se încurajă el. Continuă să respiri. În 
costum trebuie să existe destul aer ca să-ţi mai ajungă două minute... 
cel puţin. 

Scutură din cap, simțindu-se ameţit. Fiecare respiraţie părea acum 
să-i ardă plămânii. 

Deceleră din nou, uşor, şi nava se cutremură pe neaşteptate. 

Am pierdut stabilizatorul frontal! 


NOROCUL NEGUSTORULUI 


Vechea navă pentru transport de trupe, o relicvă din vremea 
Războiului Clonelor, se afla pe orbita planetei Corellia, tăcută şi 
aparent în derivă. Aparenţele erau însă înşelătoare. Numită cândva 
Păzitorul Republicii, nava din clasa Liberator cunoştea acum o viaţă 
nouă sub numele Norocul negustorului. Interiorul fusese complet 
demontat şi reechipat cu un asortiment pestriţ de ambiente, iar în 
prezent adăpostea aproape o sută de fiinţe inteligente, multe dintre 
ele umanoide. În clipa aceasta însă numai puţine erau treze, deoarece 
era mijlocul ciclului de somn. 

Pe punte cartul se derula desigur în mod obişnuit. Norocul 
negustorului petrecea mult timp pe orbită, totuşi continua să fie 
capabilă de călătorii hiperspaţiale, deşi era lentă, după standardele 
moderne. Garris Shrike, şeful „clanului” comercial care trăia la bordul 
Norocului, era un conducător strict şi respecta protocoalele oficiale 
ale navei. De aceea, pe punte exista mereu un cart. 

Ordinele lui Shrike erau ascultate fără excepţie, fiindcă nu era un 
individ pe care să-l contrazici fără să fi avut un motiv foarte întemeiat 
şi un blaster cu încărcătura plină. Garris, un bărbat zvelt, de înălţime 
mijlocie şi arătos într-un fel aspru conducea clanul de negustori ca 
un despot prea puţin binevoitor. Şuviţele alb-argintii de la tâmple îi 
reliefau culoarea neagră a părului şi albastrul de gheaţă al ochilor. 
Gura lui avea buze subţiri, surâdea arar şi niciodată nu părea cu 


adevărat veselă. Garris Shrike era un ochitor de elită şi-şi petrecuse 
prima parte a vieţii ca vânător de recompense profesionist. Renunţase 
însă la meseria aceea din cauza „ghinionului” — mai precis, lipsa lui 
de răbdare îl făcuse să piardă recompensele cele mai mari, rezervate 
capturilor vii. În majoritatea cazurilor, cadavrele valorau considerabil 
mai puţin. 

Shrike avea un sinţ deformat al umorului, mai ales dacă era 
implicată suferinţa altor persoane. Atunci când participa la jocuri de 
noroc şi câştiga, se manifesta prin accese de voioşie nebunească, mai 
ales dacă era şi ameţit de băutură. 

Aşa cum se întâmpla acum. Aşezat la masa din fostul cureu al 
ofiţerilor, Shrike juca sabacc şi dădea pe gât halbă după halbă de 
bere alderaană tare, băutura sa favorită. 

Căpitanul examină cipurile-cărţi de joc şi calculă în minte. Trebuia 
oare să stea cuminte şi să spere că va completa un sabacc curat? În 
orice clipă, dealerul putea să apese un buton şi valorile de pe toate 
cipurile s-ar fi modificat. Dacă s-ar fi întâmplat asta, ar fi încurcat-o 
rău şi ar fi trebuit să mai tragă două cărţi, abandonându-şi majoritatea 
mâinii în câmpul de interferenţă din centrul mesei. 

Unul dintre jucători, un elomin mătăhălos, îşi întoarse brusc capul 
cu colţi ca de rinocer şi privi înapoia sa. Pe unul dintre panourile 
auxiliare „de stare” clipea o luminiţă. Elominul uriaş cu blană lăţoasă 
mârâi, apoi vorbi într-o bazică guturală: 

— Căpitane, ceva e-n neregulă cu senzorul de blocare al seifului 
cu armament. 

Shrike insista asupra respectării protocolului „corect” şi a ierarhiei 
de comandă, mai ales în legătură cu persoana sa. Cu excepţia cazurilor 
când participa la activităţi planetare, purta mereu uniformă militară 
la bordul Norocului — una pe care o concepuse e! însuşi, inspirată de 
ţinuta de gală a unu: Moff de rang înalt. Era împodobită cu „medalii” 
şi „decoraţii” pe care Shrike le culesese de la cămătari din toată 
galaxia. 

Acum, auzind avertismentul elominului, ridică privirea uşor 
împăienjenită, se frecă la ochi, apoi îşi îndreptă spatele şi aruncă 
cipurile-cărţi pe masă. 

— Care-i treaba, Brafid? 

Gigantul îşi încreţi râtul cu colţi. 

Nu-s sigur, căpitane. Acum arată normal, dar a pâlpâit ceva, ca 
şi cum încuictoarea ar fi fost scurtcircuitată pentru o secundă. Probabil 
e a lost doar o oscilație temporară de tensiune. 

Mişcându-se cu o grație neobişnuită şi o coordonare pe care nici 
„unitforma” de filfizon n-o putea diminua, căpitanul se sculă şi ocoli 
masa, pentru a examina el însuşi afişajele. Orice urmă de ameţeală 
alcoolică dispăruse. 

— Nu-i o oscilație de tensiune, decise el, ci altceva. 

Întoarse capul şi se adresă omului înalt şi voinic din stânga sa: 

— Larrad, vezi despre ce-i vorba. Cineva a scurtcircuitat încuietoarea 
şi rulează un program de simulare, ca să ne păcălească să credem că-i 
o oscilație de tensiune, Avem un hoţ la bord. Toată lumea-i înarmată? 

Larrad, care era chiar fratele său, încuviinţă din cap şi bătu cu 
palma pe tocul ce-i atârna pe coapsă. Elominul Brafid îşi pipăi 
„pişcătorul” — harponul electric care-i slujea ca armă, deşi extraterestrul 
lăţos era îndeajuns de voinic pentru a înşfăca majoritatea umanoizilor 
Şi a-i rupe în două pe genunchi. 

Ultima persoană prezentă, femela sullustan care pilota Norocul, 
se sculă, pipăindu-şi blasterul miniatural. 

— Gata de acţiune, căpitane! cârâi ea. 

În ciuda staturii mărunte, a guşilor ce-i fluturau ca nişte aripi sub 
maxilare şi a ochilor mari şi fascinant de luminoşi, Nooni Dalvo 
părea aproape la fel de periculoasă ca şi giganticul elomin care era 
prietenul ei cel mai bun de la bordul navei. 

— Bun, mormăi Shrike. Nooni, pune un paznic la seif, în caz că 
hoţul se va întoarce. Larrad, activează biosenzorii şi vezi dacă poţi 
identifica hoţul şi direcţia în care a plecat. 

Fratele lui încuviinţă din cap şi se aplecă peste consola de comandă 
auxiliară. 

- Om corellian, anunţă el după o clipă. Mascul... Tânăr... Înălţime 
— 1,80 metri... Păr şi ochi negri... Constituţie zveltă... Bioscanerul 
afirmă că-l recunoaşte. Se îndreaptă spre pupa, spre bucătărie. 

Expresia lui Shrike se înăspri, până ce ochii îi deveniră la fel de 
reci şi albaştri ca ghețarii de pe Hoth. 

— Puştiul Solo, rosti el. E singurul destul de încrezut ca să-ncerce 
aşa ceva. 

Îşi flexă degetele, apoi le strânse în pumni. Inelul de la o mână, 
tăiat dintr-o singură nestemată de veninul-sângelui devaronian, sclipi 
argintiu mat în luminile murale. 

— Ei bine, pân-acum l-am lăsat în pace, fiindcă-i un pilot de 
swoop bun şi n-am pierdut niciodată când am mizat pe el, dar totul 
are o limită. În noaptea asta o să-l învăţ să respecte autoritatea şi O să 
regrete că s-a născut. 


Dinţii lui Shrike sclipiră, mult mai scânteietor decât inelul. 

Sau că cu l-am „păsit” acum şaptesprezece ani şi l-am adus în 
Noroc. pe când era un mucos care-şi uda pantalonii. Sunt o persoană 
răbdătoare şi tolerantă, suspină teatrul căpitanul, aşa cum o ştie toată 
galaxia, dar am şi eu limitele mele. 

Privi spre fratele său, care părea destul de stingherit, şi se 
intrebă dacă Larrad îşi reamintea ultima corecție aplicată puştiului 
Solo, cu un an în urmă. Timp de două zile acesta nu putuse să 
mai umble. 

Buzele lui Shrike se subţiară. Nu intenţiona să tolereze moliciunea 
printre subordonații săi. 

— Aşa-i, Larrad? întrebă el foarte încet. 

— Aşa-i, căpitane! 


Han Solo strânse puternic în mână blasterul furat şi se furişă pe 
coridorul metalic îngust. Când conectase simulatorul şi spărsese 
încuietoarea seifului de armament, avusese la dispoziţie doar o 
secundă pentru a vâri braţul şi a înhăţa prima armă pe care o găsise. 
Nu avusese timp să compare şi să aleagă. 

Cu un gest nervos, îşi dădu peste cap şuviţele umede de păr 
castaniu ce-i căzuseră pe frunte şi de abia atunci îşi dădu seama că 
transpirase. Examină blasterul, pe care-l simţea greu şi incomod în 
mână. Până acum Han ţinuse rareori o asemenea armă şi, din ceea ce 
citise, ştia doar cum să verifice încărcătura. De fapt nu trăsese 
niciodată cu o armă. Garris Shrike nu le permitea decât ofiţerilor să 
umble înarmaţi. Mijind ochii în lumina slabă, tânărul pilot de swoop 
plisă plăcuţa din partea cea mai lată a ţevii şi examină afişaţul de 
dedesubt. Bun! Încărcătură completă. Poate că Shrike o fi tiran şi 
prost, dar conduce o navă bine pusă la punct. 

Tânărul n-ar fi recunoscut nici în ruptul capului cât de mult se 
temea și-l ura pe căpitanul Norocului negustorului. Cu mult timp în 
urmă învățase că trădarea spaimei, de orice fel, garanta încasarea 
rapidă a unei bătăi... sau mai rău. Singurul lucru pe care tiranii şi 
prostii îl respectau era curajul — sau cel puţin fanfaronada bravuri: şi 
de aceea Ilan Solo se deprinsese să nu îngăduie niciodată fricii să 
sasă lu supralaţa minţii sau inimii sale. Existau momente când era 
vup. conştient că aceasta exista, în adânc, îngropată sub straturile de 
duritate câştigată pe stradă, însă, ori de câte ori o recunoştea, Han o 
aliunda cu hotărâre, mai adânc. 

Cu titlu de încercure, ridică blasterul şi închise stângaci un ochi 
căprui, ţintind în direcţia ţevii. Capătul acesteia oscilă uşor şi Han 
blestemă în barbă, dându-şi seama că-i tremura mâna. Haide, se 
autoîncurajă, dovedeşte caracter, Solo! Merită să rişti niţel ca s-o 
ştergi din nava asta şi să scapi de Shrike. 

Privi instinctiv peste umăr, apoi reveni cu ochii spre înainte, la 
timp ca să se aplece pe sub un cuplaj energetic care atârna foarte Jos. 
Alesese traseul acela fiindcă evita toate cabinele şi zonele de 
destindere, însă era atât de îngust şi cu plafonul atât de jos, încât 
începea să sufere de claustrofobie, în vreme ce înainta în vârful 
picioarelor, împotrivindu-se imboldului de a se întoarce ca să se uite 
peste umăr. 

În faţă, tunelul se lăţi şi Han îşi dădu seama că ajunsese aproape 
de ţintă. Numai câteva minute, îşi spuse, continuând să avanseze cu 
o graţie furişă care-l făcea la fel de silențios ca pernuţele îmblănite 
ale labelor unui wonat. Ocoli modulele propulsiei hiperspaţiale, apoi 
ajunse la intersecţia cu un coridor mai lat. Coti la dreapta, uşurat că 
de acum putea să nu mai meargă gârbovit. 

Se apropie tiptil de uşa bucătăriei uriaşe şi ezită, ascultând şi 
adulmecând atent. Se auzeau sunete, da, însă erau cele la care se 
aşteptase. Zăngănitul uşor al tigăilor de metal, bufnetul aluatului, 
apoi zgomotele mai stinse ale frământării acestuia. 

Acum putea simţi şi mirosul aluatului. Era pâine wastril, favorita 
lui. Han strânse puternic din buze. Cu niţel noroc nu va mai fi aici, 
ca să mai mănânce din lotul acela. 

Vâri blasterul la centură, deschise uşa şi păşi în bucătărie. 

— Dewlanna..., rosti el încet. Eu sunt. Am venit să-mi iau rămas 
bun. 

Fiinţa înaltă şi îmblănita care frământase cu vigoare aluatul de 
wastril se răsuci, întorcându-se spre el cu un mârâit încet şi întrebător. 

Numele adevărat al Dewlannei era Dewiannamapia şi de aproape 
zece ani, de când sosise la bordul Norocului negustorului, pe când 
Han avea nouă ani, era prietena cea mai bună a tânărului. (Han 
habar nu avea unde se născuse el însuşi sau cine îi fuseseră părinţii. 
Dacă n-ar fi fost Dewianna, n-ar fi ştiut nici măcar că numele lui de 
familie era „Solo”.) 

Han nu putea vorbi limba wookiee — îl durea gâtul încercând să 
reproducă mârâielile, lătrăturile, răgetele şi mormăiturile, şi în plus 
ştia că suna ridicol —, dar o înţelegea foarte bine. Pe de altă parte, 
Dewlanna nu putea articula în bazică, însă o pricepea ca pe propriul 


ei grai şi de aceea comunicarea între om şi mai vârsinica văduvă 
wookiee era fluentă, totuşi... diferită. 

De ani buni, Han se obişnuise cu stilul acela de a discuta şi nici 
nu-l mai conştientiza. El şi Dewlanna pur şi simplu... vorbeau. Se 
înțelegeau perfect unul pe celălalt. Scoase blasterul furat şi-i cântări 
în palmă, atent să nu-l îndrepte spre prietena sa. 

— Da, răspunse comentariului Dewlannei, în noaptea asta va fi 
clipa cea mare. O şterg din Norocul negustorului şi nu mă mai întorc 
niciodată. 

Dewlanna mormăi îngrijorată şi reluă în mod automat frământatul 
aluatului. Han clătină din cap, rânjind strâmb. 

— Îţi faci prea multe griji. Sigur c-am plănuit totul. Am un costum 
spațial pitit într-un dulap de lângă docurile cargoboturilor robot, iar 
acolo este andocată o navă care va pleca imediat ce va fi descărcată 
şi realimentată. Un cargobot automat care se îndreaptă spre destinaţia 
dorită de mine. 

Dewianna lovi apăsat aluatul şi mârâi o întrebare. 

— Spre Ylesia, răspunse Han. Nu ţii minte ce ţi-am povestit? Este 
o colonie religioasă în apropiere de spaţiul hutt, care oferă sanctuar 
pelerinilor de oriunde. Acolo voi fi în siguranţă, departe de Shrike. 
Uite ce am aici! (Ridică un holodisc micuţ, arătându-l bucătăresei 
wookiee.) Doreau un pilot! Am folosit creditele de la ultima misiune 
şi le-am expediat un mesaj în care i-am anunţat că mă voi prezenta 
pentru interviu. 

Dewlanna mugi încetişor. 

— Hei, nu te pot lăsa să faci aşa ceva! protestă Han privind-o pe 
bucătăreasă, care aşeză pâinile în forme şi le glisă în grila termică 
pentru coacere. O să mă descurc. O să şterpelesc nişte credite în 
drum spre nava robot. Nu-ţi face griji! 

Wookiee îl ignoră şi traversă iute bucătăria, cu silueta ei lăţoasă 
şi uşor gârbovită mişcându-se rapid în ciuda vârstei avansate. Han 
ştia că Dewlanna avea aproape şase sute de ani. Era bătrână chiar şi 
peniru o wookiee. 

Dispăru pe uşa cabinei ei şi reapăru după câteva clipe, ţinând în 
mână o punguliţă ţesută dintr-un material mătăsos care, după cum 
arăta, putea fi chiar blană de wookiee. 

O întinse spre tânăr cu un scâncet slab şi insistent. 

Han clătină iarăşi din cap şi-şi duse mâinile la spate cu un gest copilăresc. 

Nu, rosti el apăsat. Nu-ţi iau economiile. Vei avea nevoie de 
creuluele astea ca să mi te alături. 


CAPCANA PARADISULUI Dr 17 


Dewlanna lăsă capui pe un umăr şi emise un sunet scurt, întrebător. 

— Sigur c-o să mi te alături! făcu Han. Doar nu crezi c-o să te las 
aici, să putrezeşti în temniţa asta spaţială? Shrike înnebuneşte tot 
mai mult pe an ce trece. Nimeni nu mai este în siguranţă la bordul 
Norocului. După ce ajung pe Yiesia şi mă aranjez, o să te chem să mi 
te alături. Planeta este un refugiu religios şi oferă sanctuar pelerinilor. 
Shrike n-o să ne poată atinge acolo. 

Dewlanna vâri mâna în pungă, scotocind prin creditele dinăuntru 
cu degetele ei lăţoase şi surprinzător de îndemânatice. Intinse câteva 
prietenului mai tânăr. Oftând, Han cedă şi le luă. 

— Mă rog... bine. Dar nu-i decât un împruniut, ai înţeles? O să ţi 
le restitui. Preoţii ylesiani oferă un salariu bun. 

Wookiee mormăi aprobator, apoi, pe neaşteptate, se întinse şi-i 
ciufuli părul cu laba ei masivă, lăsându-l zbârlit în toate direcţiile. 

— Hei! strigă Han. (Mângâierile wookiee pe cap nu erau chiar 
uşor de suportat.) De abia m-am pieptănat! 

Dewianna mârâi amuzată şi Han se îndreptă indignat. 

— Nu arăt mai bine când sunt ciufulit. Ţi-am spus de nu ştiu câte 
ori — termenul „ciufulit” nu-i un compliment printre oameni. 

O privi şi indignarea i se risipi când îşi dădu seama că nu avea să 
mai vadă pentru mult timp chipul miţos, drag, şi ochii albaştri blânzi. 
De multă vreme, Dewlanna fusese prietena lui cea mai apropiată şi, 
adesea, singura. Îi venea foarte, foarte greu s-o părăsească. 

Cu un gest impulsiv, se repezi spre statura ei masivă şi caldă şi 
o îmbrăţişă cu putere. Capul îi ajungea abia la jumătatea pieptului 
de wookiee. Han îşi putea reaminti vremea când nu ajungea nici la 
talia ei. 

— O să-mi lipseşti, murmură el cu faţa îngropată în blană şi simţi 
că ochii îl usturau de lacrimi. Ai grijă de tine. 

Dewlanna mugi încetişor, iar braţele ei lungi şi lăţoase îl cuprinseră, 
întorcându-i îmbrăţişarea. 

— Ce spectacol înduioşător! se auzi un glas rece şi foarte familiar. 

Han şi Dewlanna îngheţară amândoi, apoi se întoarseră şi dădură 
ochii cu bărbatul care pătrunsese prin cabina wookiee. Garris Shrike 
rămăsese în prag, cu trăsăturile sale frumoase încremenite într-un 
surâs care-i coagula lui Han sângele în vene. Alături o simţi pe 
Dewlanna cutremurându-se, fie de teamă, fie de ură. 

Înapoia căpitanului se vedeau alţi doi membri ai echipajului — 
Larrad Shrike şi elominul Brafid. Han încleştă pumnii frustrat. Dacă 
ar fi fost numai Shrike, ar fi cutezat să sară asupra lui. Ajutat de 


Dewlanna, l-ar fi putut doborî pe Garris, dar nu aveau nici o şansă să 
facă faţă şi lui Larrad şi elominului. 

Han era extrem de conştient de blasterul furat pe care-l îndesase 
la brâu. Pentru o clipă se gândi să-l folosească, apoi abandonă ideea. 
Shrike era cunoscut pentru iuţeala cu care scotea arma. Nu l-ar fi 
putut întrece în nici un caz, ba s-ar fi putut ca atât el cât şi Dewlanna 
să fie ucişi. În mod vădit, Shrike clocotea de furie. 

Tânărul îşi umezi buzele şi rosti: 

— Uite ce-i, căpitane, îţi pot explica... 

Shrike îşi îndreptă ţinuta şi miji ochii. 

— Ce anume poţi să-mi explici, trădător laş? Că ai furat de ia 
propria ta familie? Că i-ai trădat pe cei care au avut încredere în 
tine? Că ţi-ai înjunghiat binefăcătorul pe la spate, hof mucos! 

— Dar... 

— M-am săturat de tine, Solo! Până acum am închis ochii, fiindcă 
eşti un pilot de swoop al naibii de bun şi banii ăia din curse erau 
bineveniţi, dar răbdarea mea a ajuns la capăt! 

Shrike îşi ridică cu gesturi ceremonioase mânecile uniformei 
înzorzonate, apoi strânse mâinile în pumni. În lumina din bucătărie, 
inelul cu nestemata devaroniană scânteie argintiu mat. 

— la să vedem în ce fel îţi vor schimba atitudinea câteva zile de 
suferinţă datorată veninului-sângelui devaronian... plus poate câteva 
oase rupte. Fac asta pentru binele tău, băiete. Într-o bună zi, îmi vei 
mulţumi. 

Han înghiţi un nod, terorizat, când Shrike porni spre el. Cu doi 
ani în urmă, după ce câștigase concursul open de gladiatori de pe 
Jubilar, se simţise puternic, îl atacase pe căpitan... şi regretase imediat. 
Iuţeala şi forţa loviturii cu care-i răspunsese Garris îi proiectaseră 
capul spre spate şi-i spărseseră ambele buze atât de rău, încât 
Dewlanna fusese nevoită să-l hrănească timp de o săptămână numai 
cu terci. 

Bucătăreasa avansă mârâind şi Shrike duse mâna la blaster. 

— Nu te băga, babă wookiee! se răsti el, cu un ton aproape la fel 
de aspru ca al Dewlannei. Nu găteşti chiar atât de bine ca să-mi fie 
milă de tine. 

llan prinsese deja braţul îmblănit al prietenei sale şi o trăgea din 
răsputeri înapoi. 

Nu, Dewlanna! 

Ka îl scutură cu uşurinţa cu care un om ar fi alungat o insectă şi 

mugi spre Shrike. Căpitanul scoase blasterul şi haosul irupse. 

- Nu-u-u-u! răcni Han şi în aceeaşi clipă sări înainte, destinzând 
piciorul într-o figură învățată în bătăile de pe stradă. 

Căputa cizmei sale lovi în plin sternul lui Shrike. Plămânii 
căpitanului se goliră instantaneu cu un şuierat sonor şi bărbatul se 
prăvăli pe spate. Han căzu pe podea şi se rostogoli. O salvă de pişcător 
îi sfârâi pe lângă ureche. 

— Larrad! şuieră căpitanul şi Dewlanna porni spre el. 

Fratele lui Shrike scoase blasterul şi-l aţinti spre wookiee. 

— Opreşte-te, Dewlanna! 

Cuvintele sale nu avură un efect mai mare decât cele ale lui Han. 
Complet cuprinsă de furia de luptă wookiee, sângele îi vuia Dewlannei 
în urechi. Cu un urlet care-i asurzi pe combatanți, înhăţă încheietura 
lui Larrad şi o trase, rotindu-l pe bărbat şi smucindu-l, ca o parodie 
teribilă a unui copii care pocneşte din bici. Han auzi un scârţâit 
suprapus câtorva pocnete, când tendoanele şi ligamentele încheieturii 
cedară. Larrad Shrike zbieră, ascuţit şi pătrunzător, cu atâta durere 
încât corellianul simţi că-l doare propriul braţ prin empatie. 

Smulgându-şi blasterul de la centură, Han trase spre elomin, care 
sărise cu pişcătorul îndreptat către mijlocul Dewlannei. Brafid scoase 
un urlet şi-şi scăpă arma. Han fu uluit că reuşise să-l nimerească, dar 
nu avu la dispoziţie mult timp pentru a se minuna de precizia ochirii 
sale. 

Shrike se ridicase, clătinându-se, şi aţinti blasterul drept spre capul 
lui Han. 

— Larrad? urlă el spre fratele său care se zvârcolea în agonie. 

Acesta nu-i răspunse. 

Shrike armă blasterul şi se apropie şi mai mult de tânăr. 

— Termină, Dewlanna, lătră el spre wookiee, alifel amicul tău 
Solo moare! 

Han dădu drumul armei şi ridică braţele în semn de predare. 

Dewlanna încremeni instantaneu, mârâind încet. 

Shrike cobori uşor blasterul şi degetul i se încordă pe trăgaci. Pe 
chipul său era gravată duşmănie pură şi rea, apoi zâmbi şi ochii 
albastru-deschis sclipiră cu o satisfacţie nemiloasă. 

— Pentru nesubordonare şi lovirea căpitanului, anunţă el, te condamn 
la moarte, Solo. Să putrezeşti în toate iadurile care au existat vreodată! 

Han îngheţă, aşteptând ca salva să-l pârjolească dintr-o clipă în 
alta, dar în aceeaşi clipă Dewlanna mugi, îl îmbrânci pe tânăr în lături 
şi sări spre Shrike. Fasciculul de energie al blasterului o lovi drept în 
piept şi ea se prăbuşi într-un morman de blană arsă şi carne carbonizată. 


Dewlanna! răcni Han îndurerat. 

Cu o iuţeală pe care nu ştiuse că o deţinea, plonjă spre căpitan, 
placându-i la genunchi. Shrike căzu din nou pe spate, iar de data 
aceasta capul său se izbi violent de podea. Se înmuie şi-şi pierdu 
cunoştinţa. 

Han se târî înapoi la wookiee şi o întoarse cu blândeţe, văzând 
gaura mare pe care salva de blaster i-o deschisese în piept. Știu imediat 
că era mortală. Nici un droid medical construit vreodată n-ar fi putut 
vindeca aşa ceva. Dewlanna gemu, icni şi se strădui din răsputeri să 
respire. Han îşi strecură braţele sub umeri ei, străduindu-se să-i aline 
eforturile. Ochii albaştri ai bucătăresei se deschiseră şi, după o clipă, 
se fixară pe ai săi. Luciditatea îi reveni şi ea mârâi fără putere. 

— Nu, n-o să te abandonez! replică Han, strângând-o şi mai tare. 

Lacrimile îi înceţoşară vederea şi imaginea Dewlannei se defocaliză 
într-o suprafaţă de blană castanie. 

— Nu-mi pasă dacă nu mai plec! Dewlanna... 

Chinuindu-se din răsputeri, ea ridică o labă uriaşă şi îmblănită şi-l 
prinse de braţ. Han încercă să-i înţeleagă spusele. 

— Ştiu, rosti tânărul tare ca să fie auzit deşi plânsul îl îneca. Ştiu 
că ai ţinut la mine... — ea mârâi din nou — ca la copiii tăi. 

Înghiţi un nod şi-şi simţi gâtlejul încordat şi dureros. 

— Eu... şi eu simt la fel, Dewlanna. Eşti fiinţa cea mai apropiată 
de o mamă pe care am avut-o. 

Un geamăt lung de durere o cutremură pe wookiee, care hurui 
din nou. 

— Nu, insistă Han. Nu te părăsesc. O să stau cu tine până... până... 

Nu-şi putu încheia propoziţia. 

Dewlanna îl prinse de braţ cu o urmă a vechilor ei puteri şi mârâi 
insistent. 

— Dacă eu..., se strădui Han să-i înţeleagă vorbirea împleticită, 
dacă eu mor... este zadarnic? Ah, vrei să spui că dacă eu nu 
supraviețuiesc, tu ai murit zadarnic? 

Dewlanna încuviinţă din cap şi ochii ei pierduţi în mijlocul blănii 
îl fixară cu toată intensitatea pe care o putea mobiliza. Han clătină 
încăpățânat din cap. Cum s-o abandoneze, ca să moară singură? 

Bucătăreasa mârâi încet, abia audibil. 

— Da. Sunt sigur că vei fi în siguranţă, totuna cu puterea vieţii, 
spuse tânărui căutând să sune sincer. 

Ştia că unii wookiee credeau într-o putere unificată, care lega 
laolaltă toate existenţele. El considera că puterea aceea — nu putuse 

niciodată să traducă termenul cu exactitate, deoarece cuvântul 
wvokiee însemna atât „tărie” cât şi „forţă” — în care credea cu atâta 
străşnicie Dewlanna nu era decât o simplă superstiție. 

Dacă însă credinţa respectivă îi alina ultimele clipe de viaţă, Han 
nu intenţiona s-o contrazică. Îşi aminti ce-i spusese Dewlanna de 
câteva ori. 

— Puterea vieţii să fie cu tine... 

Pentru câteva clipe îşi dori să poată crede şi el asta. 

Dewlanna gemu de durere şi Han văzu că se sfârşea rapid. Apoi 
wookiee hurui siab şi el traduse automat: 

— Ultima ta dorinţă... 

Se înecă, de abia reuşind să mai pronunţe cuvintele: 

— Vrei... să plec... ca să trăiesc. ŞI să fiu... fericit. 

Se strădui din răsputeri să nu izbucnească în lacrimi. 

— Bine, o să plec. Mai am timp să ajung la nava robot înainte să 
decoleze. 

Dewlanna scânci stins. 

— Îţi promit, spuse Han răguşit. Plec imediat şi-ţi promit că nu te 
voi uita niciodată. 

Ea nu mai putea vorbi de acum, dar era sigur că-l auzise. O lăsă 
cu blândeţe pe podea, apoi se ridică şi luă blasterul. După aceea, 
aruncând o ultimă privire în urmă, Han se întoarse şi o luă la fugă. 

De data aceasta tropăiturile sale răsunară prin coridoarele 
Norocului negustorului: însă nu mai avea timp de discreţie. Trebuia 
să ajungă la cala de andocare şi la cargobotui yiesian! Habar nu 
avea când urma să decoleze, dar orarul de încărcare afişat pentru 
hamali anunţa că va pleca imediat ce droizii terminau alimentarea. 
Când el şterpelise costumui spaţial şi-l pitise, droizii de abia 
începuseră. 

Visul ylesian putea să decoleze în orice clipă! 

Gâfâind, Han sprintă spre ecluză, cu tălpile bubuind pe punţile 
ce fuseseră terenul lui de joacă de când fusese suficient de mare ca să 
aibă amintiri. În depărtare auzea glasuri somnoroase, amestecate cu 
strigăte şi ordine. 

Nu-i pot lăsa să mă prindă. Shrike mă va ucide. Siguranţa gândului 
acela dădu aripi picioarelor sale iuți. 

Derapă după ultimul colţ şi înhăţă costumul spaţial pe care-l 
ascunsese înapoia unui echipament de alimentare. Casca îi atârna 
peste braț, lovindu-l în mijloc, în timp ce tastă grăbit pe uşa ecluzei 
codul pe care-l furase. 


Vrecură câteva secunde. Zgomotele urmăritorilor sporeau în 
intensitate. Cu siguranţă însă aveau să creadă că pornise spre docul 
navetelor, sau chiar spre cel al capsulelor de salvare. Nimeni n-ar fi 
bănuit că era îndeajuns de nebun ca să încerce să se îmbarce clandestin 
lu bordul unui cargobot robot — cel puţin pe asta se bizuise tânărul... 

lceluza şuieră, deschizându-se. Han sări înăuntru, închise trapa şi 
începu să tragă de costum. Verifică nivelul aerului. Plin. Perfect! 
Iniţial plănuise să aducă şi câteva butelii suplimentare de oxigen, dar 
acum nu mai cuteza să se aventureze afară. Rezervorul costumului 
ajungea pentru două zile, ceea ce ar fi trebuit să fie suficient, dacă 
nu cumva Visul era o navă cu adevărat lentă. Fiind de tip robot, nu 
putea să afle ce curs va urma sau cât de rapid fusese programată să 
călătorească. 

Tânărul făcu o grimasă. Numai un om disperat ar fi recurs la 
această metodă de evadare, dar el era, într-adevăr, disperat. Spera 
doar că nu va ajunge mort pe Ylesia, pentru că i se terminase oxigenul. 

la să vedem... rezerva de tablete alimentare... completă. Rezervorul 
«de apă... plin. Perfect! Se simţea din nou mâna căpitanului Shrike, 
care insista ca tot echipamentul din navă să fie menţinut în stare 
perfectă de funcţionare. 

Han îşi trase costumul în sus, peste braţele salopetei cenuşii pe 
care o purta în interiorul navei, şi-l etanşă frontal. Luă casca, cu 
stângăcie din cauza mănuşilor, şi o aşeză pe cap. Era făcută aproape 
integral din sticlină şi putea să vadă în toate direcţiile, mai puţin la 
ceafă. În partea inferioară a căştii rula o serie de holograme, care-i 
prezentau parametrii Vitali ai corpului, volumul de oxigen disponibil 
şi alte date necesare supravieţuirii. În mod limitat, Han putea „vorbi” 
cu costumul său, apăsând cu bărbia pe maneta pentru comunicaţii şi 
dându-i instrucţiuni privind temperatura, amestecul de gaze din aer 
şi aşa mai departe. 

Deci asta-i, gândi tânărul călcând greoi spre trapa de legătură cu 
cargoboiul şi tastând codul final pentru egalizarea presiunilor între 
ccluză şi Visul ylesian. Auzi un şuier vag şi aerul fu evacuat din sas. 
Fiind o navă robot, Visul nu avea nevoie de aer pentru funcţionare. 
Interiorul ei conţinea acelaşi vid ca şi spaţiul cosmic. 

În cele din urmă trapa se deschise şi Han păşi înăuntru. 

Cargobotul era ticsii cu echipamente şi marfă, iar coridoarele 
erau luurte înguste. Visul nu fusese construită pentru a fi locuită de 
un echipaj uman, ci doar ca să asigure întreţinerile de rutină, şi Han 
era nevoit să avanseze pieziş. Pentru o clipă, mulţumi în gând că 

toate echipamentele fuseseră proiectate să funcționeze în condiţii de 
gravitație. În caz contrar, ar fi trebuit să se descurce în imponderabilitate 
şi atunci nu i-ar fi fost deloc uşor. 

De când fusese considerat suficient de matur pentru misiunile cu 
grad de risc, coreilianui ieşise de câteva ori din Norocul negustorului, 
purtând costum spaţial, alături de echipa de sudori, şi atârnase în 
spaţiu legat de navă numai printr-un cordon cu aspect fragil. În 
primele două rânduri fusese incitant, totuşi nu se dădea în vânt după 
imponderabilitate şi în scurt timp învățase să nu privească niciodată 
„în Jos”. ÎI cuprindea instantaneu ameţeala, când vedea sub tălpi 
doar vid care se întindea pe nenumărați ani-lumină. 

Acum avansă greoi spre „punte”, gândindu-se că acolo va exista 
spaţiu maxim. Ajunse în câteva clipe — Visul era într-adevăr o navă 
micuță. Dacă lista mărfurilor fusese corectă, cargobotul adusese 
mirodenii sclipstim de mâna întâi şi decola cu componente electronice 
corelliane de înaltă calitate, destinate întreţinerii fabricilor. 

Pentru o clipă Han se întrebă pe cine mituise Garris Shrike ca să 
poată primi mirodenii, deoarece acestea erau supuse unui control 
strict, exercitat de majoritatea guvernelor planetare şi de comisia 
comercială imperială. 

Se răsuci cu un umăr înainte, ca să pătrundă în cabina de 
comandă... şi îngheţă. 

In numele tuturor Fiilor lui Barab, ce caută aici un droid 
astromec” Era bine ştiut că droizii nu puteau pilota singuri navele, 
prin urmare acesta nu putea fi pilot. Îndărătul căştii de sticlină, Han 
făcu o grimasă. Droidul se afla acolo ca un soi de dispozitiv antifurt, 
un echipament de comunicare sofisticat care să ajute la oprirea hoţilor 
sau piraţilor spaţiali nepricepuţi. Han ştia că unui dintre motivele 
pentru care preoţii ylesiani doreau să angajeze un pilot — preferabil 
corellian, specificase anunţul — îl constituia pierderile de nave robot 
în urma atacurilor piraţilor. 

Rămânând nemişcat şi sperând că droidui nu-i detectase prezenţa, 
tânărul simţi Visul vibrând. leşim din andocare! Trebuie să mă fixez 
pentru accelerarea de desprindere! 

Se îndepărtă iute de punte, revenind spre zona încărcăturii. În 
cele din urmă, găsi ceea ce căuta... şi la timp. Un spaţiu îngust în 
care se putea aşeza, exact de mărimea cuvenită pentru a-i permite să 
se proptească în braţe şi picioare. 

Visul vibră iarăşi, apoi încă o dată. Mintal, Han îşi imagină clemele 
de andocare, căzând una câte una. Incă una, apoi... 

Nava se mai cutremură o dată, după care se zgâlţâi violent. 
Deoarece nu avea oameni la bord, Visul putea recurge la succesiuni 
de manevre mult mai dure decât cele utilizate într-o navă cu echipaj. 

Bun! Trupul lui Han fu scuturat, apoi tânărul se propti, împotri- 
vindu-se apăsării accelerației. Visul părăsise undocarea şi se îndepărta! 

Han se închipui distanţându-se de Norocul negustorului şi ieşind 
din îmbrăţişarea câmpului gravitațional al Corelliei. Închizând ochii, 
îşi imagină planeta sa natală rotindu-se lent pe fundalul stelelor. 
Corellia era o planetă frumoasă, cu mări albastre şi înguste, păduri 
verde-cafenii, deşerturi arse de soare şi oraşe întinse. Pe emisfera 
întunecată, scânteia aidoma unui cuirasat îndepărtat, înţesat de 
lumini... 

Şocul cel mai puternic al accelerației îl izbi în clipa aceea şi Han 
fu pironit, neconfortabil, de containerul din cală. Arn trecut la viteza 
luminii, înţelese el. 

Peste câteva clipe, când viteza navei devenise constantă, putu să 
se mişte din nou. Îşi flexionă braţele şi picioarele, şi se strâmbă, 
simțind zone dureroase pe tot trupul. De la lupta din bucătărie, îşi 
dădu seama. Gândul i-o reaminti pe Dewlanna cu o tristeţe bruscă şi 
viscerală. Lacrimile îl înţepară sub pleoape şi li se împotrivi cu 
îndârjire. Plânsul într-o cască de costum spaţial nu era o idee prea 
grozavă, deoarece nu te puteai şterge la ochi. 

Han inspiră adânc, străduindu-se să-şi stăvilească lacrimile. 
Dewlanna... gândi el. Prietena sa îşi sacrificase viaţa pentru a-i acorda 
şansa aceasta. 

Stăpâneşte-te, Solo! îşi porunci cu severitate. Gâtlejul îl durea, 
dar înghiţi cu greu nodul de acolo, apoi îşi muşcă buza, până ce 
dorinţa de a plânge dispăru. Nu-şi putea aminti ultima dată când 
lăcrimase, şi la ce bun s-o facă? N-o putea învia pe Dewlanna... 

Ştia că wookiee crezuse în viaţa de apoi a spiritului. Dacă avea 
dreptate în privinţa aceea, atunci poate că acum îl putea auzi. 

— Hei, Dewlanna, şopti tânărul, am reuşit! Am pornit. Merg spre 
Ylesia şi voi deveni pilotul cei mai bun din Sector. O să învăţ 
destule... şi o să câştig destul, ca să mă înscriu la Academie, aşa cum 
am visat mereu noi doi. Sunt liber, Dewlanna. 

Glasul i se frânse. Suntem în siguranţă, Dewlanna. Shrike nu mai 
poate pune mâna pe nici unul dintre noi... 

Înghesuit în spaţiul său strâmt, Han surâse cu o hotărâre 
înverşunată. Sunt liber şi ţi-o datorez numai ţie. Nu voi uita nici 
asta, niciodată! Dacă voi avea vreodată ocazia să mă revanşez, 

ajutând un wookiee, jur în faţa a orice ar exista — a oricărui zen, 
putere de viaţă sau forță — că nu voi ezita s-o fac. 

Trase adânc în piept aerul stătut din costumul spaţial. 

— Îți mulţumesc, Dewlanna, şopti el. 

Oriunde s-ar fi aflat ea acum, speră că-l putuse auzi. 


VISE YLESIANE 


r 

Ciana se trezi din somnul care-l doborâse, Han fu la început 
complet dezorientat. Unde sunt? se întrebă ameţit. Amintirile reveniră 
în imagini iuți şi violente: propria sa mână, ţinând un blaster... chipul 
lui Shrike, deformat de ură şi mânie... Dewlanna, horcăind, murind 
singură... 

Înghiţi cu greu un nod şi simţi durerea din gâtlej. Dewlanna făcuse 
parte din viaţa lui de când era un pici de opt, poate nouă ani. Îşi 
amintea ziua în care ea venise la bord însoţită de perechea ei, Isshaddik. 
Acesta fusese exilat de pe planeta natală a wookieelor pentru un delict 
la care Dewlanna nu se referise niciodată. Ea îl urmase în exil, aban- 
donând tot ce avusese vreodată — căminul şi puii ei aflaţi în creştere. 

După vreun an, Isshaddik fusese ucis în timpul unei operaţiuni 
de contrabandă pe Nar Hekka, o planetă din Sectorul hutt, iar Shrike 
o anunţase pe Dewlanna că putea rămâne la bordul Norocului negus- 
torului, ca bucătăreasă, deoarece începuse să-i placă felul în care 
pătea. Dewlanna ar fi putut reveni pe Kashyyyk — la urma urmelor, 
ea nu comisese nici un delict —. dar alesese să rămână pe Noroc. 

Din cauza mea, se gândi Han, localizând duza alimentatorului cu 
apă ul căştii şi aspirând puţin lichid. După aceea extrase cu limba 
«două tablete alimentare şi le înghiţi cu altă sorbitură de apă. Nu erau 
mäncare adevărată, dar aveau să-i ofere necesarul pentru o zi... A 
rămas din cauza mea. Voia să mă protejeze de Shrike... 

Suspină, ştiind că era adevărat. Wookiee se numărau printre 
camarazii cei mai statornici şi mai loiali din galaxie, sau cel puţin 
aşa auzise. Prietenia şi devotamentul lor nu se acordau cu uşurinţă, 
însă, o dată dăruite, nu mai puteau fi clintite. 

Han se lăsă pe spate în nişa sa, controlând rezervorul de oxigen. 
Era trei sferturi plin. Se întrebă cât de mult se îndepărtase Visul pe 
durata somnului său. În scurt timp, avea să meargă în cabina de 
comandă, pentru a vedea dacă putea să descifreze aparatura 
autopilotului. 

Mintea îi pluti în trecut, reamintindu-şi cu tristeţe de Dewlanna, 
apoi se destinse, când gândurile îi poposiră la episoade şi mai 
îndepărtate. Cea mai veche amintire „reală” a sa — toate celelalte 
erau doar fragmente fără înțeles, bucățele de imagini prea vechi şi 
prea distorsionate ca să aibă vreun înţeles — era ziua în care Garris 
Shrike îl adusese „acasă”, pe Norocul negustorului. 

Copilul se ghemuise în intrarea fundăturii murdare şi ude, 
străduindu-se să nu plângă. Era prea mare ca să plângă, nu? Chiar 
dacă îi era frig şi foame, şi chiar dacă era singur. Pentru o clipă, 
copilul se întrebă de ce era singur, dar o uşă metalică gigantică se 
trânti peste gândul acela, închizând totul îndărătul ei. Înapoia uşii se 
afla primejdia, înapoia uşii se aflau... lucruri rele. Durere şi... şi... 

Băieţelul scutură din cap şi părul lins şi slinos îi căzu în şuviţe pe 
faţă. Il dădu peste cap cu o mână atât de murdară încât culoarea 
naturală a pielii de abia se mai distingea. Purta numai o pereche de 
pantaloni zdrenţuiţi şi o tunică ruptă, fără mâneci, care îi era prea 
mică. Era descult. Avusese vreodată încălțăminte ? 

Se gândi că parcă îşi amintea de pantofi. Pantofi buni, frumoşi, 
cu care cineva îl încălţase şi apoi îl ajutase să le lege şireturile. 
Cineva blând, care zâmbea şi nu se încrunta, care era curat şi mirosea 
frumos, care purta haine frumoase... 

BUM!! 

Uşa se închise din nou şi micul Han (ştia că acela era numele lui, 
dar nu ştia să aibă şi alt nume) se înfiora sub durerea din minte. Ştia 
prea bine că nu trebuia să lase gândurile acelea să-i umple mintea. 
Asemenea gânduri şi amintiri erau rele şi răneau... mai bine să nu se 
gândească la ele. 

Smiorcăi iarăşi şi-şi şterse zadarnic nasul care-i curgea. Îşi dădu 
seama că stătea într-o baltă de murdărie şi că picioarele îi erau atât 
de reci, încât de abia le mai putea simţi. Noaptea se lăsase de acum 
şi promitea să fie geroasă. 

Foamea se zvârcoli în stomacul lui Han ca o creatură vie, o 
fiinţei care muşca dureros. Nu-şi mai amintea când mâncase ultima 
dată. Oare în dimineaţa aceasta găsise într-o ladă de gunoi fructul 
kavasa copt şi zemos, doar pe jumătate mâncat? Sau asta se întâmplase 
în seara trecută? 

Decise că nu mai putea sta locului. Trebuia să se mişte. Han ieşi 
din fundătură, pe trotuar. Ştia cum să cerşească... cine îl învățase s-o 
facă? 

BUM! 

Nu conta cine-l învățase, dar îl învățase bine. Adoptând expresia 
sa cea mai jalnică, băieţelul îşi târşâi picioarele spre trecătorul cel 
mai apropiat. 

— Vă rog..., doamnă, scânci el. Mi-e foame, mi-e aşa foame... 

Intinse mâna cu palma în sus. Femeia căreia i se adresase încetini 
doar puţin, apoi îi privi palma murdară şi tresări brusc, trăgându-şi 
fusta ca să nu se atingă de el. 

— Doamnă..., murmură stins Han şi se întoarse s-o privească nu 
doar cu interes profesional. 

Avea haine frumoase, moi şi strălucitoare... luminând cumva sub 
razele puternice ale lămpilor stradale din portul corellian. 

Li reamintea de cineva, cu ochii ei mari şi negri, cu pielea catifelată, 
cu părul... 

BUM!! 

Incepu să scâncească, deznădăjduit, cu trupuşorul zgâlțâit de 
frig, foame, mâhnire şi singurătate. 

— Hei! Han! 

Glasul tăios, dar nu neprietenos, străpunse zidul său de 
suferinţă. Smiorcăind şi icnind, Han ridică ochii şi văzu o siluetă 
înaltă aplecându-se deasupra lui. Avea păr negru şi ochi albaştri. 
Duhnea a bere alderaană şi a fum ce provenea de la cel puţin 
şase droguri ilegale, totuşi nu se clărina, spre deosebire de mulți 
alți trecători. 

Văzând că Han înălțase privirea spre el, bărbatul se lăsă pe vine, 
ajungând cu faţa doar cu puţin deasupra ochilor puştiului. 

— Eşti prea mare ca să plângi pe stradă, ştii asta, nu-i aşa? 

Han încuviinţă din cap, continuând să smiorcăie, totuşi se strădui 
sä se «utocontroleze. 

— Du, s-stiu... ştiu. 

La început sâsâise puţin, aşa cum făcuse atunci când începuse să 
vorbească. Asta fusese cu mult, mult timp în urmă, gândi el. Începuse 

să vorbească o dată cu venirea iernii, şi iarna avea să revină în 
curând. Incepuse să vorbească de când... 

BUM!! 

Piciul se cutremură iarăşi, când mintea sa alungă cu fermitate 
toate amintirile din vremea aceea. La suprafaţă ieşi altceva, ceva ce 
ienorase la început, în jalea lui, şi ochii i se holbară. Bărbatul 
acesta îl strigase pe nume! De unde îmi ştie numele? 

— Cine... cine eşti? şopti el. De unde ştii cum mă cheamă? 

Bărbatul rânji, dezvelindu-şi dinţii. Han îşi dădea seama că dorea 
să fie o expresie prietenoasă, însă ceva din persoana necunoscutului 
îl înfiora. li reamintea de haitele de canide care îşi vânau prada 
prin fundături. 

— Eu ştiu multe, puştiule, replică bărbatul. Spune-mi căpitanul 
Shrike. Poţi repeta numele ăsta? 

— Da, că-pi-ta-nul S-shrike, repetă Han nesigur. 

Scâncetele i se opriseră şi sughiţă. 

— Dar... dar de unde îmi ştii numele? 

Bărbatul întinse braţul, ca şi cum ar fi vrut să-i ciufulească părul, 
apoi zări murdăria şi păduchii din părul puştiului şi se răzgândi. 

— Poate că te surprinde, Han, dar eu ştiu aproape tot ce se petrece 
aici, pe Corellia. Ştiu cine s-a pierdut şi cine a fost găsit, cine-i de 
vânzare şi cine a fost vândut, şi unde-s toate secretele. De fapt, sunt 
de mai mult timp cu ochii pe tine. Îmi pari un puşti îsteţ. Eşti isteţ? 

Han îşi îndreptă ţinuta şi-l privi drept în ochi. 

— Da, căpitane, rosti el străduindu-se să nu-i tremure glasul. 
Sunt isteț. 

Ştia că era. Cineva care n-ar fi fost isteţ n-ar fi rezistat atâtea 
luni pe stradă. 

— Bravo, asta-mi place, puştiule! Ei bine, aş avea nevoie de un 
puşti isteţ. De ce nu vii cu mine? Iţi pot da o masă zdravănă şi un pat 
cald. (Rânji din nou.) Şi fac prinsoare că ti-ar plăcea să-mi vezi 
nava. 

Ridică un deget spre cerul care se întuneca. 

Han încuviinţă energic. Mâncare? Un pat? Şi mai ales... 

— O navă spaţială? Da, căpitane! Când o să fiu mare, vreau să 
fiu pilot! 

Bărbatul râse şi întinse mâna. 

— Haide, atunci! 

Han îşi lăsă mânuţa să fie cuprinsă de palma mare a lui Shrike şi 
împreună porniră spre astroport... 

Han se foi şi scutură din cap. N-ar fi trebuit să merg cu el atunci, 
se gândi. Dacă n-aş fi făcut-o, Dewlanna ar fi încă în viaţă... 

Dar dacă n-ar fi plecat cu Shrike, probabil că într-o noapte s-ar fi 
trezit şi ar fi constatat că vreltii îi ronţăiseră urechile şi nasul, aşa 
cum păţise alt „ştrengar al străzilor” care fusese „salvat” de Garris 
Shrike. 

Surâse amar. Căpitanul Shrike nu avea nici un firicel de altruism. 
EI recruta copii şi-i folosea, pentru a obţine un profit. Aproape pe 
fiecare planetă pe unde trecea Norocul, Shrike încărca un grup de 
„Salvaţi” şi-i cobora cu naveta pe străzi, unde îi lăsa sub conducerea 
unui droid pe care-l programase personal, F8GN. Optgene, cum îi 
spuneau ei, le aloca „teritorii? şi le urmărea acţiunile, în timp ce 
copiii bântuiau străzile, cerşind şi furând. 

Pentru cerşit, îi folosea pe cei mai mici, pe cei slabi sau deformaţi. 
Fetiţa atacată de vrelti, Danalis, se descurcase mereu bine. Shrike o 
pusese să lucreze din greu ani buni, promiţându-i că atunci când va 
câştiga suficient pentru el, îi va aranja faţa, astfel încât să arate din 
nou a om. 

N-o făcuse însă niciodată. Pe la paisprezece ani, Danalis îşi dăduse 
evident seama că Shrike nu se va ţine de cuvânt şi într-o „noapte” 
intrase în ecluza Norocului şi pornise ciclul de evacuare a aerului... 
fără să îmbrace un costum. 

Han făcuse parte din echipa care curăţase ecluza şi se înfiora 
când îşi reamintea. 

Biata Danalis... şi-o reamintea, predând lui Optgene sumele 
obţinute după o zi de cerşit. Droidul era înalt şi subţire, construit din 
metal roşiatic-arămiu. Fusese reparat de atâtea ori încât avea petice 
peste tot, de parcă ar fi purtat un veşmânt recondiționat. Petice arămii, 
aurii, oţelii... şi un petic rotund şi argintiu în vârful capului. 

Han putea încă să-i audă glasul în minte. Optgene avea difuzoarele 
dereglate şi „vocea” lui alterna între un bas mieros şi o piţigăială 
ascuţită, evident sintetizată. Indiferent însă cum s-ar fi auzit, toţi 
erau numai ochi şi urechi la spusele sale... 

- la, dragii mei copii, a primit fiecare teritoriul? 

Scârțâind, droidul de culoarea bronzului îşi răsuci capul pe gâtul 
ca o ţeavă, privindu-i pe cei opt copii din Norocul negustorului care 
se înşiruiseră în fața lui. 

Toţi, inclusiv Han, care avea numai cinci ani, răspunseră afirmativ. 

Bine, dragi copii, continuă droidul cu un ton grav care se 
preschimbă brusc într-un chiţăit, atunci să vă anunţ misiunile. Padra 

- privi spre un băieţel cu un an mai mare ca Han —. azi îti vom oferi 
cea dintâi ocazie să ne arăţi cât de util poţi să fii pentru aceşti bieţi 
cetăţeni împovăraţi cu credite, bijuterii şi comunicatoare individuale 
scumpe. 

Ochii droidului sclipiră sinistru. Aveau culori diferite — unul se 
arsese cu mult timp în urmă şi Shrike îl înlocuise cu o lentilă 
recuperată de la un droid aruncat la fier vechi, astfel că Optgene 
avea un „ochi” roşu şi celălalt verde. 

— Padra, doreşti să-i ajuţi pe aceşti sărmani cetățeni pe care 
noaptea i-a prins pe drum? întrebă Optgene, lăsându-și capul pe un 
umăr şi strecurând în glas un ton de camaraderie artificială. 

— Sigur că da! strigă băiatul, privindu-l triumfător pe Han şi pe 
ceilalţi. S-a terminat cu cerşitul de copilaş! murmură el aţâţat. 

Han, care de abia începuse să înveţe talentele necesare golirii 
buzunarelor altora cu iuţeală şi discreţie, simţi o undă de invidie. 
Furtişagul era simplu, o dară ce îi deprindeai tainele. Ca hoţ de 
buzunare, era mult mai uşor să îndeplineşti cota lui Optgene pentru 
o zi de „lucru”, decât în calitate de cerşetor. Cerşitul necesita 
acostarea a cel puţin trei ținte, pentru o singură reuşită. 

Însă furtişagurile erau modul cel mai bun prin care să câştigi 
bani serioşi! Dacă alegeai bine ținta, puteai câştiga dintr-o singură 
operaţiune destul pentru a-i da lui Optgene cota înainte de amiază, 
iar după aceea erai liber să re joci. Han se întrebă dacă Optgene 
avea să-i acorde timp pentru antrenament, dacă se grăbea şi-şi cerşea 
cota zilnică înainte să termine ceilalți. 

Îi plăcea să se antreneze cu droidul subțire şi roşcar, deoarece 
Oprgene arăta teribil de caraghios în haine! Se înveşmânta în straie 
specifice planetei pe care se aflau şi fie stătea nemișcat, fie trecea pe 
lângă ucenicul său. Han învățase să-i subtilizeze ceasul, creditele şi 
chiar unele bijuterii, fără ca droidul să-i fi detectat degetele. 

Cu toate acestea, nu reușea s-o facă în sută la sută din cazuri. 
Han se strâmbă puţin, când se îndepărtă, pentru a începe cerşitul. 
Optgene cerea perfecțiunea de la mica sa bandă, mai ales de la hoţii 
de buzunare. Nu l-ar fi lăsat pe Han să înceapă să fure, până n-ar fi 
fost sigur că o putea face perfect, de fiecare dată. 

Absent, Han ridică o mână de noroi şi şi-o frecă între palme, 
apoi se mânji pe fața deja transpirată. De fapt, pe ce planetă se 
afla? Nu-şi amintea să-i fi auzit numele. Băştinaşii aveau piele verde, 
urechi mici pivotante şi ochi imenşi purpuriu-închis. Han învățase 
doar câteva cuvinte în limba lor, dar prindea repede graiurile străine 


32 e II - 2 


şi ştia că până ce Norocul negustorului avea să plece, o va putea 
înțelege bine şi o va vorbi — cel puţin, argoul străzii — acceptabil. 

Indiferent ce planetă ar fi fost, era toridă. Arşiţă şi umezeală. 
Băiatul ridică ochii spre cerul albastru-verzui decolorar pe care ardea 
un soare porrocaliu-lăptos. Nu-l atrăgea deloc gândul de a petrece 
Câteva ore pe strada ce-i fusese alocată, scâncind, cerşind şi 
convingându-i pe trecători. Detest să cerşesc, gândi el cu amărăciune. 
Când voi creşte, o să-i conving să mă lase să fur, nu să cerşesc. Sunt 
sigur că voi fi un hoţ bun şi că nu sunt un cerşetor chiar aşa priceput. 

Ştia că aspectul său exterior corespundea — în ultimii doi ani, se 
mai înălţase, totuşi era îndeajuns de slăbuţ ca să fie numit costeliv. 
Ştia de asemenea cum să-şi facă vocea servilă şi comportamentul 
linguşitor şi umil, de parcă numai disperarea l-ar fi împins să solicite 
atât cât să-şi ducă zilele. 

Se gândea că poate un rol important îl aveau ochii săi. Poate că 
resentimentul şi ruşinea secrete pe care le simţea fiindcă trebuia să 
cerşească i se citeau în ochi şi ţintele potențiale le puteau distinge 
acolo. Nimeni nu respecta un cerşetor, iar Han, mai mult ca aproape 
orice, nutrea dorinţa nedeclarată de a fi respectat. 

Nu dorea să fie doar respectat, ci şi respectabil. Nu-şi putea aminti 
multe din viaţa pe care o dusese înainte ca Garris Shrike să-l fi 
descoperit cerşind pe Corellia, dar ştia cumva că, odată, lucrurile 
stăruseră altfel. 

Cu mult timp în urmă, fusese învățat că cerşetoria era o ruşine. 
Iar furtul... furtul era şi mai rău. Han îşi muşcă furios buza. Ştia că 
cineva, poate părinţii pe care nu şi-i putea aminti, îi spuseseră 
lucrurile acelea. Cândva, cu mult timp în urmă, el fusese învățat alte 
căi... alte valori. 

Dar acum... ce putea face? La bordul Norocului negustorului, exista 
o singură regulă esenţială. Dacă nu munceai — cerşeai sau furai. Dacă 
refuzai să munceşti, să cerşeşti sau să furi — nu mâncai. Han nu avea 
alte talente pe care să le poată oferi. Era prea mic ca să piloteze şi 
nu era îndeajuns de voinic ca să încarce marfa de contrabandă. 

Dar nu voi fi mereu aşa! îşi reaminti el. Cresc în fiecare zi! In 
curând voi fi mare, în numai cinci ani voi avea zece ani şi atunci, 
poate, voi fi destul de mare ca să pilotez! 

Han descoperise că, atunci când era decis să reuşească ceva, avea 
succes şi era sigur că pilotajul nu va reprezenta o excepţie. 

lar când voi putea pilota, am şters-o din Norocul negustorului, 
gândi el, cu mintea lunecându-i automat într-un vis vechi despre 

care nu povestise niciodată nimănui. Odată îl destăinuise unuia dintre 
ceilalţi copii, dar micul vrelt îl spusese tuturor. Shrike şi ceilalți 
râseseră de Han săptămâni la rând, numindu-l „Căpitanul Han din 
Flota Imperială”, până ce băiatul simţea că-i vine să se ascundă 
undeva cu palmele peste urechi. Avusese nevoie de tot controlul posibil 
ca să ridice din umeri şi să pretindă că nu-i păsa... 

Da, şi când voi fi cel mai bun pilot şi voi câştiga o grămadă de 
credite, mă voi înscrie la Academia Imperială. Voi deveni ofiţer al 
Flotei. Apoi mă voi întoarce şi voi pune mâna pe Shrike, îl voi 
aresta şi va fi deportat în minele de mirodenii de pe Kessel. O să 
moară acolo... Gândul acela îi făcea colțurile gurii să se ridice în 
sus, în rânjetul unui prădător. 

La capătul cel mai îndepărtat al visului său, Han se închipuia 
încununat de succes şi respectat, cel mai bun pilot din galaxie, având 
propria sa navă, o mulţime de prieteni devotați şi o grămadă de 
credite. Şi... o familie. Da, propria lui familie. O soţie frumoasă 
care să-l adore, cu care să împartă aventurile, şi copii, poate. Va fi 
un tată bun, nu-şi va abandona copiii, aşa cum el însuşi fusese 
abandonat... 

Han presupunea că fusese abandonat, deşi nu-şi putea reaminti 
absolut nimic în privința aceea. Nu-şi ştia nici măcar numele de 
familie, aşa că nu ar fi putut încerca să-şi caute familia. Sau poate... 
poate că părinţii lui nu îl abandonaseră... 

Poate că fuseseră ucişi, sau poate că el fusese răpit. Han decisese 
că prefera scenariul acela. Dacă se gândea că părinţii săi muriseră, 
nu mai era aşa de furios pe ei, deoarece nu-l puteau ajuta dacă erau 
morţi, nu? 

FHorărâse că pe viitor îşi va considera mama şi tatăl morţi. Aşa 
era mai uşor... 

Ştia că probabil nu va afla niciodată adevărul. Singura persoană 
care cunoştea ceva despre trecutul lui era Garris Shrike. Căpitanul 
îi repeta mereu lui Han că dacă va fi capabil, dacă va munci şi cerşi 
cu succes, dacă va câştiga suficiente credite, într-o bună zi îi va 
destăinui secretul felului în care ajunsese să bântuie pe străzile 
Corelliei în ziua aceea. 

Buzele băiatului se strânseră. Cum să nu, căpitane, gândi el. La 
fel cum doreai să-i repari şi chipul lui Danalis... 

Han ridică ochii spre semnele de pe stradă. Nu le putea citi pe 
cele în limba locală, dar sub fiecare exista şi traducerea în bazică. 
Da, acesta era teritoriul ce-i fusese alocat. 


Inspiră adânc, apoi îşi recompuse trăsăturile. O femelă cu piele 
verde, îmbrăcată într-o robă scurtă, venea spre el, 

— Doamnă..., scânci şi se ghemui spre ea, cu o mânuţă întinsă 
rugător, vă rog, doamnă frumoasă. Ajutaţi-mă, vă rog... pâinea cea 
de toate zilele, doar un bănuţ. Mi-e foameeeee... 

Urechiuşele ca nişte cupe verzi pivotară spre el, apoi femela 
întoarse capul şi trecu mai departe. 

Băiatul mormăi în barbă un termen vulgar din argoul 
contrabandiştilor şi se pregăti să aştepte următoarea ţintă... 

Han scutură din cap şi se sili să se smulgă din vise. Era momentul 
să meargă şi să vadă unde ajunsese Visul ylesian. 

Ridicându-se din nişa improvizată, se strecură prin pasajele 
strâmte, până ajunse la cabina de comandă. Droidul astromec era tot 
acolo, cu luminiţele clipind, ca şi cum ar fi fost cufundat în „gânduri”. 
Era un model R2 relativ nou, încă strălucind argintiu şi verzui şi cu 
cupola perfect curată. În interiorul acesteia, Han zărea ledurile ce 
pâlpâiau în timpul funcţionării. Era cuplat la comenzile navei prin 
intermediul unui cablu. 

Probabil că droidul fusese echipat cu un senzor de mişcare, 
deoarece îşi roti „capul” cupolă spre Han, care intră plin de 
îndrăzneală în cabină. 

Luminile droidului clipiră energic în timp ce „vorbi”, dar, desigur, 
undele sonore nu se transmiteau prin vid. Han îşi activă unitatea de 
comunicaţii a costumului şi, brusc, casca îi fu copleșită de piuituri, 
ţiuituri şi şuierături alarmate. 

— Țiu... bip-ţiu... țiu-piu-ţiu! anunţă evident surprins astromecul. 

Han privi în jur, căutându-i droidul pereche şi nu zări nici unul. 
Oftă. Comunicatorul costumului său avea să-i transmită cuvintele 
droidului, dar cum putea discuta realmenre cu R2 fără un translator? 
Cum vorbea cu acesta programatorul său? 

Îşi activă comunicatorul. 

— Hei, tu! 

— Țiu... bip, piu-bip! replică serviabil droidul. 

Han se strâmbă şi-l înjură în rodiană, în argoul negustorilor, apoi 
în bazică. 

— Ce să fac? mârâi el. Dac-ai fi avut măcar un modul de bazică... 

Am un modul de bazică, domnule, anunţă R2 cu glas indiferent. 

Cuvintele îi sunau sec şi mecanic, dar perfect inteligibil. 

llan se halhă o clipă la maşinărie, apoi rânji. 

Iei! Asta choor ă-i o surpriză! Cum de poţi vorbi? 

-— Deoarece la bordul acestei nave nu era loc atât pentru o unitate 
ustromec, cât şi pentru unitatea ei pereche, stăpânii mei m-au 
programat cu un modul de transmisiuni în limbaj bazic, ca să pot 
comunica mai uşor. 

- Perfect! strigă Han, simțind un val de uşurare. 

Nu se dădea în vânt după droizi, dar cel puţin avea cu cine să mai 
schimbe o vorbă şi se putea chiar dovedi necesar ca ei doi să comunice. 
De obicei, călătoriile spaţiale erau rutiniere şi sigure... dar întotdeauna 
existau şi excepţii. 

— Regret, domnule, adăugă R2, dar vă faceţi vinovat de intrare 
neautorizată. Nu ar trebui să vă găsiţi aici. 

— Ştiu, încuviinţă Han. Am făcut autostopul cu nava asta. 

— Îmi cer scuze, domnule, dar unitatea aceasta nu înțelege termenul 
utilizat. 

Han îi adresă un nume nepoliticos. 

— Îmi cer scuze, domnule, dar unitatea aceasta nu înţelege... 

— Gura! răcni tânărul. 

R2 amuţi. 

Han inspiră adânc şi începu: 

— R2, eu sunt un pasager clandestin. Cuvântul ăsta există în 
memoria ta? 

— Da, domnule. 

— Bine. Am suit clandestin la bordul acestei nave, deoarece trebuie 
să ajung pe Ylesia. Ştii, mă angajez ca pilot pentru preoţii ylesiani. 

— Am înţeles, domnule. Cu toate acestea, trebuie să vă informez 
că în calitate de droid-supraveghetor, având misiunea de a păzi această 
navă şi încărcătura ei, trebuie să sigilez toate ieşirile când ajungem 
pe Ylesia, apoi să-mi anunţ stăpânii asupra prezenţei dumneavoastră 
la bord, lăsând astfel reținerea dumneavoastră în seama corpului de 
securitate. 

— Auzi, amice, făcu Han generos, când ajungem pe Ylesia să faci 
exact aşa. Când preoţii vor vedea cum corespund tuturor cerinţelor 
lor, n-o să dea nici un rahat de vrelt pe felul în care am ajuns la ei. 

— Îmi cer scuze, domnule, dar unitatea aceasta nu înţelege... 

— Gura! 

Han îşi examină afişajul rezervorului de oxigen, apoi spuse: 

— Haide, R2, vreau să văd cursul de zbor, viteza şi timpul estimat 
de sosire pe Ylesia. Afişează, te rog, datele respective. 

— Regret, domnule, dar nu sunt autorizat să vă ofer aceste 
informaţii. 

Încetişor, Han începea să dea în clocot; de abia se stăpânea să nu 
tragă un şut în droidul recalcitrant cu bocancul greu al costumului 
spaţial. 

— R2, explică el cu o răbdare exagerată, trebuie să văd cursul de 
zbor, viteza şi TES-ul, deoarece trebuie să calculez de cât oxigen 
mai dispun. 

— Îmi cer scuze, domnule, dar unitatea aceasta... 

— GURA! 

Han începuse să transpire şi modulul de refrigerare al costumului 
îşi mări consumul energetic. Străduindu-se să rămână calm, corellianul 
continuă: 

— Ascultă-mă cu atenţie, R2. Nu ai un sistem de operare care te 
instruieşte să încerci să păstrezi în viaţă fiinţele inteligente, ori de 
câte ori este posibil? 

— Da, domnule, programul acesta de operare este inclus în toţi 
droizii astromec. Pentru ca un droid să pricinuiască vreun rău deliberat 
unei fiinţe inteligente sau să îngăduie prin neintervenţie să i se întâmple 
ceva rău, trebuie să-i fie modificat modulul sistemului de operare. 

— Perfect, încuviinţă Han. (Corespundea cu ceea ce ştia despre 
programarea astromecilor.) Ascultă-mă, R2: dacă nu-mi arăţi cursul 
de zbor, viteza şi TES-ul, s-ar putea să fii răspunzător pentru moartea 
mea, cauzată de lipsa de oxigen. Acum ai înţeles? 

— Vă rog să detaliaţi, domnule. 

Han îşi explică situaţia, plin de răbdare. Când termină, droidul 
tăcu o clipă, reflectând în mod evident. În cele din urmă bâzâi o dată 
şi spuse: 

- Mă voi conforma solicitării dumneavoastră, domnule, şi voi 
afişa datele cerute pe ecranul interfaţă de diagnoză. 

Tânărul oftă prelung şi uşurat. Deoarece nava era în esenţă un 
robot gigantic, nu avea elemente de comandă vizibile pe console, ci 
doar nenumărate leduri pâlpâitoare, totuşi, pentru întreţinere şi reparaţii, 
în consola de comandă exista un ecran încorporat. Han îl ocoli prudent 
pe R2 şi cobori privirea spre ecran. 

Informaţiile se derulară atât de rapid pe display, încât nici un om 
nu le-ar fi putut citi. Han se întoarse spre droid. 

Afişează datele din nou şi lasă-le acolo, până le pot citi! Ai 
priceput? 
Da, domnule, încuviinţă R2 cu glas aproape umil. 

Tânărul studie câteva minute cifrele şi diagramele de pe ecran, 

stinţind cum neliniştea i se preschimbă în teamă reală. Nu avea nici 

un instrument de scris şi nici nu putea accesa navicalculatorul, dar 
încerca un sentiment neplăcut faţă de ceea ce vedea. Muşcându-şi 
buza, se strădui să se concentreze şi reluă de câteva ori calculele, 
mintal. 

Visului ylesian îi fusese stabilită o rută foarte ocolită, pentru a 
evita cele mai periculoase regiuni bântuite de pirați în spaţiul hutt. 
De asemenea, viteza cargobotului era mult mai mică decât ar fi fost 
capabilă nava, mai mică chiar decât cea cu care Norocul negustorului 
călătorea de obicei prin hiperspaţiu. 

Nu era bine. Nu era bine deloc. Han îşi dădu seama că dacă ruta 
şi viteza nu erau modificate, oxigenul avea să i se termine cu aproxi- 
mativ cinci ore înainte ca Visul să asolizeze pe Ylesia. Nava avea să 
coboare cu un cadavru la bord... cadavrul său. 

Se răsuci spre droid: 

— R2, trebuie să m-ajuţi! Dacă nu modific cursul şi viteza, nu voi 
avea oxigen suficient ca să închei călătoria. Voi muri şi va fi vina ta. 

Ledurile droidului pâlpâiră, în timp ce maşinăria analiza datele 
receptate. În cele din urmă, vorbi: 

— Eu nu am ştiut că sunteţi la bord, domnule. Nu pot fi responsabil 
pentru moartea dumneavoastră. 

— Nu, nu, clătină Han din cap în interiorul căştii. Lucrurile nu 
stau deloc aşa, R2. Dacă tu ştii despre situaţia aceasta şi nu faci 
nimic, atunci vei pricinui moartea unei fiinţe inteligente. Asta doreşti? 

— Nu, răspunse droidul. 

Chiar şi glasul său artificial părea uşor încordat, iar luminiţele îi 
clipeau rapid şi aleatoriu. 

— Prin urmare, continuă Han inexorabil, trebuie să faci tot ce-ţi 
stă în putinţă ca să-mi împiedici moartea. Aşa este? 

- Eu... eu... 

Droidul vibra acum agitat. 

— Domnule, sunt împiedicat să vă ajut. Programarea mea este în 
conflict cu echipamentul hardware. 

— Ce vrei să spui? făcu Han îngrijorat. 

Dacă micul droid se supraîncărca şi se dezactiva, el n-ar mai fi 
putut accesa comenzile manuale de „diagnoză”, despre care ştia că 
trebuiau să se găsească undeva înapoia panourilor acelea. Trebuiau 
să fie foarte mici, fiind utilizate numai de tehnicienii care testau 
autopilotul navei robot. 

— Programarea mea mă împiedică să vă informez... 

Han făcu un pas mare spre droid şi îngenunche în faţa lui. 


— Trăsni-te-ar blasterul! (Lovi cu pumnul în partea superioară a 
cupolei transparente a lui R2.) O să mor! Spune-mi! 

Droidul se legănă agitat şi Han se întrebă dacă avea să se 
dezactiveze pur şi simplu din cauza tensiunii generate de conflictul 
programării. Apoi însă vorbi: 

— Am fost prevăzut cu un bolţ limitator, domnule, care mă 
împiedică să vă satisfac solicitarea! 

Un bolţ limitator! Han înhăţă prompt fragmentul de informaţie. 
la să vedem, unde poate fi? 

După o clipă, îl zări, în partea de jos a învelişului metalic al 
droidului. Se aplecă, îl prinse şi trase de el. 

Nimic. Bolţul nu se clinti. 

Han strânse mai tare şi încercă să răsucească bolţul. Icni de efort, 
transpirând realmente puternic de data aceasta, şi-şi imagină că putea 
simţi moleculele de oxigen pierzându-se într-un flux constant. Auzise 
că hipoxemia nu era chiar cea mai rea modalitate de a muri — prin 
comparaţie cu decomprimarea explozivă sau cu împuşcarea, de 
exemplu —, dar nu intenţiona deloc s-o verifice pe propria piele. 

Bolţul nu se mişcă. Han încercă mai tare, smucindu-l şi înjurând 
în şase-şapte limbi extraterestre, totuşi limitatorul încăpățânat nu ceda. 

Trebuie să găsesc ceva cu care să-l lovesc, gândi Han privind 
disperat prin cabina de comandă. Nu zărea însă nimic — nici măcar o 
cheie fixă sau hidraulică —, absolut nimic! 

Brusc îşi aminti de blaster. II lăsase în cală, în nişa improvizată 
în care se adăpostise. 

— Stai locului, îl instrui pe R2, apoi porni din nou să se strecoare 
cu greu prin coridoarele înguste. 

Folosirea blasterului în interiorul unei nave spaţiale — chiar dacă 
nepresurizată — nu era o idee prea grozavă, dar tânărul era disperat. 

Reveni cu arma şi-i examină reglajele. Putere minimă, se gândi. 
Fusciculul cel mai îngust. Din cauza stângăciei cauzate de mănuşile 
costumului spaţial, avea probleme în reglarea corectă a intensității 
energetice şi lăţimii razei. 

L.edurile droidului clipiseră frenetic încă de când Han se întorsese 
în cabină, iar acum R2 piui plângăreţ: 

Domnule? Domnule, pot să vă întreb ce faceţi? 
Scup de bolţul limitator, răspunse Han încruntat. 

Tinti, miji ochii şi apăsă uşor pe trăgaci. 

Un fulger de energie irupse şi micuțul droid scoase un 
[IIMIHUUUUU! mât de ascuţit, încât păruse realmente un țipăt. Bolţul 

limitator căzu pe punte, lăsând în urmă o cicatrice neagră de arsură 
pe metalul altfel strălucitor al lui R2. 

— Asta-i! exclamă Han mulţumit. Acum, R2, fii amabil şi condu-mă 
la interfețele şi comenzile manuale din nava ta. 

Droidul extinse ascultător un „picior” mobil cu rolă şi se deplasă 
spre panourile de comenzi, trăgând după el cablul interfaţă. Stângaci 
în costumul său spaţial, Han îl urmă şi se ghemui în faţa instrumentelor. 
Acţionând în conformitate cu instrucţiunile droidului, detaşă capacul 
superior al unuia dintre panourile identice şi lipsite de orice caracteristici 
exterioare şi studie consola micuță de comenzi. Blestemând dificultatea 
de a manipula elementele de control cu mănuşile greoaie, începu să 
folosească modul interfaţă manuală pentru a decupla hiperpropulsia. 
Modificarea cursului şi vitezei se putea face doar în spaţiul real. 

După ce reveniră în spaţiul real, Han calculă cu grijă alt curs, 
utilizându-l pe R2 ca să efectueze calculele mai complexe pentru saltul 
care avea să-i readucă în hiperspaţiu. 

Tânărul avu nevoie de ceva timp pentru a stabili noul curs şi 
viteza, dar în cele din urmă deplasă iarăşi comutatorul CONECTARE 
HIPERPROPULSIE. Peste o secundă, simţi zguduitura care anunţa 
că hiperpropulsia intrase în acţiune. Han se prinse disperat de consola 
de instrumente, în vreme ce nava se năpusti în hiperspaţiu pe noul 
curs, cu o viteză mult mai mare. 

După ce Visul ylesian opri acceleraţia, menţinând viteza constantă, 
Han inspiră adânc şi expiră apoi foarte lent. Se lăsă să cadă pe podea 
şi rămase acolo, cu picioarele întinse în faţa sa. Brrr! 

— Cred că vă daţi seama, domnule, vorbi R2, că acum va trebui să 
asolizaţi manual. Modificarea cursului şi vitezei a invalidat protocoalele 
de asolizare existente, care erau pre-programate. 

— Da, ştiu, încuviinţă Han şi se rezemă, obosit, cu spatele de consolă. 

Luă o sorbitură de apă şi mestecă două tablete alimentare. 

— Nu exista însă altă cale, continuă el. Sper să pot acţiona 
comenzile suficient de rapid ca să asolizăm. (Privi în jur, prin cabina 
de comandă.) Păcat că tinicheaua asta nu are videcran. 

— Autopilotul nu poate să vadă, domnule, aşa că informaţiile 
vizuale îi sunt inutile, atrase atenţia îndatoritor R2. 

— Nu se poate! exclamă sarcastic Han. Crezusem că droizii pot 
vedea la fel ca şi noi! 

— Nu, domnule, nu putem. Noi identificăm obiectele din jur prin 
releele vizuale, care traduc în date electronice din... 

— Taci, şuieră Han prea obosit ca să mai aibă chef să-l tachineze. 

Rezemându-se bine cu spatele de consolă, închise ochii. Făcuse 
tot ce putuse pentru a-şi salva viaţa, ducând nava spre Ylesia pe o 
rută mai scurtă şi cu viteză mai mare. 

Lunecă apoi în somn şi o visă pe Dewlanna, aşa cum fusese cu 
mult timp în urmă, când ei doi se întâlniseră prima dată... 

Han era pe jumătate ieşit prin fereastră, când auzi țipătul dinapoia 
sa: 

— Am fost jefuiţi! 

Strângând bine săculeţul cu prada, împinse din picioare, zvârco- 
lindu-se şi străduindu-se să se strecoare prin spaţiul strâmt. In bezna 
de afară îl aştepta siguranţa. Un zbieret disperat de femeie: 

— Bijuteriile mele! 

Han icni de efort şi-şi dădu seama că rămăsese înțepenir. Se 
luptă să-şi stăvilească panica. Trebuia să iasă! Casa aparţinea 
unor bogătaşi şi cu siguranţă poliția avea să vină imediat ce era 
chemată. 

Blestemă în gând noua modă din arhitectura corelliană, care 
făcuse ca locuinţa aceasta luxoasă să fie construită cu ferestre înguste, 
deşi înalte din podea până în plafon. Publicitatea afirma că asemenea 
ferestre îi puteau opri pe spărgători. Ei bine, decise el încruntat, s-ar 
fi putut să aibă dreptate. Han se strecurase înăuntru ceva mai devreme, 
prin una dintre uşile ce se deschideau spre grădină, apoi rămăsese 
ascuns până se asigurase că toţi cei din casă adormiseră. După 
aceea se aventurase să aleagă şi să fure din bogăţiile lor. Fusese 
perfect încrezător că-şi putea strecura trupuşorul slăbuţ, de nouă 
ani, prin ferestrele acelea, pentru a dispărea în noapte. 

Icni iarăşi de efort, împingându-se disperat cu picioarele. Era 
posibil să se fi înşelat în privinţa aceea... 

Un glas se auzi înapoia sa. Femeia! 

— Uite-l! Puneţi mâna pe el! 

Han se răsuci şi mai mult pe o parte, se zvârcoli violent şi apoi, 
brusc, se trezi că ieşise prin fereastră şi cădea. Nu dădu totuşi drumul 
săculețului, când se prăbuşi peste răzorul perfect îngrijit de liane 
dorva înflorite. Plămânii i se goliră instantaneu de aer şi pentru un 
moment rămase locului, gâfâind, ca un drel scos din apă. Piciorul 
pe care căzuse îl durea, la fel şi capul. 

— Cheamă poliţia! 

Strigătul de bărbat se auzise din casă şi Han ştiu că mai dispunea 
doar de câteva secunde pentru a scăpa. Silindu-se să ignore durerea 
din picior, se rostogoli pe o parte şi se sculă. 

Sub lumina lunii, distingea în faţă nişte arbori mari. Ar fi putut 
să se piardă cu uşurinţă printre ei. 

Pe jumătate şchiopătând, pe jumătate alergând, porni spre 
adăpostul copacilor. Decisese să nu-i spună lui Optaene ce se 
întâmplase. Droidul l-ar fi putut acuza că de când se apropia de 
zece ani începuse să devină mai lent. 

Han se strâmbă în timp ce alerga. Nu devenise mai lent, ci pur şi 
simplu azi nu fusese în apele lui. Incă de când se sculase, simţise o 
durere surdă de cap şi fusese ispitit să se declare bolnav. 

Deoarece nu era aproape niciodată bolnav, probabil că ar fi fost 
crezut, totuşi lui Han nu-i plăcea să dea dovadă de slăbiciune în 
faţa altor indivizi din Norocul negustorului. Mai ales în faţa lui 
Shrike. Căpitanul nu rata nici o ocazie de a-l călca în picioare. 

Acum ajunsese la adăpostul copacilor. Cum să procedeze în 
continuare? Putea auzi zgomote de oameni alergând, aşa că nu 
dispunea de foarte mult timp ca să decidă. Muşchii hotărâră în numele 
lui. Brusc, săculeţul fu prins între dinţi, simţi scoarţa copacului sub 
palme şi tălpile cizmelor sale uzate se cocoțară pe primele ramuri. 
Han sui, trase cu urechea, apoi sui din nou. 

Încetini de abia când ajunsese mai sus de raza vizuală a unei 
priviri întâmplătoare din partea urmăritorilor. Se aşeză pe o 
ramură, lipindu-se cu spatele de trunchiul arborelui, gâfâind şi 
simțind cum i se învârte capul. Se simțea amețit, îi era greață şi, 
pentru o clipă, se temu că va vomita, trădându-şi ascunzătoarea. 
Işi muşcă însă buza, se strădui să rămână nemişcat şi treptat îşi 
mai reveni. 

Judecând după configuraţia stelelor, zorii aveau să apară peste 
câteva ore. Han îşi dădu seama că va avea probleme să ajungă la 
timp la naveta Norocului. Shrike avea oare să-l abandoneze, ori îl 
va aştepra? 

Dedesubtul lui, oamenii scotoceau zona împădurită. Luminile 
clipeau în noapte şi băiatul se lipi mai tare de trunchiul copacului, 
cu ochii închişi, strângându-se cu disperare în ciuda ameţelii. Dacă 
măcar capul nu i-ar mai fi pulsat aşa... 

Se întrebă dacă fuseseră aduse bioscanere şi se înfiora. Îşi simţea 
pielea fierbinte şi parcă prea întinsă, deşi noaptea era răcoroasă şi 
adia vântul. 

Întunericul se destrăma, prevestind zorii, iar Han se întrebă ce 
făcea Dewlanna. Avea să-i simtă lipsa, în cazul în care Norocul 
părăsea orbita fără el? 


In cele din urmă luminile se stinseră şi paşii se pierdură în 
depărtare. Han aşteptă alte douăzeci de minute, pentru a se asigura 
că urmărilorii plecaseră cu adevărat, apoi, ţinând săculeţul cu dinţii, 
cobori cu grijă, mişcându-se exagerat de precaut, deoarece capul îl 
durea îngrozitor. Fiecare zguduitură, până şi simplul mers, îi dădea 
amețeli şi dureri, şi trebuia să încleşteze dinţii pentru a îndura 
suferinţa. 

Merse... şi merse. In câteva rânduri îşi dădu seama că moțăise în 
timp ce păşea şi de două ori căzu şi fu ispirit să rămână pur şi simplu 
acolo, pe jos. Totuşi ceva îl împinse mai departe, pe măsură ce zorii 
luminau străzile şi casele din jur. Dimineţile corelliane erau 
minunate, observă Han amețit. Până atunci nu mai sesizase niciodată 
cât de frumoase erau culorile cerului. Doar dacă lumina nu i-ar fi 
rănit ochii... 

Zorii se preschimbară în zi. Răcoarea lăsă locul căldurii, apoi 
arşiței. Han transpira şi vederea îi era înceţoşată. In cele din urmă 
însă ajunse la astropori. De acum se mişca aidoma unui automat, 
punând pur şi simplu un picior în faţa celuilalt, dorindu-și să se 
poată întinde şi adormi în mijlocul drumului. 

În faţa lui, acum... naveta Norocului! Cu un icnet care era 
aproape un scâncet de plâns, Han se împinse mai departe. Ajunsese 
aproape la rampă, când prin trapă apăru o siluetă înaltă. Shrike. 

— Unde naiba ai fost? 

Gestul cu care căpitanul îl prinsese de brag nu era defel prietenos. 
Han ridică săculeţul şi Shrike îl înhaţă. 

— Bine cel puţin că nu te-ai întors cu mâna goală, mârâi el. 

Examină rapid conţinutul săculețului, încuviințând plin de 
satisfacţie. De abia după ce termină, păru să-şi dea seama că Han 
se legăna. 

~- Ce-i cu tine? 

Han nu mai putea de acum să vorbească în mod coerent, aşa că 
se mulțumi să clatine din cap. Cunoştinţa îl părăsea şi-i revenea în 
valuri, aidoma unei transmisiuni bruiate. 

Shrike îl zgâlțâi puţin, apoi îşi puse palma pe fruntea lui. Când îi 
simţi căldura, trase o înjurătură. 

- Ai febră. Să te las aici...? Dacă-i ceva contagios? 

Se încruntă, străduindu-se evident să ia o decizie. In cele din 
urmă, cântări din nou în palmă săculețul cu bijuterii. 

— Cred că ţi-ai câştigat o zi de infirmerie, puştiule, murmură el. 
Haide! 


CAPCANA PARADISULUI Ea 43 


Han încercă să suie pe rampă, apoi se împletici şi totul i se făcu 
negru în faţa ochilor... 

Reveni la o conştientă parțială mult mai târziu şi auzi glasuri 
certându-se — unul în wookiee şi celălalt în bazică. Dewlanna şi Shrike. 

Wookiee 'nărâi insistent. 

— Imi dau seama că-i bolnav, încuviinţă Shrike, dar puștii mei nu 
mor nici dacă tragi cu blasterul în ei. După două zile de repaus, o 
să-şi revină. N-are nevoie de droid medical şi nu-s de acoril cu asta. 

Dewlanna mormăi nemulțumită şi Han, traducând în mod reflex, 
fu surprins de insistența ei. Simţi o labă îmblănită aşezând ceva rece 
pe fruntea sa. Era minunat după pârjolul acela. 

— Am spus nu, şi n-am vorbit în vânt! făcu Shrike şi plecă, tropăind 
şi blestemând-o pe wookiee în toate limbile pe care le ştia. 

Han deschise ochii şi o văzu pe Dewlanna aplecându-se peste el. 
Wookiee îi mormăi uşor şi băiatul se strădui să chiţăie. 

— Destul de rău..., încuviinţă ca răspuns la întrebarea ei. Mi-e 
sete... 

Dewlanna îl ridică în capul oaselor şi-i dădu apă, în sorbituri 
mici, fără grabă. li spuse că avusese febră mare, atât de mare încât 
se temuse pentru viaţa lui. 

După ce Han termină de băut, se aplecă şi-l ridică în braţe. 

— Unde... unde merg... 

Ea îi spuse să tacă — îl ducea pe planetă, la un droid medical. 
Han se simţea plutind de ameţeală, totuşi se strădui să şoptească: 

— Nu... căpitanul Shrike... se va supăra rău... 

Dewlanna replică scurt şi la obiect. Până atunci, Han n-o mai 
auzise niciodată înjurând. 

El îşi pierdu cunoştinţa în vreme ce străbăteau coridoarele navei 
şi următoarea sa amintire clară fu momentul când fusese prins cu 
centuri în scaunul unei navete. Han nu ştiuse că Dewlanna putea să 
piloteze, dar ea manevra competent comenzile cu labele uriaşe şi 
blănoase. Naveta se desprinse din instalaţia de andocare, apoi 
acceleră spre Corellia. 

Febra îi producea halucinaţii lui Han, care continua să-şi 
imagineze că auzea vocea lui Shrike, suduind. Încercă să-i spună 
Dewlannei despre asta, dar constată că nu avea putere să articuleze 
cuvintele... 

Când îşi reveni în simţiri, se afla în sala de aşteptare a droidului 
medical. Dewlanna stătea pe un scaun, strângându-i protector 
trupuşorul slăbănog în braţe. 


O uşă se deschise brusc şi droidul apăru. Era mare şi alungit, 
echipat cu unităţi antigravitaţionule, astfel că pluti în jurul pacientului, 
când Dewlanna îl aşeză pe masa de consult. Han simţi o înțepătură 
şi droidul îi luă o probă de sânge. 

— Inţelegeţi bazica, doamnă? întrebă droidul. 

Pentru o clipă, Han fu gata să răspundă că bineînţeles că 
înțelegea bazica şi cine era „cdoamna”, pentru ca apoi Dewlanna să 
mugească. Ah, da, desigur. Droidul medical vorbea cu ea. 

— Tânărul pacient a contractat febră tanamen corelliană, anunţă 
droidul, şi a făcut o formă destul de severă. Aţi procedat bine că n-aţi 
mai aşteptat şi că aţi venit imediat. Va trebui să rămână sub observaţie 
aici, până mâine. Doriţi să rămâneţi şi dumneavoastră? 

Dewlanna mormăi afirmativ. 

— Perfect, doamnă. Pentru a-i reface echilibrul metabolic, voi utiliza 
terapie prin imersiune bacteriană. Aceasta îi va reduce şi febra. 

Han aruncă o privire spre cuva bacteriană şi se strădui, fără 
putere, să o iu la fugă spre uşă. Dewlunna şi droidul îl opriră cu 
uşurinţă. Băiatul simţi altă înțepătură în braţ, apoi întregul Univers 
se înclină într-o parte şi alunecă în beznă... 

Han deschise ochii, dându-şi seama că reveria i se transformase 
în somn şi apoi în vise. Scutură din cap, amintindu-şi cât de nesigur 
pe picioare fusese când Dewlanna şi droidul îl ajutaseră să iasă din 
cuva bacteriană. După aceea Dewlanna plătise tratamentul din mica 
ei rezervă de credite şi pilotase înapoi la Norocul negustorului. 

Tânărul se strâmbă. Shrike făcuse realmente o criză de nervi şi 
Han se temuse că-i va azvârli pe amândoi în spaţiu. Dewlanna însă 
nu dăduse nici cel mai mic semn de teamă, ci se interpusese între 
căpitan şi Han şi insistase că făcuse ceea ce trebuia, altfel puştiul ar 
fi murit. 

În cele din urmă, Shrike o lăsase mai moale, fiindcă descoperise 
că una dintre bijuteriile furate de Han în noaptea aceea avea o perlă 
de dragon krayt autentică. Căpitanul se potolise, când aflase cât valora. 

Cu toate acestea, nu-i restituise Dewlannei banii pentru tratamentul 
medical... 

Han oftă şi închise ochii. Pierderea Dewlannei era ca o rană de 
cuţit — indiferent cât s-ar fi străduit, nu se putea îndepărta de durere 
şi de amintiri. Îşi coborâse garda şi se trezi pe neaşteptate gândindu-se 
la Dewlanna ca fiind încă în viaţă, imaginându-şi-o, vorbind cu ea, 
povestindu-i despre problemele pe care le avusese cu recalcitrantul 
R2... doar pentru a fi readus la realitate de o durere aproape la fel de 

imediată şi pârjolitoare precum cea pe care o simţise cu o zi în urmă, 
când îi ţinuse în braţe corpul muribund. 

Sorbi din nou puţină apă, străduindu-se să-şi îndepărteze nodul 
din gât. Îi era dator Dewlannei... îi datora foarte multe. Îi datora 
viaţa... ba chiar şi adevărata sa identitate... 

Suspină. Până la unsprezece ani, singurul său nume fusese „Han”. 
Adesea se întrebase nedumerit dacă nu avea şi un nume de familie. 
Într-un rând îi pomenise Dewlannei despre grija aceea, alături de 
convingerea că singurul care-i cunoştea adevărata identitate nu putea 
fi decât Shrike. 

La scurt timp după aceea, Dewlanna învățase să joace sabacc... 

Han auzise zgrepțănatul uşor de la uşa cubiculului său şi se 
deşteptase instantaneu. Ascultând atent, auzi din nou zgrepțănatul, 
apoi un scâncet încetişor. 

— Dewlanna? şoptri el şi lunecă jos din pat, strecurându-şi picioarele 
desculțe în salopeta de navă. Tu eşti? 

Ea mârâi uşurel dinapoia uşii. Han îşi trase salopeta, o încheie 
şi deschise uşa. 

— Cum adică — ai veşti importante pentru mine? 

Dewlanna intră, fremătând de surescitare din tot trupul uriaş şi 
îmblănir. Han o lăsă să treacă şi ea se aşeză pe cuşeta îngustă. 
Fiindcă nu exista nici un scaun, băiatul luă loc alături. Wookiee îl 
avertiză să vorbească încet şi, privind ceasul, Han văzu că era miezul 
nopţii. 

— Ce faci la ora asta? o întrebă nedumerit. Să nu-mi spui că ai 
jucat sabacc până acum?! 

Ea încuviinţă din cap, iar ochii albaştri îi scânteiară aţâțaţi prin 
blana lățoasă, brun-castanie. 

— Despre ce-i vorba? De ce trebuia să vorbeşti neapărat cu mine? 

Wookiee mormăi în surdină şi Han se îndreptă, brusc transfigurat. 

— Mi-ai aflat numele de familie? Cum? 

Răspunsul ei fu un singur nume. 

— Shrike, murmură Han. Într-adevăr, dacă-l ştie cineva, numai 
el poate fi acela. Ce... cum s-a-ntâmplat? Cum mă cheamă? 

Numele lui, îi spuse Dewlanna, era „Solo”. Shrike se îmbărase 
rău de tot şi începuse să se laude cât de mult valora perla de dragon 
krayt şi ce afacere bună avea să facă atunci când o va vinde. Perfect 
inocentă, Dewlanna îl întrebase dacă Han provenea dintr-o 
descendență de hoţi iscusiţi. Shrike explodase în hohote de râs la 
sugestia aceea. 


— Poate că unele ramuri ale familiei da, dar Solo ăsta? bolborosise 
el, chicotind de încântare şi făcând o pauză pentru a mai trage o 
duşcă de bere alderaană. Mă tem că nu, Dewlanna. Părinţii puştiului 
erau... 

Se oprise apoi brusc în mijlocul propoziției, fixând-o pe wookiee 
cu o privire suspicioasă. 

— De fapt, de ce te interesează pe tine? întrebase el, abandonând 
buna dispoziție de moment. 

Dewlanna nu-i răspunsese, ci aruncase pe masă miza cerută de 
Shrike, apoi o ridicase la rândul ei. 

— Solo, şopti Han încetişor testând numele. Han Solo... Numele 
meu întreg este Han Solo. 

Ridică ochii spre Dewlanna şi chipul i se lăţi într-un surâs larg. 

— Îmi place! Sună grozav! 

Dewlanna scânci uşurel şi, trecând un braţ lung în jurul lui, îl 
strânse puternic. 

El zâmbi, reamintindu-şi, dar era un surâs trist. Dewlanna îi dorise 
binele, însă descoperirea că se numea „Solo” dusese la revenirea în 
memorie a unuia dintre cele ma: groaznice episoade din copilăria sa. 
Când Norocul revenise pe orbita Corelliei, Han îş: făcuse timp de la 
furturile din buzunare şi spargerile de locuinţe şi se dusese la o arhivă 
publică, pentru a întreprinde cercetări. 

Lui Shrike nu-i plăcea ca „salvaţii” săi să petreacă timp pentru a-şi 
spori educaţia. Toţi copiii de la bordul Norocului negustorului căpătau 
o educaţie la nivel elementar, prin intermediul navicalculatorului, 
atât cât să ştie să citească şi să poată număra banii. Shrike le tăia 
copiilor elanul de a învăţa ceva în plus. 

Han îşi continuase studiile în secret, pe de o parte fiindcă, în 
mod reflex, voia să contrazică dorinţa căpitanului, şi, pe de altă 
parte, mulţumită încurajărilor Dewlannei. Băiatul avea tendinţa să 
ignore subiectele care nu-i erau pe plac — de exemplu, istoria — şi 
să-şi petreacă timpul cu cele care-l atrăgeau, aşa cum erau poveştile 
de aventuri şi rezolvarea ecuaţiilor matematice. Ştia cât de 
importantă era matematica pentru oricine ar fi dorit să devină pilot, 
aşa că se străduia din răsputeri s-o stăpânească din ce în ce mai 
bine. 

După ce Dewlanna descoperise ce făcea Han, îi supraveghease 
programa, silindu-l să studieze subiecte pe care altfel le-ar fi ignorat, 
rămânând cu pete albe în cunoaştere. Fără chef, el abordase ştiinţele 
fizice şi istori 

Fusese surprins să descopere că unele dintre bătăliile reale erau la 
Iel de incitante ca orice altceva citise în saga de aventuri. 

În ziua aceea, intrând în arhiva publică de pe Corellia, Han 
uplicase unele dintre aptitudinile sale de cercetare nou deprinse pentru 
a afla amănunte despre numele lui de familie. Rezultatele fuseseră 
surprinzătoare. Când căutase numele „Solo” în documentele istorice, 
rămase uluit să descopere că era o familie binecunoscută pe Corellia. 
„erethron e Solo” introdusese democraţia pe planeta natală a lui 
llan cu trei secole în urmă. Ba chiar, ajunsese conducător — rege! 

Exista însă şi un alt Solo, ma: recent şi la fel de faimos — dar prin 
infamii. Cu aproape cincizeci de an: în urmă, un urmaş al lui 
Berethron, Korol Solo, avusese un fiu pe care-l botezase Dalla Solo. 
Acesta îşi luase porecla Dalla Suul, pentru a-şi ascunde identitatea, 
şi ajunsese celebru ca ucigaş, pirat şi răpitor. Dalla cel Negru devenise 
un nume cu care copiii erau speriaţi pe coloniile singuratice de la 
marginea Imperiului sau în cargoboturile rătăcitoare... 

Han se întrebase dacă era înrudit cu oamenii aceia. Oare prin 
vine îi curgea sânge de nobil sau de pirat şi ucigaş? Probabil că n-avea 
să afle răspunsul niciodată, decât dacă, cumva, l-ar fi putut convinge 
pe Shrike să divulge ceea ce ştia. Citise despre faptele lui Dalla Suul 
şi surâsese amar, întrebându-se dacă nu cumva urma un fel de tradiţie 
în familie. 

După aceea pornise să caute prin fişierele de ştiri corelliane 
mai recente şi prin paginile mondene. Aşa descoperise numele 
lui Tiion Sal-Solo, o văduvă bogată, dar retrasă, care avea un 
singur fiu. Thrackan Sal-Solo era cu şase-şapte ani mai vârstnic 
decât Han. 

Dacă sunt rudă cu Tiion Solo, se întrebase Han, sau dacă ea mi-a 
cunoscut părinţii? Ar putea fi cea mai bună ocazie pentru mine de a 
părăsi nava. 

Când revenise în Norocul negustorului, îi povestise totul Dewlannei. 
Wookiee fusese de acord că, deşi era riscant, Han trebuia să profite 
de ocazie şi să contacteze familia Solo. 

— Bineînţeles, spusese el rezemându-şi bărbia în pumn şi privind 
mohorât tăblia mesei, după ce fac asta n-o să te mai pot vedea pe 
tine, Dewlanna. 

Ea mormăise încetişor, spunându-i că va putea s-o vadă în 
continuare, dar, desigur, nu la bordul Norocului negustorului. 

— Ultima dată când am fugit, murmură Han, Shrike m-a bătut 
atât de rău încât n-am mai putut sta jos câteva zile. Dacă Larrad nu 


i-ar li reamintit că avea altceva de făcut, cred că ar fi putut să mă 
omoare de-a binelea. 

Dewlanna mârâi. 

— Ai dreptate, încuviinţă Han. Dacă această familie Solo mă va 
accepta, este îndeajuns de puternică şi de bogată ca să mă apere de 
Shrike. 

Băiatul cunoştea chiar unele lucruri despre regulile şi eticheta 
înaltei societăţi corelliane. La răstimpuri, Shrike întreprindea câte o 
escrocherie de proporţii cu bogătaşi de pe Corellia şi Han făcuse 
parte din figuraţie în câteva asemenea operaţiuni. 

Shrike închiria pe planetă o reşedinţă şi un domeniu bogat şi 
alcătuia o „familie”, care să asigure fundalul respectabil pentru 
înşelătorie. Han şi ceilalţi copii detaşaţi la „familie” erau trimişi să 
locuiască pe domeniu, urmau şcoli pentru copiii bogaţi şi una dintre 
sarcinile lor în escrocherie era să se împrietenească cu alţi copii de 
bogătaşi şi să-i aducă „acasă”, pentru a se juca. În câteva rânduri, de 
aici rezultaseră contacte valoroase, iar părinţii fuseseră amăgiţi să 
„investească” în înşelătoria curentă a lui Garris Shrike. 

Cu numai câteva săptămâni în urmă, Han urmase o astfel de şcoală 
— o şcoală atât de binecunoscută încât fusese vizitată de faimosul 
senator Garm Bel Iblis. Han ridicase mâna şi-i pusese senatorului 
două întrebări suficient de inteligente şi perspicace pentru ca Bel 
Iblis să-l remarce cu adevărat. După terminarea orei, el îl oprise pe 
Han, îi strânsese mâna şi-l întrebase cum se numea. Băiatul privise 
iute în jur, nu văzuse pe nimeni care l-ar fi putut auzi şi-şi spusese cu 
mândrie adevăratul său nume. Simţise o satisfacţie deosebită că putuse 
să facă lucrul acela... 

Shrike îl alegea frecvent pe Han pentru operaţiunile de escrocherie, 
pe de o parte graţie farmecului natural şi surâsului cuceritor, şi pe de 
alta pentru că studiile clandestine ale lui Han îl făceau să se încadreze 
în nivelul clasei sale mai bine decât majoritatea celorlalţi copii. Han 
câştigase de asemenea o oarecare reputaţie ca pilot talentat de swoop 
şi speeder — sport destinat în principal numai oamenilor bogaţi. Cu 
ocazia curselor de swoop, întâlnise mulţi copii din familii avute şi 
de câteva ori Shrike reuşise să-i atragă pe părinţii acestora în afacerea 
dubioasă curentă. 

Peste un an, Han avea să poată participa la campionatul corellian 
de juniori, iar victoriile ar fi însemnat premii importante în bani. 

Băiatul era în acelaşi timp atras şi nemulţumit de asemenea 
misiuni. Îi plăceau, deoarece putea să trăiască în lux săptămâni întregi, 

uneori chiar luni. Cursele de swoop şi speeder erau pentru el ca aerul 
şi avea posibilitatea să se antreneze zilnic. 

Pe de altă parte, misiunile nu-i plăceau fiindcă întotdeauna ajungea 
să-i îndrăgească pe unii dintre copiii cu care i se ordonase să se 
împrietenească şi în acelaşi timp ştia că ei şi familiile lor vor fi 
afectați irevocabil de şarlatania lui Shrike. 

În general, Han reuşea să-şi înăbuşe orice sentimente de vinovăţie 
pe care le-ar fi simţit. Începuse să devină expert în a se plasa pe sine 
în fruntea priorităţilor. Alte persoane — cu unica excepţie a Dewlannei 
— trebuiau să vină pe locul doi, sau erau pur şi simplu ignorate. 
Acţiona doar instinctul de autoconservare, iar Han era foarte iscusit 
în privinţa asta. 

Încă sunt iscusit, gândi el ridicându-se de pe podeaua Visului ylesian 
şi mergând să verifice cursul şi viteza navei. Citi afişajele instrumentelor 
şi Surâse, încuviinţând din cap. La fix, se gândi. O să reuşim. 

Îşi controlă rezerva de oxigen şi văzu că se consumase mai mult 
de jumătate. 

Pentru o clipă, fu ispitit să exploreze interiorul Visului, dar rezistă 
tentaţiei. Dacă umbla, nu făcea altceva decât să consume mai repede 
oxigenul şi oricum se afla deja la limita de siguranţă. 

De aceea se aşeză din nou pe podea şi amintirile reveniră. Mătuşa 
Tiion... Sărmana femeie... şi dragul verişor Thrackan... Amintindu-şi, 
buzele i se traseră instinctiv îndărăt, dezvelind dinţii într-un rânjet 
sălbatic, care aducea mai degrabă cu al unui canid care-şi arăta colții. 

Han sărise de pe zidul înalt de piatră şi aterizase uşor pe vârfurile 
picioarelor. Printre copaci putea să vadă o clădire mare construită 
din aceeaşi piatră locală ca şi zidul, aşa că pornise într-acolo, 
păstrându-se pe cât posibil în umbra arborilor. 

Când ajunsese în preajma clădirii, se oprise şi o examinase ului!. 
Văzuse multe reşedinţe bogate, ba chiar locuise în destule, totuşi nu 
întâlnise niciodată ceva de felul proprietăţii Sal-Solo. 

In cele patru colţuri ale structurii masive de piatră se ridicau tot 
atâtea turnuri împodobite cu iederă agățătoare. Un droid grădinar 
vechi se deplasa încet, parcă bolnav de artrită, curăţind de uscături 
lufişurile ce creşteau până la marginea unui şanţ lat umplut cu apă. 
Han se apropiase şi constatase surprins că şanţul înconjura complet 
reşedinţa. Nu exista decât o singură cale de acces, peste o punte 
îngustă de lemn care ducea la uşa din faţă. 

Incă din copilărie, Han fusese atras de tactica militară şi citise 
tot ce găsise în domeniul respectiv. Acum studie reşedinţa Sal-Solo, 


observând că fusese construită după standarde de izolare foarte 
apropiate de ale fortăreţelor militare. Lucrul acesta se potrivea cu 
ceea ce aflase despre familia Solo. Membrii ei nu participau la 
evenimente mondene sau de caritate, ba nu erau văzuţi nici măcar la 
teatru ori concerte. 

În toate ocaziile când jucase rolul de copil bogat, el nu auzise pe 
nimeni să menţioneze familia Solo... şi din felul în care bogătaşii 
aceia se bârfeau întruna, ar fi trebuit să audă ceva, dacă ar fi 
interacţionat cu ei. 

Han pornise precaut spre clădire. Abandonase salopeta cenușie 
a navei în favoarea unei perechi de pantaloni negri „Împrumutați ” 
şi a unei tunici gri-deschis. Nu dorea să se ştie de unde venise. 

Când fusese aproape de începutul punţii, rămăsese îndărătul unui 
tufiş ornamental mare şi privise prudent peste apă, spre reşedinţă. 
Cum ar fi trebuit să procedeze în continuare? Să se apropie pur şi 
simplu şi să sune la uşă? Îşi muşcase buza, nehotărât. Dacă 
proprietarii chemau poliţia şi-l raportau ca fugar? Shrike ar fi apărut 
atât de rapid... 

— Te-am prins! 

Han icnise şi tresărise, când o mână îl prinse de braţ şi-l răsuci 
cu totul. 

Persoana care-l surprinsese îl depăşea în înălțime cu mai bine de 
un cap. Avea părul mai negru decât al lui Han şi era, de asemenea, 
mai voinică. Totuşi, chipul său fusese cel care-l făcuse pe băiat să 
încremenească, privindu-l, uluit. 

Rămăsese amuţit, cu gura căscată, holbându-se la adolescentul 
din fata sa. Dacă se îndoise vreodată că el ar fi fost înrudit cu 
familia Solo, îndoielile acelea se destrămaseră instantaneu. Chipul 
celui care-l ţinea de braţ semăna cu o versiune mai matură a feţei pe 
care Han o zărea în oglindă în fiecare dimineaţă. 

Nu se putea afirma că ar fi fost gemeni, totuşi asemănarea dintre 
trăsăturile lor era prea mare pentru o simplă coincidenţă. Aceeaşi 
formă a ochilor căprui, acelaşi tip de buze, aceeaşi linie a 
sprâncenelor... acelaşi nas şi maxilare identice... 

Celălalt căscase şi el ochii la Han, observând în mod evident 
asemănarea. 

— Hei! făcuse el şi-l scuturase brutal. Cine eşti? 

Mă numesc Han Solo, rtispunsese Han fără ezitare. Tu trebuie 
să fii Thruckun Sal-Solo. 
Şi ce ducă? mormăise încruntat adolescentul. 

Han începuse să se simtă neliniştit de felul în care-l examina. 
Văzuse vrelti care aveau mai multă căldură în privire. 

— Han Solo, da? N-am auzit niciodată de tine. De unde vii? 
Cine-s părinţii tăi? 

— Speram să pot afla asta de la tine, replicase Han sec. Am fugit 
«din locul unde stăteam, pentru că vreau să-mi găsesc familia. Nu 
ştiu nimic despre mine, doar numele meu. 

— Hm... (Thrackan continuase să-l privească.) Ei bine, cred că 
trebuie să faci parte din familie... 

— Aşa se vede, încuviințase Han dându-și abia după aceea seama 
că făcuse un joc de cuvinte. 

Thrackan nu păruse să-l sesizeze însă. Păru vrăjit de Han şi, 
eliberându-i braţul, îl ocoli, studiindu-l de jur împrejur. 

— De unde ai fugit? întrebase în cele din urmă. O să vină cineva 
să te caute? 

— Nu, răspunsese scurt Han neintenţionând să-i destăinuiască 
nimic care s-ar fi putut întoarce mai târziu împotriva lui. Uite ce-i, 
noi doi semănăm, aşa că trebuie să fim rude, nu? N-am putea... n-am 
putea să fim fraţi? 

In mod straniu, după ce visase atât de mult la găsirea unei familii 
care să-l răscumpere din Norocul negustorului, se pomenise acum 
sperând să nu aibă dreptate. 

— Nici o şansă, replicase Thrackan răsfrângându-şi buza 
inferioară. Tata a murit la un an după ce m-am născut şi mama s-a 
închis complet de atunci. Este... ca o sihastră. 

Corespundea cu cele citite de Han despre familia Sal-Solo. In 
urmă cu douăzeci de ani, Tiion Solo se măritase cu un bărbat pe 
nume Randil Sal. În arhiva publică existau necrologurile acestuia. 

— Poate că ea ştie ceva despre mine, insistase Han. Aş putea s-o văd? 

Inspirase adânc, apoi adăugase: 

— Te rog. 

Thrackan păruse să cadă pe gânduri. 

— Bine, spusese în cele din urmă, dar dacă devine... tulburată, va 
trebui să pleci, ai înţeles? Mamei nu-i plac oamenii. Seamănă cu 
bunicul ei — nu vrea servitori umani, ci numai droizi. Zice că oamenii 
se trădează şi se omoară între ei, pe când droizii n-o fac niciodată. 

Han îl urmase pe Thrackan în reşedinţa mare, prin odăi ticsite cu 
mobile şi cu tablouri acoperite de învelitori împotriva prafului. 
Adolescentul îi explicase că familia folosea numai câteva încăperi, 
pentru a economisi timpul şi eforturile droizilor casnici. 


Ajunseseră în cele din urmă în salonul mamei lui Thrackan. Tiion 
Solo era o femeie palidă, cu păr negru, plinuţă şi cu un ten nesănătos, 
departe de a fi atrăgătoare. Cu toate acestea, privind-o, studiindu-i 
chipul şi imaginându-şi osatura dinapoia pernuţelor de grăsime, 
Han îşi spusese că odată, cu mult timp în urmă, ea putuse fi frumoasă. 
Văzându-i trăsăturile, o amintire vagă se trezise în el. 

Cândva, gândise Han, el zărise trăsături similare. Cu mult, mult 
timp în urmă. „Amintirea”, dacă era cu adevărat o amintire, se 
mişca însă întruna, modificându-se, evazivă ca o pală de fum. 

— Mamă, rostise Thrackan, el este Han Solo. Este rudă cu noi, 
nu-i aşa? 

Privirea lui Tiion Sal-Solo se îndreptase spre chipul lui Han şi 
ochii ei se dilataseră, plini de suferinţă. Se holbase îngrozită la 
băiat. Buzele i se mişcaseră şi emiseseră un sunet subţire şi ascuţit, 
ca un miorlăit. 

— Nu... nu! strigase ea. 

Lacrimile i se adunaseră în ochii căprui şi se prelinseseră pe 
obrajii cărnoşi. 

— Nu, nu-i posibil! El a dispărut! Amândoi au dispărut! 

Ingropându-şi faţa în mâini, începuse să hohotească isteric. 

Thrackan îl prinsese pe Han de braţ şi-l târâse afară din casă. 

— Uite ce-ai făcut, puşti idiot! exclamase el, privind neliniştit 
spre fereastra mamei sale. Acum, câteva zile va fi într-un hal fără de 
hal — aşa se întâmplă mereu când o apucă o criză. 

— N-am făcut nimic, strânsese Han din umeri. S-a uitat la mine, 
asta a fost tot. Este bolnavă? 

Cu o înjurătură înfundată, Thrackan îl pocnise cu dosul palmei 
peste faţă atât de violent, încât îi rupsese buza superioară. 

— Gura! mârâise el. N-ai nici un drept să vorbeşti despre ea! Nu-i 
bolnavă, m-ai auzit? N-are absolut nimic! 

Lovitura duruse, însă Han fusese lovit adesea, de experţi, şi 
învățase cum să primească o lovitură şi să rămână în picioare. Pentru 
o clipă fusese gata să sară de gâtul celuilalt, dar se sili să se destindă. 
În ochii lui Thrackan citise o durere autentică atunci când luase 
apărarea mamei sale şi bănuia că şi el ar fi putut reacţiona la fel, 
dacă ar fi avut o mamă. Trebuie să rămân aici, îşi reamintise. Orice 
este mai bine decât Shrike... 

— Iartă-mă, izbutise să şoptească. 

Thrackan păruse puţin stânjenit. 

— Ai grijă ce spui despre mama, ai înţeles? 

Următoarele şase săptămâni reprezentaseră una dintre perioadele 
cele mai stranii din viața lui Han. Thrackau îi îngăduise să stea cu 
cl în camerele sale (Tiion nu intra aproape niciodată acolo) şi cei 
doi petrecuseră timpul stând de vorbă şi cunoscându-se unul pe 
celălalt. 

Han îşi dăduse seama repede că Thrackan era o gazdă pretențioasă. 
Trebuia să fie complet de acord cu el şi să se grăbească să facă aşa 
cum dorea, altfel îşi pierdea cumpătul şi-l lovea. II silise pe Han să 
conducă un speeder de teren vechi şi împreună făcuseră câteva 
incursiuni la reşeclinţe pustii cunoscute de Thrackan, ai căror proprietari 
erau plecaţi în vacanţă. Thrackan îi cerea lui Han să spargă încuietorile 
şi să dezactiveze sistemele de securitate, după care el fura dinăuntru 
ceea ce îi plăcea. 

Han începuse să se întrebe dacă într-adevăr câştigase ceva fugind 
din Norocul negustorului. Două lucruri continuau să-l reţină pe 
domeniul Solo: teama că dacă l-ar fi nemulţumit pe Thrackan acesta 
l-ar fi predat autorităţilor — permițându-i astfel lui Shrike să-l 
localizeze — şi speranţa că, în cele din urmă, Thrackan îi va spune 
tot ceea ce ştia despre adevărata lui identitate. Tânărul strecura 
mereu aluzii la faptul că ştia felul în care erau înrudiți. 

— Totul la momentul cuvenit, spunea el când Han încerca să-i 
smulgă informaţii. Totul la momentul potrivit. Haide să facem nişte 
curse. Vreau să mă-nveţi să pilotez speederul. 

Han încercase, dar Thrackan nu era foarte priceput. In câteva 
rânduri fusese cât pe aici să se prăbuşească înainte de a stăpâni 
măcar noţiunile de bază ale pilotării micului vehicul. 

Trebuie s-o şterg de aici, îşi reperase mereu Han. O să fug pe altă 
planetă, unde nu mă vor găsi niciodată. Poate că voi putea fi adoptat, 
sau să-mi găsesc o slujbă... sau altceva. Trebuie să existe o modalitate... 

Nu reuşise însă să-şi imagineze nici o cale prin care să scape de 
Thrackan. Acesta era răzbunător, sadic şi pur şi simplu avea o natură 
rea. În câteva rânduri Han îl văzuse torturând insecte sau animale 
şi, când îşi dăduse seama că acţiunile sale îl tulburau pe băiat, o 
făcuse şi mai frecvent. Han nu avusese niciodată un animal domestic, 
dar, în general, îi plăceau creaturile îmblănite, deoarece îi aminteau 
de Dewlanna. 

Zilnic îi ducea dorul. 

Situaţia devenise tor mai explozivă, până ce, într-o zi, Thrackan 
îşi pierduse realmente cumpătul cu Han. Înhăţându-l de păr, îl târâse 
în bucătărie, luase un cuțit şi-l ridicase în faţa ochilor băiatului. 


Il vezi? şuierase el. Dacă nu-ţi ceri iertare şi nu faci exact ce-ţi 
spun, o să-ţi tai urechile. Acum, cere-ţi iertare! 

Il zeâlţâise cu putere. 

— Și-ai face bine să fii cât mai convingător! 

Han privise lama sclipitoare a cuţitului şi-şi umezise buzele. 
Incercase să pronunţe cuvinte de iertare, dar un val uriaş de furie 
orbitoare creştea în el. Toate insultele, toate palmele, loviturile şi 
bătăile — încasate nu numai de la Thrackan, ci şi de la Shrike — 
păreau să fi atins punctul critic. 

Cu un răget la fel de puternic ca al unui wookiee, Han se dezlănțuise 
în violenţă. Lovise cu pumnul în braţul lui Thrackan, trimițând cuțitul 
cât colo, şi izbise cu cotul celuilalt braţ în stomacul tânărului. 
Plămânii acestuia se goliseră brusc de aer şi înainte ca Thrackan 
să-şi poată reveni, Han sărise pe el. 

Lovind cu picioarele, muşcânil, izbind cu pumnii şi zgâriind ochii, 
Han folosise toate şmecheriile incorecte învăţate pe stradă pentru a-l 
bate pe Thrackan. Buimăcit şi bătând în retragere înaintea furiei 
sale, acesta nu-şi revenise până ce lupta nu se încheiase, cu Han 
călare pe el şi ținânclu-i cuțitul lipit de beregară. 

— Hei... (Ochii lui Thrackan licăriseră ca ai unui vrelt prins în 
capcană.) Haide, Han, termină cu prostiile. Nu-i amuzant. 

— Nici tăiatul urechilor mele nu-i amuzant, replicase Han. Ascultă 
— m-am săturat. O să-mi spui tot ce ştii şi o să-mi spui chiar acum, 
altfel jur că-ţi iau gâtul. lar după aceea, am plecat. M-am săturat 
de tine. 

Thrackan holbase speriat ochii săi negri. Ceva de pe chipul lui 
Han îl convinsese probabil că băiatul era atât de furios, încât n-ar fi 
fost înţelept să-l contrazică. 

— Bine, bine! 

— Acum, repetase Han. Dă-i drumul! 

Bâlbâindu-se de frică, Thrackan începuse. 

Cu ani în urmă, bunicul lui Thrackan, Denn Solo, şi bunica sa, 
Tira Gama Solo, trăiseră pe a cincea planetă locuibilă din sistemul 
corellian, colonia Tralus. Vremurile erau primejdioase şi bande 
rătăcitoare de pirați şi tâlhari amenințau multe planete periferice. 
Corsarii nu ajunseseră niciodată la Corellia, dar atacaseră Tralus. 
O flotă întreagă asolizase pe planetă şi devastase colonia. 

— Bunica Solo era însărcinată, gâfâise Thrackan deoarece îi venea 
greu să respire cu Han aşezat pe pieptul lui, şi a născut chiar în 
noaptea când oraşul lor a fost atacat. A avut gemeni. Mai târziu, 

fetita a fost numita Tiion. Bunica Solo a luat-o şi a reuşit să fugă 
din calea piraților şi să se ascundă într-o grotă din dealuri. 

— Tiion, repetase Han. Mama ta... 

— Exact. Bunica Solo spunea că celălalt prunc a fost băiat şi a fost 
luat de soţul ei. Nu avuseseră nici măcar timp să le pună nume. Bunica 
spunea că a fost îngrozitor. Incendii peste tot şi oameni care fugeau şi 
urlau... Pe când fugeau, ea şi bunicul s-au rătăcit unul de celălalt. 

— Şi? 

Han flexase uşor mâna şi tăişul se apropiase de gâtul lui Thrackan. 

— Aşa cum am zis, bunica Solo şi Tiion au scăpat, dar bunicul 
Solo şi băieţelul au dispărut şi nu s-a mai auzit niciodată de ei. 

— Şi ce legătură ar avea asta cu mine? întrebase Han complet derutat. 

— Păi, dacă ar fi să-mi dau cu presupusul, aş zice că eşti vărul 
meu. Cumva, bunicul Solo şi fiul lui au scăpat, iar tu eşti fiul fiului 
Său. 

— Alicineva nu ştie altceva despre asta? făcuse Han disperat. 
(Era o fundătură absolută şi dezamăgirea îl copleşea.) Slujitorii? 

— Bunicului Solo nu-i plăceau slujitorii oameni şi nu avea decât 
droizi. lar când bunica Solo a revenit la familia de pe Corellia, 
străbunicul Gama a şters memoriile tuturor droizilor, pentru ca ei 
să-i fie mai uşor. Voia ca fata lui să se recăsătorească şi să înceapă 
o viaţă nouă. 

Thrackan se foise, căutând să respire adânc. 

— Dar n-a făcut-o niciodată. 

— Ce s-a întâmplat cu mama ta? 

— Nu ştiu. I-a fost dintotdeauna teamă să aibă încredere în oameni 
şi detestă mulțimile. După moartea tatei, n-a dorit decât să rămână 
singură. Şi asta a şi făcut. 

Han coborâse mâna cu cuțitul şi clătinase din cap. 

— Bine, încuviinţase el. Atunci o să... 

Ridicându-se brusc, Thrackan îl azvârlise de pe el şi apoi, înainte 
ca Han să poată contracara mişcarea, poziţiile lor se inversaseră. 
Băiatul privise în sus spre vărul său, ştiind că avea să fie norocos 
dacă va scăpa cu viaţă. Ochii negri ai lui Thrackan fulgerau de ură, 
furie şi plăcere sadică. 

— O să-ţi pară foarte, foarte rău, Han, rostise el încetişor. 

Aşa se şi întâmplase. 

Thrackan îl încuiase trei zile într-o debara goală, dându-i numai 
pâine şi apă. În după-amiaza celei de-a treia zile, când Han stătea 
apatic într-un colţ, vărul său descuiase uşa. 

— Mă tem că ne despărțim, vere, rostise el voios. A venit cineva 
să te ducă acasă. 

Han privise în jur disperat, când Garris şi Larrud Shrike îl urmaseră 
pe Thrackan în debara, dar, aşa cum ştiuse deja, nu avea unde să 
Jugă... 

Tânărul scutură din cap şi refuză să se mai gândească la zilele ce 
urmaseră. Shrike se oprise din corecţia pe care i-o aplicase, numai 
fiindcă nu voia să-l vatăme irevocabil pe Han, care câştigase o 
reputaţie tot mai mare ca pilot de speeder şi swoop. Existau însă 
multe lucruri pe care le putea face şi care nu-i cauzau leziuni 
permanente, iar căpitanul le pusese în aplicare pe toate... 

Singura dată când Han fusese bătut mai rău fusese după dezastrul 
de la Jubilar, când avea şaptesprezece ani. Tânărul era deja învineţit 
Şi accidentat de la concursul open de gladiatori la care fusese silit să 
participe după ce fusese prins trişând la cărţi. De data aceea, Shrike 
nu se mai sinchisise să utilizeze cureaua, ci-şi folosise pur şi simplu 
pumnii — lovind faţa şi trupul lui Han, până ce Larrad şi alţii îl 
smulseseră de pe tânărul inconştient. 

Iar acum a ucis-o pe Dewlanna, îşi spuse Han cu amărăciune. 
Dacă există cineva care ar trebui ucis, acesta nu poate fi decât Garris 
Shrike. 

Pentru o clipă, se întrebă de ce nu se gândise deloc să-l ucidă, 
când Shrike fusese inconştient, înainte să se ascundă la bordul Visului 
ylesian. Le-ar fi făcut un bine celor din Norocul negustorului. De ce 
nu acţionase? Avusese blasterul în mână... 

Scutură din cap. Până în ziua anterioară nu trăsese niciodată în 
nimeni şi pur şi simplu nu ar fi putut ucide un om lipsit de cunoştinţă. 

În acelaşi timp, Han ştia, fără să i-o fi spus cineva, că dacă Garris 
Shrike va pune vreodată mâna pe el în viitor, se putea considera ca şi 
mort. Căpitanul nu uita şi nu ierta niciodată. Se specializase în a 
purta ranchiună împotriva oricui îi făcuse vreodată un rău. 

Tânărul se sculă din nou, ca să verifice cursul navei şi rezervorul 
său de aer. Mai avea oxigen doar pentru câteva ore. Efectuă mintal 
câteva calcule, în timp ce privea displayul. La limiră... Realmente la 
limită. Ar fi bine să mă pregătesc să deschid trapa calei imediat ce 
usolizăm... Va fi foarte, foarte strâns... 


ASOLIZARE FORŢATĂ 


D.; zburase sute de ore în swooperuri şi speedere, experienţa 
lui Han în pilotarea navelor mari era limitată la ocaziile în care 
Garris Shrike îi îngăduise să piloteze naveta Norocului în curse simple 
de contrabandă. Decolase şi asolizase, totuşi nu încercase niciodată 
să manevreze ceva de mărimea cargobotului robot. Han spera că va 
fi în stare s-o facă acum. Avea încredere în capacităţile lui de pilot — 
la urma urmelor, fusese trei ani la rând campionul de juniori al 
Corelliei la speedere, iar cu un an în urmă învinsese în campionatul 
de curse swoop al întregului sistem corellian. 

Cu toate acestea, prin comparaţie cu naveta Norocului, cargobotul 
era uriaş... 

Han moţăi din nou, apoi, când se trezi, se plimbă agitat prin 
cabină, ştiind că ar fi trebuit să-şi conserve energia şi oxigenul, dar 
neizbutind să se oprească. 

- Domnule, învie brusc R2 care tăcuse timp de multe ore, vă 
anunţ că am ajuns pe orbita Ylesiei. Trebuie să vă pregătiţi pentru 
coborâre şi asolizare. 

— Mulţumesc, încuviinţă Han. 

Se apropie de bateriile de console de comandă, cercetă 
instrumentele şi caiculă în minte traiectoria de coborâre. Nu avea să 
fie deloc uşor. El nu putea interfaţa cu navicalculatorul decât prin 
intermediul droidului. Uneori piloţii trebuiau să ia decizii în fracțiuni 

de secundă şi în astfel de cazuri Han nu avea timp să aştepte răspunsul 
lui R2. 

Nava vibră pe neaşteptate, apoi se legănă uşor. 

Han îşi dădu seama că atinseseră straturile superioare ale atmosferei. 

Inspiră adânc şi privi afişajul rezervorului său de oxigen, reamin- 
tindu-şi că avea să fie la limită... foarte, foarte la limită. 

l-am dat drumul, gândi el şi comută pe comanda manuală a Visului 
ylesian. 

— R2..., murmură încordat ajustând uşor cursul. 

— Da, domnule? 

— Urează-mi baftă. 

— Îmi cer scuze, domnule, dar unitatea aceasta... 

Han trase o înjurătură, iar Visul ylesian porni să coboare spre 
suprafaţa unei planete pe care nici măcar nu putea s-o distingă. Tot 
ce putea vedea erau afişajele senzorilor şi scanerelor în infraroşu, 
care-l anunțau că Ylesia era o planetă cu curenţi de aer violenţi, 
chiar în partea superioară a atmosferei. Senzorii de cartare creau 
tabloul general al planetei: oceane puţin adânci, presărate cu insule 
Şi trei continente mici. Unul dintre acestea se afla aproape de Polul 
Nord, dar celelalte două — cel estic şi cel vestic — se găseau în 
apropierea ecuatorului, în zonele care ar fi trebuit să fie temperate. 

— Grozav, murmură Han descoperind baliza de dirijare a navei. 

O putea folosi drept călăuză, pentru a-şi plănui asolizarea. 
Astroportul se afla pe continentul estic şi probabil că tot acolo se 
găsea şi colonia de preoţi şi pelerini religioşi. 

Visul se legănă sălbatic, mişcându-se prin curenţii puternici de 
aer ca un copil care se balansează pe un leagăn. Mănuşile costumului 
lui Han operau stângaci pe comenzile de diagnoză subdimensionate, 
când utiliză stabilizatorii pentru a menţine echilibrul coborârii. 
Încercând să se obişnuiască cu comenzile, viră la babord, apoi 
supracompensă, trimițând nava mult spre tribord. 

Pe imaginea infraroşie, se ivi brusc o pată mare şi roşie. 
Asta-i o furtună imensă! gândi Han, utilizând jeturile laterale pentru 
a reveni la o poziţie corectă de coborâre. Îngădui Visului o derivă 
de câteva grade la nord, sperând că va evita furtuna, pentru ca 
după aceea să revină cu capul compas spre sud, după ce cobora sub 
vârtejuri. 

Îşi dădu seama că particulele ionizate ce rămâneau în urma 
fulgcrelor îi dereglau instrumentele. Înspiră adânc, simţi o gheară în 
piept şi fu nevoit să-şi alunge panica. Piloții buni nu-şi puteau permite 

să se lase copleşiţi de emoții, altfel asta ar fi însemnat sfârşitul rapid 
al carierei lor... prin moarte. 

— R2, rosti Han încordat, vezi dacă-mi poţi carta zonele cu furtună, 
ca să evit siajele ionice ale fulgerelor. Concentrează-te asupra cursului 
direct de zbor, dintre locaţia noastră actuală şi pista de asolizare de 
pe continentul estic. 

— Da, domnule. 

După câteva clipe, amplasamentul zonelor electrice apăru în faţa 
tânărului. 

— Redu harta la scară şi pune-o în colţul ecranului, ordonă Han. 

De obicei, navicalculatorul era cel care „contopea” cursul de zbor 
dorit cu caracteristicile geografice ale terenului şi celulele de furtună 
Şi tot el sugera cursul optim, pe care pilotul îl putea implementa şi 
modifica după dorinţă. 

Han nu-şi dorise niciodată atât de mult să aibă la dispoziţie un 
navicalculator. 

Încetini o fracțiune goana nebunească în jos, apoi fu silit să 
acţioneze propulsoarele pentru a se îndepărta din calea altei rafale de 
vânt dinspre o celulă de furtună. 

Transpiraţia i se prelingea acum pe chip, în timp ce se lupta cu 
comenzile micuţe, silind Visul ylesian la manevre posibile doar unui 
swoop sau unei nave militare de vânătoare. Han îşi dădu seama că 
gâfâia şi, pentru o clipită, se întrebă dacă o făcea din cauza stresului 
şi afluxului de adrenalină, sau dacă oxigenul îi era pe terminate. 

Nu-şi putea permite să piardă secunda necesară pentru a-şi verifica 
rezervorul. 

Se afla acum la numai un kilometru deasupra planetei şi cobora 
rapid. Prea rapid! Han deceleră, acţionând cu brutalitate jeturile 
de frânare. Apăsarea produsă de decelerare îl făcu să simtă ca şi 
cum o menghină uriaşă i-ar fi comprimat pieptul. De acum gâfâia 
încontinuu şi îndrăzni să-şi coboare ochii spre afişajul rezervorului 
de oxigen. 

Gol! Acul indicator se afla la jumătatea zonei roşii. 

Ţine-ţi cumpătul, Han, se încurajă el. Continuă să respiri. In 
costum trebuie să existe destul oxigen pentru două minute... cel puţin. 

Scutură din cap, simțindu-se ameţit. Fiecare respiraţie părea să-i 
ardă plămânii. 

În acelaşi timp, redusese viteza aproape suficient ca să asolizeze. 
Deceleră din nou, uşor, şi nava se cutremură pe neaşteptate. Am 
pierdut stabilizatorul frontal! 


60 TIL z= DE g -.-— - Kiis 7 -==> 


Han se strădui să echilibreze nava. Viteza rămânea prea mare, 
dar în privința aceea nu mai putea face nimic. Activă elevatoarele 
repulsoare şi începu să coboare, simțind vibraţiile navei prin picioare, 
când îngenunche pe podea. 

Nu te rupe, iubito! se adresă în gând Visului. Nu te rupe... 

Cu un bubuit asurzitor, repulsorul babord anterior se scurtcircuită. 
Visul se aplecă necontrolat spre babord, lovi solul şi ricoşșă, ridicân- 
du-se. Repulsorul tribord explodă, apoi întregul tribord se izbi de 
pământ, fiind cât pe aici să răstoarne nava peste cap. 

Bum! Cu un trosnet hidos pe care Han îl resimţi în tot corpul, 
Visul ylesian se ciocni de suprafaţa planetei, vibră o dată, apoi rămase 
nemişcată. 

Han fusese proiectat violent prin cabină. Casca i se lovi de batardou 
Şi tânărul rămase locului, cu braţele şi picioarele răşchirate, buimăcit 
de şoc. Se strădui cu disperare să nu-şi piardă cunoştinţa. Dacă leşina, 
n-avea să se mai trezească niciodată. Icni, străduindu-se să se scoale 
în capul oaselor. Se simţea cuprins de talazuri negre. Activă canalul 
de comunicaţii al costumului. 

— R2... R2... răspunde! 

— Da, domnule. Sunt aici, domnule. (Glasul sintetizat al droidului 
părea oarecum şocat.) Dacă nu vă supăraţi că v-o spun, domnule, 
pare să fi fost o asolizare foarte neconvenţională. Mă tem că... 

— TACI ȘI DESCHIDE ECLUZA CALEI! şuieră Han. 

Reuşise să se ridice în capul oaselor, dar se temea că nu-şi va 
putea menţine poziţia. Se clătina ca un beţiv în vijelie. 

— Domnule, v-am avertizat că în interesul securităţii, toate ecluzele 
vor fi sigilate pe durata... 

Han găsi blasterul pe care-l vârâse în buzunarul exterior al 
costumului, îl scoase şi-l îndreptă spre droid. 

— R2, DESCHIDE ECLUZA ACUM, ALTFEL TE ATOMIZEZ 
CU TOTUL! 

Ledurile droidului clipiră disperat. Degetul lui Han se încordă pe 
trăgaci, în timp ce tânărul se întreba dacă va avea puterea să se 
târască până. la ecluză. În colţurile ochilor pâlpâiau umbre negre. 

— Da, domnule, spuse R2, fac aşa cum mi-aţi cerut. 

Peste câteva clipe, Han simţi şocul aerului care năvăli în Vis cu o 
forță aproape explozivă. Horcăind, numără până la douăzeci, apoi, cu 
ultimele puteri, îşi smulse casca şi se lăsă să cadă pe spate, pe podea. 

Gâfâi, descoperi că putea să respire şi înghiţi guri uriaşe de aer 
proaspăt. Aer cald şi umed, încărcat cu arome pe care nu le putea 

identifica. Era însă bogat în oxigen şi perfect respirabil, şi asta era 
tot ceea ce-i păsa pe moment. 

Închizând ochii, corellianul se concentra asupra miracolului simplu 
al respirației şi se simţi copleşit de oboseală. Capul îi pulsa şi avea 
nevoie de o secundă ca să se odihnească. Doar de o secundă... 


Când cunoştinţa îi reveni pe deplin şi deschise ochii, Han constată 
că privea un chip desprins din coşmaruri. Este cea mai hidoasă 
creatură pe care-am văzut-o! fu primul său gând. Numai anii săi de 
experienţă alături de non-umani de toate tipurile îl ajutară să-şi 
controleze reacţia iniţială. 

Faţa era lătăreaţă, cu doi ochi bulbucaţi, pedunculari, acoperită 
cu o piele tăbăcită, cenuşiu-arămie. Nu se zăreau urechi, ci doar 
fante înguste pe post de nări, deasupra cărora se ridica un corn mare 
Şi teşit, lung aproape cât antebraţul tânărului. Gura era o despicătură 
largă, fără buze, în capul uriaş. 

Han scutură din propriul său cap, care-i pulsa dureros, şi reuşi să 
se scoale în şezut. Din ceea ce distingea în jur, părea că se află într-o 
infirmerie. Un droid medical plutea prin încăpere, clipind din leduri. 

Tânărul îşi dădu acum seama că gazda sa (dacă îi era gazdă) era 
uriaşă, întrecând chiar şi un wookiee. Semăna cumva cu un berrite, 
prin faptul că se deplasa pe patru picioare de grosimea trunchiurilor 
de copaci, dar era mult mai mare ca acela. Capul îi continua printr-un 
gât scurt şi ghebos, legat de corpul masiv. Han aprecie că, dacă s-ar 
fi ridicat în picioare, umerii săi ar fi fost cam la aceeaşi înălţime cu 
spinarea creaturii. Pielea cu aspect tăbăcit atârna în pliuri largi, cutate 
Şi ridate, mai cu seamă pe gâtul scurt, aproape inexistent, şi strălucea 
cu un luciu uleios. 

Cele patru picioare scurte se sfârşeau prin labe mari, cu pernute, 
iar o coadă lungă şi elastică era curbată peste spate. Pentru o clipă 
tânărul se întrebă dacă făptura avea membre pentru manipulare, apoi 
observă două braţe subdezvoltate, încrucişate peste piept, pe jumătate 
ascunse sub faidurile pielii care atârna de pe gât. Mâinile fiinţei erau 
delicate, aproape feminine, având fiecare patru degete lungi şi suple. 

Creatura deschise gura şi vorbi într-o bazică inteligibilă în ciuda 
accentului pronunţat: 

— Bun sosit, domnule Draygo. Permite-mi să te salut la venirea 
pe Ylesia. Eşti pelerin? 

— Dar nu sunt..., murmură Han simțind că i se roteşte capul. 


Pentru o clipă, numele acela nu-i spusese nimic, apoi toate 
fragmentele reveniră laolaltă. Sigur că da! Închise imediat gura, 
gândindu-se că pesemne se lovise la cap mai rău decât crezuse. Vykk 
Draygo era personajul ale cărui acte le purta în clipa aceea. 

Han avea mai multe identități, confirmate prin documente 
corespunzătoare. Ca o ironie a sorții, nu avea nici un act cu numele 
său real. 

— Îmi cer scuze, mormăi el ducându-şi mâna la cap şi sperând că 
ezitarea avea să fie pusă pe seama şocului suferit. Cred că sunt încă 
ameţit. Nu, nu sunt pelerin. Am venit aici în urma unui anunţ de 
angajare a unui om — preferabil corellian — pe post de pilot. 

— Am înţeles. Cum se face însă că te aflai la bordul navei noastre 
când s-a prăbuşit? 

— Doream să ajung cât mai repede cu putinţă pe Ylesia, aşa că am 
profitat de ocazia de a sui ca pasager clandestin la bordul Visului 
ylesian. Ar fi trebuit să aştept o săptămână pentru o cursă regulată de 
pasageri şi anunţul preciza că pilotul era dorit urgent. Aţi primit 
mesajul meu? 

— Da, l-am primit, încuviinţă creatura. (Han o privea cu atenţie, 
sperând că-i va putea descifra expresiile chipului.) Te aşteptam... 
dar nu în Visul ylesian. 

— Am adus anunţul cu mine... 

Han se întinse spre salopeta ce atârna pe scaunul de lângă pat şi 
extrase holocubul ce conţinea anunţul ylesian la care răspunsese. 

— Se precizează că aveţi nevoie de un om care să poată începe 
imediat lucrul. (Întinse cubul.) Aşa că, eu... Vykk Draygo, m-am 
prezentat şi doresc slujba respectivă. Sunt corellian şi corespund 
tuturor cerinţelor pe care le-aţi formulat. Atât doar... în sfârşit, aş 
vrea să spun că regret prăbuşirea Visului. Nava voastră este un model 
complet diferit faţă de oricare alta pe care am pilotat-o, dar după 
două ore petrecute în simulator îi voi putea face faţă. În plus, mă 
tem că m-au luat prin surprindere curenţii din atmosfera voastră. 

Creatura scană cubul, apoi îl aşeză pe masă. Colţurile gurii mari 
ŞI fără buze se ridicară uşor. 

— Am înţeles. Domnule Draygo, eu sunt Teroenza Preaslăvitul, 
Marele Preot de pe Ylesia. Bun sosit în colonia noastră. Tinere, sunt 
impresionat de iniţiativa ta. Călătoria la bordul unei nave robot pentru 
a răspunde cât mai iute anunţului nostru este o recomandare meritorie. 

Han se încruntă, dorindu-și să nu-i fi durut atât de rău capul. 

— Da... mulţumesc. 

— Sunt impresionat de faptul că ai izbutit să pilotezi şi să asolizezi 
un vehicul robot. Puţini piloţi oameni au fost capabili să reacționeze 
indeajuns de rapid pentru a face faţă condiţiilor meteo dificile ale 
planetei. Avariile suferite de nava noastră nu sunt serioase şi reparaţiile 
au demarat deja. Din fericire, ai asolizat pe un sol moale. 

— Asta înseamnă că voi căpăta slujba? întrebă imediat Han. 

Grozav! Nu s-au înfuriat! 

— Ai fi de acord cu un contract pe un an? 

— Poate că da, făcu Han. (Se lăsă pe spate, se relaxă şi încrucişă 
mâinile la ceafă.) Care este salariul? 

Marele Preot numi o sumă care-l făcu pe tânăr să surâdă în barbă. 
Deşi era mai mult decât sperase, el fusese totuşi crescut în spiritul 
mercantil din Norocul negustorului şi negocia imediat. 

- Nu ştiu ce să zic..., răspunse şi-şi frecă bărbia gânditor. În 
vechea slujbă câştigam ceva mai mult... 

Era o minciună, dar ylesianii n-o puteau dovedi. Într-adevăr, Vykk 
Draygo câştigase mai mult — Han plătise bine ca să se asigure că 
datele despre slujbele deţinute de aliasul său dovedeau că putea solicita 
plafonul maxim de salariu. Îşi cheltuise toate economiile, plus încasările 
din două jafuri periculoase despre care Garris Shrike nu ştiuse nimic, 
pentru a finanța modificările respective în fişa lui Vykk Draygo, dorind 
ca acesta să poată obţine un salariu cât mai mare. 

Teroenza reflectă asupra informaţiei, apoi spuse: 

— Perfect, îţi pot oferi treizeci de mii pentru un an, cu un bonus 
de zece mii la sfârşitul primelor şase luni, cu condiţia să efectuezi 
toate zborurile programate. 

— Un bonus de cincisprezece mii, replică automat Han. În plus, 
voi îmi puneţi la dispoziţie simulatoarele de antrenament. 

— Douăsprezece mii, contracara Teroenza, iar simulatoarele ţi le 
plăteşti singur. 

— 'Treisprezece, cu simulatoarele voastre. 

— Douăsprezece mii Cinci sute cu simulatoarele noastre, încuviinţă 
Marele Preot, iar oferta este finală. 

— De acord, făcu Han, v-aţi ales cu un pilot. 

— Excelent! chicoti Teroenza, emițând un sunet profund, răsunător 
şi straniu de melodios. 

Contractele fură completate rapid, Han le semnă şi apoi permise 
scanarea retinei ca dovadă a identităţii sale. Sper că şi ei procedează 
ca toţi ceilalți, gândi tânărul, şi-mi verifică amprenta retinei doar în 
sistemul local. Dacă preoţii comandau o căutare amănunţită — şi 

foarte costisitoare — în toate sistemele planetare, pentru a afla dacă 
retina lui „Vykk Draygo” era unică, ar fi avut o surpriză de proporții. 
Vykk Draygo, Jenos Idanian, Tallus Bryne, Janil Andrus şi Keil 
d'Tana aveau exact aceeaşi configurație a retinei... ceea ce nu era 
surprinzător, deoarece toți indivizii aceia erau, de fapt, Han Solo. 

Inainte de a părăsi Norocul negustorului, Han îşi luase precauția 
de a depozita în două seifuri de pe Corellia o sumă apreciabilă în 
credite plus seturi de documente complete, pentru cazul în care ar fi 
avut vreodată nevoie de o schimbare rapidă de identitate. Garris Shrike 
îi dăduse ID-uri diferite pentru fiecare escrocherie la care Han 
participase, iar el le păstrase şi le actualizase, după cum fusese nevoie. 

Corellianul ştia totuşi că nici unul dintre documentele falsificate 
n-ar fi rezistat înaintea scanerelor imperiale. Înainte de a putea susţine 
examenele de admitere în Academie, avea să fie nevoit să plătească 
o mică avere în mite pe Coruscant pentru a obţine acte autentice, 
care să reziste verificării securităţii imperiale. 

După ce rezolvă detaliile contractuale, Teroenza chemă un preot 
de rang inferior, Sacredot, şi-l instrui să-i prezinte lui Han complexul. 
Tânărul fu lăsat singur pentru a-şi îmbrăca salopeta, după ce fusese 
asigurat că în scurt timp îi va fi adusă şi uniforma cu simbolul ylesian 
— o gură şi un ochi larg deschise. 

Îmbrăcându-se şi încălțându-se, tânărul îşi dădu seama că transpira 
abundent. Cald şi umed, gândi el. Un climat oribil! Însă pentru banii 
pe care-i primea de la preoţi, era de acord să suporte un an de 
disconfort. Acceptând slujba aceasta, avea să beneficieze de multă 
practică în pilotarea navelor mari şi ar fi avut acces la simulatoarele 
de antrenament, ceea ce ar fi trebuit să fie suficient pentru absolvirea 
examenelor de intrare în Academie. 

Banii îi trebuiau pentru a unge rotiţele necesare astfel încât cererea 
sa să fie procesată rapid şi să ajungă realmente la ofiţerii care se 
ocupau de admiteri. Din câte se informase, Han ştia că, fără mită, 
trecea mai bine de o lună până ce un candidat cadet depunea cererea, 
absolvea toate examenele relevante, susţinea interviul şi era finalmente 
admis în Academia Imperială. 

Sacredotul apăru şi se prezentă sub numele „Veratil”. Han îl urmă 
pe un coridor şi pe lângă un amfiteatru mare şi o sală aparent destinată 
înregistrării persoanelor sosite pe planetă. 

— Centrul de Primire, explică Veratil şi-l conduse afară din clădire. 

Han ieşi pe uşă şi, chiar înainte de a putea inspira adânc, transpiră 
instantaneu. Căldura umedă îl izbi în faţă cu o forţă aproape materială. 

Acrul abunda în izuri — de la parfumul greu al florilor până la duhoarea 
vegetației intrate în putrefacție —, peste care se suprapunea un miros 
ce-l mai simţise şi altundeva, dar pe care nu-l putea identifica. 

Tânărul se opri în capul rampei scurte ce cobora din clădire şi 
ridică ochii spre cerul albastru-cenuşiu translucid. Soarele avea culoarea 
roşu-portocaliu şi părea mai mare decât cel cu care se obişnuise. 
Probabil că steaua aceea era mai apropiată de planeta ei decât era 
Corel de Corellia. Uitându-se la umbre, Han îşi dădu seama că trecuse 
mult de amiază şi-şi privi ceasul de la mână. 

— Cât durează ziua aici? îl întrebă pe Veratil. 

— Zece ore standard, răspunse Sacredotul. 

Nu-i de mirare că-i un climat aşa vijelios, gândi Han. Este o 
planetă fierbinte, cu umiditate mare şi rotaţie rapidă în jurul 
axei. 

Privi după aceea în jur, prin zona defrişată. Permatonul se sfârşea 
brusc, lăsând loc solului şi vegetației naturale. Băltoace de apă atestau 
recenta ploaie torențială. Noroiul roşiatic contrasta puternic cu verde- 
albăstruiul vegetației luxuriante. Florile ce atârnau din lianele şi 
arborii junglei înconjurătoare erau uriaşe şi multicolore — stacojii, 
purpuriu-închis şi galben viu. 

— Aceasta este Colonia 1, explică Veratil. Am înfiinţat de asemenea 
alte două colonii pentru pelerinii noştri. Acum doi ani am fondat 
Colonia 2, iar astă iarnă am construit Colonia 3, care este deocamdată 
foarte mică. Colonia 2 se află la aproximativ 150 kilometri spre 
nord, în timp ce Colonia 3 este cam la 70 kilometri spre sud. 

— De cât timp există Colonia 1? se interesă Han. 

— De aproape cinci ani standard. 

Han examină aşezarea. Imediat în faţa Centrului de Primire se 
afla pista de asolizare, pe care se găsea un cargobot mic, înclinat pe 
repulsoare. Asta trebuie să fie Visul, gândi el, dându-şi seama că nu 
văzuse niciodată nava din exterior. 

Visul ylesian era o navă mică, de forma unei picături largi, şi 
oarecum neregulată. Pe partea ventrală se afla o turelă pentru tun, 
dovedind că nu fusese dintotdeauna cargobot. O altă proeminenţă, 
mai mare, desemna locaţia principalei cale pentru marfă. Era o navă 
graţioasă, destul de mică pentru a fi agilă şi în mod aproape sigur 
fusese construită de corelliani. 

Han zări şi droizii navali masivi care lucrau la Vis — începuseră 
de acum să-i repare repulsoarele. Nava, droizii şi totul din jur erau 
stropite de noroiul roşiatic pe care îl împroşcase asolizarea forţată. 


Spre nord-est, ridicându-se mult deasupra giganţilor arbori ai 
junglei, se distingeau piscuri încununate de nea. 

— Ce munţi sunt aceia? întrebă Han. 

— Munţii Preaslăviţilor, explică Veratil. In faţa lor se află Altarul 
Făgăduielilor, unde credincioşii se adună în fiecare seară pentru a fi 
Exultaţi. Vei vedea totul diseară, când vei asista la serviciul religios. 

Grozav, gândi Han. Trebuie să particip şi la slujbe? După aceea 
îşi aminti cât de mult îl plăteau ylesianii şi aprobă din cap. 

- Fac prinsoare că-i interesant de văzut. 

În stânga se întindea o mocirlă roşiatică mare. Câteva creaturi 
din rasa lui Teroenza erau tolănite în băltoace, însoţite de droizi şi 
servitori din diverse specii. Han recunoscu doi rodiani, câţiva gamorreani 
şi cel puţin un om. 

— Acelea sunt câmpurile de nămol, spuse Veratil indicând grațios 
cu mâna. Rasei mele îi plac foarte mult băile de nămol. 

— Care este rasa ta? se interesă Han. Sunteţi băştinaşi de pe Ylesia? 

— Nu, nu suntem băştinaşi... sau cel puţin suntem la fel de băştinaşi 
pentru Ylesia, pe cât sunt verii noştri îndepărtați, hutii, băştinaşi 
pentru Nal Hutta. Rasa mea este t'landa til. 

Han decise să înveţe cât mai repede limba t'landa til. Adesea 
putea fi important să cunoşti un grai despre care vorbitorii lui nativi 
nu aveau habar că-l ştiai. 

Sacredotul îl conduse pe tânăr în jurul Centrului de Primire şi 
ochii lui Han se căscară, zărind suprafaţa uriaşă care fusese curățată 
de arbori. Defrişarea unei zone atât de mari de junglă trebuie să fi 
însemnat o muncă teribilă. Zona curățată era aproximativ pătrată, 
cu latura de minimum un kilometru. Munţii se aflau acum în urma 
tânărului şi în stânga, iar departe în dreapta se putea distinge 
scânteierea albastru-cenuşie a apei. 

— Un lac? arătă el într-acolo. 

— Nu, acela este Zoma Gawanga, oceanul de vest, îl informă 
Veratil. 

Han numără clădirile uriaşe care se ridicau în faţa câmpurilor de 
nămol. Erau nouă. Cinci dintre ele aveau câte trei niveluri, iar celelalte 
patru doar unul singur. Fiecare avea cel puţin mărimea unui cvartal 
de blocuri dintr-un oraş corellian. 

— Sunt locuinţele pelerinilor? întrebă el. 

— Nu, dormitorul pentru pelerinii noştri este acela, răspunse preotul 
şi-i arătă altă clădire masivă, cu două niveluri, aflată în extremitatea 
lor stângă. În clădirile cu etaje procesăm ryll, andris şi carsunum. 

Clădirile care au numai parter se extind mult în subteran — este absolut 
necesar pentru procesarea sclipstimului, care trebuie manipulat în 
intuneric absolut. 

Andris, rvil, carsunum şi sclipstim... Han dilată uşor nările. Da, 
asta explică aromele! Astea sunt fabrici pentru procesarea 
mirodeniilor! |şi reaminti că Visul ylesian avusese iniţial o încărcătură 
de sclipstim de mare puritate, cea mai scumpă şi exotică varietate de 
mirodenii. De obicei, celelalte tipuri erau mai ieftine... deşi continuau 
să fie una dintre mărfurile cele mai profitabile pentru contrabandişti. 

— De câteva ori pe lună, primim încărcături de materii prime de 
pe planete ca Ryloth, Kessel şi Nal Hutta, continuă Veratil. La început, 
cargoboturile robot care ne aprovizionau asolizau aici, în Colonia |, 
dar practica respectivă a trebuit să fie stopată nu după mult timp. 

— De ce? făcu Han, întrebându-se dacă dorea realmente să ştie 
răspunsul. 

— Din nefericire, două nave nu s-au putut descurca în atmosfera 
noastră înşelătoare şi s-au prăbuşit. De aceea am construit o staţie 
spaţială şi am decis să folosim piloţi adevăraţi, nu roboţi, care să 
coboare materiile prime la fabricile planetare. Am avut trei piloţi, 
dar acum ne-a mai rămas unul singur şi nefericitul de el, un sullustan, 
s-a... îmbolnăvit. De aceea aveam nevoie de tine, pilot Draygo. 

Ce bine mă simt când lumea are nevoie de mine, gândi Han 
sarcastic. 

— Veratil, întrebă el, ce... ce s-a întâmplat cu ceilalţi piloţi? 

— Unul s-a prăbuşit, iar celălalt pur şi simplu... a dispărut. Am 
pierdut de asemenea mai multe nave robot, ceea ce ne-a redus în 
mod neplăcut marja de profit, preciză trist Sacredotul. Mirodeniile 
reprezintă o marfă care aduce credite frumoase la export, totuşi navele 
sunt foarte scumpe. 

— Mda, încuviinţă acru Han. Atâtea prăbuşiri trebuie să vă fi 
afectat afacerile. 

Nu-i de mirare că piloţii nu fac coadă la uşa lor, se gândi. Probabil 
că piloţii experimentați au răspândit deja vestea că Ylesia este o 
planetă periculoasă pentru meseria asta. 

Han ştia câte ceva despre diversele tipuri de mirodenii, în majoritate 
lucruri auzite de la Shrike şi ceilalţi contrabandişti, care discutaseră 
despre proprietăţile acestora. 

Sclipstimul, extras de pe Kessel, era de departe cea mai valoroasă 
dintre mirodenii. Când era expus la lumină, apoi ingerat imediat, 
sclipstimul conferea utilizatorului capacitatea temporară de percepere 

a gândurilor şi emoţiilor superficiale ale altor oameni. Era utilizat 
de spioni, de amanți, ca şi de imperiali, atunci când interogau prizonieri. 
De fapt, imperialii revendicau tot sclipstimul extras de pe Kessel ca 
fiind proprietatea lor de drept, motiv pentru care era atât de rar şi de 
rentabil pentru contrabandă. 

Ryllul provenea de pe planeta twi’ lek Ryloth, de unde era extras 
în mod perfect legal, fiind utilizat în scopuri analgezice. Existau totuşi 
şi întrebuinţări ilicite, putând fi folosit la producerea de halucinogeni 
Şi narcotice, 

Carsunum era o mirodenie de culoare neagră provenită de pe 
Sevarcos, destul de rară şi foarte valoroasă. Utilizatorii simțeau 
euforie şi o amplificare a capacităţilor — sub influenţa lui, deveneau 
mai puternici, mai rapizi şi mai inteligenţi. Exista desigur şi un 
revers al medaliei. După trecerea efectelor, utilizatorii deveneau, 
de cele mai multe ori, agitaţi, deprimaţi, ba se înregistraseră chiar 
şi unele decese, atunci când substanţa avusese un efect toxic asupra 
metabolismului. 

Tot de pe Sevarcos pleca în galaxie şi andrisul, o pulbere albă 
care se adăuga în mâncăruri pentru sporirea şi conservarea aromelor. 
Unii utilizatori susțineau că determina o uşoară euforie şi intensificarea 
senzaţiilor. 

Nu le extrag de aici, înţelese Han. Fabricile de pe Ylesia procesează 
materiile prime, din care obţin produsul final. 

— Fabrici? repetă el. Sunt uriaşe... 

— Da, iar Ylesia are rate de producţie remarcabile, îngăduindu-ne 
să concurăm favorabil cu mirodeniile expediate direct de pe Kessel, 
Ryloth sau Sevarcos. În plus, noi suntem singurii care oferă o gamă 
aşa variată de produse. În majoritatea cazurilor, cumpărătorii doresc 
să achiziţioneze câteva tipuri diferite de mirodenii pentru clienţii 
lor, iar noi putem face asta. 

Han zări indivizi intrând şi ieşind din clădirile fabricilor. Mulţi 
oameni, dar şi non-umani. Recunoscu twi'leki, rodiani, gamorreani, 
devaroniani, sullustani... şi alţii care nu-i erau cunoscuţi. Toţi oamenii 
şi extratereştrii bipezi purtau robe cafenii ce coborau mai jos de 
genunchi şi bonete cafenii, care le acopereau părul. 

— Sunt lucrători în fabrică? arătă el. 

Sacredotul ezită, apoi răspunse: 

— Sunt pelerini care au ales să slujească Unitatea şi Absolutul în 
fabricile noastre. 

— Aha, murmură tânărul, am înţeles. 

Cu fiecare clipă vedea multe lucruri şi tot mai limpede. În plus, 
cele văzute îi trezeau un sentiment neplăcut. Pelerinii au venit aici 
pentru a dobândi sanctuar religios şi au sfârşit prin a lucra în fabricile 
de mirodenii. Mi se pare că duhneşre a vrelt mort. 

Soarele ylesian coborâse de acum mult, ajungând aproape de 
orizont. Han văzu că mulțimile de muncitori înveşmântaţi în cafeniu 
se îndreptau spre nord-est, către munţi. Veratil făcu semn tânărului 
din mâna sa micuță. 

— Este vremea ca binecuvântaţii pelerini să ia parte la serviciul 
religios, să fie Exultaţi în Unitate şi să se roage Absolutului. Să 
pornim pe Poteca Unităţii, pentru a ajunge la Altarul Făgăduielilor. 
Vino, pilot Draygo! 

Han îl urmă ascultător pe o cărare ale cărei pietre erau destul de 
tocite. Deşi înconjurați de pelerini, observă că nici unul dintre aceştia 
nu se apropia prea mult de ei. Toţi se înclinau adânc în faţa lui 
Veratil, cu palmele alipite în dreptul inimii. 

— Oferă mulţumire pentru Exultarea pe care o vor primi, explică 
Sacredotul. 

Pe măsură ce se îndepărtau de clădiri, jungla din jur se îndesea, 
până ce poteca pe care mergeau fu adumbrită de ramurile uriaşe ce 
se întrepătrundeau deasupra. Han avea impresia că mergea printr-un 
tunel. 

Trecură printr-o uriaşă zonă deschisă, care era probabil un fel de 
smârc, deoarece era complet acoperită de flori gigantice, incredibil 
de frumoase şi de un exotism pe care tânărul nu-l mai întâlnise până 
atunci. 

— Câmpiile Înflorate, arătă Veratil jucându-şi în continuare rolul 
de ghid turistic. lar aceasta este Pădurea Credinței. 

Han aprobă din cap şi se gândi: Mă întreb câr mai por înghiţi 
aiureala asta? Sper că nu se aşteaptă să mă convertesc, fiindcă nu 
şi-au găsit omul. 

După douăzeci de minute de mers, ajunseră la o suprafaţă mare, 
pavată; partea ei îndepărtată era protejată de un acoperiş susţinut de 
trei pilaştri imenşi. Veratil îi spuse lui Han că trebuia să rămână 
alături de pelerini, iar el porni spre coloane. Han zări sub acoperiş 
mai mulţi t'landa til, printre care i se păru că-l vede şi pe Teroenza. 
Erau înşiruiţi în jurul unui altar scund sculptat dintr-o piatră albă 
translucidă, care părea că luceşte cu o lumină interioară. 

Munţii înalţi cu piscuri înzăpezite formau un fundal impresionant 
pentru scena aceea, ridicându-se impunători deasupra junglei. Han 


lăsă mult capul pe spate, privind tot mai sus... vârfurile piscurilor 
celor mai înalte erau ascunse de norii ce treceau lent pe cer, înroşiţi 
de amurg. Zăpezile de pe versanţii apuseni străluceau purpuriu şi 
trandatiriu. 

Impresionanr, fu nevoit să recunoască tânărul. Simplitatea 
amfiteatrului natural, cu dalele de piatră şi altarul cu pilaştri, îl făceau 
să semene cumva cu o vastă catedrală naturală. 

Credincioşii se aliniau şi rămâneau în aşteptare. 

Han îşi păstră o poziţie cât mai retrasă, uşor nerăbdător, sperând 
că serviciul religios nu avea să dureze mult. Îi era foame, capul îi 
pulsa dureros, iar căldura îl toropise, îmbiindu-l la somn. 

Marele Preot îşi ridică braţele micuţe şi intonă o frază în limba 
sa, Sacredoţii, inclusiv Veratil, o repetară. După aceea mulţimea 
(Han estimă că erau patru-cinci sute de pelerini) o repetă de asemenea. 
Corellianul se aplecă spre pelerinul cel mai apropiat, un twi'lek, şi-l 
întrebă; 

— Ce spun? 

— „Unitate înseamnă Absolut”, îi traduse twi'lekul care vorbea o 
bazică excelentă. Doreşti să-ţi traduc tot serviciul? 

Fiindcă tot era decis să înceapă să înveţe limba t'landa til, Han 
încuviinţă din cap. 

— Dacă nu-ţi este prea greu... 

Marele Preot intonă altceva. Han ascultă frazele rituale repetate 
de Sacredoţi şi mormăite apoi conştiincios de pelerini. 

— Unitate înseamnă Absolut... 

— Noi suntem Unitate. Noi aparţinem Absolutului. 

— Slujind Absolutul, fiecare Unitate este Exultată. 

— Noi ne sacrificăm să atingem Absolutul. Noi slujim Unitatea. 

— Prin muncă şi sacrificiu, noi suntem împliniţi în Absolut. Dacă 
toate Unităţile au muncit cu sârg, noi suntem Exultaţi în Absolut. 

Han îşi înăbuşi un căscat. Era plictisitor de repetitiv. 

În cele din urmă, după aproape cincisprezece minute de incantaţii, 
Teroenza şi toţi preoţii înaintară. 

— Aţi muncit bine, declară Marele Preot. Pregătiţi-vă pentru 
binecuvântarea Exultării! 

Mulțimea emise un sunet de anticipare atât de lacomă. încât Han 
fu luat realmente prin surprindere. Mişcându-se într-un talaz gigantic, 
de parcă ar fi fost cu adevărat o Unitate, pelerinii se lăsară să cadă pe 
pavaj şi rămaseră cu braţele şi picioarele ghemuite sub trupuri, într-o 
atitudine de speranţă şi dorinţă liniştită. 

Toți preoții ridicară brațele. Han văzu cum faldurile de piele 
largi şi cutate ce le atârnau sub maxilare se umflară cu aer şi începură 
să pulseze. Treptat, văzduhul răsună cu un zumzet grav şi unduitor — 
sau era o vibraţie? 

Ochii lui Han se holbară surprinşi, când simţi ceva invadându-i 
mintea şi corpul. Parţial vibraţie, parţial sunet? Nu era sigur. Era 
empatie sau telepatie, ori vibrația aceea declanşa ceva din creierul 
său? Nu-şi putea da seama. Ştia doar că era ceva puternic... 

Se rostogolea peste el ca un talaz gigantic. Căldură emoţională, 
plăcere fizică... toate acestea şi multe altele. Han se clătină, împleti- 
cindu-se îndărăt, şi ieşi de pe permaton, până se lovi de trunchiul 
unui arbore uriaş din junglă. Se lipi de el, simțind cum i se învârteşte 
capul. Îşi înfipse unghiile în scoarță, ca şi cum doar în felul acela s-ar 
fi putut ancora, pentru a nu fi târât de valul de sentimente calde şi 
plăceri extatice... 

Se agăţă de arbore, fizic, cu braţele, dar şi mintal, refuzând să 
îngăduie să fie absorbit de talaz. Nu era sigur de unde găsise tăria, 
totuşi se împotrivi, luptându-se mai puternic decât o făcuse vreodată. 
Toată viaţa fusese singurul stăpân ai minţii şi corpului său şi nimic 
nu avea să modifice asta. El era Han Solo şi nu avea nevoie de 
extratereştri care să-i invadeze mintea sau trupul, pentru a-l face să 
se simtă bine. 

Nu! gândi el. Sunt om liber, nu un pelerin, nu marioneta voastră! 
Liber, auziţi? 

Scrâşnind din dinţi, se luptă cu invazia aceea aşa cum s-ar fi 
luptat cu un oponent real şi apoi, la fel de iute pe cât începuse, 
senzaţia dispăru — era liber. 

Nu acelaşi lucru se putea spune despre pelerini. Corpurile lor se 
zvârcoleau pe dalele de piatră, iar gemetele înăbuşite de fericire şi 
plăcere se contopeau într-un murmur general. 

Simţindu-se îngreţoşat, Han privi spre preoţi. În mod evident, 
aceştia nu erau afectaţi la fel ca pelerinii. De aceea rămân aici 
sărmanii, după ce constată că vor trebui să muncească în fabricile 
de mirodenii, gândi Han simțind un fior de resentiment amar în 
numele pelerinilor. Sunt sclavi toată ziua, apoi urcă aici şi capătă 
un şoc de vibrații de multumire şi satisfacţie faţă de care pălesc 
până şi cele mai puternice mirodenii. 

Tânărul se întrebă dacă din partea lui ar fi fost de aşteptat să 
participe cu regularitate la aceste „slujbe de seară” şi speră că nu era 
cazul. Şi aşa îi fusese destul de greu să respingă revărsarea de căldură 

şi plăcere. Se temea că dacă avea să-i fie expus seară de seară, n-ar 
mai fi avut tăria, hotărârea de a refuza „tableta fericirii” oferită de 
preoții ylesiani. 

Intre timp, pelerinii începuseră să se ridice, unii clătinându-se 
nesiguri. Toţi aveau ochii sticloşi şi mulţi semănau cu dependenţii 
pe care Han îi văzuse în localurile de mirodenii şi oobalah de pe 
Corellia şi de pe alte planete. 

— Aşa se face în fiecare seară? murmură spre twi'lek. 

Ochii roşiatici ai extraterestrului străluceau de fericire. 

— Oh, da! Nu a fost minunat? 

— Grozav, ricană Han, dar twi'lekul era atât de extaziat încât nu 
sesiză sarcasmul. Există şi seri când slujbele nu se ţin? 

— Slujba este anulată doar dacă au fost probleme în fabrici. Odată 
un lucrător a înnebunit, l-a luat ostatic pe şeful de echipă şi a cerut să 
părăsească planeta. Slujba de seară şi Exultarea au fost anulate — a 
fost groaznic! 

— Şi ce s-a întâmplat cu lucrătorul nebun? întrebă Han, gândindu-se 
că „nebunul” i se părea complet sănătos. 

— Până dimineaţă, am reuşit să-l doborâm şi l-am predat paznicilor, 
slavă Unităţii! 

Fac prinsoare, îşi spuse Han. N-aţi putea rezista prea mult fără 
încărcătura de seară. 

În mod evident, slujba luase sfârşit. 

Veratil i se alătură lui Han pentru a reveni la complexul central. 
Tânărul nu intenţiona să comenteze şi, fără să mintă, anunţă că se 
simţea obosit. Sacredotul îi spuse că-l înțelegea perfect şi-l conduse 
înapoi în infirmerie. 

- În noaptea asta poţi să mănânci şi să dormi aici, iar mâine te 
voi duce la apartamentul tău din clădirea Administraţiei. 

- Unde-i asta? se interesă Han, în timp ce mânca o tocană insipidă, 
dar săţioasă, din carne de bou-de-stuf. 

Sacredotul indică vag spre nord-est. 

— De aici nu este vizibilă, răspunse el, dar există o potecă printre 
copaci. Eşti de acord să ne întâlnim tot aici, să zicem peste şase ore 
standard? Îţi va fi suficient pentru somn? 

Han încuviinţă din cap. Putea să mai moţăie şi ulterior. 

— Perfect. 

După plecarea preotului, tânărul îşi scoase hainele şi cizmele 
şi-şi dădu seama că pentru a putea să apară în societate a doua zi 
trebuia să-şi facă rost de îmbrăcăminte curată. Se gândi că poate ar 

(i fost bine să facă un duş înainte de culcare, dar se simțea prea 
obosit. 

Reuşise dintotdeauna să-şi programeze trezirea la orice oră ar fi 
dorit, aşa că-şi stabili mintal să se scoale peste cinci ore şi jumătate. 
După aceea, cu mintea învolburată de imagini şi impresii, se întinse 
pe patul îngust din infirmerie şi adormi instantaneu. 

În dimineaţa următoare, Han avu nevoie de câteva minute pentru 
a-şi reaminti cine era (Vykk Draygo, nu uita!) şi ce căuta în locul 
acela cald şi groaznic de umed. Se aventură în cabina de duş şi fu 
încântat să descopere toate ustensilele necesare unui om. 

Fredonă afon un refren în timp ce se săpunea, dar când ridică un 
picior pentru a-l spăla, încremeni surprins şi îngrozit. Între degetele 
de la picioare îi apăruse un puf albastru-verzui, asemănător ciupercilor! 

Alarmat, Han îşi inspectă tot corpul şi fu dezgustat să descopere 
petice de puf la subsuori, pe ceafă şi în alte regiuni, mai intime. 

Înjurând de zor, se frecă apăsat, îndepărtând ciuperca dezgustătoare 
până ce rămase numai pielea înroşită, apoi, dându-și seama că întârzia, 
se repezi afară din duş. Ce loc blestemat mai este şi ăsta? 

Când reveni în dormitor, îl găsi acolo pe droidul medical care-l 
aştepta, ţinând pe braţ o uniformă nouă de pilot. Cu braţul celălalt, 
droidui îi întinse un recipient ce conţinea o substanţă cenuşie, vâscoasă. 

— Tertaţi-mă, domnule, spuse droidul. Pot să vă întreb dacă aţi 
observat vreo... erupție pe piele? 

— Da, mârâi Han. Clima de-aici este mizerabilă. Nimeni n-ar 
trebui să trăiască în gunoiul ăsta. 

— Vă înţeleg, domnule, încuviinţă droidul reuşind realmente să 
sune compătimitor. Pot să vă ofer unguentul acesta? Aplicarea lui 
regulată ar trebui să prevină erupțiile micotice. 

— Mulţumesc, replică sec Han şi se retrase pentru a se trata în 
zonele afectate. 

Unguentul mirosea oribil, dar îi alină mâncărimile. După aceea 
se îmbrăcă, admirându-se în prima sa uniformă reală de pilot. Tresele 
colorate arătau de-a dreptul splendid. 

Han refuză să-şi mai facă griji despre pelerinii pe care-i văzuse 
în seara trecută; nimeni nu-i silise pe proştii aceia fără minte să vină 
aici, aşa că nu intenţiona să-şi irosească timpul imaginându-şi soarta 
lor. El avea să se îngrijească de Han Solo... sau, mai exact, avea să 
se îngrijească de Vykk Draygo. 


In plus, îşi zise tânărul, voi pilota pentru ylesiani. O să am acces 
la o navă. Dacă voi decide că nu-mi place, o să-mi iau banii şi... o 
să dispar. La urma urmelor, ce-mi por face cu să mă oprească? 

Simţindu-se sigur pe sine, surâse spre imaginea sa din oglindă şi 
execută un salut băţos. 

— Cadetul Han Solo s-a prezentat la ordin, domnule! şopti el ca 
titlu de încercare. 

Visul său privind Academia nu păruse niciodată mai apropiat şi 
mai tangibil. 

Când ieşi din infirmerie, îl zări imediat pe Teroenza. 

— Bună dimineaţa, domnule! se adresă Han curtenitor celui care-l 
angajase. 

Marele Preot aprobă scurt din capul său masiv. 

— O dimineaţă bună şi pentru tine, pilot Draygo. Permite-mi să 
ţi-l prezint pe cel cu care vei petrece mult timp cât vei lucra cu noi. 

Făcu un semn şi Han auzi pe cineva mişcându-se îndărătul său. 
Se răsuci imediat şi îi fu imposibil să nu se retragă un pas. 

Primul lucru care-l şocă fu înălţimea, iar al doilea ascuţimea 
colţilor şi ghearelor. Creatura din faţa lui era înaltă de aproape trei 
metri, depăşind chiar un wookiee. Avea gura plină de colț ascuţiţi 
ca vârful de ac şi gheare ce păreau că pot sfâşia duroţelul. Era îmblănit, 
totuşi purta o pereche de pantaloni scurţi, bufanţi. La centură avea 
un cuţit curb, iar de coapsă îi era fixat tocul blasterului. Muşchii 
jucau şi unduiau peste tot. 

Nou venitul rânji, dezvelindu-şi şi mai mult colții. 

— Ssalut..., rosti în bazică cu un sâsâit evident. 

— El este Muuurgh, făcu Teroenza prezentările. Este togorian, 
una dintre cele mai onorabile rase inteligente din galaxie. Reputația 
togorianilor pentru onestitate şi loialitate nu are egal, ştiai asta? 

Han privi creatura uriaşă şi înghiţi un nod. 

— A-ă-ă... nu, reuşi el să articuleze. 

— Am decis ca el să-ţi fie... bodyguard, pilot Draygo. Pe planetă 
şi în afara ei, Muuurgh te va însoţi peste tot... aşa-i, Muuurgh? 

— Muuurgh şi-a dat cuvântul de onoare, încuyiinţă togorianul. 

Marele Preot îşi încrucişă braţele micuţe peste pieptul trupului 
masiv şi gura i se ridică în ceea ce părea aproape un surâs batjocoritor. 

— Pilot Draygo, Muuurgh se va asigura că indiferent unde te-ai 
duce, sau ce vei face... vei fi... în siguranţă. 


MUUURGH 


H an privi imensa creatură cu blană neagră, pricepând că, în 
mod clar, capcana se închisese. Înţelesul cuvintelor lui Teroenza era 
limpede — dacă faci ceva ce nu trebuie, Muuurgh te va rupe în bucăţi. 
Privindu-l pe togorian, Han îşi dădu seama că extraterestrului nu i-ar 
fi fost deloc greu s-o facă. 

Izbuti să-şi păstreze cumpătul şi-i zâmbi. 

— Încântat de cunoştinţă, Muuurgh. Mă bucur să am un tovarăş în 
carne şi oase pe durata zborurilor lungi. 

— Ssigur, vorbi bodyguardul apropiindu-se. 

Han văzu cu groază că vârful capului său de abia ajungea la sternul 
togorianului. Extraterestrul părea atât de felin, încât tânărul fu surprins 
să vadă nu avea coadă. 

— Lui Muuurgh îi place ssă călătorească, urmă bodyguardul în 
bazica sa puternic accentuată şi sâsâită. 

Blana de pe faţă era neagră, dar mustăţile şi blana pieptului erau 
albe. Avea ochi de un albastru uimitor de deschis, cu pupile verde- 
strălucitor ca nişte fante. 

— Lui Muuurgh îi place ssă meargă pe multe astroporturi. Cu cât 
mai multe, cu atât mai bine. 

Han avea mici probleme cu înţelegerea bazicii vorbite de togoriun, 
dar desluşea perfect înţelesul general. Se întrebă cât de inteligentă 
era creatura aceea. Trebuie să-l cunosc mai bine, decise el. Simplul 

Jupt că nu poate vorbi prea bine bazica nu-nseainnă că-i idiot. Dar 
dacă este... 

Surâse. 

Ne-am gândit să-ți acordăm o zi pentru a te instala, pilot Draygo, 
spuse Teroenza. Te poți muta în apartamentul pe care ţi l-am alocat 
în clădirea Administrației. Muuurgh te va conduce acolo. După aceea, 
de mâine, dorim să începi să transporți oameni şi echipamente între 
colonii. Până ce următorul nostru transport de mirodenii va îi livrat 
staţiei spaţiale, vei fi pregătit să-l aduci de pe orbită. Începând de 
mâine, îi pot spune lui Jalus Nebl, celălalt pilot al nostru, să-şi ia 
concediu. A muncit prea mult. 

Tânărul încuviinţă. Trebuie neapărat să mă întâlnesc cu sullustanuul 
acela şi să schimbăm impresii. 

- Perfect, spuse el cu glas tare. Pot să... cercetez împrejurimile? 
Aş dori să văd detaliile dispunerii terenului. 

Teroenza înclină din capul său masiv. 

- Bineînţeles, atâta timp cât eşti însoţit de Muuurgh şi respecţi 
toate regulile de securitate. 

— Bineînţeles, aprobă Han. 

Teroenza făcu o plecăciune scurtă. 

— Acum te rog să mă scuzi, dar în dimineaţa aceasta aşteptăm un 
transport de pelerini care va sosi de la staţia spaţială. Trebuie să mă 
pregătesc pentru sosirea lor şi am multe de făcut. 

Han dădu din cap, gândindu-se la ceea ce-i aştepta pe pelerinii 
respectivi. Ştia că extragerea mirodeniilor era considerată neplăcută 
şi periculoasă — de fapt, trimiterea în minele de mirodenii de pe Kessel 
constituia o condamnare uzuală pentru criminali —. dar cunoştea 
extrem de puţine despre procedurile la care erau supuse mirodeniile 
după extracţie. 

Asta şi intenţiona să afle. Poate că exista o modalitate în care ar 
fi putut profita mai mult de pe urma situaţiei. Nu poţi să ştii niciodată... 
şi, oricum, dacă nu joci nu poţi să câştigi. În învăţăturile lui Han 
Solo, cunoaşterea ducea frecvent la putere... sau cel puţin la o evadare 
mai rapidă... 

Muuurgh îl conduse pe o potecă pavată prin junglă, până ce 
ajunseră la o clădire mare şi modernă. 

— Centrul Administrativ, arătă togorianul. 

ÎI conduse pe Han la o intrare laterală, apoi pe un coridor, până 
în faţa unei uşi. 

Pilotul şi Muuurgh vor dormi aici, spuse el deschizând uşa. 

Înăuntru se afla un apartament mic format dintr-un dormitor, 
baie şi un salonaş. Tânărul fu încântat să vadă că Teroenza nu uitase 
de termenii contractului. Într-un colţ al dormitorului se afla o unitate 
simulatoare complet echipată. Muuurgh se apropie de uşa dormitorului 
şi întinse mâna sa cu gheare. 

— Camera unde va dormi pilotul. 

— Şi tu unde o să dormi? întrebă Han. 

Aşa cum se așteptase, Muuurgh indică salonul. 

— Muuurgh va dormi aici. 

Grozav, gândi Han. Preoții nu se încred în mine mai mult decât 
mă încred eu în ei. Cu Munurgh dormind între mine şi uşa de la 
intrare, aş risca teribil de mult, încercând să mă strecor afară noaptea. 
Minunat! 

— Nu mi se pare foarte confortabil, spuse el pe tonul cel mai 
inocent şi în acelaşi timp se întrebă dacă Muuurgh dormea profund. 
Poate că ar trebui să ai dormitorul tău, ca să poţi dormi confortabil. 

— Muuurgh sse ssimte confortabil când îşi respectă cuvântul de 
onoare, zise togorianul. 

Han privi spre felinoid. Distinsese oare un licăr de amuzament în 
ochii albastru-verzui cu pupilele ca nişte fante? 

— Muuurgh şi-a dat cuvântul de onoare că-l va păzi pe pilot mereu, 
aşa că Muuurgh sse ssimte confortabil aici. 

— Aşa este, aprobă din cap Han. 

Se uită după aceea la blasterul din tocul togorianului. 

— Şi eu am avut un blaster când am venit, comentă el, dar acum nu 
mai Ştiu unde este. Cred că va trebui să mă interesez, ca să-l iau înapoi. 

— Pilotul nu are nevoie de blaster. (Muuurgh flexionă degetele şi 
ghearele retractabile ţâşniră din teci.) Marele Preot a sspuss că pilotului 
nu-i trebuie blaster. 

— Dar dacă sunt atacat de vreun... animal de pradă? făcu Han 
indicând jungla omniprezentă în jurul clădirii. 

Existau probabil zeci de prădători cărora le-ar fi plăcut să vâneze 
un străin de planetă, fie pentru hrană, fie ca simplu amuzament. 

Extraterestrul gigantic clătină din capul cu mustăţi felinoide. 

— Nu sse va întâmpla asta niciodată. Pilotul îl are pe Muuurgh, 
care are blaster. 

— Mda... e adevărat, zise tânărul şi-şi propuse să-i ceară lui Teroenza 
o armă de orice fel. 

Neînarmat, se simţea vulnerabil, deşi deținuse prima sa armă doar 
în urmă cu două zile. 


Aşadar, mergem în explorare? întrebă el. După cum vezi, n-am 
bagaje pe care să le despachetez. 

— Unde ssä explorăm? 

— Aş vrea să vizitez fabricile şi Centrul Administrativ. 

— Bine, spuse togorianul. Haide, pilotule. 

— Te urmez. 

Străbătură coridoarele Centrului Administrativ, priviră în popotă, 
trecură prin aripa paznicilor şi traseră cu ochiul spre apartamentele 
preoţilor. Când vizită Arsenalul, Han îşi dădu seama că preoţii ylesiani 
se temeau probabii de o posibilă revoltă a pelerinilor, deoarece 
numărul paznicilor era destul de mare comparativ cu al muncitorilor. 
In Arsenal existau numeroase arme puternice pentru controlul maselor, 
printre care vergele de forţă şi gaze semiparalizante. Paznicii pe 
care-i întâlniră proveneau de pe multe planete. În afară de oameni, 
Han zări rodiani, sullustani, twi'leki şi gamorreani porcini. 

— la să vedem dacă am înţeles, i se adresă el lui Muuurgh în timp 
ce ocoleau o zonă din Centrul Administrativ pe care indicatoare în 
mai multe limbi o identificau ACCES LIMITAT. În majoritate, 
paznicii dorm aici? De ce nu dorm lângă dormitoarele pelerinilor, 
dacă preoţii vor să se asigure că lucrătorii sunt ţinuţi sub control? 

— În timpul ssomnului asta nu-i o problemă, răspunse togorianul 
în bazica lui ezitantă. După Exultare, pelerinii de abia mai au putere 
ssă sse întoarcă şi adorm imediat. Ei ssunt nervoşi şi furioşi pe şefi 
numai înainte de Exultare. 

Firesc, gândi încruntat Han. Dă-le dependenţilor doza şi apoi 
vor dormi până a doua zi. 

— Atunci, gărzile patrul... 

Tânărul se opri în mijlocul cuvântului, întrezărind ceva mare şi 
cenuşiu care luneca în capătul opus al coridorului, în zona restricţionată. 
Miji ochii spre penumbră. 

— Hei... ce-a fost asta? murmură el. Părea un... 

Se opri din nou când silueta dădu colţul, apoi porni după ea în 
fugă. 

Muuurgh încercă să-l prindă, dar Han era mai rapid decât 
extraterestrul masiv şi-l eschivă. Alergă prin coridorul „interzis”, 
ascultând cu atenţie sunete de paşi, însă nu auzi nimic. 

Când ajunse la intersecţia coridoarelor, privi prin cel în care 
întrezărise licărul de mişcare lunecată. Ochii i se holbară. 

Un hutt! Ce caută un hutt aici? Era imposibil să confunde identitatea 
siluetei masive, ca de limax, lăsată pe spate pe sania repulsoare. 

Pe când şovăia, Muuurgh îl înhaţă ca pe un vrelt şi-l ridică. Han 
işi înghiţi un strigăt de spaimă, când togorianul îl vâri sub un braţ 
musculos şi porni în fugă pe coridor, până reveniră în secţiunea 
ACCES NELIMITAT din Centrul Administrativ. 

Muuurgh îl lăsă pe Han pe picioarele sale şi flexionă o mână sub 
nasul corellianului. 

- Poporul meu sspune că oricine poate greşi O DATA, anunţă el. 
Pilotul a greşit o dată. De acum înainte, dacă pilotul mai greşeşte, 
Muuurgh va trebui ssă-l înveţe ca pe un pui. Muuurgh şi-a dat cuvântul 
de onoare, nu uita. Ai înţeless? 

Han privi ghearele care sclipeau sub nasul său, ascuţite şi scânteie- 
toare ca bricele. 

— Ă-ă-ă... da, reuşi el să articuleze. Am înţeles, Muuurgh. Ştii şi 
tu, oamenii sunt... curioşi. 

— Uneori curioşii mor, mormăi Muuurgh. 

— Ţi-am înţeles împunsătura, replică sec Han. Sau mai degrabă, 
înpunsăturile. 

Muuurgh privi vârfurile ascuţite şi lucitoare ale ghearelor sale, 
apoi botul i se căscă, arătând colții, şi emise un sunet ca un miorlăit 
încetişor. Han îngheţă, apoi îl privi pe togorian şi-şi dădu seama că 
aceea era forma de râs a extraterestrului. În mod vădit, Muuurgh 
înţelesese gluma. 

Tânărul chicoti fără putere. 

— A mice, ce-ai zice să mâncăm ceva, iar apoi să vizităm şi fabricile? 
întrebă el. 

— Lui Muuurgh îi este foame mereu, încuviinţă togorianul şi porni 
primul spre popotă. Ce înseamnă „amice”? 

— Ah... amicul este un prieten, cineva apropiat, ştii... Cineva cu 
care îţi place să petreci timpul. 

— Da, încuviinţă togorianul. Pilotul sspune „tovarăş de haită”. 

— Exact. 

— Este bine. Muuurgh ssimte lipsa tovarăşilor de haită. 


k k k 


Han îşi reaminti că Teroenza spusese că rasa lui venise de pe Nal 
Hutta, planeta natală a huttilor, totuşi tânărul nu pricepuse că asta 
însemna că pe Ylesia trăiau hutti. Când îl întrebă pe Muuurgh, 
togorianul îi confirmă că văzuse câţiva „sstăpâni limacşi care călăresc 
aerul”, cum îi numea el. 

Există un singur motiv pentru care huttii să fie aici, gândi Han. 
Ei sunt adevărații stăpâni de pe Ylesia. La urma urmelor, ei controlează 
contrabanda cu mirodenii... 

Prânzul fu bun, chiar dacă lipsit de imaginaţie şi (pentru gustul 
lui Han) de condimente. Cu toate acestea, bucătarul nu era nepriceput. 
Pâinea era chiar excelentă, îşi spuse tânărul mestecând o îmbucătură 
de lipie alderaană. Brusc îşi dădu seama, cu un fior de durere, că 
trecuse aproape o zi de când nu se mai gândise la Dewlanna. Gândul 
îl făcu să se simtă vag neloial, dar apoi îşi reveni. Dewlanna n-ar fi 
dorit ca el s-o plângă şi s-o jelească mereu. Lui wookiee îi plăcuse 
viaţa şi nu s-ar fi aşteptat la altceva din partea lui Han, doar pentru 
că ea încetase să mai existe... 

Reveni din gânduri şi văzu că Muuurgh îl privea curios. 

— Pilotul sse gândeşte la ceva îndepărtat, observă togorianul 
agitând osul pe care tocmai îl terminase de ronţăit. 

Fragmente minuscule de carne crudă mai atârnau încă de el, totuşi 
Muuurgh îl curăţase în mod impresionant. Han se gândi că bodyguardul 
său nu-şi permitea să renunţe nici la cea mai mică bucăţică, deoarece 
avea nevoie de multă carne crudă pentru a-şi pune în mişcare corpul 
masiv. 

— Da, încuviinţă el cu un oftat. Mă gândeam la cineva tare îndepărtat. 

— Pilotul are o iubită? 

Han clăuină din cap. 

— Am mai cunoscut nişte fete, ici şi colo, admise el, dar pe nimeni 
la care să ţin în mod special. Nu... mă gândeam la persoana care, 
mai mult sau mai puţin, m-a crescut, 

Muuurgh bău o duşcă uriaşă de lichid spumos dintr-o carafă. 

— Oamenii îşi cresc puii cu totul altfel decât poporul meu, anunţă el. 

— Serios? Povesteşte-mi despre planeta ta. 

Ascultător, Muuurgh se lansă într-o descriere a Togoriei, o planetă 
pe care masculii şi femelele, deşi aveau drepturi egale, nu-şi 
amestecau societăţile. Masculii duceau o existenţă nomadă, dedicată 
vânătorii, zburând peste şesuri pe „mosgothe”, uriaşe reptile zburătoare 
domesticite, şi vânând în haite. 

Pe de altă parte, femelele domesticiseră animale pentru carne, 
astfel că nu trebuiau să vâneze. Ele locuiau în aşezări, şi tot ele 
dezvoltaseră tehnologia planetei. 

— Dar dacă nu trăiţi împreună, cum... — Han se strădui să găsească 
un termen politicos — cum... ă-ă-ă... vă întâlniți ca să... ştii... ca să 
vă reproduceţi? 


CAPCANA PARADISULUI O _— B1 


— O dată pe an. răspunse Muuurgh, mergem în oraşe la perechile 
noastre. Între timp, ne gândim mult unii la ceilalţi. Togorianii ssunt 
persoane foarte emotive, capabile de mare iubire. Mai aless, masculii. 
Muuurgh sse află aici din cauza unei mari iubiri. Masculii din neamul 
meu îşi părăsesc rareori planeta, pilotul ştie asta? 

— Am aflat acum. Ce vrei să spui că ai venit pe Ylesia din cauza 
unei mari iubiri? Ai o pereche? 

Togorianul încuviinţă din cap. 

— Perechea promisă. Într-o bună zi vom fi pereche pe viaţă, dacă 
Muuurgh o poate găsi. 

Uriaşul extraterestru suspină atât de jalnic, încât Han se simţi 
cuprins de milă faţă de el. 

— Cum o cheamă”? 

— Mrrow. Mrrow cea minunat de frumoasă. La fel ca toate femelele 
togoriane, a deciss ssă călătorească prin galaxie. Muuurgh a rugat-o 
ssă nu plece, dar femelele ssunt foarte încăpăţânate. 

Se uită spre tânăr, care aprobă din cap. 

— Da, m-am lovit şi eu de chestia asta. 

— Mrrow a plecat de mult timp, de câţiva ani. Când nu ss-a întorss 
pentru împerechere, Muuurgh a fost atât de trist încât n-a mai putut 
ssta pe Togoria. Trebuia ssă descopere ce ss-a întâmplat cu ea. 

— Şi... ai descoperit? întrebă Han şi sorbi din berea sa polanis. 

— Muuurgh a urmărit-o de pe o planetă pe alta. 

— Şi? insistă Han când togorianul se opri. 

— Muuurgh a pierdut-o. Cineva de pe Ord Mantell a sspuss că a 
văzut-o îmbarcându-se în astroport. Muuurgh a verificat plecările şi 
a descoperit că nava aceea avea mulţi pelerini ia bord. Nava făcea 
însă multe escale. Muuurgh a riscat şi a venit pe Ylesia, deoarece 
aici vin mulţi pelerini. 

Felinoidul oftă adânc şi ciuguli carnea de pe alt os. 

— Muuurgh a riscat şi a pierdut. A întrebat, dar preoţii au sspuss 
că n-au nici un togorian aici. Muuurgh nu ştie încotro ssă apuce. 
Muuurgh are nevoie de credite ca ssă continue căutarea... 

Extraterestrul înghiţi o ultimă îmbucătură şi mustăţile lungi i se 
pleoştiră. 

— De aceea ai hotărât să te angajezi aici ca paznic, până aduni 
destui bani ca să continui căutarea, zise Han bănuind sfârşitul logic 
al istoriei. 

- Da. 

Tânărul clătină din cap. 


-= E trist, amice. Sper din toată inima că o vei găsi. Nu-i uşor să 
pierzi persoanele pe care le iubeşti. 

Bodyguardul încuviinţă în tăcere. 

După prânz porniră spre fabrici şi începură prin a da ocol clădirilor 
uriaşe. Han adulmecă aerul, simțind amestecul izurilor diferite de 
mirodenii. Nările îl pişcau uşor şi se întrebă dacă simpla inhalare a 
mirodeniilor nu-l putea ameţi. Arătă cu braţul spre fabrica de sclipstim. 

— Hai să intrăm. Am auzit multe despre felul în care se procesează 
mirodenia asta şi aş vrea să văd cu ochii mei. 

Când pătrunseră în clădirea cavernoasă. un paznic rodian îi opri 
şi discută cu Muuurgh, care îi explică cine era Han. Paznicul le 
înmână ecusoane şi ochelari în spectrul infraroşu, apoi le făcu semn 
să intre. 

— Ochelari? întrebă Han în rodiană. (O înţelegea perfect, dar 
pronunția era ceva mai complicată.) Va trebui să-i purtăm? 

Ochii purpurii ai paznicului scânteiară auzind un om care-i vorbea 
graiul. 

— Da, pilot Draygo, răspunse el. Sub nivelul parterului nu mai 
este permisă utilizarea luminii în spectru vizibil. Veţi coborî cu 
turboliftul şi fiecare nivel coborât va fi o creştere cu un grad a calităţii 
mirodeniei. Fibrele cele mai lungi şi mai bune sunt procesate foarte 
adânc în subteran, pentru a elimina orice posibilitate de a fi distruse 
de lumină. 

- Bine, încuviinţă tânărul şi-i făcu semn lui Muuurgh. 

Străbătură aleile lăsate între lăzile de piese de schimb şi echipamente 
şi ajunseră la platforma turbolift din centrul clădirii. 

— Eu zic să mergem până jos de tot, se adresă Han togorianului, 
şi să vedem sclipstimul cel mai bun. 

În sinea lui, se întrebă dacă ar fi fost în stare să şterpelească 
câteva dintre fiolele mici şi negre. Şi-ar fi sporit spectaculos contul, 
dacă ar fi vândut nişte sclipstim, în mod discret, într-un port spaţial... 

Apăsă butonul corespunzător ultimului nivel şi, legănându-se uşor, 
platforma porni să coboare. 

Curenţi de aer rece se ridicară din adâncuri, pe măsură ce turboliftul 
se afunda în bezna absolută. Răcoarea era minunată după căldura 
umedă a junglei ylesiane. 

După primul nivel, orice lumină dispăru. Han bâjbâi în căutarea 
ochelarilor şi-i puse pe ochi. Imediat putu să vadă totul, deşi în 
tonuri alb şi negru. Iluminatul provenea de la lămpi minuscule 
încastrate în pereţi. Turboliftul cobora mereu şi Han văzu muncitorii 

uplecaţi deasupra posturilor de lucru. Grămezi de fuioare fibroase 
neprelucrate, presărate de cristale minuscule, se ridicau în faţa lor. 

În cele din urmă, după şase niveluri, turboliftul se opri, iar Han 
și Muuurgh păşiră de pe platformă. 

- Ai mai fost până acum pe aici? întrebă Han în şoaptă. 

Blana de pe ceafa lui Muuurgh era zbârlită, la fel ca mustăţile 
ulbe de sub ochii acoperiţi de ochelari. 

- Nu, răspunse togorianul tot în şoaptă. Poporul meu trăieşte pe 
şesuri. Nu ne plac peşterile. Nu ne place bezna. Muuurgh va fi fericit 
când pilotul va dori ssă plecăm de aici. Numai cuvântul de onoare al 
lni Muuurgh îl mai ţine în bezna aceasta groaznică. 

— Uşurel, făcu Han. N-o să stăm chiar aşa mult. Vreau doar să 
irunc O privire. 

O luă înainte prin fabrică. Singurele sunete care se auzeau în sala 
cavernoasă erau fâşâiturile slabe ale echipamentelor de condiţionare 
a aerului. Pe lângă pereţi se înşiruiau mese lungi; fiecare reprezenta 
un post de lucru, iar muncitorii stăteau pe scaune sau în picioare, în 
funcție de anatomia fiecăruia. Tânărul observă că mulţi erau oameni, 
aşezaţi pe taburete înalte, ghemuiţi deasupra meselor. 

Puţini ridicară ochii, când Han şi Muuurgh se apropiară de supra- 
veghetorul de nivel, o femelă devaroniană îmblănită, şi se identificară. 
Supraveghetoarea roti braţul roşcat cu unghii ascuţite, indicând nivelul. 

— Lucrătorii mei sunt cei mai iscusiţi, se lăudă ea. Trebuie multă 
pricepere ca să măsori şi să tai numărul de fibre, astfel ca fiecare 
doză să conţină cantitatea corectă de mirodenii. Este esenţial — şi 
foarte greu — ca fibrele să fie aliniate atât de precis încât să se activeze 
simultan atunci când sunt expuse la lumina din spectrul vizibil. 

— Sclipstimul este un mineral? întrebă Han. Ştiu că se extrage din 
sol. 

— Se formează în mod natural, pilotule, dar nu ştim în ce fel. 
Credem că s-ar putea să aibă origine biologică, totuşi nu suntem 
siguri, Se găseşte în adâncul tunelurilor de pe Kessel şi trebuie extras 
în beznă absolută, aşa cum este şi aici. 

— lar fibrele trebuie introduse într-un anumit fel în fiolele lor? 

— Exact. Alinierea incorectă poate determina cristalele să se frece 
între ele. Dacă se întâmplă aşa, ele se sfirâmă într-o pulbere mai puţin 
potentă... şi mai puţin valoroasă. Un muncitor iscusit are nevoie de o 
oră ca să alinieze corect doar unul sau două mănunchiuri de sclipstim. 

— Înţeleg, făcu Han fascinat. Putem să dăm o raită pe aici? Promit 
că nu vom atinge nimic. 


- Puteţi, dar vă rog să evitaţi să-i distrugeţi pe lucrători când 
aliniază mirodeniile. Aşa cum am spus, o răsucire greşită poate să 
ruineze o fibră întreagă. 

— Înţeleg, încuviinţă Han. 

Fibrele de materie primă de sclipstim erau complet negre, dar, 
din ceea ce auzise despre ele, Han ştia că aveau să strălucească albastru 
atunci când se aprindeau în lumina vizibilă. Tânărul se opri îndărătul 
unui muncitor om şi privi fascinat cum separa fire de culoarea 
abanosului, aliniindu-le cu cea mai mare grijă. Firele se curbau în 
jurul degetelor omului — unele dintre ele erau fine ca mătasea, dar 
extrem de tăioase din cauza cristalelor minuscule. 

Lucrătorul poziţionă un mănunchi de fire incredibil de încâlcite 
în fălcile unei menghine micuţe, apoi începu să separe cu minuţiozitate 
firele până ce alinie structurile cristaline. Degetele i se mişcau aproape 
prea rapid pentru a putea fi urmărite şi Han îşi dădu seama că era un 
meseriaş foarte iscusit... ba nu, o femeie. ÎI uimea faptul că pelerinii 
puteau reuşi o operaţiune care necesita o dexteritate atât de mare. 
După ce-i văzuse în seara anterioară după încheierea „Exultării”, 
bănuise că, mai mult sau mai puţin, erau nişte cretini fără minte. În 
tot cazul, aşa păruseră... 

Lucrătoarea se folosi de o pensetă minusculă pentru a descâlci un 
ghem realmente complicat. Strecură vârfurile înguste ale pensetei în 
ghem şi privi cu atenţie, pentru a descoperi locul în care micuţele 
cristale ascuţite se prinseseră laolaltă. Fibrele de sclipstim se încreţeau 
în jurul mâinilor ei ca nişte tentacule vii, minuscule, iar cristalele 
tăioase scânteiau. Femeia retrase brusc mâna, trăgând, şi, ca prin 
minune, ghemul se descâlci, iar toate fibrele se aliniară perfect. 

Mai puţin una. 

Han privi alarmat cum un fir presărat de muchii ascuţite crestă 
între degetul mare şi arătătorul femeii. O linie subţire de sânge apăru 
instantaneu din tăietură şi Han îşi ţinu respiraţia. Câţiva centimetri 
mai adânc şi ar fi retezat tendonul. Femeia şuieră de durere, apoi 
murmură ceva în bazică şi, eliberându-şi mâna, apăsă pe rană pentru 
a opri sângerarea. Tânărul încremeni când îi auzi accentul. Era de pe 
Corellia! 

Până atunci nici măcar nu privise femeia, ascunsă de roba cafenie 
informă, cu boneta trasă mult pe capul cu ochelari, dar acum îşi 
dădu seama că era tânără. Corelliana făcu o grimasă, examinându-şi 
tătetura. Răsuci palma şi se întoarse pe scaun, ţinând mâna deasupra 
podelei pentru ca sângele să nu picure pe postul de lucru. 

Han ştia că n-ar fi trebuit să i se adreseze, totuşi ea nu lucra în 
clipa aceea, iar el se simţea îngrijorat. Tânăra sângera abundent. 

— Te-ai rănit, îi spuse. Mă duc s-o chem pe supraveghetoare, ca 
să te bandajeze. 

Fata — avea vârsta lui, sau poate era chiar mai tânără — tresări 
uşor, apoi îl privi. Chipul i se distingea ca o ceaţă alb-verzuie sub 
ochelari şi bonetă, şi părea palid ca moartea prin lentilele ochelarilor 
ui infraroşu. Nu-i de mirare, gândi Han, dacă stă toată ziua aici, în 
subteran, fără să vadă deloc lumina soarelui. 

— Nu, te rog, nu, răspunse ea în bazică, cu un accent moale care 
denota că provenea din continentul sudic al Coretei. Dacă mă va 
trimite la infirmerie, voi pierde Exultarea. 

Se înfioră la gândul acela, deşi poate că de vină era răcoarea. 
Han însuşi începuse să simtă frigui, iar ei nu stătuse nemişcat de 
atâtea ore ca fata. Cum rezistau oare pelerinii, lucrând toată ziua în 
beznă îngheţată? 

— Tăietura arată urât, protestă el. 

- Sângerarea s-a oprit, ridică fata din umeri. 

Într-adevăr, se oprise. 

- Dar... 

Fata clătină din cap, întrerupându-l. 

— Îți mulţumesc pentru grijă, dar este un fleac. Se întâmplă mereu. 

Cu un zâmbet silit, ridică mâinile şi Han fu cât pe aici să icnească. 
Degetele, încheieturile şi antebraţele îi erau brăzdate de tăieturi 
minuscule. Unele erau cicatrice albe, dar multe erau răni închise la 
culoare, recente şi dureroase. 

Han văzu de asemenea punctuleţe fosforescente între degetele 
fetei şi-şi dădu seama că trebuiau să fie fungi: pe care-i descoperise 
pe propriul său trup în cursul dimineţii. Pe când privea, un firicel 
fosforescent se extinse brusc spre tăietura dintre degetul mare şi 
arătător. Fata scoase o exclamaţie înăbuşită şi-l smulse. 

-Îi place sângele proaspăt, explică ea remarcând repulsia evidentă 
a lui Han. Poate să infecteze o tăietură şi să te îmbolnăvească foarte 
uşor. 

- Dezgustător, comentă tânărul. Eşti sigură că nu trebuie să-ți 
tratezi rana? 

— După câte vezi, scutură ea din cap, se întâmplă mereu. Scuză-mă, 
dar... eşti corellian, nu-i aşa? 

— La fel ca tine. Sunt Vykk Draygo, nout pilot. Pe tine cum te 
cheamă”? 


Ho 


Buzele ei se strânseră uşor. 

— Nu... nu ar trebui să stau de vorbă. Trebuie să mă întorc la lucru. 

Muuurgh, care privise în tăcere, interveni pe neaşteptate. 

— Lucrătoarea are dreptate. Pilotul trebuie ss-o lase ssă sse întoarcă 
ta muncă. 

- Bine, amice, am înţeles, vorbi Han şi apoi adăugă spre fată: 
Poate că stăm de vorbă altădată. Cine ştie, poate la cină? 

Ea clătină tăcut din cap şi reveni la postul de lucru. 

Muuurgh îi făcu semn lui Han să pornească. 

Tânărul făcu un pas, totuşi continuă să vorbească: 

— Cum vrei, dar... nu se ştie niciodată. Locul ăsta nu-i prea mare, 
aşa că până la urmă tot o să ne întâlnim. Deci... cum te cheamă? 

Fata negă iarăşi din cap, fără un cuvânt. Muuurgh mârâi din fundul 
gâtlejului, însă Han rămase locului, încăpățânat. 

Corelliana părea tulburată de ameninţarea sugerată a felinoidului. 
Aplicându-şi un plasture peste tăietură, rosti: 

- Am renunţat la numele noastre când am abandonat toate 
posesiunile lumeşti pentru sanctuarul spiritual al Y lesiei. 

Frustrarea lui Han sporea rapid. Fata cunoştea bine locul şi, în 
plus, era prima persoană de pe planeta sa natală pe care o descoperise 
aici. 

- Te rog, spuse el în timp ce togorianul îl împinse cu blândeţe. 
Trebuie să existe vreun mod prin care să fii apetată. 

Îi arătă surâsul său cel mai fermecător şi mai liniştitor. Muuurgh 
mârâi încă o dată, mai tare, şi-şi dezgoli colpi. 

Ochii fetei se holbară, văzându-i. 

— Sunt pelerin 921, spuse ea repede şi Han avu impresia că o 
făcuse doar pentru a-l salva pe el de furia lui Muuurgh. 

Bodyguardul îl prinse pe Han de braţ şi se îndepărtă, trăgându-l 
fără efort. 

— Mulţumesc, pelerin 921, făcu tânărul fluturând vesel din mână, 
ca şi cum a fi pe jumătate târât de un togorian ar fi fost lucrul cel 
mai firesc de pe lume. Baftă cu firele acelea! O să te caut! 

Ea nu-i răspunse. Când ajunseră la capătul aleii dintre posturile 
de tucru şi Muuurgh îi eliberă în cele din urmă braţul, Han îl urmă 
ascultător, aşteptându-se la o mustrare din partea togorianutui. 
Creatura uriaşă părea însă satisfăcută că Han se conforma acum şi 
revenise la obișnuita sa tăcere precaută. 

Pitotul aruncă o privire peste umăr şi văzu că tânăra corellană 
era concentrată asupra muncii ei, de parcă ît dăduse deja uitării. 

Pelerin 921, gândi el. Mă întreb ducă voi reuşi vreodată s-o 
recunosc... Din cauza ochelarilor, bonetei şi a vederii în spectrul 
intraroşu, nu avea habar cum arăta fata, atât doar că era tânără. 

Străbătu tot nivelut, privind alţi lucrători care aliniau fire şi cristate 
pentru a fi complet simetrice. Nu mai încercă să stea de vorbă cu 
nici unul. În cele din urmă, reveni la supraveghetoarea devaroniană. 

— După ce sunt aliniate mănunchiurite, întrebă el, cine introduce 
firele şi cristalele în fiole? 

— Asta se face la nivelul V. 

— Atunci mă voi uita şi acolo, zise Han. Mi se pare fascinant. 

— Aşa este. 

Aşadar procesarea sclipstimului de calitate se încheie aici, gândi 
Han în timp ce urca împreună cu Muuurgh prin întuneric. Togorianui 
mugi înăbuşit, protestând, când turbotiftul se opri la nivelul imediat 
superior. 

— Uşurei, îi spuse tânărul. Vreau doar să arunc o privire rapidă. 

Se plimbă pe alei, străduindu-se cât mai discret să descopere locul 
în care sclipstimui era introdus în fioiele micuţe şi negre pe care le-ar 
fi recunoscut orice consumator de mirodenii. Când ajunse însă în 
tocul respectiv, simți un fior de dezamăgire. Patru paznici înarmaţi 
stăteau lângă banda rulantă, privind fiolele pe care muncitorii le 
aduceau în coşuri şi le răsturnau. Han simţi un curent de aer pe obraz 
şi-şi dădu seama că acolo exista o unitate de încălzire care alunga 
frigui, evident pentru confortul paznicilor. 

Patru paznici? Tânărul miji ochii, sfredelind semiîntunericul. 
Nu, stai aşa! Zări ceața unei mişcări, dar nu putu să discearnă nimic 
vreme de câteva secunde. După aceea, pe măsură ce privirea i se 
focaiiză, distinse treptat culoarea negru uieios, granulat, de abia 
vizibilă pe fundalul tot negru al peretelui de piatră. În mijlocul culorii 
aceleia existau însă ochi — patru mărgele roşu-portocalii. Rămânând 
nemișcat, Han se chinui din răsputeri să străpungă cu privirea prin 
beznă. După aceea zări două blastere, fiecare prins de o coapsă neagră, 
plină de negi. 

Aar'aa! înţelese et. Cameleoni! 

Aar'aa erau o specie extraterestră de pe o planetă aflată în partea 
opusă a galaxiei. Băştinaşii de pe Aar îşi puteau modifica treptat 
culoarea pentru a corespunde cu cea a fundatului. Capacitatea aceasta 
îi făcea foarte greu de zărit, mai ales în întuneric. 

Han auzise despre ei, dar până atunci nu zărise nici unul. Erau 
creaturi reptiliene, ceea ce exptica motivul pentru care această secţiune 


pu z 


a fabricii subterane era încălzită. Multe reptile îşi încetineau mişcările 
şi gândirea din cauza frigului. 

Tânărul continuă să cerceteze întunericul şi, încet-încet, distinse 
contururile cetor doi paznici aar'aa. Aveau piele cu textură granulată, 
mâini şi picioare cu gheare şi o creastă mică de piele dură în lungul 
şirei spinării. Capetele le erau mari, cu proeminențe supraorbitale 
sub Care ochii păreau de două ori mai mici. Feţele aveau boturi 
scurte, iar când una dintre creaturi îl deschise, se întrezări o limbă 
roşie, îngustă şi lipicioasă, şi dinţi albi, ascuţiţi. Altă creastă de piele, 
mai mare, pornea dintre ochi, suia pe creştet şi se unea cu cea de pe 
spate. 

În ciuda aspectului greoi, păreau dotați cu reflexe iuți şi Han 
decise că n-ar fi dorit să aibă de a face cu ei. Deşi mai scunzi decât 
el, aveau umerii laţi şi cu siguranţă îl depăşeau mult în greutate. 

Tânărul oftă. La revedere cu Planul A! 

Alături de aar'aa, ceilalţi paznici — doi rodiani, un mascul 
devoranian şi un twi'lek — păreau la fel de fioroşi şi în mod limpede 
nu era doar un simplu aspect exterior. Nu erau gamorreani, aşa că nu 
existau multe şanse de a-i putea zăpăci, deruta, distrage sau duce cu 
vorba, ca să-i poată înmâna lui Han o avere în mirodenii. Tânărul 
făcu o grimasă şi porni înapoi spre Muuurgh şi turbolift. Şi nu există 
nici un Plan B, gândi el fără chef. Cred că voi fi nevoit să-mi câștig 
creditele în mod ciustit. 

Nu se gândise nici măcar o clipă că transportul mirodeniilor prin 
galaxie era, în sine, o operaţiune extrem de ilegală. 


Pelerin 921 ciuguli din pesmetul mucegăit şi se strădui să-l uite 
pe tânărul corellian pe care-t văzuse mai devreme. La urma urmelor, 
ea era pelerin, parte din Absolut, totuna cu Unitatea, şi lăsase de-a 
pururi în urmă preocupările lumeşti de felul tinerilor chipeşi. Se 
afla aici ca să muncească, pentru a putea fi Exuitată şi ca să-şi ofere 
rugăciunile pentru binecuvântarea Unităţii ca parte din Absolut, iar 
conversațiile cu tineri numiţi Vykk nu aveau nici un rol în asta. 

Nu putea totuşi să nu se întrebe cum arăta el înapoia ochelarilor. 
Ce culoare de păr avea? Ce fel de ochi? Surâsul lui înflorise căldură 
în ea, în ciuda frigului... 

Scuturând din cap, pelerin 921 — mi-e dor de numele meu! — 
încercă să exorcizeze amintirea surâsului pieziş şi ameţitor al lui 
Vykk Draygo. Trebuia să se roage, să ofere devoţiunea cuvenită. 

'Prebuia să facă penitenţă fiindcă se separase de Unitate, pentru a nu 
fi alungată din Absolut. 

Însă gândurite nelegiuite continuau să apară nechemate. Gânduri... 
şi amintiri. EI era corellian... la fel ca eu. 

Pelerin 921 se gândi la planeta ei natală şi pentru o fracțiune de 
secundă îşi îngădui să şi-o amintească, să-şi amintească de familia 
ei. Oare părinţii îi mai trăiau? Dar fratele? 

De cât timp se găsea aici? Pelerin 921 încercă să-şi amintească, 
însă aici toate zilele erau la fel... muncă, nişte bucățele de mâncare 
neapetisantă, Exultare şi rugăciuni, apoi somn epuizant. O zi se 
contopea în alta, iar pe Ylesia aproape că nu existau anotimpuri. 

Vreme de o ctipă, se întrebă de cât timp se afla aici. De luni? De 
ani? Ce vârstă avea? Făcuse riduri? Încărunţise? 

Mâinile ei acoperite de cicatrice se ridicară spre frunte şi obraji. 
Sub piele simţi oasele proeminente. Mult mai proeminente decât 
fuseseră vreodată. 

Nu găsi însă nici un rid. Nu era bătrână. Poate că sosise doar de 
câteva luni, nu de ani de zile. 

Câţi ani avusese când auzise de Y lesia şi-şi vânduse toate bijuteriile 
ca să se îmbarce într-o navă cu pelerini? Şaptesprezece... de abia 
terminase ultima clasă şi aştepta să părăsească planeta pentru a urma 
universitatea pe Coruscant. Dorea să studieze... arheologia, cu specia- 
lizarea în arta antică. Da, asta fusese. Petrecuse chiar două veri, 
lucrând la un sit arheologic şi învățând să conserve comorile străvechi. 

Dorise să devină custode la muzeu. 

În copilărie, istoria fusese dintotdeauna subiectul ei preferat. Îi 
plăcuse să afle despre cavalerii Jedi şi fusese fascinată de aventurile 
tor. Crescuse în anii de după Războiul Clonelor, care o interesase de 
asemenea. Şi naşterea Republicii, petrecută cu mult, mult timp în 
urmă... 

921 suspină şi înghiţi un dumicat din pesmetul înecăcios. Uneori 
se simţea tulburată — atunci când îşi dădea seama că amintirile i se 
destrămau, că inteligenţa părea să i se topească, o dată cu capacitatea 
de a percepe lumea exterioară. Ştia că, în calitate de pelerin, ar fi 
trebuit să evite tot ceea ce era mirean, să-şi alunge din minte şi corp 
satisfacția plăcerilor trupeşti. 

În zilele de demult, plăcerile şi distracţia însemnaseră centrul 
vieţii ei. Pe atunci însă viaţa ei nu avea un ţel, spre deosebire de 
prezent. În zilete de demult, ea plutise în derivă, de ta un toc la altul, 
de la un subiect la altul, de ta o petrecere ia alta... 


Şi totul fusese atât de lipsit de sens. 

Acum viaţa avea sens. Acum ea era Exultată. În fiecare seară, 
Unitatea o binecuvânta prin intermediul preoţilor. Exultarea era 
modalitatea de comunicare a Absolutului cu pelerinii. Era o 
experienţă spirituală profundă... şi atât de satisfăcătoare... 

92| aprecie că reuşise cu succes să-şi elimine din minte amintirile 
despre Vykk Draygo şi zâmbetul său, aşa că reveni cu atenţia asupra 
grămezii de sclipstim... doar pentru a constata, peste câteva minute, 
că se întreba dacă tânărul o va căuta realmente, dacă va încerca să 
vorbească din nou cu ea... 

Se înfiora în permanenta răcoare umedă şi se strădui din răsputeri 
să-l uite pe Vykk Draygo şi tot ceea ce simboliza el... 


În seara aceea, Han nu participă la slujbă, ci se antrenă la 
simulator. Era prima sa ocazie de a câştiga o pâine „cinstită” şi nu 
voia să se facă de râs. Ştia că cetăţenii se plângeau că trebuie să 
muncească din greu şi se gândise că munca din greu era garanția 
succesului. Era adevărat că şi cerşetoria, furtişagurile, spargerile şi 
înşetătoriile necesitau frecvent timp şi eforturi considerabile, totuşi 
Han ştia cumva că nu se putea face o comparaţie. 

Aşezându-se la simconsola din dormitorul său, tânărul începu să 
treacă în revistă sistemul, accesând ceea ce-i era disponibil. Teroenza 
se ţinuse de cuvânt şi simulărite fuseseră încărcate. Han le scană, le 
alese pe cele cu care dorea să se antreneze şi comandă sistemului să-i 
pregătească câteva secvenţe. Avu grijă să specifice includerea de 
„turbulenţe atmosferice” în toate exerciţiile. 

Ridică apoi ochii spre Muuurgh, care stătea în picioare, privindu-l. 

— Va trebui să mă antrenez pentru un timp, îi spuse. Poţi profita 
şi să faci ce doreşti. 

Muuurgh clătină din cap. 

— Muuurgh nu-l tasă ssingur pe pilot. Este împotriva ordinelor. 

— Cum vrei, strânse Han din umeri. Eu nu te oblig. 

Bodyguardul îl privi netiniştit cum îşi pune vizicasca, întrerupând 
stimul input din realitatea înconjurătoare şi apoi se cuplează la un 
zbor de antrenament care era perceput exact ca unul adevărat. 
“Togorianul nu se simţea în largul său în preajma tehnologiei. 

Han se afundă în antrenament şi, peste câteva minute, simulatorul 
îşi atinsese unul dintre scopurile principale — tânărul uitase că era o 
simulare. Era convins că pilota realmente, că zigzaga cu viteză mare 

prin câmpuri de asteroizi, prin atmosfera ylesiană şi asoliza cu adevărat 
în tot felul de circumstanţe potrivnice. 

Părăsi simulatorui după două ore, după ce avusese succes în 
usolizarea, zborul, decolarea şi efectuarea tuturor manevrelor posibile 
cu naveta pe care avea s-o piloteze a doua zi spre Coloniile 2 şi 3. De 
asemenea, revăzuse comenzile navelor de transport pe care avea să 
le folosească — la Visul ylesian începuse montarea comenzilor manuale 
— şi ale iahtului privat al lui Teroenza. 

Deja, scurta zi yiesiană era pe terminate. Muuurgh moţăia pe 
scaun, dar se trezi instantaneu în clipa când Han îşi întinse braţele, 
dezmorţindu-le. ÎI privi pe togorian Şi regretă că era atât de alert. 
Avea să fie foarte dificil să întreprindă raita nocturnă pe care o 
intenţiona. 

Muuurgh păşea alături de pilot, încântat că acesta sugerase să 
meargă la popotă pentru o cină târzie. Togorianul era mereu flămând. 
Rasa lui obişnuia să vâneze şi să ucidă, iar apoi să împartă prada, 
astfel încât carnea proaspătă constituia o componentă permanentă a 
dietei lor. Aici trebuia să se mulţumească cu carne decongetată. 

Înainte ca pilotul să intre în viaţa lui, fusese liber să intre la 
răstimpuri în junglă şi să vâneze, pentru a-şi menţine ghearele — şi 
reflexete — ascuţite. 

Ducea dorul mosgothei sale, ducea dorul zborului prin văzduh 
pe spinarea ei şi percepţia muşchilor puternici ai aripilor propulsân- 
du-i prin cerurile Togoriei. 

Muuurgh oftă. Pe Togoria, cerul avea o culoare albastru-verzuie 
vie, mult diferită de albastru-cenuşiul spălăcit al bolţii ylesiane. 
Ducea dorul cerului. Avea oare să-l mai revadă vreodată, avea să 
mai zboare pe mosgotha lui spre amurgul purpuriu, prin firmamentul 
viu colorat? 

Preoţii îl convinseseră să semneze un contract pe şase luni pentru 
servicii de pază şi el îşi dăduse cuvântul de onoare că-l va respecta. 
Aveau să treacă multe zeci de zile înainte de a-şi putea relua căutarea 
tui Mrrow. 

Togorianul îşi reaminti în gând blana ei crem cu dungi portocalii 
şi ochii galben-strălucitor. Frumoasa Mrrow! Făcuse parte din viaţa 
tui de atâta timp, încât necunoaşterea locului unde se afla îi sfredeiea 
ca o rană. Oare să fi revenit pe Togoria? Să se fi întors pe planeta 
lor, aşteptându-l pe Muuurgh? 


işi dori să fi putut expedia un mesaj spre planeta sa natală pentru 
a întreba dacă Mrrow se întorsese, dar mesajele interstelare erau 
extrem de scumpe şi preţul unuia ar fi însemnat alte două luni de 
muncă pe Yiesia. 

Totuşi..., gândi Muuurgh poate că într-unul dintre transporturile 
lor de mirodenii spre Nal Hutta, pilotul avea să-i îngăduie să trimită 
un mesaj. Togorianul nu se încredea îndeajuns în preoţii ylesiani 
pentru a expedia un mesaj de aici. 

Pilotul părea un tip de treabă, pentru un om, reflectă Muuurgh. 
Gluwmeţ, iute, mereu în căutarea unei modalităţi de a ocoli legile, dar 
oamenii erau de cele mai multe ori aşa. Cel puţin acceptase dominarea 
lui Muuurgh ca şef de haită. Fusese inteligent din partea lui. În felul 
acela avea să trăiască mai mult... 

Muuurgh spera cu adevărat că pilotul va continua să fie inteligent. 
Îi ptăcea de et şi n-ar fi dorit să fie nevoit să-i facă vreun rău. 

Dacă însă pilotul ar fi încercat să încalce regulile, Muuurgh n-ar 
fi ezitat să-l rănească, ba chiar să-l ucidă. Teroenza îi dăduse ordine 
clare şi togorianul avea să le îndeplinească pe cât putea mai bine. Îşi 
dăduse cuvântul de onoare, iar pentru rasa lui acela era lucrut cel 
mai important din Univers. 

Togorianul îşi netezi absent mustăţile şi blana facială, spunându-şi 
că dacă pilotul nu făcea vreo prostie, totul avea să fie bine. 

A doua zi, Han zbură cu naveta ylesianilor la Coloniile 2 şi 3. 
Descoperi că îi plăcea realmente să piloteze nave mai mari şi că o 
făcea perfect. Izbuti să câştige câteva minute suplimentare la întoar- 
cerea spre Colonia | şi avu astfel timp să practice zborul ła altitudine 
joasă, coborând naveta atât de mult, încât partea ei ventrală aproape 
că atinse vârfurile arborilor din junglă. Alături, în scaunul copitotului, 
Muuurgh aiterna între încântare şi groază, pe măsură ce avea parte 
de picaje, tonouri şi chiar lupinguri executate cu viteză maximă. 
Han se simţea în elementul său, efectuând manevre pe care anterior 
le încercase numai în simulări. Tânărul se pomeni răcnind de 
încântare, de-a dreptul surescitat. 

Ca ultimă manevră dedicată zborului de precizie, Han execută un 
picaj într-un canion săpat de un râu, trecând atât de aproape de pereţii 
din stâncă, încât Muuurgh urlă, închise ochii şi refuză să-i deschidă. 
Când se înălţară din nou în cerul liber, Han fu nevoit să-i scuture 
braţul şi să-l asigure în mod repetat că terminase antrenamentul pentru 
ziua aceea. 

— Muuurgh este ssigur că pilotul este nebun, rosti extraterestrul 
deschizând precaut ochii şi îndreptându-se în scaun. Muuurgh zboară 
pe mosgotha lui acasă, dar nu așa. Mosgothete au minte şi nu zboară 
aşa. Şi Muuurgh are minte. Pilotul trebuie ssă-i promită tui Muuurgh 
că n-o ssă mai zboare nebuneşte. 


HE privi rugător. 

- Vezi tu, Muuurgh, replică Han coborând lin pe pista de asolizare 
din Colonia 1, eu trebuie să exersez la fiecare ocazie care mi se 
iveşte! Ştii... — ezită, apoi decise să-i spună o parte din adevăr —, am 
exagerat puţin când i-am spus lui Teroenza despre experienţa mea 
de zbor. Sunt realmente un pilot campion, ăsta-i adevărul, dar... 
trebuie să exersez cu naveta asta şi cu nave mai mari. Simulatoarele 
sunt foarte bune, dar nu se pot compara cu realitatea. 

Muuurgh îl privi prelung şi direct, apoi încuviinţă din cap. 

— Muuurgh înţelege. Pilotul vrea ca Muuurgh ssă nu-i sspună 
asta lui Teroenza? 

— Cam aşa ceva, făcu Han. Pot avea încredere în tine? 

Togorianul îşi mângâie gânditor mustăţile felinoide albe. 

— Atâta timp cât pilotul nu face accident, Muuurgh nu vorbeşte. 

- Mi se pare corect, amice, surâse Han. 

Când el şi Muuurgh coborâră pe rampa navei, Veratii îi aştepta 
sub ploaia torențială. Han începuse deja să se obişnuiască cu potopul 
zilnic, deşi căldura umedă continua să-i obosească. 

— Marele Preot doreşte să te vadă imediat, pilot Draygo, rosti 
Veratil. 

Sacredotul îi conduse pe tânăr şi bodyguardul acestuia la 
apartamentul personal al Marelui Preot, care ocupa o porţiune mare 
din nivelut subteran al Centrului Administrativ. După ce Veratil 
tastă codurile de acces şi trecură prin uşile duble mari, pătrunzând în 
sanctuarul Marelui Preot, Han nu-şi putu stăpâni un fluierat încetişor 
de uimire. 

- Frumos loc! 

— Aceasta este galeria de artă a Marelui Preot, spuse Veratil. Este 
un colecţionar pasionat şi foarte mândru de rarităţile tui. 

— Are şi motiv, încuviinţă sincer tânărul. 

Sala era de peste zece ori mai mare decât apartamentul său de la 
primul nivel. Pe mese, rafturi şi în vitrine erau expuse comori şi 
antichităţi din toată galaxia. Sculpturi de pe o duzină de planete, 
picturi şi aite obiecte de artă se găseau printre arme antice bogat 
împodobite. Pe pereţi atârnau tapiţerii. Covoare de o frumuseţe 
deosebită erau acoperite de câmpuri de forţă protectoare, în care se 
afundau picioarele. 

Pietre semiprețioase ornau colecţiile de flaute şi alte instrumente 
muzicale. Sticle cu lichioruri dintre cele mai rare în galaxie erau 
suspendate într-un stelaj cu reliefuri aurii. 

Pe Han îl furnicau realmente degetele pe timpul cât traversară 
galeria. Dacă aş putea rămâne cinci minute singur aici, aş fi aranjat 
pe viaţă! gândi el visător, încetinind pasul ca să examineze un drreelb 
sculptat din gheaţă vie. Micuța statuetă era acoperită cu un strat de 
praf, care se ridică în aer, stârnit de respiraţia tânărului, şi Han strănută 
sonor. 

Prăfuit sau nu, locul ăsta valorează câteva averi. Dacă aş... 

Sever, Han îşi reaminti că începuse o viaţă nouă şi că în ziua de 
azi era un cetăţean onest, care muncea din greu. 

Veratil îi conduse prin altă uşă de securitate în apartamentul 
personal al Marelui Preot. Vizitatorii fură introduşi în cabinetul 
acestuia de un bătrân majordom zisian, pe care Teroenza îl numea 
Ganar Tos. Zisianul era umanoid, dar avea piele verde şi zbârcită, 
care atârna în falduri flacide sub bărbia teşită. Ochii săi portocalii 
erau lăcrimoşi şi fornăia constant, de parcă ar fi avut sinusurile 
infectate. Probabil că-i alergic la praful de aici, gândi Han. 

Marele Preot le făcu semn lui Han şi Muuurgh să ia loc. 

— Mă bucur că ai venit, pilot Draygo. De la Coloniile 2 şi 3, am 
auzit lucruri bune despre zborurile tale. Azi droidul medical i-a prescris 
celuilalt pilot, Jalus Nebl, un concediu medical pe termen nelimitat, 
aşa că de acum înainte îi vei lua locul pe transporturile interstelare. 

Han încuviinţă din cap, străduindu-se să nu-şi trădeze aţâţarea. 

— Perfect, domnule. Voi respecta programul. Când trebuie să plec? 

- Poimâine, răspunse Teroenza. Desigur, Muuurgh te va însoţi. 

- Care sunt încărcătura şi destinaţia, domnule? 

- Vei face joncțiune cu o navă de pe Nal Hutta la coordonatele pe 
care le vei căpăta în momentul plecării. Securitatea este esenţială, 
aşa cum sunt Sigur că poţi să înţelegi. În trecut am avut probleme cu 
piraţii. 

Teroenza luă o creatură minusculă şi inertă de pe o tavă întinsă 
de majordom şi făcu o pauză, ca s-o înghită. 

- L-ai antrenat pe Muuurgh ca tunar, pilot Draygo? 

— A-Ă-Ă, nu... nu încă, domnule. 

-Te rog s-o faci. Un pilot bun trebuie să fie pregătit pentru orice 
eventualitate, nu? 

— Da, domnule. Voi avea grijă de asta. Care va fi încărcătura? 

- Vei transporta carsunum procesat şi vei prelua o încărcătură de 
ryll neprelucrat, adus de pe Ryloth. 

— Nava cu care mă întâlnesc este de pe Nal Hutta? 

— Exact, 


Teroenza nu întră în amănunte, aşa că Han abandonă subiectul, 
decizând să ţină urechile larg deschise. Simţea că Marele Preot nu-i 
spusese totul, dar nu se găsea defel într-o poziţie în care să solicite 
cunoaşterea tuturor detaliilor. 

T landa til se lăsă pe spate pe masivele sale membre posterioare 
şi indică din braţele micuţe spre uşa prin care intraseră Han şi 
Muuureh. 

— Am înţeles că ţi-a plăcut galeria mea de artă? 

— Dacă mi-a plăcut? (Han putea să vorbească acum cu toată 
sinceritatea.) Este extraordinară, domnule! Atâtea comori laolaltă 
n-am văzut decât în muzee! 

— Specia mea are o durată mare de viaţă, la fel ca verii noştri, 
huttii. Colecţionez de sute de ani standard... de mai mult timp decât 
tu, pilotule, îţi poţi imagina la tinereţea ta. 

— Mi-ar plăcea realmente s-o vizitez cândva pe îndelete. 

— Regret că nu are o stare demnă de a fi vizitată, vorbi Teroenza 
cu părere de rău. Deşi bucătar excelent şi servitor eficient, Ganar 
Tos nu deţine instruirea necesară pentru a întreţine o colecţie de 
artă, cu atât mai puţin de a-i alcătui un catalog şi de a aranja totul aşa 
cum se cuvine. lar eu sunt prea ocupat ca să am timp de aşa ceva. 
(Creatura uriaşă făcu un gest scurt din mânuţă.) Asta-i tot deocamdată. 
Ne vedem la întoarcere, pilot Draygo. 

— Da, domnule. 

Han se sculă şi-i făcu semn lui Muuurgh. leşiră, escortaţi de 
Veratil. 

Ajunşi în afara clădirii, Sacredotul plecă într-o misiune proprie, 
lăsându-i singuri. Han îşi privi ceasul, apoi se uită spre soarele aflat 
în vest. 

-În seara asta, îi spuse togorianului, încep să te antrenez pentru 
postul de tunar, dar deocamdată cred că merităm o pauză. De fapt, 
ar fi momentul să vizităm refectoriul unde mănâncă pelerinii. 
Haide! 

— De ce? întrebă Muuurgh. Pilotul nu vrea ssă mănânce mâncarea 
pelerinilor. Pilotul şi Muuurgh mănâncă în popotă... capătă mâncare 
bună, nu lături. 

Han clătină din cap şi porni pe cărarea care trecea prin junglă 
spre zona rezervată pelerinilor. 

— Nu vreau să mănânc cu pelerinii, amice, explică el, ci doar să 
vorbesc cu unii dintre ei. Bănuiesc că la cină sunt toţi acolo şi o... îi 
pot găsi mai uşor pe ei. 

Pe ei? repetă Muuurgh. Cât de mulţi înseamnă „ei? 

Păi... ei bine, vezi tu..., începu Han, apoi se opri rânjind lurg 
yi recunoscu, Numai unul, pelerin 921. cea cu care am vorbit ieri. 
As vrea să văd cum arată în realitate. 

Muuurgh încuviinţă din cap. 

— Ah, da... Muuurgh înţelege foarte bine ce doreşte pilotul. 

Han simţi că-i ia foc chipul şi fu mulţumit că togorianul nu 
identifică reacţia aceea ca semn de stânjeneală. 

— Ştii, amice, făcu el schimbând deliberat subiectul, tu vorbeşti 
«estul de bine bazica pentru cineva care a învăţat-o de nici un an. 
I:xistă totuşi o parte de vorbire pe care încă nu o stăpâneşte, şi anume 
pronumele. Nu mă gândisem niciodată că voi juca rolul dascălului, 
dar asta-i situaţia... 

Cei doi porniră împreună pe potecă, iar Han începu laborios să 
explice regulile gramaticale ce guvernau folosirea pronumelor. 

După ce ajunseră în refectoriu, Han şi Muuurgh străbătură zona 
uriaşă dedicată servirii mesei. Pilotul privea de la un chip la altul, 
întrebându-se dacă ar fi putut-o recunoaşte pe fată fără ochelari, în 
lumină normală. Părul ei fusese acoperit de bonetă, aşa că nu ştia 
nici măcar dacă era brunetă sau blondă. 

Iuţi pasul, dându-și seama că cina se apropia de sfârşit şi tot n-o 
găsise. Poate că nu era aici. Poate că mânca în altă serie, aşa cum 
auzise că procedau unii pelerini. El însă apreciase că majoritatea 
umanoizilor mânca în această serie... 

Uire-o. Ea este! Han nu era nici măcar sigur cum ştia asta... dar 
se simţea absolut convins, ca şi cum fata ar fi purtat la gât o placardă 
pe care scria PELERIN 921. 

In lumina normală, putea vedea că era înaltă şi zveltă — de fapt, 
aproape slabă. Pomeţii obrajilor i se reliefau proeminent, iar ochii 
păreau şi mai mari decât erau de fapt, din cauza chipului ascuţit şi 
excesiv de palid. 

Slabă sau nu, era drăguță. Nu era o frumuseţe clasică, deoarece 
avea maxilarul puţin prea lat şi pătrat, şi nasul puţin prea lung pentru 
aşa ceva, dar drăguță... cu siguranţă! 

921 avea ochi albastru-verzui mari, gene negre, lungi, şi piele 
albă fără pori. Câteva şuviţe de păr scurt, cârlionţat, scăpaseră de 
sub boneta de pelerin şi Han văzu că erau roşu-aurii — culoarea 
amurgului corellian într-o zi senină. 

De obicei, refectoriul era destul de tăcut. Pelerinii nu vorbeau 
mult, fiind obosiţi de ziua de lucru în fabrici, şi aşteptau Exultarea. 
În mod uzual însă mâncau în grupuri. 

921 era complet singură. 

Han o văzu pigulind prin mâncare şi. după o privire aruncată 
amestecului neapetisant de terci fiert, legume ofilite şi lipie din 
farfuria ei, n-o învinui. Mâncarea mirosea neplăcut, aproape acru. 
Han strâmbă din nas, trase scaunul din faţa fetei şi se aşeză, vag 
conştient de prezenţa lui Muuurgh, care se rezemase de perete fără 
să-l scape din ochi. 

921 — TREBUIE s-o fac să-mi spună numele ei adevărat! — ridică 
fruntea şi ochii ei turcoaz se dilatară brusc când îl recunoscu. Han fu 
extrem de încântat şi-i zâmbi. 

— Salut! Te-am găsit din nou, vezi? 

Ea îl fixă cu ochi mari, apoi reveni cu privirea în farfurie. Han se 
aplecă spre fată. 

— Ce aveţi la cină? Recunosc că n-arată prea grozav, totuşi ar fi 
bine să faci mai mult decât să plimbi mâncarea prin farfurie. 

Fata clătină din cap. 

— Te rog... pleacă. (Glasul era cu puţin mai mult decât o şoaptă.) 
Nu ar trebui să vorbesc cu tine. Nu faci parte din Unitate. 

— Ba da, replică Han. Atât doar că ai putea spune că sunt o Unitate 
ceva mai individuală. 

Gura lui 921 zvâcni uşor şi Han se trezi dorindu-şi să o poată 
face cu adevărat să zâmbească. 

— Nu ştii despre ce vorbeşti, pilot Draygo, murmură ea. Mă tem 
că este evident. 

— Atunci converteşte-mă, zise Han. Am mintea deschisă. Poate 
că mă poţi converti. 

Surâse, încântat că o găsise şi că fata cel puţin îi vorbea. 

921 scutură iarăşi din cap. 

- Pilotule, mă tem că eşti mult prea necredincios. 

Han se întinse peste masă şi îi apucă mâna pe care şi-o rănise. 

— Spune-mi Vykk, zise el împotrivindu-se impulsului nebunesc 
de a-şi spune numele adevărat. Ce-ţi face mâna? Vreun efect neplăcut 
după ziua de ieri? 

Când o atinsese, fata se încordase, parcă gata să-şi retragă braţul, 
apoi, când o întrebă despre tăietură, se relaxă. 

— Se vindecă, îi răspunse confirmând ceea ce văzuse şi el, dar va 
mai dura. 

- Nu-i uşor să munceşti toată ziua acolo, în subteran, în frig şi 
intuneric. N-ai prefera să faci ceva mai... uşor? 

— De pildă? 

— Nu ştiu... La ce te pricepi? Ce ui studiat? 

— Ei bine. făcu ea sunând uşor visător, cândva doream să fiu 
custode de muzeu. Intenţionam să studiez arheologia şi ştiu destule 
in privinţa asta. 

— Dar în loc să-ţi urmezi studiile, ai venit aici, ghici Han. 

— Da, răspunse 921. Viaţa aceasta mă împlineşte spiritual. Viaţa 
dinainte era goală şi lipsită de înţeles. 

Han şovăi. 

— De unde ştii că învăţăturile cu care vă îndoctrinează aici sunt 
cele corecte? In galaxie există multe religii. 

Ea căzu pe gânduri, apoi, în cele din urmă, replică: 

— Fiindcă atunci când suntem Exultaţi mă simt foarte aproape de 
Unitate. Este un moment mistic. Mă simt în Unitate cu Absolutul. 
Sunt sigură că preoţii trebuie să fie dăruiţi cu har divin, pentru a 
putea să ofere pelerinilor şansa de a fi Exultaţi. 

— Hm, mormăi Han. Pare ca şi cum ar merita să încerc şi eu. 

Nici mort, gândi el, dar îşi camuflă cu atenţie adevăratele sentimente. 

— Poate că ar trebui s-o faci, spuse fata. Acum este timpul să 
pornesc spre Altarul Făgăduielilor. Poate că vei fi şi tu binecuvântat, 
prin primirea Exultării. 

— Nu se ştie niciodată, încuviinţă Han. Pot să te conduc până 
acolo? 

Ea surâse uşor, cu privirea plecată. 

— Da. 

Porniră împreună pe poteca din junglă, unul lângă altul, printre 
pelerini, cu Muuurgh urmându-i îndeaproape. Han încercă să ducă o 
conversaţie, dar 921 tăcea. Când ajunseră la Altar, Han nu se retrase 
în spate, ci rămase lângă ea, în mijlocul grupului de credincioşi. 

— Nu ar trebui să stai aici, şopti fata. Este evident că nu eşti 
pelerin. 

— Dacă se plânge cineva, spune-i că sunt pelerin candidat, făcu 
Han încercând s-o tachineze cu blândeţe, însă 921 nu intră în joc. 

Făcu o grimasă şi-i întoarse spatele, concentrându-se asupra 
ceremoniei. 

Teroenza şi ceilalţi preoţi ţinură mulţimii de credincioşi o slujbă 
care părea identică cu cea la care Han participase anterior. De data 
aceasta, tânărul nu avu probleme deosebite în a rezista efectelor 

Ixultării, rămânând cu mintea perfect limpede pe toată durata ei. O 
privi în tot acel timp pe 921, zări extazul de pe faţa ei şi, în sinea lui, 
clătină nedumerit din cap. Crun poate să cadă pradă aiurelii ăsteia 
ridicole”? se miră el. În mod evident, este inteligentă. De ce nu poate 
să vadă că, indiferent în ce fel ar proceda preoţii, este o şmecherie, 
nu un har divin? 

Privi tulburat când 921 căzu pe sol pentru a primi Exultarea, 
apoi se ghemui lângă ea în vreme ce se zvârcolea pe pământ. Este de 
mirare, se gândi, că nu face vreunul o criză de inimă. După ce 
momentul Exultării trecu şi preoţii plecaseră, o ajută să se scoale în 
capul oaselor. Fata îi zâmbi, deşi şters. 

— Te simţi bine? o întrebă îngrijorat. (Indiferent care ar fi fost 
celelalte efecte fizice şi emoţionale ale ei, Exultarea părea să-i 
secătuiască pe pelerini.) Nu arăţi prea bine. 

— Mă simt perfect, răspunse ea continuând să tremure şi străduin- 
du-se să se ridice. 

Han o prinse iute şi-i oferi braţul lui ferm. 

— Mulţumesc, murmură fata încă gâfâind. O să-mi revin imediat. 

— Te conduc înapoi, la dormitor, zise pilotul. Pentru orice 
eventualitate. Pari slăbită. 

Ea nu se împotrivi când o prinse de braţ şi porniră înapoi pe 
potecă. Începuse să se întunece de acum, iar Ylesia nu avea un satelit 
natural. Han de abia distingea cărarea, însă 921 îşi scoase ochelarii 
cu vedere în infraroşu dintr-un buzunar al robei şi-i puse pe ochi. 
Fata îl conduse, dar tânărul o ţinea de mână ca să nu se clatine. 

— Duci vreodată dorul Corelliei? o întrebă. 

— Nu, replică ea, însă era, evident, o minciună. Dar tu? 

— Nu duc dorul oamenilor, răspunse sincer Han, ci al planetei. 
Corellia este un loc frumos. Dintotdeauna mi-am dorit să merg la 
ocean, totuşi n-am avut niciodată ocazia. Tu ai fost vreodată la ocean? 

— Da..., răspunse 921 încet ca şi cum întrebarea i-ar fi readus 
amintiri la care n-ar mai fi dorit să se gândească. 

— Ai familia acolo? 

— Da... 

Şovăi, apoi adăugă: 

— Cel puţin, aşa cred. N-am mai vorbit cu ei de aproape un an. 

— De atunci eşti aici? 

— Da. 

Merseră o vreme tăcuţi prin bezna umedă şi înăbuşitor de fierbinte. 
Han era perfect conştient de braţul pe care-l simţea sub mâneca largă 

a robei. Oasele erau cam prea apropiate de piele, totuşi carnea în 
sine era caldă, moale şi foarte feminină. 

— Aşadar intenţionezi să rămâi aici pentru totdeauna? întrebă el 
după ce un grup mic de pelerini îi depăşi, clătinându-se, în întuneric. 
Sau este doar ceva temporar? 

— Temporar”? 

Întoarse capul spre el şi tânărul de abia îi putu distinge pata alburie 
a feţei, acoperită în partea superioară de banda neagră a ochelarilor. 

— Cum să fie doar temporar? Doresc să slujesc Unitatea, să fac 
parte din Absolut, pe vecie. 

— Aha, făcu Han. Păi... ştii... mă gândeam la chestii de felul... 
să iubeşti, să călătoreşti, poate să te stabileşti undeva într-o bună zi şi 
să ai Copii... 

- Noi am renunţat la genul acesta de legături în clipa când am 
devenit parte din Absolut, răspunse fata, totuşi în vocea ei se simţi o 
undă de regret. 

— Păcat... 

Fără nici un avertisment, începu să plouă zdravăn şi, în ciuda 
căldurii, Han o simţi pe 921 înfiorându-se uşor. Scoase din buzunar 
un poncho impermeabil şi-l întinse peste amândoi. Merseră mai 
departe, strânşi sub el, cu trupurile atingându-se. Han era conştient 
de prezenţa lui Muuurgh care-i urma la o depărtare discretă. Bietul 
de el. Derestă să se ude... 

Ridică puţin glasul, pentru a se face auzit peste răpăitul ploii. 

— Ştii, nu pot să-ţi spun mereu 921. Dacă vom fi prieteni, trebuie 
să-mi spui care îţi este numele. 

— Cine a zis că vom fi prieteni? 

— Aşa simt eu, zise Han şi-i zâmbi ştiind că ea îl putea vedea în 
beznă. Sunt irezistibil, când mă străduiesc. 

— Eşti trufaş, asta eşti, replică fata sunând pe jumătate iritată, pe 
jumătate amuzată. Trufaş, încrezut, arogant... nesuferit..., se opri şi 
chicoti. 

Han îşi dădu seama că era prima dată că o auzea râzând. 

— Te rog, te rog, continuă! protestă el în glumă şi izbucni în râs. 
Mă topesc după complimentele femeilor. Sunt o muzică pentru 
urechile mele. 

Era încântat s-o audă atât de plină de viaţă. 

— Sunt obosită, spuse ea şi veselia de moment i se risipi ca pâclele 
zorilor. Am ajuns la dormitor. Îţi mulţumesc că m-ai condus... pilot 
Dray go. 

Dinspre ferestrele dormitorului se proiecta un cerc de lumină 
slabă şi Han se opri la marginea lui, astfel încât s-o poată vedea pe 
fată, dar fără a fi complet luminaţi pentru eventualii privitori 
indiscreţi. 

— Nu-mi spune „pilor”, îi reaminti, ci Vykk. 

Ea încercă să se retragă un pas, îndepărtându-se, dar tânărul îşi 
înteţi strânsoarea pe braţ, fără s-o bruscheze, însă nici îngăduindu-i 
să se desprindă. 

— Vykk, da? 

— Vykk... bine, încuviinţă fata. Acum, te rog... dă-mi drumul. 
Şi... nu mai veni. Te rog. 

— De ce? se simţi Han rănit. 

— Fiindcă... nu eşti bun pentru mine. Nu eşti bun pentru esenţa 
mea spirituală. 

Han surâse în noaptea fierbinte. 

— Recunoaşte că mă placi. 

— Nu, nu te plac. 

— Ba da, mă placi. Recunoaşte. 

Se apropie cu încă un pas de ea, privindu-i chipul. Fata era înaltă, 
cu numai jumătate de cap mai scundă decât el. Cu blândeţe, Han 
întinse mâinile şi-i ridică ochelarii de pe ochi. Degetele sale întârziară 
o clipă pe obrajii fetei. 

— Aşa-i mai bine. spuse el încet. Nu-i bine... nu-i deloc bine... să 
acoperi faţa asta... ochii ăştia... 

- Eşti... eşti blasfemator, vorbi ea cu răsuflarea întretăiată, dar 
nu se trase îndărăt. 

— Nu, nu sunt. Spune-mi cum te numeşti. 

921 clătină cu jale din cap şi ochii îi părură chinuiţi. 

— VykKk... nu pot... 

- Bine. (Por să mai aştept, gândi Han.) Dar ne vom revedea, aşa 
este? 

Fata şovăi atât de mult cu răspunsul, încât el se trezi că-şi ţinea 
răsuflarea. Apoi lăsă capul în jos şi murmură: 

— Da. 

Se trase îndărăt şi de data aceasta tânărul îi dădu drumul. 

Ea dispăru în fugă în dormitor, fără să privească în urmă. 


Han se aplecă în faţă în scaun, examinând cifrele care se derulau 
pe ecranul navicalculatorului. 

— Gata de intrare în spaţiul real. la coordonatele de rendez-vous, 
rosti el cu glas tare. Trei... doi... unu... 

Trase maneta spre sine şi stelele din jurul Visului vlesian se 
alungiră brusc în linii subţiri de lumină, toate convergând spre punctul 
central către care se năpusti nava. Motoarele vuiră, apoi îşi diminuară 
urletele, după care — cu o viteză cu care nu te puteai obişnui decât 
treptat — reveniră în spaţiul real. 

— Suntem pe curs, Muuurgh, anunţă Han triumfător. De acum, 
am la degetul mic pilotarea interstelară, nu-i aşa? 

— Nu este aşa, îl corectă togorianul. Am citit cartea pe care pilotul 
i-a dat-o lui Muuurgh — se opri — ă-ă-ă, mie, şi nu aşa sse vorbeşte 
corect bazica. 

— Şi nu merit o stea de aur pentru că am ajuns exact în punctul de 
rendez-vous? 

— Mult mai bine decât prima dată, comentă Muuurgh referindu-se 
la primul lor zbor interstelar care avusese loc cu trei săptămâni în 
urmă. 

Han făcuse o eroare infimă în programarea navicalculatorului şi 
Visul ieşise din hiperspaţiu la trei parseci de locaţia dorită, fiind 
nevoit să mai facă un salt hiperspaţial pentru a ajunge în poziţia 
corectă. 

— Hei, protestă el acum, atunci a fost prima mea ieşire! Şi nu 
eram eu de vină că ecranul i-aşa de vechi încât cifra 8 pare 6. 

— Pilotul ss-a descurcat mai bine de atunci, încuviinţă Muuurgh. 
Al doilea şi al treilea zbor au fost bune. 

— Cum să nu fie? mormăi Han. Sunt bun, Muuurgh... sunt 
realmente bun. Fac prinsoare că aş fi în stare să trec examenele de 
absolvire la Academie, chiar acum. Alte câteva luni de practică şi aş 
fi realmente gata. 

- Lui Muuurgh... Togorianul se opri, apoi reluă: Corecţie, ;nie 
îmi va lipsi pilotul când va pleca. 

— Şi eu o să-ţi duc dorul, amice, rosti sincer tânărul. Dar nu-ţi 
face griji, putem... 

Visul ylesian se cutremură violent şi un zăngănit puternic reverberă 
prin carcasa metalică. 

— Ce.... 

Han apăsă fulgerător o serie de butoane, activând videcranul dorsal. 

— Muuurgh, ne-a lovit ceva! 

— Asteroid? sugeră togorianul. 

Zaneey! 

— Nu! răcni Han holbându-se neîncrezător la videcran. Două nave! 
Trebuie să fie pirați! Treci în turelă! 

Pe când privea ecranul, nava din dreapta lansă altă salvă. 

— “Ţin-te bine! 

Muuurgh, care îşi scosese centurile de protecție şi se ridicase pentru 
a porni spre turela tunarului, urlă când salva zăngăni din nou pe fuzelaj, 
trimiţându-l înapoi în scaun, cu o violenţă care anunţa destule vânătăi. 

Blestemând, Han viră mult Visul la babord. Cine erau indivizii 
aceia”? De obicei, piraţii trăgeau salve de avertizare şi cereau navei 
atacate să se predea. Obiectivul lor era să fure încărcătura, să preia 
comanda navei şi să păstreze echipajul în viaţă, pentru a-l vinde pe 
piaţa de sclavi. Distrugerea sau avarierea navei şi uciderea echipajului 
nu erau rentabile. 

— Muuurgh! Pleacă o dată! O să ne atomizeze! Am pierdut deja 
un ecran! 

Când togorianul se ridică din scaunul de copilot şi se împletici 
afară din cabină, alte două salve şterseră Visul ylesian. Ținresc 
motoarele hiperpropulsiilor! Vor să nu mai putem manevra! 

Han efectuă un tonou disperat, răsucind nava pe o parte, la timp 
pentru a evita altă salvă care aproape îi pârjoli partea ventrală şi i-ar 
fi detonat miezul energetic Quadex. 

Acceleră brusc, încercând să se îndepărteze cât mai mult de piraţii 
urmăritori, pentru ca după aceea să vireze şi să tragă în ei. Avea 
puţină încredere în capacitatea lui Muuurgh de a nimeri realmente 
ceva. Togorianul avea reflexe iuți şi era dotat, dar nu trăsese niciodată 
într-o ţintă vie... şi cu atât mai puţin în una mişcătoare. 

În vreme ce acceleră nebunește, forțând nava la maximum, Han 
deschise frecvenţa de comunicaţii. Trebuia să anunţe pe cineva despre 
ceea ce se întâmpla, în cazul în care Visul era avariată şi aveau 
posibilitatea de a scăpa într-o capsulă de salvare. 

— Colonia 1 de pe Ylesia, aici Visul vlesian! Colonia 1, aici Visul. 
Suntem atacați, repet, atacați. Două nave au deschis focul, imediat 
ce am ieşit din hiperspaţiu! (Vocea i se frânse sub tensiune.) Cinstit, 
n-a fost vina mea! Ne urmăresc şi efectuez manevre de evitare... 
pilotul Draygo, încheiat! 

Privi videcranul sub care erau afişate indicaţiile senzorilor, văzu 
că se distanţase de urmăritori — încă nu apucase să privească atent 
piraţii — şi expedie Visul într-o spirală descendentă pe sub navele 
care se apropiau. Când acestea fulgerară peste el, sui brusc printr-un 
viraj strâns. 

— Muuurgh! Acum! răcni în intercom. 

Urletul togorian şi fasciculul energetic urmară instantaneu comenzii 
sale... dar Muuurgh rată de departe ţinta. Unul dintre pirați viră şi 
redeschise focul... 

Bum!! 

Visul ylesian se cutremură violent sub impactul major, iar Han 
simți un nod în stomac, auzind un scheunat de durere din turelă. 

— Muuurgh? Muuurgh? Te-au lovit? strigă tânărul, dar nu primi 
nici un răspuns. 

Scană rapid starea navei şi văzu că suferise o diminuare mică a 
presiunii interioare, totuşi scurgerea respectivă fusese etanşată automat 
de sistemele navei. 

— Bine, urâţilor..., murmură el ţintind cu torpilele de şoc Arakyd 
şi centrând în reticul piratul din dreapta, ...ia luaţi-o pe asta! 

Visul se zgudui violent, când torpila fu lansată, şi Han făcu o 
grimasă — piratul reuşi s-o evite în ultima clipă. Încercă iarăşi... 
dacă l-ar fi putut determina să se apropie mai mult de babord... 

— Asta-i! mârâi sălbatic tânărul şi, anticipând manevra evazivă a 
piratului, lansă altă torpilă pe o traiectorie de întâlnire. Te-am ras! 

Peste o secundă, o lumină alb-gălbuie orbitoare se revărsă în 
toate direcţiile, dilatându-se într-un glob de o frumuseţe incandescentă. 
Han fu nevoit să-şi ferească privirea, iar când se uită din nou, celălalt 
pirat gonea cu viteză maximă în direcţia opusă. 

— Nu, nu, mormăi el, te prind şi pe tine... 

Apăsă cu furie butonul, ţinti şi lansă din nou. 

Torpila de şoc îşi urmă ţinta, dar nava pirat dispăru într-o rafală 
de dungi luminoase, sărind în siguranţa hiperspaţiului. Han înjură 
încetişor, trecu Visul pe autopilot şi se năpusti spre turela tunului. 
Ce se întâmplase cu Muuurgh”? 

Peste câteva clipe, tânărul stătea printre sfărâmăturile afetului 
mobil, privind spuma etanşatoare sub presiune, a cărei pulverizare 
fusese declanşată automat de sistemele Visului pentru a repara spărtura 
prin care se pierdea presiune. Simţi izul pătrunzător de ozon şi văzu 
urmele de arsuri ale salvei. 

Muuurgh rămăsese prins cu centurile în scaunul volant, dar atârna 
inert, inconştient, şi nu se clinti când Han îi desprinse legăturile şi 
reuşi pe jumătate să-l târască, pe jumătate să-l poarte în cârcă, în sus 
pe scară, până în cabina de pilotaj. 

Togorianul răsufla, însă avea o arsură pe o parte a capului, imediat 
sub urechea dreaptă. Han îl examină cu atenţie, trecându-şi degetele 

prin blana neagră, şi descoperi o umflătură mare înapoia urechii. În 
mod evident, Muuurgh primise o lovitură serioasă la cap. Tânărul 
nu era prea sigur cum să procedeze — cunoştea primele măsuri de 
ajutor pentru oameni şi câteva specii de extratereștri, totuşi rasa lui 
Muuurgh era rară în galaxie. 

Trebuie să-l duc la un spital, gândi el, acoperind extraterestrul 
inconştient cu o pătură şi apropiindu-se de navicalculator. Unde-i 
sistemul cel mai apropiat? 

Scană hărţile stelare, apoi degetul lui cobori hotărât. 

— Bun, şopti el. Aici mergem. 

Întoarse capul şi privi peste umăr spre togorian. 

— "Ţin-te bine, Muuurgh! 

Programă nava pentru scurtul salt hiperspaţial, apoi, înainte de a 
lansa comanda, merse să verifice motoarele. lzul înţepător de izolaţie 
Şi fire arse îl făcu să strâmbe din nas. Mă-ntreb dacă n-ar fi mai bine 
să folosesc unitatea hiperspuţială de rezervă! 

Rezerva era însă mult mai lentă şi nu putea şti cât de gravă era 
starea lui Muuurgh. Han decise să rişte şi să folosească motorul 
hiperspaţial principal. Îşi ţinu răsuflarea când iniţie saltul în hiperspaţiu. 
Ezitarea navei şi vuietul prelungit al motorului îl făcură să transpire. 

Visul vibra, parcă încordându-se, dar stelele fulgerară brusc spre 
el în linii convergente şi efectuară saltul. 

Han ieşi din hiperspaţiu la scurt timp după aceea, multumind 
norocului său că Visul ylesian rezistase la saltul acela. Era clar că 
motoarele pentru viteza luminii ale navei trebuiau să intre în revizie... 

Tânărul pătrunse în sistemul stelar pe care-l alesese şi se îndreptă 
spre singura planetă locuită a acestuia. Pe când se afla încă destul de 
departe, trecu Visul pe autopilot şi se duse să verifice caseta de sclipstim. 
Ştia că planeta unde voia să asolizeze avea servicii de vamă şi control 
pentru mirodenii, aşa că deschise compartimentul secret pe care preoţii 
îl construiseră în podeaua calei şi scoase lăzile de parfum ambră-cenuşie 
doreeniană pe care le transporta ca încărcătură „de acoperire”. lenind 
de efort, târî lăzile grele cu parfum în cală, apoi introduse containerul 
cu sclipstim, mult mai mic, în compartimentul secret, asigurându-se 
că-l închisese perfect. Dacă cineva nu ştia de existenţa lui, era imposibil 
de descoperit, iar capacul fusese conceput antiscanare. 

Până ce Han reveni în scaunul de pilot, planeta crescuse considerabil 
pe videcrane. Pe măsură ce se apropia, văzu că era un glob trumos, 
conturându-se albastru, alb şi cafeniu pe fundalul negru ca noaptea 
al spaţiului. 

Gonind într-acolo, tânărul îşi aminti brusc că decuplase sistemul 
de comunicaţii după ce expediase mesajul spre Y lesia. Ar fi bine să-l 
activez, gândi el, să iau legătura cu autoritatea ustroportului şi să 
obţin permisiunea de asolizure. Trase cu ochiul spre Muuureh, care 
nici nu se clintise, nici nu scosese vreun sunet. Și să solicit transport 
lu spitalul cel mai apropiat... 

Depetele lui alergară pe consola de comunicaţii şi videcranul fu 
acoperit de imaginea unui bărbat cu chip blând, care ţinea în poală o 
fetiţă cu părul negru. Han tresări surprins, apoi îşi dădu seama că 
mesajul era preînregistrat şi emis spre toate navele aflate pe vector 
de apropiere spre planetă. 

O voce din exterior îl identifică pe bărbat: 

— Maiestatea Sa, Bail Prestor Organa, Vicerege şi Prim-preşedinte. 

Bail Prestor Organa surâse larg pe ecran. 

— Salut! În numele meu şi al poporului meu, vă urez bun-sosit pe 
Alderaan. 

PE ALDERAAN Ş ÎNAPOI 


H an ascultă doar pe jumătate atent, în timp ce bărbatul — 
parcă spuseseră că era un fel de rege, nu? — continua mesajul: 

— Aşa cum mulţi dintre vizitatorii noştri ştiu deja, Alderaan este 
o planetă paşnică, pe care ne ferim de arme şi de utilizarea lor. Cât 
timp veţi fi oaspeţii noştri, vă rugăm să ne respectaţi tradiţiile şi legile, 
lăsându-vă armele la Autoritatea Portuară pe durata şederii. Veţi 
constata că Alderaan are multe de oferit vizitatorilor. Nu există aproape 
deloc delicte... 

Cum să nu, gândi Han. Pun prinsoare. 

— Şi nici poluare. Lacurile noastre sunt limpezi şi poporul este 
fericit. Avem muzee minunate şi vă invităm să le vizitaţi. În nici un 
caz, nu rataţi tablourile erbacee peste care veţi zbura când vă veţi 
apropia de astroport. Pictorii noştri de erbacee sunt printre cei mai 
faimoşi artişti din galaxie. Îi întâmpinăm cu drag pe vizitatorii planetei 
noastre frumoase şi le cerem doar să vină cu gânduri paşnice şi să ne 
respecte... 

Mormăind o înjurătură, Han se întinse, închise sonorul şi făcu un 
gest vulgar spre ecran. O întreagă planetă plină de cetăţeni cinstiţi? 
O să cred asta când o s-o văd cu ochii mei... 

Peste alte câteva minute, mesajul preînregistrat al lui Bail Organa 
fu înlocuit de imaginea unui controlor de trafic de la Autoritatea 
Portuară. Han redeschise canalul audio. 

— Sunt căpitan Draygo, pilotând Visul ylesian. raportă el milităros. 
Solicit permisiune de asolizare. Am fost atacat de pirați, nava este 
avariată şi um un artilerist rănit. Pot fi aşteptat la asolizare de o 
unitate medicală? 

- Desigur, căpitane Draygo. Ţi-am alocat un vector de 
apropiere prioritar. Vei cobori la cala de andocare 422. Urmăreşte 
baliza de dirijare. Te vor aştepta un droid medical şi un mijloc de 
transport. 

— Mulţumesc. 

Vectorul de apropiere al lui Han îl purtă într-adevăr peste tablourile 
erbacee şi, în ciuda faptului că avea alte preocupări, îi fu imposibil 
să nu rămână impresionat. Câmpia uriaşă de iarbă unduitoare, mişcată 
de vânt, prezenta un model abstract cu lăţimea de mulţi Kilometri, 
zugrăvit în flori sălbatice multicolore. Elegantă şmecherie, gândi el. 
Mă-ntreb cum au făcut-o? Şi de ce s-au obosit? Asemenea opere de 
artă nu se pot vinde, ca să scoţi ceva bani... 

Capitala planetei Alderaan se numea Aldera şi se găsea pe o insulă 
în mijlocul unui lac, un fost crater meteoritic care se umpluse cu apă 
din izvoare subterane. Urmele craterului gigantic şi relativ „recent” 
(cel puţin în termeni geologici) înconjurau lacul sub forma unor 
deluşoare scunde şi neregulate, ale căror versanţi erau acoperiţi de 
păduri şi pajişti verzi. Apa din craterul vechi de milenii scânteia 
sclipitor, albastru ca gheaţa, în razele matinale ale soarelui. 

Astroportul se afla pe partea opusă a insulei şi Han survolă oraşul, 
urmând vectorul de apropiere indicat. În câteva minute, asoliză perfect 
Visul ylesian. Dobândise de acum atâta experienţă în coborâri pe 
suprafeţele planetelor în condiţii de furtuni intense şi curenţi violenţi 
Şi neaşteptaţi de aer, încât asolizarea pe o planetă normală părea 
floare la ureche. 

Unitatea medicală îi aştepta, aşa cum i se promisese. Han îi 
descătărămă grăbit blasterul lui Muuurgh şi-l piti, apoi primi la bord 
droidul medical cu targa antigravitaţie şi-l] ajută să-l ridice pe togorian 
pe aceasta. 

— Crezi că-şi va reveni? îl întrebă pe droid. 

— Scanarea preliminară nu indică nici o leziune cu caracter letal 
în urma loviturii primite la cap, anunţă droidul. Este totuşi necesară 
derularea unui set complet de teste. Apreciez că va trebui să rămână 
peste noapte în clinica noastră. 

- În regulă, încuviinţă Han. 


IIO 


Trebuie să găsesc o modalitate prin care să achit tratamentul lui 
Muuurgh, se gândi el privind cum targa cu togorianul dispărea în 
vehiculul de transport, care decola imediat, pornind spre sud. 

Zărind o tehniciană, Han îi făcu semn. 

— Am suferit nişte avarii, explică el. Este posibil ca o echipă de 
mecanici de reparație să se apuce imediat de treabă? 

— Să vedem mai întâi despre ce-i vorba. 

Han o conduse în turelă şi apoi în cala motoarelor pentru a verifica 
hiperpropulsia. 

— Ambele reparaţii vor necesita minimum şase ore, îl anunţă 
femeia, dar putem începe chiar azi. 

— Perfect, zise pilotul. 

Atunci când concurase în curse, efectuase el însuşi reparaţii minore 
la swoop şi speeder, dar nu abordase niciodată o navă atât de mare şi 
dorea să se asigure că totul se făcea ca la carte. 

După ce echipa de mecanici sui la bord, Han se întrebă ce să facă 
în continuare. Decise că ar fi trebuit să anunţe Ylesia. Preoţii urmau 
să se îngrijească de achitarea reparaţiei navei şi tratamentului lui 
Muuurgh. 

Se îndreptă spre cabina de pilotaj, cu intenţia de a efectua imediat 
transmisiunea, ba chiar pusese mâna pe comutator, când încremeni 
brusc. 

la stai aşa... gândi el. Ce naiba fac? Am aici o încărcătură de 
sclipstim, cea mai valoroasă mirodenie dintre toate, şi mă pregătesc 
s-o duc înapoi pe Ylesiu, pentru ca ei s-o poată vinde din nou? 

Derulă înregistrările din jurnalul de bord al navei, ascultă ce 
spusese în timpul transmisiunii, apoi rânji larg. Floare la ureche? 
Este suficient să le spun preoţilor că um fost abordat şi că piraţii au 
luat sclipstimul. Muuurgh îşi pierduse cunoştinţa şi nu ştie ce s-a 
întâmplat. Pot să vând mirodeniile aici, pe Alderaan, să depozitez 
banii într-un cont şi să-i transfer ulterior. Ei nu vor afla niciodată... 

Dar dacă intenţiona să-şi păstreze slujba de pilot al preoţilor 
ylesiani, trebuia să se mişte rapid. Anunţase că ajunsese la coordonatele 
de rendez-vous şi preoţii nu erau proşti. Puteau să verifice timpul 
necesar unei nave ca să ajungă la Alderaan din locul unde fusese 
atacat Han. El ar fi putut justifica nişte ore suplimentare, invocând 
avariile suferite de Vis şi explicând că zburase încet, fiind obligat să 
nu forţeze nava... 

Bun, îşi spuse Han. Am la dispoziţie aproximativ cinci ore, cât aş 
putea să bâjbâi pe-aici... nu mai mult. După aceea, ar trebui să-i 

apelez, să-i anunļ că sunt în viaţă, că nava a fost avariată şi că trebuie 
să achite costurile. Dacă înrârzii mai mult, vor deveni suspicioşi... 

Îşi scoase din dulap jacheta cafenie şi uzată din piele de şopârlă 
şi-şi netezi cât putu mai bine salopeta tocită de pilot. După aceea, se 
pieptănă. Nu trebuie să arăt ciufulit, gândi el, amintindu-și cu 
amărăciune de Dewlanna şi felul în care îi spusese mereu că arăta 
grozav cu părul răvăşit, ca wookiee. 

Îmbrăcă jacheta peste salopeta cenuşie şi privi cu regret blasterul 
lui Muuurgh, dorindu-și să-l fi putut pune la centură. Planeră idioată! 
Cine a mai auzit de o planetă pe care să nu fie permis nici un fel de 
armă? Suspinând şi ctătinând din cap, Han lăsă Visul vlesian în grija 
echipei de mecanici. 

Porni rapid spre ieşirea astroportului, unde sui într-una dintre 
cursele gratuite care duceau în capitala Aldera. Metropola scânteia 
alb sub soare, curată şi luxoasă ca un oraş din vise. Han privi pe 
ferestrele navetei, zărind turnuri ultramoderne, domuri şi clădiri 
multietajate, ale căror forme albe erau presărate de terase verzi. Insula 
era deluroasă şi arhitecţii capitalei urmaseră liniile naturale ale 
deluşoarelor, nu le neteziseră. Rezultatul era plăcut ochiului şi variat, 
frumos şi modern, fără a părea artificial sau distonant. 

Programul automat al navetei indica puncte de interes turistic, pe 
măsură ce ajungeau în dreptul lor. Han văzu muzee, gigantice galerii 
acoperite, clădiri de birouri şi guvernamentale şi, în cele din urmă, 
apropiindu-se de centrul oraşului, văzu turlele semeţe şi cupolele 
puţin înalte ale palatului regal, sclipind alb şi auriu în soare. Surâse 
strâmb, întrebându-se dacă mica prinţesă pe care o văzuse în mesajul 
de bun sosit se afla undeva pe domeniile acelea, trăindu-şi viaţa 
bogată şi perfectă. Cu niţel noroc, voi şi eu bogat, în curând... 

Rămase la bordul navetei, care-şi urma ruta, şi continuă să 
examineze Aldera. Trecuseră de acum de clădirile înalte şi survolau 
suburbiile rezidenţiale. 

Zărind numeroasele piaţete cu fântâni arteziene, curţile interioare, 
casele bogate, străzile curate şi pietonii bine îmbrăcaţi, fu nevoit să 
admită că părea un loc frumuşel în care să te stabileşti. Asta nu-i 
însă zona pe care o doresc eu... ar fi mai bine dacă aş explora pe 
cont propriu. Ei nu-şi doresc ca turiştii să vadă locurile unde vreau 
cu să ajung... 

După ce cobori din navetă, tânărul ocoli partea centrală a oraşului, 
examinând cartierele străbătute. Instinctiv, se îndreptă spre zonele 
cu case mai mici şi nu la fel de bine întreţinute. În cele din urmă, 

într-un cartier care era locuit în mod evident de oameni cu venituri 
mai reduse şi se fălea cu mai multe taverne şi prăvălii de amanet, îşi 
dădu seama că ajunsese unde dorea. 

Mergând, scana străzile, căutând un anumit tip de individ. În 
cele din urmă, îl găsi. Un băiat purtând haine niţel cam mici, 
zdrenţuite pe alocuri şi nu foarte curate, hoinărea pe stradă, privind 
aproape nepăsător la trecători. Han îl recunoscu, deşi nu-l mai văzuse 
niciodată. 

Un hoţ de buzunare. Cu zece ani în urmă, el însuşi arătase la fel. 

Mări pasul, până îl ajunse din urmă. Aşa cum se aşteptase, puştiul 
îşi schimbă poziţia centrului de greutate şi direcţia deplasării, astfel 
că se atinse de Han când acesta trecu pe lângă el. Se aşteptase de 
asemenea şi la degetele iuți ca fulgerul, care se afundară adânc în 
buzunarele jachetei sale. Degetele se retraseră însă goale — ID-ul lui 
Han şi puţinele sale credite se aflau într-un buzunar interior sigilat al 
salopetei. 

Han lungi pasul până îl depăşi bine pe hoţ, apoi, fără nici un 
avertisment, se răsuci pe călcâie şi-l privi în ochi. 

- Auzi, făcu el surâzând plăcut şi ridicând identidiscul şi banii 
băiatului, n-ai pierdut ceva? 

Gura puştiului se căscă uluită, apoi el îşi reveni şi-l fulgeră pe 
Han cu ochi negri, pârjolitori. 

Pilotul se rezemă nepăsător de o vitrină. 

— Cam neglijent din partea ta să piezi lucrurile astea... 

Băiatul se înfoie ca o şopârlă mrelfa veninoasă, după care se 
Jansă într-o descriere furioasă şi detaliată a strămoşilor lui Han, a 
obiceiurilor sale personale şi a probabilei destinaţii. Corellianul 
ascultă răbdător până ce derbedeul începu să se bâlbâie şi să se repete, 
apoi îi făcu semn să tacă. 

— Ți le dau înapoi, spuse binevoitor, în schimbul unor informaţii. 

Băiatul îl privi ursuz, îndepărtându-şi din ochi şuviţele lungi de 
păr. 

— Ce fel de informaţii, fiu de pervers bolnav? 

Han aruncă în aer una dintre monede şi o prinse fără efort, 
nesinchisindu-se nici măcar s-o privească. 

— Vezi cum vorbeşti, piciule. Vreau doar să ştiu unde anume se 
fac tranzacţii în oraşul ăsta. 

— Ce fel de tranzacţii? 

— Ştii bine la ce mă refer. Tranzacţii despre care nu vrei să afle 
legea. Tranzacţii pentru substanţe ce nu pot fi cumpărate legal. 

— Mirodenii? se încruntă băiatul. Din care? 


— Sclipstim. 
Cutele de pe fruntea puştiului se adânciră. 
— Ce-i ăla? 


Bafta mea, gândi Han. Am dat peste singurul hoț de buzunare 
nărâng din Aldera. Grozav! 

— Sclipstimul, spuse el, este... mă rog, este foarte valoros. Chiar 
mai valoros decât carsunum sau andris. 

Băiatul scutură iarăşi din cap. 

- Nici de ele n-am auzit. 

Nu pot să cred! 

— Nici chiar de andris? N-aveţi andris pe-aici? Se foloseşte şi la 
condimentarea şi conservarea mâncării. 

- Aha, încuviinţă băiatul, de andris am auzit. Avem, dar e scump. 

— Exact, făcu Han. Când cumperi andris, de unde-l iei? 

— Eu nu-l cumpăr, nasolule. Acum dă-mi înapoi banii şi ID-ul. 

- O clipă, ai răbdare, zise corellianul ridicând obiectele pentru a 
nu fi ajunse. Perfect, tu personal nu cumperi andris. Dar dacă tu sau 
prietenii tăi aţi dori să faceţi rost de el, de unde-l luaţi? De la magazin 
sau de la o agenţie guvernamentală? 

Băiatul scutură din cap, cu o expresie elocventă întipărită pe chip. 

— Nu, nenică, îl cumpărăm de la Darak Lyll. 

În sfârşit! Un nume! 

— Asta voiam să ştiu. Darak Lyll... Cum arată. 

— E mai înalt ca tine. Are părul lung, barbă şi o burtă mare de tot. 

— Bătrân sau tânăr? 

— Bătrân. Cu părul cenuşiu. 

— Pe unde se-nvârte? 

— Crezi că-s dădaca lui? pufni dispreţuitor hoţul. 

Han inspiră adânc. 

— Spune-mi doar numele unor locuri pe unde merge de obicei. 
Să nu mă minţi, că altfel o să completez o plângere c-ai încercat să 
mă jefuieşti. 

Băiatul înşiră numele a şase taverne şi-i spuse lui Han că toate se 
aflau la mai puţin de cinci minute de mers pe jos. Pilotul se îndreptă 
şi-i azvârli ID-ul şi banii. 

— Data viitoare, ţine-le la interiorul hainelor, puştiule, îl sfătui. 
Lângă piele. 

Se bătu cu palma peste propriii săi bani şi-i rânji superior. 

Puştiul se strâmbă la el şi se îndepărtă, înjurând. 

După o oră, Han decise că tavernele alderaane erau mult prea 
curate şi bine iluminate. Intrase în trei dintre cele şase şi nici una nu 
i se păruse destul de sordidă pentru scopurile lui. De asemenea, nu 
zărise nici urmă de Darak Lyll. 

Intr-unul dintre localuri, întrezări un bărbat care, undeva în spate, 
îi strecurase ceva altuia la adăpostul braţului, primind în schimb un 
disc de credite ce-i fusese înmânat la fel de discret. Han aşteptă până 
ce primul bărbat se ridică pentru a se duce la toaletă şi-l urmă. Când 
acesta ieşi din cabină, pilotul îl aştepta în coridorul semiîntunecos. 

— Aş avea o vorbă cu tine, amice, îi spuse. 

Dealerul, un individ micuţ, a cărui faţă ascuţită îi amintea lui 
Han de un ranat, îl privi suspicios, apoi decise în mod evident că nu 
reprezenta o ameninţare. 

— Care-i treaba? 

— Te ocupi şi de mirodenii? 

Bărbatul şovăi câteva clipe lungi. 

— Cât vrei? 

— Nu, amice, nu cumpăr, ci vând. Te interesează? 

— Ce ai? 

— Sclipstim. O sută de fiole. 

— Sclipstim! 

Glasul celuilalt crescu brusc, apoi şi-l diminuă iute şi se apropie 
de Han. 

— De unde ai aşa ceva, fiule? 

— Nu-s fiul tău şi nici nu-i treaba ta de unde îl am. Te interesează? 

— Crede-mă că m-ar interesa pe oricare planetă în afară de asta, 
dar... Nu, clătină din cap bărbatul. N-am canale de desfacere. Ar 
trebui să încerc să-l scot de pe planetă şi asta-i prea riscant. M-ar 
trimite în minele de pe Kessel ca să sap după chestia asta. Sclipstimul 
poate fi periculos. Dacă iei, prea mult, te poate orbi. Să ştii că pe 
bisi îi înnebuneşte. 

— Ştiu toare astea, făcu Han nerăbdător. Mersi, amice. 

Strâmbându-se, ieşi din tavernă. 

În cele din urmă dădu peste Darak Lyll în a cincea tavernă pe 
care o vizită. ÎI recunoscu după descrierea făcută de hoţul de buzunare. 
Lyll juca sabacc. iar când îl văzu pe Han stând în picioare şi privind 
jocul, îi făcu semn cordial din mână. 

— Vrei să joci o mână? 

Han mai jucase sabacc, dar nu pentru asta venise aici. Privi direct 
spre Darak Lyll şi ridică din sprâncene. 

- Depinde ce accepţi ca miză, Lyll. 

Expresia celuilalt nu se clinti defel, când înălţă nepăsător ochii. 

— Ai ceva bun, pilotule? 

— S-ar putea. 

- Ei bine, deschiderea este douăzeci de credite. 

Han clătină din cap. 

— M-am răzgândit. Mă duc să mă plimb la aer curat. 

leşi din local şi se rezemă de unul dintre pereţii săi laterali. După 
vreo cinci minute, când auzi paşi care se apropiau, vorbi fără să 
privească: 

— Ţi-a trebuit destul de mult. Probabil că aveai o mână câştigătoare. 

— Matricea idiotului, replică Lyll utilizând jargonul jucătorilor de 
sabacc pentru o combinaţie aproape perfectă de câştig. Aşadar, ce ai? 

Han se întoarse să-l privească. 

— Sclipstim. O sută de fiole. 

— Oho-ho! Darak Lyll fluieră uimit. De unde-ai făcut rost de atâta? 

— Nu-i treaba ta. Vrei? Îţi ofer un preţ bun... 

— Aş vrea să pot, tinere, aş vrea să pot, făcu Lyll pe un ton de 
regret, dar aş fi un idiot să-l iau. Pe Alderaan nu există piaţă pentru 
aşa ceva. 

Han ocărî în gând şi-i întoarse spatele. Ce să fac? se întrebă el. 
Timpul pe care şi-l alocase se scurgea rapid. Poate că ar trebuit să ia 
o navetă intercontinentală spre alt oraş... Poate că numai Aldera era 
atât de incredibil de virtuos pe planeta asta... 

Oftă. Nu mai am timp. Fie vând marfa într-o oră, fie... 

O mână coborî pe umărul său şi Han avu nevoie şi de ultima 
părticică de autocontrol ca să nu răcnească şi s-o ia la goană, într-atât 
era de încordat. Se răsuci însă calm şi-l privi pe bărbatul oacheş 
între două vârste care se oprise lângă el. 

— Cred că mă confunzi cu altcineva, rosti el sec. 

— Nu cred asta, Vykk, replică bărbatul. Pilotul Vykk Draygo de 
pe Ylesia, da? 

— Chiar dacă tu mă cunoşti, eu nu ştiu cine eşti. 

— Marsden Latham, zise bărbatul vârându-i sub nas un holo-ID. 
Serviciul alderaan de securitate. 

Oh, nu... 

— Pilot Draygo, te ţinem sub observaţie din clipa în care ai sosit 
aici, azi-dimineaţă. Ne bucură că te putem ajuta cu reparaţiile şi să-ţi 
vindecăm partenerul. Ai văzut mesajul nostru, când ai intrat în 
domeniul de frecvenţe al Alderaanului? 


- Da. 

— Ei bine, el trebuie privit cu toată seriozitatea. Nouă nu ne place 
să avem necazuri pe aici. (Surâse pe neaşteptate, dezvelindu-şi dinţii 
foarte egali şi foarte albi.) Nu ai plecat la plimbare ca să ne cauzezi 
necazuri, aşa este, pilotule? 

Han se strădui să-şi menţină chipul impasibil. Şriu că am încercat 
să plasez marfă... probabil că m-au supravegheat toată dimineaţa... 
În gând, îl blestemă pe Marsden Latham, dar cu glas tare rosti: 

— Nici vorbă, domnule. Sunt un tip paşnic. 

— Aşa i-am spus şefului meu şi mă bucur să văd că-mi confirmi 
impresia. Sunt încântat că te-am cunoscut, pilot Draygo. Şedere 
plăcută pe Alderaan. 

Bărbatul mări pasul şi se îndepărtă de Han, dispărând pe stradă. 

Tânărul se sili să-şi continue mersul lipsit de grabă, căutând să 
nu privească peste umăr. Neîndoios, îl urmăreau. Jocul luase sfârşit 
şi el fusese demascat. Făcu o grimasă şi scutură din cap, pe jumătate 
dezgustat, pe jumătate admirativ. Tipii de la securitate trebuiau să 
fie foarte buni. Habar nu avusese că-l urmăriseră. 

În mod evident, conversaţia fusese un avertisment nu tocmai 
discret de a-l opri să încerce să-şi vândă marfa. Trebuia să se întoarcă 
cu ea pe Ylesia. Nu existau alte planete suficient de aproape ca să 
poată ajunge în timp la ele şi s-o desfacă. 

Îşi privi ceasul şi constată că de abia mai avea timp să vadă cum 
se simţea Muuurgh, înainte de a lua legătura cu Ylesia. luţi paşii, 
îndreptându-se către cea mai apropiată staţie de transport public. 

Clinica medicală universitară unde fusese dus togorianul se găsea 
chiar în campusul Universităţii. Han cobori din elevatorul repulsor 
de transport public şi rămase câteva clipe privind în jur. Frumos... 
gândi el, realmente frumos... Vreme de o secundă se întrebă dacă şi 
Academia arăta aşa. Probabil că nu, concluzionă în cele din urmă. 
La urma urmelor este o instituţie militară şi fac prinsoare că va 
semăna mai mult cu o unitate de instrucţie... totuşi aici... e realmente 
superb... 

Pajişti verzi şi albastre se întindeau peste spaţiul central pătrat. 
Rondurile de flori smălţuiau locul în culori vii şi înconjurau uriaşa 
fântână arteziană din mijloc, în care se ridica sculptura masivă din 
gheaţă vie a unei perechi de tineri alderaani, un băiat şi o fată, 
ţinându-se de mâini şi privind bolta cerească. Cred că valorează o 
grămadă de credite, aprecie Han, privind sculptura şi dându-și seama 
că era o operă de artă nepreţuită. 

In mod clar, locul ăsta-i de clasă înaltă, decise el, trecând pe 
lângă fântână şi suind treptele impresionante din piatră albă spre 
clinică, 

Infodroidul de lu recepţie îi dădu numărul rezervei în care se afla 
logorianul. Han porni grăbit pe coridoare şi, ajuns acolo, se opri să 
stea de vorbă cu droidul medical. 

— Prietenul dumneavoastră, spuse acesta, a suferit o lovitură severă 
la cap, care probabil că ar fi ucis un umanoid. Din fericire, togorianii 
au ţesuturi osoase foarte dense şi de aceea este relativ nevătămat. De 
când a sosit aici. l-am supus unui tratament intensiv şi mâine dimineaţă 
poate fi externat. 

— Mulţumesc, încuviinţă Han, apoi deschise uşa şi intră. 

Muuurgh stătea ghemuit, pe o platformă mare şi rotundă, acoperit 
cu senzori minuscul! care-i monitorizau starea. Când Han intră, ochii 
lui albaştri se deschiseră şi Muuurgh se ridică parţial. 

— Pilotule! 

— Ce faci, amice? 

Han fu surprins să simtă un val imens de uşurare când văzu că 
togorianul era din nou conştient şi lucid. Nu-şi dăduse seama că se 
ataşase într-atât de felinoidul cel mare. 

— S-au purtat frumos cu tine? 

— Pilotule... 

Muuurgh părea complet surprins să-l vadă pe Han aici. 

— Pari mirat că mă vezi, comentă tânărul. 

Era o afirmaţie mai mult decât moderată. Muuurgh nu părea 
mirat, ci uluit. 

— Muuurgh este... (Uriaşul extraterestru scutură uşor ameţit din 
capul îmblănit.) Adică eu ssunt... N-am crezut că te voi mai revedea 
vreodată. 

— De ce? se încruntă Han. Ce credeai — c-o să te abandonez aici 
şi-o s-o şterg cu încărcătura? 

— Da, încuviinţă simplu celălalt, 

— Ei bine, iată-mă-s! Dacă n-aş fi fost eu care să trag de navă cu 
toate puterile ca s-o aduc în spaţiul alderaan, ai fi fost mort de acum. 
Să nu uiţi asta, amice. Îmi eşti dator. 

Muuurgh aprobă zăpăcit. 

— Da, pilotule... îţi ssunt dator. 

Han îi făcu cu ochiul şi se aşeză pe marginea platformei. 

— Şi scuteşte-mă de apelativul ăsta oficial — „pilotule”. De acum 
înainte sunt VykK, ai înţeles? 

Muuurgh întinse laba şi o aşeză uşor pe braţul lui Han; pe lângă 
degetele sale imense cu ghearele reirase acum în teci, mâna omului 
părea neînsemnată. 

— Da, Vykk... 


După ce îl lăsă pe Muuurgh în îngrijirea droizilor medicali, Han 
reveni în Vis şi apelă Ylesia. Teroenza nu era disponibil, aşa că ceru 
să vorbească cu Veratil. Când chipul lat şi încornorat al Sacredotului 
apăru pe ecran, Han îi oferi o relatare succintă a celor petrecute, 
promițând că va porni spre Ylesia în ziua următoare. La rândul său, 
Veratil îl anunţă că se va îngriji de achitarea spitalizării lui Muuurgh 
ŞI reparațiilor navei. 

După aceea, Han constată că era înfometat, aşa că, după ce-şi 
numără puţinele credite, se îndreptă spre un local ce oferea atât 
mâncare, cât şi băutură, din campusul Universităţii Alderaan, Era 
plasat într-o curte interioară izolată, iar în faţa intrării o fântână în 
toate culorile curcubeului trimitea prin aer jeturi de picături cristaline. 

Han deschise uşa şi intră. 

Localul era ticsit de tineri modern îmbrăcaţi, care vorbeau, râdeau, 
beau şi mâncau. Han şovăi, simțindu-se nelalocul lui, totuşi bravura 
lui înnăscută îi veni în ajutor. Sunt la fel de bun ca ei, gândi el 
sfidător, urmând droidul ospătar spre o măsuţă. În ciuda fațadei 
nepăsătoare, corellianul era neplăcut de conştient de felul în care 
salopeta lui pătată de sudoare şi jacheta uzată contrastau cu hainele 
elegante şi ultramoderne ale studenţilor care flecăreau şi râdeau la 
mese. 

După ce se aşeză, Han comandă o bere alderaană. Studiind meniul, 
văzu că specialitatea era „cuburi de nerf cu tuberculi în sos de vin”. 
Nu era tocmai ieftin, dar comandă o porţie, ştiind că se spunea despre 
nerf că este o delicatesă. Mâncarea veni cu un platou de lipii, care-i 
reaminti de pelerinul 921. Păcat că nu-i şi ea aici. Ar fi fost bine să 
am cu cine vorbi... Înmuie o bucată de lipie în sos, gustă, mestecă, 
apoi zâmbi larg. Este chiar bun! Trecuse mult, mult timp de când nu 
mai avusese parte de o mâncare realmente bună... În mod frecvent, 
cei de la bordul Norocului negustorului subzistau cu raţii de concentrate 
pe durata voiajurilor. Singurele ocazii în care Han mâncase chiar 
bine fuseseră cele când îşi jucase rolul într-una dintre escrocheriile 
lui Garris Shrike. Îşi amintea, de pildă, un picnic la iarbă verde pe 
Corellia, când mâncase coaste de traladon la grătar, cu sos special... 

Decise totuşi că nici chiar coastele de traladon nu puteau rivaliza 
cu nerful. Înfometat, Han începu să înfulece. Când ajunsese cam pe 
la jumătatea porţiei, o fată drăguță cu păr castaniu lung şi cârlionţat 
şi ochi albaştri-strălucitori sui pe estrada micuță, purtând o mandoviolă. 
Se aşeză pe un taburet, atinse câteva coarde ale instrumentului, apoi, 
peste o clipă, glasul ei răsună, clar şi curat, cântând ceea ce părea în 
mod evident o baladă alderaană tradiţională. 

Subiectul era clasic — o fată îşi pierdea iubitul, atras de ispita 
zborului spaţial, şi continua să-l aştepte, dar el nu se mai întorcea — 
„însă vocea cântăreţei era atât de pură şi de sinceră, încât transmitea 
emoție reală şi demnitate versurilor devenite banale. 

Când termină, Han şi ceilalţi consumatori aplaudară entuziast. Fata 
cântă alt cântec, apoi cobori de pe scenă şi se îndreptă direct spre 
Han. Pentru o clipă, corellianul crezu — speră! — că venea să stea cu 
el, dar nu avu parte de asemenea noroc. Ea se aşeză la masa vecină. 

Întrucât localul era în mod evident popular, mesele erau înghesuite 
şi fata se afla la numai o lungime de braţ de pilot. Tovarăşul ei era 
un tânăr cu chip rotund, cu numai un an sau doi mai vârstnic decât 
Han. Probabil prietenul, gândi Han, studiindu-l pe furiş. Avea păr 
şaten şi ochi verde-căprui, luminoşi. Spre deosebire de fată, care 
purta o rochie albastră simplă, lungă până la glezne, şi sandale, hainele 
lui păreau ultimul strigăt al modei. 

Tunica purpurie era încinsă cu o centură portocalie lată, care 
contrasta violent cu cizmele roşii, înalte până la genunchi. Pantalonii 
galbeni erau atât de strânşi, încât păreau a doua piele. În salopeta sa 
cenuşie şi uzată, Han se simţea ca o orătanie banală alături de o 
pasăre a paradisului. 

Când cântăreaţa îşi dădu părul peste cap şi surâse triumfător, Han 
izbuti să-i prindă privirea. Schiţă gestul aplauzelor, iar ea zâmbi şi 
făcu o reverență. 

— Ai fost extraordinară! declară pilotul. 

— Mulţumesc! A fost prima dată când mi-am adunat curajul să 
cânt în faţa unui public! 

Fata era învăpăiată la chip, răsufla întretăiat şi era răpitoare. Han 
îi răspunse surâsului. Nu m-ar deranja să-mi petrec seara... şi noaptea 
cu ea. 

— Atunci, vorbi el cu glas tare, am fost un public tare norocos. 
Am asistat la începutul unei mari cariere. 

— Mulţumesc! îi întinse ea mâna. Mă numesc Aryn Dro, iar el 
este Bornan Thul. 

Han îi luă mâna. însă, în loc să o strângă, se aplecă deasupra ei, 
ca şi cum fata ar fi făcut parte din nobilimea corelliană. Buzele lui 
nu-i atinseră dosul palmei, dar se apropie îndeajuns pentru ca fata 
să-i poată simţ! căldura răsuflării pe piele. 

— Sunt onorat, Aryn, rosti el. Numele meu este Vykk Draygo. 

Când îi dădu drumul mâinii şi se întoarse spre tovarășul ei, Han 
îşi dădu seama că acesta era iritat şi nu se căznea să-şi camutleze 
nemulţumirea. 

— Salut, rosti pilotul neştiind care erau formulele tradiţionale pe 
Alderaan. 

— Salut, spuse Thul, apoi urmă: Aryn, ai fost magnifică. Nu vrei 
să mergem undeva, ca să-ţi sărbătorim triumful? 

Nu suportă concurenţa..., gândi Han ascunzându-şi surâsul 
răutăcios. Şi el văzuse cum se aprinseseră ochii albaştri ai lui Aryn, 
atunci când se prezentase. 

— Nu vă voi deranja, vorbi el iute etalându-şi zâmbetul cel mai 
cuceritor spre fată, dar nu m-am putut abţine să nu-ţi spun cât de mult 
mi-a plăcut cum ai cântat. Ajunge însă — nu vă mai răpesc timpul. 

Thul arăta de parcă i-ar fi plăcut să spună „Minunat!”, dar nu 
îndrăznea s-o facă. 

Aryn scutură din cap şi puse o mână liniştitoare pe braţul lui Han. 

— Ah, nu! Nu deranjezi defel... Vykk. 

Îi cercetă din ochi salopeta şi urmă: 

— Voiam să te întreb dacă urmezi şcoala aici... dar am impresia 
că nu, aşa este? 

Han negă din cap. 

— Nu, sunt aici numai pentru o noapte. Am venit azi-dimineaţă, 
pentru reparaţii. Am avut o încăierare cu pirați şi mi-am avariat nava. 

Ochii mari şi albaştri se măriră şi mai mult. 

— Piraţi? Navă? Eşti pilot spaţial? 

— Da, ridică modest din umeri corellianul. 

Observă că pe Bornan Thul începuse să-l cam strângă gulerul. 
Nu-i place ca prietena lui să stea de vorbă cu un muncitor ca mine — 
snobul îngâmfat... ei bine, ghinionul tău, frate Bornan... 

— Oh..., exclamă Aryn, ce... incitant! Piraţi adevăraţi? Ce s-a 
întâmplat? 

Han strânse iarăşi din umeri. 

— leşisem din hiperspaţiu, iar ei au sărit pe mine mai iute ca 
duhoarea de skeeg. Erau doi. Pe unul l-am distrus, dar mi-au avariat 
hiperpropulsia, aşa că am coborât pe Alderaan, pentru reparaţii. 

— Ai distrus unul? interveni brusc Bornan, ridicând sceptic o 
»prânceană. Cu ce? 

— Cu o torpilă Arakyd, amice, replică Han sec. A explodat, de s-a 
făcut ţăndări. 

Aryn se cutremură, pe jumătate aţâţată, pe jumătate îngrozită. 

— Pare... cu adevărat înspăimântător. 

Han sorbi din bere şi comentă laconic: 

— Asta ni-i meseria. 

Bornan însă se săturase. Se înroşi la faţă şi o prinse pe Aryn de 
mână. 

— Haide, scumpo! O să te duc în cel mai grozav local din oraş. 
Scuză-ne... pilot Draygo. 

Fata şovăi un moment prelung. Aş putea s-o am, gândi Han. Șriu 
sigur că aş putea. Chiar că ar fi o lovitură în burdihanul snobului 
ăsta, să plec de aici cu prietena lui... 

Pentru o clipă fu ispitit să o facă, apoi îşi îngădui să se relaxeze şi 
abandonă competiţia. Simţea că Aryn era o fată cu adevărat drăguță, 
care nu merita să fie tratată ca o piesă dintr-un joc, astfel ca el să-l 
poată învinge pe prietenul ei cu nasul pe sus. Han îşi dădu seama că 
unul dintre motivele pentru care o considera atractivă era faptul că 
ochii albaştri mari şi surâsul dulce îi reaminteau cumva de 921. 

In plus, se gândi, probabil că tipii de la securitate nu şi-au încetat 
urmărirea. Amicul Bornan ar putea fi îndeajuns de ţâfnos ca să sară 
la bătaie, iar dacă ei sunt prin preajmă s-ar putea sfârşi neplăcut... 

De aceea se ridică politicos şi făcu o plecăciune oficială înaintea 
fetei. 

— A fost cu adevărat o plăcere, îi spuse. Distracţie plăcută în 
continuare. 

— Mulţumesc... zise ea şi-i zâmbi scurt pentru ultima dată înainte 
de a-i permite lui Bornan s-o conducă afară din local. 

Pilotul se aşeză înaintea mâncării care se răcea şi se gândi că 
incidentul îi reamintise cât de mult detesta bogătaşii snobi. Pe Corellia, 
întâlnise mulţi dintre aceştia, pe când participase la înşelătoriile lui 
Shrike, şi faptul că majoritatea nu merita o salvă de blaster pentru a-i 
atomiza fusese singurul lucru care-i dăduse putere să-şi joace rolul 
în escrocherii. 

Până ce reveni la Visul vlesian şi la patul micuţ care-i fusese 
instalat în cala de marfă, berea alderaană îl ameţise binişor pe Han. 
Amintirea lui 921 îi gonea prin minte şi blestemă sonor în tăcere, 
dorindu-și să se poată opri din a se gândi la ea. Până atunci nu mai 


cunoscuse o femeie la care să se gândească atunci când nu era lângă 
el... 

Sentimentul că 92| se infiltrase atât de adânc în mintea lui îl 
tulbura pe Han, făcându-i să se simtă neconfortabil. £ doar o fară, 
Solo. Nici măcar nu ştii cum naiba o cheamă. Nu mai fi aşa 
sentimental. Ai devenit moale, sau ce-i cu tine? 

Se trânti pe cuşetă şi gemu puternic, amintindu-și evenimentele 
de peste zi. Ce mai planetă, îşi spuse ameţil. Atât de virtuoasă încât 
nu poţi să vinzi nici chiar o încărcătură perfect valabilă de 
mirodenii... 

Drumul de întoarcere la Ylesia fu lipsit de întâmplări deosebite. 
Han coborî Visul prin nori, fără măcar o singură problemă, şi nava 
de abia vibră la asolizare. Nici chiar Muuurgh, care încă se văieta de 
dureri de cap, nu putu să se plângă. Pentru Han devenea o a doua 
natură să vadă căile optime, să analizeze şi să evite capcanele din 
sistemele vaste de furtuni ale planetei. 

În clipa în care nava rămase nemişcată pe pistă, comunicatorul 
lui Han învie, cerându-i să se prezinte de urgenţă la Teroenza. Tânărul 
se aşteptase la aşa ceva. ÎI trimise pe Muuurgh la infirmerie, ca să 
ceară un tratament pentru dureri, şi porni singur spre Centrul 
Administrativ. 

De data aceasta fu aşteptat de Ganar Tos, care-l conduse în aparta- 
mentul privat al Marelui Preot, acolo unde mai fusese doar o dată. 
Teroenza se relaxa într-o piesă de mobilier cu totul neobişnuită — un 
fel de hamac ce-i îngăduia să se lase pe spate pe pulpele masive şi să 
îndepărteze greutatea de pe gambele posterioare. Membrele anterioare 
groase erau susţinute de o rezemătoare mobilă capitonată, care se 
putea deplasa atât spre interior, cât şi spre exterior, pentru a-i permite 
să se aşeze. 

În clipa în care Marele Preot îl zări pe Han, expresia chipului său 
(pe care pilotul începuse s-o poată descifra) deveni evident binevoitoare. 

— Pilot Draygo! bubui glasul lui. Am auzit că ai fost un erou! 
Curajul şi bravura ta sunt de nepreţuit, totuşi am ordonat să primeşti 
şi o bonificaţie în cont. 

Han clipi, apoi surâse: 

— Mulţumesc, domnule. 

— În ultimele optsprezece luni, am pierdut două nave care nu au 
izbutit să se întoarcă de la punctele de rendez-vous, continuă Teroenza. 

Eşti primul pilot care a reuşit să-i vadă pe atacatori şi să se întoarcă 
pentru a ne spune cine erau. Ce ai văzut? 

Han ridică din umeri. 

— Totul s-a întâmplat foarte repede, domnule, şi eram destul de 
concentrat asupra pilotării, totuşi sunt sigur că nava pe care am 
distrus-o era construită de drelli. Aşa părea. Botul în formă de daltă 
şi pupa butucănoasă sunt distincte. 

— Au comunicat cu tine? Ţi-au oferit posibilitatea să te predai 
înainte de atac? 

— Nu, au deschis focul direct şi au continuat să tragă. Nu încercau 
să distrugă Visul, pentru că ar fi putut s-o facă. Nu-i interesa nava, 
ceea ce este ciudat — în general, piraţii încearcă să avarieze navele 
atât cât să le abordeze, fără a le distruge, ca să le poată repara şi 
utiliza sau vinde. Piraţii aceştia intenționau să avarieze Visul şi să ne 
ucidă pe mine şi pe Muuurgh. 

— Cum au atacat? 

— Din spate. Ne-ar fi putut rade înainte să fi ştiut că erau acolo. 
Au beneficiat de cel puţin două salve clare, iar ecranele deflectoare 
ale Visului nu sunt chiar aşa bune. (Reamintindu-şi bătălia, Han 
inspiră profund.) Domnule, cred că trebuie să consolidăm ecranele. 

— Voi ordona asta, încuviinţă Teroenza. 

Uriaşul t'landa til îşi încrucişă braţele micuţe, iar fruntea sa masivă 
se încreţi, analizând cele aflate de la Han. 

— Interesant este că au atacat primii, fără să angajeze o rază de 
tractare şi fără să-ţi ceară să te predai. 

— Da... aşa m-am gândit şi eu. 

La bordul Norocului, Han cunoscuse câţiva negustori care făcuseră 
parte din echipajele unor nave de pirați şi-i ascultase povestindu-şi, 
lăudăros, aventurile. Un atac direct nu era deloc stilul obişnuit al 
piraţilor — pentru aceştia ar fi fost mai normal să tragă o salvă de 
avertizare şi apoi, după ce pilotul se preda, să abordeze nava. 

— Curios — pare ca şi cum ar fi intenţionat să scoată din luptă 
Visul, probabil ucigându-mă pe mine şi pe Muuurgh cu această ocazie, 
şi apoi s-o abordeze, când era inertă în spaţiu. 

— Aşadar nu a existat nici o comunicaţie sau cerere de a vă preda. 

— Nici una. 

Teroenza îşi netezi gânditor faldurile largi de piele de sub bărbie. 

— Aparent ar fi preferat să rişte să distrugă Visul şi încărcătura de 
la bord, decât să comunice cu voi... 

— Cam aşa ceva. 


— Când aţi fost atacați, cât de aproape vă aflați de punctul de 
rendez-vous? 

— Nu ieşisem nici de cinci minute din hiperspaţiu. Nu poate fi 
nici o îndoială, domnule — ne aşteptau. Ştiau că venim. 

— Pilot Draygo, ai efectuat vreo transmisiune referitoare la cursul 
sau coordonatele navei? 

— Nu, domnule. Conform instrucţiunilor, nu am transmis nici un 
mesaj pe nici o frecvenţă. 

Teroenza hurui gânditor din adâncul pieptului, apoi încuviinţă 
din masivul lui cap încornorat, 

— Te felicit din nou pentru bravură. Ce-i cu Muuurgh? 

— Nu va păţi nimic, totuşi a încasat o lovitură zdravănă la cap. 

— Voi sta de vorbă cu el, când se va simţi suficient de bine. 
Perfect, pilotule, poţi să pleci. 

Han nu plecă. 

— Domnule... aş dori să vă solicit o favoare. 

— Da? 

— Când am sosit pe Ylesia mi-a fost luat blasterul. Aş dori să-mi 
fie returnat. În cazul în care, cândva, în viitor, aş fi abordat de 
pirați, aş dori să mă pot apăra. 

Teroenza căzu o clipă pe gânduri, apoi încuviinţă. 

- Pilotule, voi ordona să-ţi fie înapoiată arma. Prin acţiunile tale 
din ultimele câteva zile, ţi-ai dovedit cu siguranţă loialitatea şi ai 
câştigat încrederea noastră. (Uriaşa făptură ridică una dintre mâinile 
micuţe.) Spune-mi, pilot Draygo, nu te-ai gândit niciodată să încerci 
să vinzi încărcătura şi să ne spui că ar fi fost furată de pirați? 

Han scutură din cap. 

— Nu, domnule, nu m-am gândit, răspunse el deschis. 

— Perfect. Sunt... impresionat. (Gura largă şi fără buze a lui 
Teroenza îşi înălţă colţurile într-o expresie care era, fără doar şi 
poate, un surâs aprobator.) Foarte impresionat. 

Pilotul ieşi din clădirea Administraţiei, mulţumind cerurilor că 
fusese capabil să mintă convingător încă de la şapte ani. Era extrem 
de mândru de capacitatea sa de a născoci instantaneu. 

Paşii îl purtară pe cărarea ce ducea la infirmerie. Era timpul să-l 
viziteze pe Muuurgh, să vadă cum se mai simţea. De asemenea... ar 
fi fost momentul să se întâlnească cu Jalus Nebl, pilotul sullustan 
care primise concediu medical. 

Avea câteva întrebări să-i pună... 


BRIA 


M uuurgh zăcea ghemuit pe una dintre saltelele mari pe care 
specia sa le utiliza ca paturi. Han se apropie şi se aşeză lângă togorian. 

— Cum merge cu capul? 

— Mă mai doare, răspunse Muuurgh. Droidul medical sspune că 
trebuie ssă rămân aici peste noapte. Dar eu i-am sspuss nu, nu pot 
face asta, fiindcă Vykk poate ssă aibă nevoie de mine. 

— Nu, nu-i nevoie, îl asigură Han. O să-l vizitez pe sullustan, o să 
cinez, O să exersez câteva simulări şi nişte antrenamente de ochire, 
iar apoi mă voi culca devreme. A fost o zi lungă. 

— Vykk i-a sspuss lui Teroenza despre pirați? 

— Da, i-am spus. Vrea să discute şi cu tine, când îţi vei reveni pe 
deplin. Şi — o veste bună. Teroenza îmi dă blasterul înapoi. 

— Este bine, zise Muuurgh. Vykk trebuie ssă sse poată apăra de 
pirați. 

— Asta i-am spus şi eu, amice. Uite care-i treaba, se sculă Han, 
mă duc în rezerva vecină, să stau de vorbă cu celălalt pilot. Mai trec 
pe la tine mâine dimineaţă, bine? 

Muuurgh se întinse voluptos, apoi se ghemui pe saltea, semănând 
aproape perfect cu un cerc mare, negru şi îmblănit. 

— Bine, Vykk. 

Han porni pe coridor, până găsi droidul medical şi ceru să fie 
condus la rezerva lui Jalus Nebl. 

După ce ajunse acolo, sună la uşă şi, peste o clipă, auzi un glas 
rostind în sullustană: 

— Intră! 

Deschise uşa şi fu întâmpinat de un val de aer sub presiune, care 
acoperea intrarea aidoma unei perdele. Fu nevoit să traverseze zona 
respectivă, prin aerul răcoros şi înviorător. Înapoia sa uşa se închise 
cu un şuierat. Aer înbutreliat sub presiune, îşi dădu seama Han. J fin 
pe sullustan într-o rezervă cu sistem de recirculare interior, astfel 
încât să nu respire aer ylesian. De ce oare? 

Jalus Nebi stătea în faţa unei videounităţi pentru divertisment pe 
care se derula un documentar de ştiri galactice. Han se apropie şi 
întinse mâna spre creatura cu ochi mari şi multe rânduri de guşi, 
care-i atârnau de o parte şi de cealaltă a capului. 

— Salut, eu sunt Vykk Draygo, noul pilot. Mă bucur de cunoştinţă. 

Vorbi în bazică, sperând că extraterestrul îl înţelegea. Nebi 
încuviinţă din cap şi răspunse în graiul său rapid şi ascuţit: 

— Înţelegi limba rasei mele, sau vom necesita un translator pentru 
a conversa? 

— Înţelege, vorbi Han într-o sullustană plină de poticneli, dar 
vorbeşte prost. Tu înţelege bazica? 

— Da, destul de bine. 

— Bun, făcu Han şi reveni la bazică. Te deranjează dacă iau loc? 

— Te rog. Dorisem să discut cu tine mai de mult, dar am fost cam 
bolnav şi, după cum vezi, sunt restricţionat la camera aceasta, în 
care aerul este special filtrat pentru mine. 

Han se aşeză pe o banchetă joasă şi-l cercetă cu atenţie pe 
extraterestru. La exterior, nu putea să distingă nimic anormal. 

— Îmi pare rău, amice. Ce s-a întâmplat? Epuizare fizică? 

Gura mică şi umedă a sullustanului se strâmbă într-o expresie 
nefericită. 

— Da, prea multe misiuni... Prea multe furtuni prin care am 
zburat... Prea multe prăbuşiri evitate în ultima clipă, prietene. Într-o 
bună zi, m-am trezit şi mâinile — sullustanul întinse mâinile delicate 
cu unghii-gheare ovale şi înguste — nu mi se mai opreau din tremurat. 
Nu mai puteam manevra comenzile navei. 

Expresia lui deja tristă deveni şi mai îndurerată. Han aproape că 
se aştepta să vadă lacrimile ţâşnind din ochii mari, umezi. 

Privi mâinile extraterestrului şi văzu că într-adevăr tremurau 
necontrolabil. Simţi un amestec de uimire şi compătimire. Sărmanul! 
E groaznic! 

— Este un contract nasol, amice, aprobă el. Cauza au fost numai 
nervii tăi, sau şi altceva? 

— Da, încuviință sullustanul, nervii. Prea multe misiuni, prea 
puțină odihnă... mereu şi mereu. Prea multe furtuni. Şi-n acelaşi 
timp... prea multe transporturi de sclipstim. Droidul medical zice că 
am o reacție acută la sclipstim. Mă face foarte bolnav. 

Han se foi stingher pe banchetă. 

— Eşti alergic la sclipstim? 

— Da. Am descoperit asta de cum am început transporturile şi am 
încercat să mă feresc pe cât puteam, dar sclipstimul există până şi în 
aerul de pe planetă. Cantități infime scapă în aer chiar şi din fiole. 
Când Jalus Nebl îl inspiră zile la rând, săptămâni, mai mult de un an 
planetar... sclipstimul provoacă efecte rele. Tremurături musculare, 
incetinirea reflexelor, deranjamente stomacale, dificultăţi respiratorii... 

— Aşadar de asta te-au restricţionat în infirmerie, cu filtrele 
respiratorii, comentă Han. Încearcă să-ţi curețe sistemul... 

— Exact. Eu vreau să zbor din nou, prietene şi camarad pilot 
Draygo. Tu eşti unul dintre puţinii care poate înțelege asta, corect? 

Han se gândi cum s-ar fi simţit el dacă n-ar mai fi putut zbura, 
dacă ar fi fost atât de suprasolicitat şi intoxicat de expunerea la 
mirodenii încât mâinile să-i fi tremurat permanent... şi încuviinţă 
din cap. 

- Amice, vorbi el sincer, îmi pare realmente rău. Sper să te faci 
bine în curând. 

Cobori glasul şi trecu pe argoul negustorilor: 

- Înţelegi limba negustorilor, prietene? 

Sullustanul aprobă din cap. 

- Nu vorbesc, răspunse pe acelaşi ton încet, dar înțeleg tot. 

Han ridică ochii spre plafon. Oare ylesianii sau securitatea lor 
monitorizau încăperea? Nu putea fi sigur, totuşi nu întâlnise mulţi 
droizi care să poată traduce argoul negustorilor, deoarece era o 
corcitură din peste o duzină de limbi şi câteva dialecte, fără o sintaxă 
fixă. Mări volumul sonor al ştirilor, apoi şopti de abia audibil: 

— Prietene pilot, dacă aş fi în locul tău, după ce mi s-ar vindeca 
mâinile nu mi-aş mai lua rămas bun, ci aş şterge-o rapid de tot de pe 
planeta asta cu mirodenii rele. Ai înţeles? 

Sullustanul încuviinţă. 

Han readuse volumul sonor la valoarea anterioară şi continuă ca 
şi cum nu s-ar fi întâmplat nimic: 

— leri am fost atacat de pirați. 


Extraterestrul se aplecă înainte. 

— Ce s-a întâmplat? 

— Mi-au lovit nava, mi-au avariat motoarele hiperpropulsiei, dar 
am reuşit să-l distrug pe unul cu o torpilă, gesticulă Han. A trebuit 
să opresc pe Alderaan peniru reparaţii. Ai fost vreodată acolo? 

— Frumoasă planetă, comentă sec sullustanul. Prea frumoasă, 
pentru unele chestii. 

— Nu-mi aminti, făcu tânărul pătimaş. Oricum, când am revenit, 
Teroenza mi-a pus o sută de întrebări: ce tip de nave aveau piraţii, 
de ce n-au tras salve de avertizare, de ce n-au încercat să tracteze 
Visul... chestii de-astea. Am rămas cu impresia clară că atacul aceia 
a însemnat mai mult decât un simplu raid pirateresc. În primul rând, 
mă aşteptau în punctul de rendez-vous. Cum puteau afla coordonatele 
respective? 

- Aha! exclamă Jalus Nebl. S-ar putea într-adevăr ca înapoia 
atacului să fie mai multe, pilotule. 

— Te rog... spune-mi Vykk. Noi piloţii ar trebui să fim ca o familie. 

— Bine, iar tu spune-mi Nebl. Este numele meu de cuib. 

— Mulţumesc. Prin urmare, ce crezi că se întâmplă? 

— Cred că t'landa til se tem că aceste nave „pirat” pot fi de pe Nal 
Hutta. Nave trimise de hutti, care doar se prefac că sunt pirați. 

Han fluieră încetişor. 

— Pe toate creaturile Xendorului... asta ar fi tare de tot! Huttii să 
lupte unii împotriva altora? 

~- Nu ţi-ar fi aşa greu s-o crezi, dacă ai fi petrecut ceva timp 
printre ei, observă sec Nebl. Alianţele huttilor sunt făcute şi încălcate 
după cum bate vântul. Loialitatea lor se evaporă în faţa pierderii 
profitului sau puterii. 

— Cred că-ncep să văd cum stau lucrurile, făcu Han foindu-se pe 
bancheta tare şi gândindu-se cât de aproape fusese de a fi transformat 
în pulbere stelară. Pe Nal Hutta există mai multe facţiuni de hutti? 

— Ah, da! O familie sau un clan câştigă putere şi bogăţie, dar se 
prăbuşeşte când altă familie îi urzeşte distrugerea. Nu-i de mirare că 
huttii sunt cele mai bănuitoare dintre toate creaturile inteligente — să 
fii degustătorul unui hutt este de cele mai multe ori o slujbă de 
scurtă durată. Este foarte greu să otrăveşti un hutt, dar asta nu-i 
opreşte pe asasini să încerce şi, ocazional, să reuşească. lar clanurile 
nu se dau în lături să folosească rachete, asasini sau trupe de sol 
pentru a-şi atinge ţelurile. 

— Totuşi huttii sunt cei care conduc de fapt planeta asta. 

— Aha, l-ai zărit deci pe Zavval? 

— Dacă-i blestematul umflat care se plimbă pe o sanie repulsoare, 
da, l-am zărit. Deocamdată n-am avut cinstea de a-l întâlni faţă în 
faţă. 

— Roagă-te să nu se întâmple asta niciodată. Ca majoritatea huttilor, 
Zavval se declară rareori încântat. Preoţii pot fi nişte stăpâni exigenţi 
şi greu de multumit, dar nici nu se compară cu huttii, stăpânii for. 

— Atunci ce se întâmplă pe Ylesia? Huttii care conduc planeta se 
războiesc cu alte clanuri de hutti de pe Nal Hutta... de ce? 

Han căzu pe gânduri, apoi răspunse singur: 

— Firesc — din cauza mirodeniilor. 

— Bineînţeles. Huttii şi t'landa til, care le administrează afacerile, 
obţin un profit dublu de pe Ylesia. În primul rând, prin mirodeniile 
procesate. Totuşi huttii de pe Y lesia trebuie să curupere materia primă 
de la alte familii hutte. Ai auzit vreodată de Jiliac sau de Jabba’? 

— Jabba? se încruntă tânărul. Jabba huttul? Cred c-am auzit de el. 
Nu-i cel care controlează aproape complet Nar Shaddaa, satelitul 
contrabandiştilor de pe orbita lui Nal Hutta? 

— Exact! Îşi împarte timpul între sediul lui de pe Nal Hutta şi o 
operaţiune de transbordare a mirodeniiior pe care o desfăşoară prin 
intermediul unei planete obscure, Tatooine. 

— Tatooine? N-am auzit niciodată de ea. 

Nebi se înfiora. 

— Crede-mă, nu ţi-ai dori să ajungi acolo. Este capătul lumii. 

— O să ţin minte asta. Prin urmare, Jabba şi Jiliac iau materia 
primă şi o expediuză aici pentru procesare, da? 

-~ Da. Însă bănuiesc că ulterior ei pot încerca să-şi sporească 
profitul, trimițând nave care să acţioneze ca pirați şi să deturneze 
navele ylesiane cu mirodenii. În felul acesta, Jabba şi Jiliac capătă 
mirodeniile procesate pe gratis — ceva care i-ar încânta foarte mult. 

Han ţuguie buzele într-un fluierat tăcut. 

— Îmi aminteşte de proverbul acela cu muşcatul mâinii care te 
hrăneşte... 

— Da, da. Totuşi mie nu-mi vine greu să-i cred capabili de aşa 
ceva. 

Corellianul îşi trecu o mână prin păr şi oftă. Fusese o zi foarte 
lungă. 

— Mda, din ce am auzit, un hutt ar fi în stare să-şi vândă şi bunica 
— presupunând că huttii au aşa ceva — pentru un profit de numai un 
credit. 

— De aceea trebuie să fii foarte, foarte prudent, tinere Vykk. 
Spune-i lui Teroenza că trebuie mărită puterea ecranelor deflectoare. 

— l-am spus deja. 

— Bun. N-ar fi rea nici o putere de foc mai mare. 

— Ai dreptate. (Han îl fixă pe sullustan cu privirea.) Nebi, deoarece 
vorbim deschis, spune-mi ceva. Chestia asta cu religia, pe care preoții 
o bagă pe gâtul pelerinilor, nu are nici un suport, nu-i aşa? 

— Nu prea cred, Vykk, totuşi nu înţeleg exact nici ce anume este 
Exultarea. Nu sunt credincios, aşa că n-am Simţit-o niciodată, dar 
judecând după felul în care reacţionează pelerinii, are un efect mai 
ameţitor decât orice doză de mirodenii. 

— Da, e impresionant, încuviinţă Han. Eu mă gândeam însă că tot 
aranjamentul de pe Ylesia nu-i decât o mare escrocherie, ca să-şi 
proceseze cât mai ieftin nenorocitele de mirodenii. 

- Nu-i singurul lor motiv, Vykk. Îţi aminteşti că ţi-am spus că 
există două modalităţi prin care preoţii şi huttii profită de aceste 
colonii? 

— Da, îmi amintesc. Care-i a doua modalitate? 

— Sclavii, declară sec Nebl. Sclavi instruiți şi ascultători. Y lesianii 
exportă pelerinii din fabricile de mirodenii, atunci când îi consideră 
perfect pregătiţi — după ce le-au înlăturat voinţa de a rezista. Sunt 
duşi pe alte planete şi vânduți acolo. Locul lor în fabrici este luat de 
alte loturi de pelerini. 

— lar sclavii sunt prea înfricoşaţi şi îndoctrinaţi ca să se plângă 
sau ca să spună adevărul despre Y lesia şi ceea ce-i aşteaptă pe pelerini 
aici? 

— Sigur că da. Şi chiar dacă vorbesc, cine ar asculta un sclav? lar 
dacă sclavul devine prea gălăgios... 

Nebil făcu un gest brusc şi inconfundabil cu muchia palmei peste 
beregată. 

— Reducerea la tăcere a unui sclav este simplă. 

Han se gândea la 921. Îi spusese că se afla pe Ylesia de aproape 
un an... 

— Cât timp îi ţin pe sclavi înainte de a-i vinde? Şi unde-i trimit? 

— De obicei, un an. Pe mulţi dintre cei puternici îi trimit pe 
Kessel, ca să lucreze în minele de mirodenii. Ştii, nimeni nu scapă 
viu de pe Kessel. lar cei arătoşi... ăştia sunt puţinii norocoşi. Ajung 
dansatori sau dansatoare, ori în localurile de desfrâu ale cazărmilor. 
Poate că nu-i o viaţă prea demnă, dar oricum este mai bine decât să 
mori într-o mină. 

Sullustanul îl fixa intens pe Han cu ochii săi umezi şi luminoşi. 

— De ce întrebi? Te interesează vreun sclav anume? 

— Păi... da, admise tânărul. Este vorba despre o fată care lucrează 
in fabrica de sclipstim, în subteran, la nivelul cel mai de jos. Se 
păseşte aici de aproape un an. 

— Dacă ţii la ea, ar trebui s-o scoţi de acolo, Vykk, zise Nebl. 
Rata deceselor pentru lucrătorii cu sclipstim este foarte mare. 
Cristalele de mirodenii îi taie, fungii le intră în fluxul sanguin şi... 

Făcu un alt gest sugestiv, de data aceasta numai din degete. 

— Scoate-o de acolo. Singura ei şansă este să fie trimisă ca sclav 
pe altă planetă. 

— Pe altă planetă? (Han îşi înfrână un fior de teamă la gândul că 
s-ar putea să n-o mai revadă niciodată pe 921.) Cum adică — ar 
trebui să sper că va fi trimisă în localurile de desfrâu ale cazărmilor, 
ca să fie un obiect de desfătare pentru trupele imperiale plictisite? 

— Mai bine asta, decât o moarte mizerabilă, prin otrăvirea lentă a 
sângelui. 

Han se gândea rapid şi nu-i plăceau concluziile la care ajungea. 

— Nebl, spuse ei, mă bucur c-am reuşit să stăm de vorbă. O să 
mai revin şi o să mai discutăm. Acum... am altceva de făcut. 

Extraterestrui încuviinţă blând din cap. 

— Te înțeleg, Vykk. 


leşit din infirmerie, Han văzu că scurta zi yiesiană era pe sfârşite. 
Pelerinii se găseau probabil la slujba de seară. Dacă se grăbea, poate 
că reuşea s-o găsească pe 921 şi să schimbe câteva cuvinte cu ea. 
Trebuia să se gândească la o modalitate prin care s-o scoată din 
fabrică şi în acelaşi timp s-o ţină aici, pe Y lesia. 

În ciuda căldurii umede şi a ploii fine, Han porni grăbit prin junglă, 
pe poteca familiară. După numai cinci minute, răsuflarea îi ardea în 
piept, totuşi refuză să încetinească pasul. Trebuia pur şi simplu să 
vadă chipul lui 921, să se asigure că ea se afla tot aici, pe Yiesia. 

Şi dacă fusese expediată de pe planetă? Nu avea s-o mai poată 
găsi niciodată... niciodată! Tânărul simţi cum panica îi asaltează 
marginile minţii şi se blestemă în toate limbile pe care le ştia. Ce re-a 
apucat, Solo? Trebuie să te aduni! Lucrurile merg bine pentru tine 
pe Ylesia. La sfârşitul anului, vei avea un maldăr de credite, 
aşteprându-te într-un cont pe Coruscant. Nu-i momentul să-ţi pierzi 
capul din pricina unei fanatice religioase nebune. Termină cu asta! 


Cu toate acestea, corpul şi inima nu voiau să dea ascultare 
creierului. Paşii îi deveniră tot mai lungi şi mai grăbiţi, până ce 
alergă de-a dreptul. Dădu cotul în apropiere de Câmpiile Înflorate şi 
fu cât pe aici să izbească de primii pelerini care reveneau de la slujba 
de seară. Se clătinau ori se împleticeau, având în ochii sticloşi aceeaşi 
privire extatică, drogată. 

Han porni să-şi facă loc cu coatele prin gloată, simțindu-se ca un 
peşte care înoată împotriva curentului. Miji ochii în semiîntunericul 
ce sporea, examinând feţele, zgâindu-se pe sub bonete, căutând, 
căutând... 

Unde era fata? 

Tot mai alarmat, începu să-i prindă pe pelerini de braţe şi să-i 
întrebe dacă o văzuse cineva pe 921. Cei mai mulţi îl isnorau sau îl 
priveau tâmp, cu expresii inerte, totuşi în cele din urmă o bătrână 
corelliană arătă cu degetul mare înapoia ei. Han privi şi o zări pe 
921 venind la oarecare depărtare îndărătul celorlalţi. Se repezi spre 
ea, încă gâfâind, transpirat şi răvăşit de alergare. 

— Salut, pufăi el sperând că întâmpinarea aceea nu i se părea şi 
fetei la fel de jalnică pe cât sunase în propriile lui urechi. 

Ea ridică ochii în semiîntuneric. 

— Salut, îi răspunse cu glas nesigur. Ai lipsit destul de mult. 

— Am fost plecat de pe planetă, spuse Han prinzând-o de braţ 
şi potrivindu-şi pasul după al ei. Am avut de transportat nişte 
marfă. 

— Aha. 

— Cum merg, lucrurile? 

— Perfect, spuse ea. Exultarea a fost minunată în seara asta. 

— Mda, încuviinţă el încruntat, sunt sigur. 

— Cum a fost călătoria ta, Vykk? întrebă fata după vreun minut 
de tăcere. 

Han fu încântat de întrebarea ei; pentru prima dată, dovedea cea 
mai mică curiozitate vizavi de el şi de viaţa lui. 

— S-a terminat cu bine, îi spuse. (Păşi cu grijă pe poteca noroioasă 
şi se strădui să nu-şi murdărească şi mai mult cizmele. Era deja 
stropit până la genunchi în urma alergării.) M-au atacat însă piraţii. 

— Vai de mine! păru fata tulburată. Piraţi”?! Puteau să te rănească! 

Tânărul îi zâmbi şi-şi coborî degetele pe braţul ei, astfel că 
ajunseră să meargă ţinându-se de mână. 

— Mă bucur să ştiu că-ţi pasă de mine, comentă el pe un ton 
apropiat de vechea sa fudulie. 

Pentru o clipă, crezu că fata îşi va smulge mâna, totuşi n-o făcu. 
Până ce ajunseră la dormitoure, se lăsase bezna. Han o conduse în 
acelaşi loc, undeva la jumătatea distanței între lumină şi întuneric, 
şi-i îndepărtă de pe ochi ochelarii cu vedere în infraroșu. 

— Ce faci? întrebă ea neliniştită. 

— Vreau să te văd, spuse Han. Ochelarii ăştia îţi ascund ochii. 

li luă mâna şi o ridică la buzele lui, apoi îi sărută dosul 
palmei. 

— Mi-ai lipsit cât timp am fost plecat, murmură el. 

— Serios? 

Han nu-şi putu da seama dacă ideea respectivă o încânta sau o 
tulbura. Poate că ambele... 

— Da, continuă tânărul încet, m-am gândit la tine. 

Îşi dădu seama că pentru întâia oară era atât de onest în privinţa 
sentimentelor sale pentru o fată. Prima dată în viaţa lui când nu juca 
teatru. 

— N-am vrut, recunoscu cinstit, dar m-am gândit. Tu [ii la mine, 
nu-i aşa? Măcar puţin? 

— Eu... eu..., se bâlbâi fata. Nu ştiu... 

Încercă să-şi smulgă mâna, dar Han nu-i dădu drumul. Începu 
să-i sărute degetele, pielea acoperită de cicatrice şi laceraţii. Atingerea 
pielii de buzele lui îl ameţea în aceeaşi măsură ca şi berea alderaană. 
Revărsă sărutări tandre, moi, peste vârfurile degetelor fetei, peste 
încheieturile falangelor... 

— Opreşte-te..., şopti ea. Te rog... 

— De ce? întrebă Han, întorcându-i mâna astfel încât să-i poată 
săruta încheietura. 

Savură zvâcnetul pulsului ei sub gura sa. Îşi lipi buzele de palma 
fetei, simțind liniile cicatricelor, vechi şi noi. 

— Nu-ţi place? 

— Da... nu... nu ştiu! răbufni ea, părând gata să izbucnească în 
plâns. 

Îşi smulse mâna şi de data aceasta tânărul îi dădu drumul, dar 
făcu un pas înainte ca s-o prindă de mânecă. 

— Te rog..., îi spuse fixând-o cu ochii. Te rog... nu pleca. Nu-ţi 
dai seama că ţin la tine? Îmi fac griji despre tine, mă gândesc la 
tine... ţin la tine. (Înghiţi un nod dureros.) Mult. 

Ea îşi trase brusc răsuflarea şi sunetul se auzi ca un suspin. 

— Nu vreau să ţii la mine, rosti cu glas răguşii. Fiindcă eu nu 
trebuie să ţin... 


— Nu vrei nici măcar să-mi spui cum te cheamă, o întrerupse Han 
Şi nu-şi putu ascunde urma de amărăciune din gias. 

Fata stătea gata să fugă, aidoma unei păsări, cu ochi mari şi chinuiţi. 

— Şi eu ţin la tine, îi şopti în cele din urmă cu voce tremurătoare. 
Dar n-ar trebui. Eu trebuie să ţin doar la Unitate şi lu Absolut! Vrei 
să-mi încalc legămintele, Vykk?! Cum pot renunţa la tot ceea ce cred? 

Auzind-o că recunoştea că ţinea la el, Han se simţi străbătut de 
un fior. 

— Spune-mi cum te numeşti, o imploră. Te rog... 

Ea îl privi, cu ochii strălucind de lacrimi, apoi murmură: 

- Mă cheamă Bria. Bria Tharen. 

Şi după aceea, fără nici un alt cuvânt, îşi ridică poalele robei şi 
dispăru în fugă, pătrunzând pe uşa dormitorului. 

Han rămase în noapte şi simţi cum un surâs larg i se răspândeşte, 
lent, pe chip. Toată epuizarea îi pierise şi-şi simţea picioarele de 
parcă ar fi purtat cizme cu elevatoare repuisor. Se îndepărtă de 
dormitor, continuând să zâmbească, şi de abia sesiză când cerurile se 
deschiseră şi ploaia se revărsă din înalturi. 

Ține la mine..., gândi el, plescăind prin noroiul omniprezent. 
Bria... este frumos. Sună ca o muzică, sau cam aşa ceva. Bria... 


A doua zi, după ce stătuse treaz aproape toată noaptea, gândin- 
du-se şi plănuind, Han porni în căutarea lui Teroenza. ÎI găsi pe marele 
Preot alături de Veratil, relaxându-se în câmpurile de nămol aflate 
la aproximativ un kilometru de oceanul ylesian puţin adânc. Ambii 
preoţi erau tolăniţi până deasupra flancurilor masive în nămolul roşu 
şi călduţ. Ocazional, unul dintre ei se rostogolea şi se zvârcolea uşor, 
pentru a-şi acoperi o porţiune pe care nămolul se uscase. 

Cei doi paznici gamorreani păreau realmente invidioşi pe stăpânii 
lor. Pe de altă parte, Han se apropie suficient de gropile cu nămol 
pentru a simţi mirosul care răzbătea dintr-acolo şi făcu o grimasă. 
Brrr! Duhneşte de parcă ar fi un cadavru vechi de o săptămână! 

Balansându-se precar pe malul gropii, flutură din braţe pentru a-i 
atrage atenţia lui Teroenza. 

— Ă-ă-ă, domnule? Aş dori, dacă se poate, să discut puţin cu 
dumneavoastră. 

Relaxat în nămol, Marele Preot era într-o evidentă bună dispoziţie. 
Gesticulă cu braţul său atrofiat. 

- Eroicul nostru pilot! Te rog, vino alături de noi! 

Să intru în mizeria aia? În mod premeditat? Han îşi înfrâna o 
strâmbătură, dar în acelaşi timp înţelese că vlanda til îi făcea o mare 
onoare. Suspină. 

Când Teroenza îi făcu din nou semn, tânărul surâse lare şi flutură 
din mână cu un entuziasm pe care nu-l simţea. Desfiicu cureaua şi 
lăsă pe jos tocul cu blasterul pe care abia îl recăpătase. Îşi descălță 
cizmele, descheie salopeta de pilot şi o scoase, rămânând numai în 
slip. Puse grijuliu peste haine centura-portofel, pe care o purta direct 
pe piele, cu partea deschisă înspre groapa cu nămol. 

După aceea, afişând un rânjet fix pe care se străduia să-l preschimbe 
în zâmbet, coborî de pe mal. Nămolul roşu îi sui pe picioare şi, 
pentru o secundă, Han aproape că intră în panică, imaginându-se 
cum se afundă şi dispare complet. Cu toate acestea, sub nămol, exista 
sol ferm. Agitând din braţ şi surâzând spre cei doi t'landa til, înaintă 
plescăind, până ce nămolul îi ajunse la şolduri. 

— Nu este minunat? întrebă Veratil. (Luă în palme nămol şi-l risipi 
cu generozitate pe spinarea lui Han.) Nimic din galaxie nu se compară 
cu o baie bună în nămol! 

Corellianul încuviinţă energic din cap. 

— Da! Grozav! 

— Îţi sugerez o rostogolire, bubui Teroenza. Mă reface întotdeauna 
după stresul zilnic. Încearcă! 

— Sigur că da! aprobă Han şi rânji printre dinţii încleştaţi. O 
rostogolire zdravănă pare binevenită! 

Se lăsă cu grijă în nămol, apoi, plescăind şi clipocind sonor, se 
rostogoli complet prin fluidul vâscos şi lipicios. Starea de spirit nu i 
se îmbunătăţi cu nimic, observând că nămolul era populat de viermi 
lungi şi albi. Presupuse că nu erau carnivori, altfel preoţii n-ar fi 
fost atât de încântați. 

Bria, scumpo, sper să apreciezi asta..., gândi el, încheindu-și 
rostogolirea. Se ridică în picioare, acoperit complet cu nămol de la 
gât în jos. 

— Minunat! exclamă cu glas tare. Atât de... clefăitor! 

— Aşadar, pilot Draygo... de ce doreai să vorbeşti cu mine? întrebă 
'Teroenza, afundându-se lasciv în nămol. 

— Domnule, cred că s-ar putea să fi rezolvat problema 
dumneavoastră. Mă refer la îngrijirea colecţiei de artă. 

Capul masiv al Marelui Preot pivotă pe gâtul aproape 
inexistent. 

— Serios? Cum? 


— M-am împrietenit cu unul dintre pelerini — o tânără de pe planeta 
mea natală. Înainte de a sosi aici, a studiat pentru a deveni custode 
de muzeu şi cunoaşte o mulţime de lucruri despre îngrijirea obiectelor 
rare. Antichitău — chestii de-astea. Fac prinsoare că ar putea întocmi 
un catalog perfect al colecţiei dumneavoastră şi în acelaşi timp să 
aibă şi grijă de exponate. 

Teroenza ascultă cu atenţie, apoi se lăsă pe spate pe membrele 
posterioare, cu nămolul ridicându-se în jur. 

— Nu ştiusem că unul dintre pelerinii noştri deţine o asemenea 
instruire. Poate că o voi intervieva. Despre cine este vorba? 

— Pelerin 921, domnule. 

— Unde lucrează? 

— În fabrica de sclipstim, domnule. 

— De cât timp se află pe Ylesia? 

— De aproape un an, domnule. 

Teroenza se întoarse spre Veratil şi cei doi preoţi începură să 
discute în graiul lor. 

Trebuie să le învăţ limba, decise Han. Găsise un program lingvistic 
pentru a învăţa hutta elementară şi o studia de aproape o lună, dar nu 
putuse descoperi nici un ghid de traducere sau program pentru 
limbajul Vanda til. Îşi ascuţi urechile, sperând să fie capabil să 
descifreze spusele preoţilor, totuşi graiul lor părea că diferă suficient 
de mult de huttă încât să-i fie imposibil să priceapă ceva. 

Revenind spre Han, Veratil spuse: 

— Acest pelerin 921... apreciezi că este atrăgătoare, după criteriile 
de frumuseţe ale speciei voastre? De exemplu, ţi s-ar părea atrăgătoare 
ca potenţial partener sexual? 

Han îşi încrucişă degetele sub noroi. 

— 921? Ah, nu, domnule... de fapt, ca să fiu sincer, este atât de 
urâtă ca femeie, încât, dacă aş avea un animal de casă cu un chip ca 
al ei, l-aş sili să umble cu fundul înainte. 

Când auziră cuvintele lui Han, ambii preoţi izbucniră în hohote 
homerice, lovindu-se cu braţele peste piept, ceea ce părea a fi modul 
prin care specia lor saluta o întorsătură spirituală de frază. 

— Foarte bine, pilot Draygo, bubui Teroenza. Eşti realmente o 
persoană plăcută şi voi investiga tânăra aceea. 

Se afundă plescăind în nămol, lăsându-l să i se suie pe flancuri, şi 
gemu de plăcere. 

— Veratil, spuse Han răsucindu-se spre Sacredot, am o curiozitate. 
Te deranjează dacă te întreb ceva? 

— Câtuşi de puţin. 

— Cum procedaţi voi cu pelerinii la slujbele de seară? De ce îi spun 
ei „Exultare”? Indiferent ce ar fi, este într-adevăr foarte spectaculos. 

— Exultarea? Veratil chicoti, emițând un sunet gros şi grav. 
Momentul de extaz pe care pelerinii îl privesc ca har divin? 

— Exact, încuviinţă tânărul. Eu nu l-am putut simţi niciodată. 

Pentru că m-an împotrivit lui din toate puterile, continuă în gând. 
Fiindcă ultimul lucru pe care-l doresc este ca o creatură hidoasă cu 
tine Să-mi excite centrii plăcerii din creier... 

— Asta pentru că eşti un individ cu multă hotărâre, care ştie ce 
vrea, pilot Draygo, răspunse Veratil. Pelerinii vin la noi pentru că ei 
nu au hotărâre, ci sunt slabi şi caută călăuzire. lar regimul lor alimentar 
este special conceput pentru a-i face şi mai... maleabili. 

— Exultarea, continuă Teroenza, este rafinarea unei capacităţi pe 
care noi, masculii t'landa til, o utilizăm pentru a ne atrage femelele 
în timpul perioadelor de împerechere. Creăm o frecvenţă de rezonanţă 
cu creierul receptorului, care stimulează centrii plăcerii. Vibraţia 
zumzăitoare este produsă de fluxul de aer care trece peste cilii din 
pungile gâtului, atunci când le dilatăm. Pentru femelele noastre este 
de-a dreptul irezistibil. 

— Ca masculi, completă Veratil, deţinem şi un grad redus de 
capacitate de proiectare a empatiei. Ne concentrăm asupra senzaţiilor 
personale de bine şi le putem îndrepta spre mulţimea de pelerini. 
Luate laolaltă, ambele efecte produc Exultarea. 

— Excelentă chestie! rosti admirativ Han. Este dificil? 

— Deloc, clătină din cap Teroenza. Dificil ni se pare mai degrabă 
să-i conducem pe pelerini prin slujbele şi rugăciunile acelea 
interminabile. Uneori am fost atât de plictisit aşteptându-mi rândul 
în conducerea incantaţiilor, încât era cât pe aici să adorm. 

— Anul trecut, bubui Veratil cu hohotul de râs specific rasei sale, 
unul dintre Sacredoţi chiar a adormit. Palazidar a căzut din picioare... 
Pelerinii au fost foarte tulburaţi. 

Ambii preoţi se amuzară amintindu-şi. Han râse şi el, dar pe 
dinăuntru clocotea de mânie, gândindu-se la pelerinii care se împleticeau 
pe cărare, cu credinţa religioasă şi devotamentul sclipindu-le în ochi. 
Pe lângă asta, escrocheriile lni Garris Shrike par o joacă de copii, 
gândi el dezgustat. Cineva ar trebui să-i distrugă pe paraziţii ăştia 
lacomi... 

Pentru o clipă, îşi dori ca el însuşi să fi putut face asta, apoi îşi 
aminti că a-şi pune în joc capul pentru alţii era o modalitate bună 

prin care îl puteai separa definitiv de umeri. Atunci de ce faci asta 
pentru Bria? îl întrebă ironic mintea sa trădătoare. 

Pentru că, răspunse prompt inima, siguranța Briei a devenit 
pentru mine la fel de importantă ca şi propria mea siguranţă. Nu pot 
acţiona în alt fel, pur şi simplu aşa stau lucrurile... 

Acum, după ce reuşise să-şi atingă scopul în care venise, Han 
începu să se gândească în ce mod se putea extrage cu graţie (metaforic 
vorbind) din nămol şi din compania preoţilor. 

Fu salvat de sosirea unui hutt, care apăru lunecând peste câmpurile 
de nămol în sania sa repulsoare. Bodyguarzii alergau energic în jurul 
său, gâfâind în arşiţa umedă şi căutând să ţină pasul. 

— Zavval! îşi salută Teroenza stăpânul hutt şi se ridică plin de 
respect. 

Simţindu-se ca un idiot, Han îl imită. 

Era cea dintâi întâlnire a lui cu un hutt şi tânărul se strădui să nu 
se holbeze la forma uriaşă şi culcată a creaturii, la ochii enormi şi 
pungiţi ce se întrevedeau în pielea brună cu aspect tăbăcit, sau la 
mucozităţile verzui care i se prelingeau din colţurile gurii. Brrr... 
sunt chiar mai urâţi decât Teroenza şi ai săi, gândi Han. Îşi reaminti 
că huttii aveau o civilizaţie probabil mai veche decât a speciei sale; 
totuşi nu putea să alunge repulsia pe care i-o provoca aspectul lor. 

Sau poate că, de fapt, îl scârbea cunoaşterea faptului că huttii 
imaginaseră cultul religios de pe Ylesia ca modalitate ieftină de a 
înrobi fiinţe inocente. 

Huttul se aplecă spre 'Teroenza şi rosti în graiul său: 

— Tocmai am primit mesaj de acasă. Jabba şi Jiliac neagă totul, 
iar noi nu avem nici o dovadă. Consiliul clanului a refuzat să... 
(Han nu pricepu cuvântul)... aşa că nu putem decât să... — şi încheie 
cu altă expresie intraductibilă. 

— Regretabil, răspunse Teroenza în huttă. Excelenţa Voastră, ce 
se aude în legătură cu solicitarea mea pentru mai multe trupe, 
armament şi ecrane deflectoare pentru nave? 

— S-a aprobat. Trebuie să sosească dintr-o zi în alta. 

— Perfect. 

Teroenza continuă în bazică: 

— Excelenţa Voastră, doresc să vi-l prezint pe bravul nostru pilot, 
Vykk Draygo, care ne-a salvat transportul de sclipstim. 

Uriaşul hutt chicoti un „he-he-he” atât de profund şi rezonant, 
încât Han nu numai că-l auzi, ci îl şi simţi în toată făptura sa. 

— Salut, pilot Draygo! Ai din partea noastră recunoştinţă eternă. 

— Vă mulţumesc, domnule... 

Teroenza îl opri prin gestul unui braţ atrofiat. 

— Pilot Draygo, forma corectă de adresare este „Excelenţa Voastră”. 

— Am înţeles. Vă mulţumesc, Excelenţa Voastră. Sunt onorat să 
vă pot sluji. 

Huttul chicoti din nou şi se adresă lui Teroenza în huttă: 

— Un tânăr foarte politicos şi receptiv... pentru un om. Ai aranjat 
pentru o bonificaţie? Dorim să fie mulţumit. 

— Am aranjat, Excelenţa Voastră. 

Han se strădui să nu trădeze că ar fi priceput un cuvânt din 
dialogurile desfăşurate în huttă. 

— Este bine, încuviinţă Zavval. 

Tânărul rămase privind extraterestrul care îşi întoarse sania 
repulsoare şi se îndepărtă. Teroenza şi Veratil începură să plescăie 
cu dificultate prin nămol, apropiindu-se de mal, pentru a ieşi. Marele 
Preot i se adresă lui Han în bazică: 

— Excelenţa Sa este încântată de realizările tale, pilotule. Şeful 
de echipă din fabrică te-a anunţat când va fi gata pentru transport 
următoarea încărcătură? 

Han pornise şi el, clipocind, spre mal. 

— La sfârşitul săptămânii, domnule. Între timp, voi avea de efectuat 
două transporturi de pelerini din staţia spaţială — unul mâine, iar al 
doilea poimâine. 

— Perfect. Nu dorim să fim lipsiţi de forţă de muncă în fabrici. 

După ce sui pe mal, Han îşi luă hainele, apoi se răsuci spre est şi 
indică în direcţia oceanului allat la vreun kilometru: 

— Cred că înainte de a mă îmbrăca, spuse el, o să mă duc să mă 
clătesc. 

— Mda, făcu Veratil, noi folosim nămolul ca agent de curăţire, dar 
el nu rămâne pe pielea noastră, aşa cum s-a întâmplat cu tine. După ce 
ne-am uscat, nu trebuie decât să ne scuturăm — se zgâlţâi din tot corpul 
şi praful se ridică precum un nouraş — şi cade de pe noi, aşa cum vezi. 

— Da, încuviinţă Han, însă eu va trebui să folosesc apă pentru a 
mă clăti. 

- Pilot Draygo, îl avertiză Teroenza, ai grijă să nu te aventurezi 
prea departe în apă. Unii dintre locuitorii oceanelor ylesiane sunt 
destul de mari... şi foarte flămânzi. 

— Am înţeles, domnule. 

Ţinând hainele şi cizmele cât mai departe de trupul său acoperit 
cu nămol roşu, Han porni desculţ spre ocean. Deocamdată nu-l putea 

7ări. din cauza unei porţiuni de dune nisipoase, dar simţea mirosul 
apei călduţe şi sălcii. 

Când ajunse pe țărm, la scurt timp după aceea, avansă precaut 
până ce apa îi ajunse la genunchi, apoi se aşeză în capul oaselor şi 
lăsă Fuxul să-l curețe. Valurile se sparseră în mod repetat peste 
corellian. spălându-l şi îndepărtând orice urmă de nămol. 

Han ieşi după aceea pe plajă, găsi o porţiune netedă de nisip şi se 
întinse ca să se zvânte. Simţi soarele ylesian dogorind şi uscându-l, 
lăsându-i părul tepos de sare şi răvăşit. Orice este mai bine decât 
noroiul ăla, gândi el somnoros. 

Aproape că aţipise, când îşi aminti ceva şi tresări brusc. Se sculă, 
se apropie de haine, apoi umblă cu atenţie ła centura-portofel. Privind 
prudent în jur, extrase dinăuntru micuțul dispozitiv de înregistrare 
audio pe care-l „împrumutase” din Visul ylesian şi, văzând că nu se 
oprise, îl dezactivă cu un gest decis. 

Mulţumit că înregistrase întreaga convorbire pe care o purtase cu 
preoţii ylesiani, tânărul reveni în locul unde stătuse până atunci, se 
întinse pe nisipul cald şi se cufundă într-un somn binemeritat. 


REVELAŢII 
A 


|, decursul următoarelor trei luni, Han pilotă multe misiuni 
pentru ylesiani. De câteva ori izbuti, cu complicitatea lui Muuurgh, 
să efectueze mici „curse colaterale” pentru a-şi perfecționa tehnica 
de pilotaj şi a-i permite togorianului să exerseze manevrarea armamen- 
tului. Asoliză cu succes pe sateliți fără atmosferă, pe sateliți de gheaţă, 
ba chiar şi pe un asteroid micuţ, doar niţel mai mare decât nava sa. 
Învăţă să se cupleze la o staţie spaţială, executând o joncțiune perfectă 
din prima încercare. 

Ca urmare a incidentului cu „piraţii”, huttii de pe Ylesia măriseră 
arsenalele navelor şi le echipaseră cu ecrane deflectoare mai bune. 
Sporiseră de asemenea măsurile de securitate privind datele şi locaţiile 
transporturilor şi refuzaseră să mai accepte puncte de rendez-vous 
interplanetare. Han căpăta ordinul să ducă marfa pe o anumită planetă, 
unde schimba mirodeniile procesate pentru materii prime locale 
Într-o regiune populată existau mai puţine posibilităţi de trădare, 
care să ducă la ambuscade. 

Teroenza îi atrăsese atenţia lui Muuurgh că Vykk Draygo fusese 
acceptat ca angajat de încredere, aşa încât togorianul nu mai era obligat 
să-şi petreacă fiecare clipă alături de tânăr. El rămăsese totuşi legat de 
promisiunea de a-l păzi pe pilot şi Muuurgh nu uita asta nici un moment. 

Ţinându-se de făgăduială, Teroenza o intervievase pe Bria şi-i 
dăduse sarcina de a-i întreţine şi cataloga colecţia. Când se afla pe 

planetă, Han putea s-o vadă zilnic pe fată. O dată ce începuse să 
mănânce hrană mai bună la popotă şi fusese expusă aerului proaspăt 
şi luminii soarelui, aspectul palid, nesănătos şi scofâlcit dispăruse, 
ochii ei deveniră scânteietori, pasul mai sprinten, şi zâmbea mult 
mai frecvent. 

Îi plăcea noua slujbă, deoarece o bucura să aibă grijă de antichităţi 
şi pentru că simţea că slujirea Marelui Preot constituia o onoare 
sacră. Bria continua să participe la rugăciunile de dimineaţă şi la 
slujbele de seară. Când se găsea pe Ylesia, Han obişnuia s-o conducă 
la templu şi s-o aducă la dormitor. 

Briei i se oferise o cameră în Centrul Administrativ, însă îi declarase 
lui Teroenza că prefera să rămână în dormitorul pelerinilor. Nu numai 
că se bucura de compania tovarăşilor ei în timpul rugăciunilor, dar o 
tulbura şi gândul de a locui în aceeaşi clădire cu Vykk Draygo. Bria 
Tharen continua să fie destul de retrasă faţă de tânăr, încă nedorind 
să răspundă la sentimentele pe care acesta le trezise în ea. Îşi reamintea 
constant că era pelerin. Loialitatea şi devotamentul, sinele spiritual 
erau destinate numai Unităţii şi Absolutului. 

Nu exista totuşi nici umbră de îndoială că o încânta compania lui 
Vykk. Tânărul era plin de viaţă, energic, fermecător şi atrăgător... 
Bria nu mai cunoscuse pe nimeni ca el. 

În ora dinaintea slujbei de seară, după ce termina lucrul zilnic la 
colecţia Marelui Preot, Bria îşi făcuse obiceiul de a-i căuta pe Vykk 
şi Muuurgh (aceştia erau aproape mereu împreună) şi cei trei se 
duceau la popotă pentru o ceaşcă de stimceai. 


XXX 


Bria mergea prin junglă, bucurându-se de refugiul temporar din 
faţa căldurii. Briza sufla dinspre oceanul către care pornise. Mergea 
iute, simțind cum poalele robei brune de pelerin atingeau plantele ce 
creşteau pe marginile potecii. De pe lianele lăsate în jos atârnau flori 
strălucitoare — stacojii, purpurii şi verde-aurii. Mireasma lor puternică, 
uşor astringentă îi dilata nările ori de câte ori trecea prin preajma lor. 

Preaslăvitul Teroenza îi spusese fetei că putea să îmbrace veşminte 
obişnuite în locul voluminoaselor straie de pelerin, subliniind că astfel 
îi va fi mai uşor să-i îngrijească colecţia... dar deocamdată Bria îşi 
păstra hainele, tot aşa cum îşi păstra şi jurământul, 

Tânăra ajunse la câmpul de nămol şi se opri să facă o mătanie în 
faţa gropii cu nămol unde se tolăniseră cei doi preoţi. Amândoi o 
ignorară, însă ea se obişnuise cu asta. Preoţii acordau puţină atenţie 

pelerinilor, făcând-o doar atunci când trebuiau să-i îndrume în activi- 
tăţile lor. Asta era firesc... minţile lor erau preocupate de subiecte 
elevate, se înălţau în planuri spirituale pe care umanoizii ca Bria nu 
puteau spera să le atingă. 

Prima dată când îi văzuse pe preoţi tăvălindu-se prin nămolul roşu 
şi lipicios, fata fusese şocată. Era tulburător să-i vadă dedându-se 
unei activităţi atât de... mireane. Însă în ultimele trei luni de când 
începuse să lucreze pentru Preaslăvitul Teroenza, se obişnuise cu 
imaginea aceea. 

Era bucuroasă că nu mai trebuia să muncească în întunericul 
fabricii de sclipstim. În clădirea Administraţiei era mult mai frumos. 
Beneficia de climatizare şi iluminat de calitate, iar mâncarea... era 
mult mai bună. Bria avusese nevoie de aproape o lună ca să poată 
mânca un prânz normal. La început fusese atât de apatică, atât de 
secătuită de energie, încât de abia ciugulise mâncarea, aşa cum făcea 
de altfel de mai multe luni. Droidul medical fusese nevoit s-o trateze 
pentru malnutriție, ca şi împotriva bolii de sânge induse de fungi. 

Acum se simţea însă perfect. 

Trebuia să admită că viaţa ei căpătase un curs mult mai favorabil 
după ce apăruse Vykk. Dacă şi... 

Fata se încruntă şi oftă. Dacă şi Vykk ar fi fost pelerin... Ar fi 
putut idolatriza împreună, s-ar fi putut ruga împreună şi ar fi putut 
primi împreună taina Exultării. Dar VykK... fata nu putea ocoli faptul 
că el era necredincios, chiar dacă tânărul nu admisese asta niciodată. 
Vykk nu credea în nimeni şi în nimic — doar în persoana lui. 

Cârd participau împreună la slujbe, el o ţinea de braţ sau de mână, 
pentru a o susţine în drum spre dormitor. Atingerea mâinii lui o 
făcea să-şi pună la îndoială devoţiunea faţă de Unitate, faţă de Absolut 
şi Briei nu-i plăcea asta. Ea dorea ca nimic să nu-i zdruncine credinţa 
ori s-o determine să-şi pună sub semnul întrebării legămintele. 

Ajunsese de acum la dunele de nisip. Aşa cum se aşteptase pe 
jumătate, auzi ţiuitul şi sfârâitul unei salve de blaster. 

— Vykk! strigă ea, nedorind să se furişeze înapoia cuiva care se 
antrena la trasul la ţintă. Vykk, eu sunt! 

Când sui pe creasta dunei, vântul îi şfichiui poalele robei în jurul 
picioarelor. Bria trebui să-şi ţină cu ambele mâini boneta, ca să nu-i 
fie suflată de briza dinspre ocean. 

Sub ea, pe plajă, îl putea zări pe Vykk, cu picioarele încordate în 
postura unui ţintaş, cu blasterul în toc, atârnându-i jos pe coapsă. 
Muuurgh se găsea ceva mai departe de corellian, având în labe câteva 

ținte de antrenament din ceramică neagră. Fără vreun avertisment, 
uriaşul togorian azvârli două ţinte în văzduh. una sus, în stânga sa, 
iar cealaltă la rasul plajei. în dreapta. 

Mâna lui Vykk fu o ceaţă de mişcare, atât de rapidă încât ochii 
fetei de abia o putură observa. O salvă de blaster sfărâmă mai întâi 
ţinta din dreapta, apoi pe cea din stânga. Fragmente de ceramică arsă 
se revărsară silențios peste surful ylesian. 

Muuurgh răgi aprobator. Vykk se răsuci, gata să înceapă antrena- 
mentul la distanţă asupra țintei staţionare pe care o pregătiseră, apoi 
o zări pe Bria în vârful dunei. Zâmbi larg, flutură braţul, vâri blasterul 
în toc şi porni spre ea. 

Fata se minună, ca de fiecare dată când vedea cât de arătos era, 
cu trăsături regulate, păr şi ochi castanii şi trup zvelt. Privit în 
ansamblu, nu era un bărbat chipeş în mod tradiţional... totuşi asta 
n-o remarca nici o femeie căreia îi adresa zâmbetul său cuceritor. 

— Hei! strigă el, alergând spre Bria. 

Înainte ca fata să se fi putut feri, o sărută pe frunte. 

— Nu, Vykk, îl împinse ea cu răsuflarea tăiată. Asta-i împotriva 
legămintelor mele. 

— Ştiu, făcu el fără să se căiască, dar într-o bună zi, scumpo, o 
să-mi răspunzi şi tu la sărutare. 

— Mă întrebam dacă nu vrei să bem un stimceai înaintea slujbei? 

— Azi nu, făcu tânărul brusc serios şi o privi în ochi. Bria, trebuie 
să discutăm despre ceva. Am aşteptat până te-ai... refăcut, fiindcă 
mă tem că va fi un şoc pentru tine. Mai devreme sau mai târziu însă 
trebuie să afli. 

Bria îl privi, întrebându-se despre ce putea fi vorba. 

— La ce te referi? 

— Haide să ne aşezăm, îi propuse el. Uite acolo, pe plajă, de acord? 

O conduse spre o porţiune netedă de nisip, iar când Muuurgh se 
apropie ca să vadă dacă nu mai continuau antrenamentele, Vykk 
clătină din cap. 

— Lasă-ne niţel singuri, amice, da? 

Togorianul se îndepărtă şi sui duna. Bria îi privi forma întunecată 
dispărând înapoia colinei de nisip. 

Inima începu să-i bubuie pe neaşteptate, când Vykk scoase un 
aparat mic din buzunar. 

— Acesta este înregistratorul de jurnal de bord pe care l-am 
demontat din panoul de comenzi al Visului, explică tânărul. O să te 
rog să asculţi o înregistrare pe care am făcut-o acum vreo două luni, 

înainte ca Teroenza să-ţi fi cerut să te ocupi de colecţia lui. Te rog 
doar să ai răbdare şi să asculţi totul, de acord? 

— Nu ştiu... sunt sigură că n-o să-mi fie pe plac, murmură fata. 
Am un presentiment rău despre înregistrarea asta. 

— Te rog, insistă el. Pentru mine. Doar ascult-o. 

Bria încuviinţă din cap, răsucindu-şi mâinile în poală. Pe neaşteptate, 
briza oceanului, în loc să pară plăcută, o făcu să se înfioreze în ciuda 
soarelui ce cobora spre vest. 

Vykk porni recorderul. Fata ascultă discuţia care urmă... îl auzi 
pe pilot salutându-i pe preoţi şi-i auzi invitându-l să facă o baie în 
nămol. Recunoscu glasurile Preaslăvitului Teroenza şi Sacredotului 
Veratil vorbindu-i lui Vykk. Băile de nămol... Spuneau cât de relaxante 
erau băile de nămol. Bria se foi agitată, dar tânărul ridică un deget în 
semn de avertizare şi şopti: 

— Aşteaptă! 

Ea se sili să rămână nemişcată, deşi se simţea tot mai neconfortabil. 
Cu siguranţă, preoții nu ştiuseră că Vykk înregistra conversaţia; acţiunea 
pilotului era chiar mai perfidă decât trasul cu urechea, aducând mai 
degrabă cu spionatul! 

Apoi — Bria simţi că i se opreşte răsuflarea de uimire — îi auzi pe 
Veratil şi Teroenza râzând şi vorbind despre Exultare... spunând că 
nu era un har divin, că nu avea absolut nici o legătură cu Unitatea 
Sau cu Absolutui! 

Ochii fetei se dilatară, apoi se îngustară de furie şi ea sări în 
picioare. Vântul îi zbură de pe cap boneta de pelerin, îngăduind 
buclelor roşu-aurii să se elibereze, dar Bria nu băgă în seamă cele 
întâmplate. I} privea pe Vykk şi tremura de furie. Văzându-i reacţia, 
pilotul opri recorderul şi se ridică de asemenea. 

— Cum ai putut face una ca asta? întrebă fata cu glas scăzut şi 
tremurat. Am crezut că-mi eşti prieten. 

Vykk păşi spre ea, ridicând mâinile împăciuitor. 

— Bria, scumpo, îţi sunt prieten. Am făcut asta pentru tine... 
trebuie să ştii care-i adevărul. Îmi pare rău că eşti... 

Mâna şi braţul fetei părură să se mişte din propria lor voinţă şi 
palma ei lovi sonor obrazul tânărului. Vykk se împletici un pas îndărăt, 
apăsându-şi obrazul cu mâna. 

— Minţi! strigă ea. Minţi! Asta-i un fals în scopul de a mă face 
să-mi încalc legămintele! Recunoaşte! 

El îşi coborî mâna şi rămase privind-o cu ochi plini de tristeţe şi 
compătimire. După aceea clătină încet din cap. 

— Îmi pare rău, scumpo, spuse Vykk. Îmi pare mai rău decât o 
pot spune, dar n-am falsificat nimic. Ceea ce ai auzit este adevărul, 
iar dacă te superi pe mine nu-l vei schimba cu nimic. Teroenza şi ai 
lui nu deţin nici un fel de har divin. Ei au inventat toată înşelătoria 
asta, ca să aibă muncitori în fabrici şi sclavi pentru vândut. 

Urma palmei fetei i se colora roşu-închis pe obraz şi Bria putea 
distinge clar semnele lăsate de degetele ei. Îşi înfrână impulsul de a 
se repezi spre el, bolborosind scuze. Cum pu“use să-l rănească în 
felul acela? 

În acelaşi timp însă clocotea de furie. Simţea că întregul chip îi 
scăpase de sub control, iar bărbia tremura spasmodic. 

— Nu! încleştă ea mâinile. Nu! Nu-i adevărat! Ai falsificat înregis- 
trarea. Ce eşti tu... telepat? De unde ştiai de Sacredotul Palazidar? 
Pe atunci nici măcar nu erai aici! 

— N-am ştiut, Bria, dădu el din cap. N-am ştiut şi n-am falsificat 
înregistrarea. O să-ţi dovedesc. 

Scotoci în buzunar şi scoase o fiolă micuță şi neagră. 

Bria ştia prea bine ce conţinea. 

— Sclipstim? De unde l-ai obţinut? 

— L-am şterpelit în timpul unei livrări, răspunse Vykk. Ştii ce 
poate să facă, da? 

Ea încuviinţă încetişor. 

— Este singurul mod prin care-ţi pot dovedi că nu mint. Dacă o 
deschizi, expui sclipstimul la lumină şi apoi îl înghiţi, obţii capacităţi 
telepate temporare. Îmi vei putea citi mintea şi vei şti că nu te mint 
în privinţa Exultării... şi că n-am falsificat înregistrarea. Poftim — îi 
puse fiola în palmă —. ia-l! 

Bria privi drogul. 

- Trebuie... trebuie să mă gândesc în privinţa asta, Vykk. Trebuie 
să decid ce am de făcut. 

— Nu te mint, scumpo, îţi jur! (Se apropie de ea şi se întinse, ca 
s-o prindă de mână.) Ai încredere în mine. 

Fata se retrase un pas. 

— Te rog, Vykk... deocamdată lasă-mă singură. O să te... văd 
mai târziu. După slujbă. Acum trebuie să plec. 

El o fixă cu privirea. 

— Ai putea renunţa la slujbă, doar de data aceasta. Nu vă consem- 
nează nimeni prezenţa. 

Să renunţe la Exultare? Bria simţi că i se face brusc rău la gândul 
acela şi reacţia ei o înspăimântă. Dacă Vykk avea dreptate? Dacă 

Exultarea nu era nimic altceva decât simplul efect al combinării 
undelor fizice şi mentale emise de o specie extraterestră? Dacă harul 
divin nu exista, atunci pelerinii nu erau cu nimic mai buni decât drogaţii 
care-şi aşteaptă doza. 

Se uită în ochii lui Vykk şi încercă sentimentul neplăcut că pilotul 
spunea adevărul. Degetele i se strânseră în jurul tubuleţului negru cu 
sclipstim. Aici se afla răspunsul. Cu el putea afla adevărul... 

Se întoarse şi se îndepărtă, lăsându-l pe tânăr pe plajă. ÎI auzi pe 
Vykk strigând-o, dar se mulţumi să fluture din braţ în semn de răspuns 
şi nu se opri. Nu mai avea mult timp la dispoziţie, dacă intenţiona să 
ajungă la slujbă. 

Peste o jumătate de oră stătea în mulţimea de pelerini şi privea 
soarele care amurgea în splendoare însângerată înapoia Altarului 
Făgăduielilor. Se apropia momentul Exultării. Privi în jur, gândindu-se 
că dacă voia să acţioneze nu mai trebuia să piardă vremea. Pe furiş, 
degetele ei extraseră fiola neagră din buzunarul robei. Lumină... 
avea nevoie de lumină ca să activeze sclipstimul. În acelaşi timp... 
n-o putea face în văzul cuiva... 

În cele din urmă sosi şi momentul aşteptat — semnul adresat 
credincioşilor, anunţându-i că va începe Exultarea. 

Bria se poziţionase în mulţime astfel încât să-i vadă limpede pe 
Marele Preot şi pe Sacredoţi, conducând slujba. În acelaşi timp se 
afla suficient de departe pentru a putea camufla sclipstimul în mâneca 
ei largă, astfel ca activarea acestuia să nu fie remarcată de t'landa til. 
Iar ceilalţi pelerini aveau să fie atât de absorbiți de Exultare, încât 
probabil n-ar fi zărit nici salva unui blaster. 

De jur împrejur, pelerinii cădeau în genunchi. Bria îi imită şi în 
aceeaşi clipă deschise fiola de sclipstim. La adăpostului propriului ei 
trup, îndoindu-se din mijloc, extrase doza fibroasă de drog... şi, 
pentru o clipă nebunească, se întrebă dacă nu fusese preparată chiar 
de ea. 

Pelerinii se prosternară şi guşile de sub gâtul preoţilor începură 
să se dilate. Când primele zumzete ale vibraţiilor răsunară în văzduh, 
Bria întinse sclipstimul în faţa ei, pentru a prinde ultimele raze ale 
soarelui care apunea. 

În câteva clipe drogul se activă, scânteind albastru, dar nici unul 
dintre pelerini nu observă, iar efectul fu ascuns vederii Marelui Preot. 
Deşi nu consumase niciodată sclipstim, fata ştia cu exactitate câte 
secunde trebuia să aştepte. Peste o clipă îl introduse în gură şi îngădui 
salivei să stingă substanţa scânteietoare. 

Când dizolvă drogul în gură şi apoi îl înghiţi, Exultarea începu. 

Bria se cutremură ca şi cum ar fi fost împuşcată cu un blaster. 
Efectele sclipstimului erau instantanee. Sângele îi năvăli prin corp 
ca o navă ţâşnind în hiperspaţiu. Capul îi bubui. 

Efectele fizice nu însemnau însă aproape nimic pe lângă cele 
mintale. Mintea ei se deschise într-un mod pe care n-avea să-l poată 
descrie niciodată după aceea. Când valurile Exultării o cuprinseră, 
percepu plăcerea tuturor celorlalţi pelerini din mulţime. 

Senzaţia era atât de copleşitoare, încât fu aproape gata să leşine. 
Numai mânia care clocotise în sufletul ei din clipa în care Vykk o 
pusese să asculte înregistrarea aceea îi păstră luciditatea şi... 
concentrarea. 

Trebuie să... deschid... ochii, îşi spuse. Să mă concentrez... 

icnind, gâfâind, Bria deschise ochii, vibrând sub valurile de 
plăcere care o asediau cu asemenea intensitate încât aproape că se 
transformau în durere. Privi spre Teroenza, silindu-se să nu-şi abată 
ochii, să-şi focalizeze mintea pentru a o cuprinde doar pe a Marelui 
Preot. 

Imagini extraterestre îi invadară conştiinţa, impregnându-se acolo, 
de neşters. Indiferent cât de mult şi-ar fi dorit să le uite, ştia că nu va 
putea s-o facă niciodată, absolut niciodată. Mintea lui Teroenza, ca a 
oricărei alte fiinţe inteligente, era plină de banalităţi la suprafaţă — se 
întreba ce avea să mănânce la cină, era plictisit de ceremonie, se 
gândea la noile măsuri de securitate pe care huttii îi ordonaseră să le 
implementeze, simţea o uşoară jenă gastrointestinală... 

În mintea Marelui Preot nu exista nici un semn de divinitate. Nu 
credea nici în Unitate, nici în Absolut. Mai exact, Teroenza era mândru 
de sine, pentru că inventase Unitatea şi Absolutul, astfel ca pelerinii 
aceştia naivi să aibă în ce crede. 

Bria horcăi, cu gura plină de gustul amărui al sclipstimului. Era 
greu să se gândească, înconjurată de Exultare, dar se sili să rămână 
acordată la mintea Marelui Preot... examinând, asigurându-se că 
acţiunea lui nu era nimic altceva decât un simplu truc fizic şi mintal 
— ceva ce toţi masculii speciei sale puteau să realizeze după dorinţă. 

Brusc, Teroenza tresări şi privi agitat în jur. Mintea i se umplu 
de bănuială, apoi de siguranţă — ştia că era examinat telepatic! 

Exultarea oscilă, apoi se diminuă brusc, când Marele Preot încetă 
zumzetul. Sacredoţii continuară într-un cor neregulat, dar, în lipsa 
liderului, Exultarea luă sfârşit. Pelerinii ţipară șocați, iar unii chiar 
leşinară. 

Fata îşi desprinse mintea de a lui Teroenza şi se alătură mulţimii 
de pelerini care gemea de durere, plângea şi se legăna înainte şi 
inapoi, în dezorientare. Unii se ridicară tremurând şi scâncind, privind 
implorator spre preoţi. 

Teroenza cobori de pe estrada de lângă altar şi începu să-şi croiască 
drum prin gloată. T'landa til cerceta chipurile, murmurând distrat 
binecuvântări şi străduindu-se să-şi camufleze căutarea disperată a 
pelerinului care tocmai îi scanase mintea. 

Din fericire, Bria se afla destul de departe, aproape de capătul 
amfiteatrului. Îngădui să fie împinsă spre îndărăt, părăsind permatonul, 
până ce simţi sub tălpi lutul moale al junglei. Printr-o mişcare iute şi 
decisă, vâri degetele de la picior în pământ şi ridică o bucată de 
noroi amestecată cu frunze pe jumătate putrede. Degetele ei eliberară 
fiola de sclipstim, care căzu în gropiţă. 

Se răsuci apoi şi, din aceeaşi mişcare, talpa ei apăsă bucata de 
noroi înapoi în solul junglei. Totul durase cel mult o secundă. 

Porni apoi, menţinându-se la marginea mulţimii, spre potecă, 
lăsându-se purtată de valul de pelerini incoerenţi, plângăreţi, confuzi 
şi nemulţumiţi. 

O privire precaută aruncată peste umăr o asigură că Teroenza îşi 
abandonase căutarea, dându-şi seama probabil că era inutilă şi că 
prin comportamentul său neobişnuit îi tulbura pe pelerini. Fata speră 
că pusese incidentul pe” seama unui nou-venit relativ recent, care 
decisese să experimenteze cu o fiolă de sclipstim furată. 

Avansă inertă pe cărare, cu paşi lenți şi nesiguri. Efectele sclipsti- 
mului se reduseseră în aşa măsură încât de abia mai era conştientă de 
gândurile şi emoţiile celor aflaţi imediat lângă ea. 

Nu fu surprinsă când Vykk apăru din lateral. Ca întotdeauna, pilotul 
o prinse de braţ pentru a o susţine. Bria se rezemă de el, recunoscătoare 
pentru sprijin, şi simţi cum o cuprinde de talie, ţinând-o aproape pe 
jumătate în poziţia verticală. 

Bezna nopţii ecuatoriale îi învăluise brusc, ca întotdeauna, şi Bria 
de abia îl putea distinge pe tânăr. Acesta o conduse pe potecă, evitând 
bălțile mari de noroi. Apoi, când ajunseră la clădirea dormitorului, 
fata se opri. 

— Nu... nu vreau să intru deocamdată, murmură ea. Trebuie... 
trebuie să vorbesc cu tine, Vykk. 

El încuviinţă din cap, cu trăsăturile abia vizibile în lumina revărsată 
prin uşile deschise. 

— Bine. Nu cred că vom deranja pe nimeni, dacă mergem la popotă 
pentru o ceaşcă de stimceai. Arăţi ca şi cum i-ar fi de folos aşa ceva. 

Se întoarseră şi porniră prin întuneric. Bria se rezemă de tânăr, 
pe măsură ce păşiră pe cărare. Nu se simţise niciodată atât de vlăguită. 
Până şi un droid s-ar fi mişcat cu mai multă vioiciune. 

După ce ajunseră la popotă, Vykk o instală pe un scaun, apoi 
aduse ceşti cu stimceai şi o prăjitură pudrată cu zahăr, pe care o 
împinse spre Bria. 

— Poftim, îi spuse. Mănânc-o, te va ajuta să-ţi recapeţi puterile. 

Ascultătoare, fata bău ceaiul şi ciuguli din prăjitură. Nu cinase, 
iar acum mâncarea păru s-o echilibreze, readucându-i focalizarea 
asupra lumii înconjurătoare. 

Se aplecă spre Vykk, gata să vorbească, dar chiar în clipa în care 
deschise gura, el clătină din cap cu un gest de avertizare. 

— Cred că ar fi bine să te conduc înapoi la dormitor, îi spuse cu 
glas tare. Asta să-ţi fie învăţătură de minte să mai sari peste mese, 
pelerin 921! Am crezut c-o să leşini pe drum. 

Pricepând aluzia, Bria se sculă tăcută şi-l urmă afară. 

Când ajunseră în dreptul clădirii Centrului Administrativ, Vykk 
scoase o pereche de ochelari pentru vedere în infraroşu şi-i puse pe 
ochi, 

— li ai pe ai tăi? 

Fata încuviinţă, îi căută şi-i puse de asemenea pe ochi. Noaptea 
se transformă brusc în imagini spectrale negre şi alb-verzui. Acum 
putea zări chipul lui Vykk, pe jumătate mascat de propriii săi ochelari. 

Porniră pe cărarea din junglă şi braţul lui cuprinse din nou talia 
fetei. 

— Ai luat sclipstimul, rosti el încetişor. 

- Da, încuviinţă Bria simțindu-se amorţită de parcă ar fi fost 
bătută şi nu mai putea reacţiona corespunzător. Ai avut dreptate. 
lartă-mă pentru că m-am îndoit de tine... 

— Ce naiba, făcu el străduindu-se să sune voios şi nereuşind absolut 
deloc, în locul tău şi eu aş fi dorit să verific povestea asta. A fost... 
a fost rău? 

Ea încuviinţă din cap şi se simţi brusc copleşită de un val negru, 
care o lăsă icnind şi tremurând. 

— Oh, Vykk, se bâlbâi fata. Am fost în mintea lui... în mintea lui 
Teroenza şi a fost teribil! Nici urmă de har divin, ci doar o inteligenţă 
plictisită şi egoistă, care vrea să se îmbogăţească, pentru a-şi spori 
colecţia! 

— Uşurel, făcu tânărul ţinând-o de ambii umeri ca s-o calmeze. 
Ai trecut printr-un şoc teribil. 

— Mă simt... mă simt... atât de... trădată, scrâşni Bria printre 
dinţi. A fost... groaznic... 

— Gata, scumpo... 

Braţele pilotului o cuprinseră şi gestul său de înţelegere o făcu să 
se descarce. Fata începu să plângă cu suspine uriaşe, hohotind şi 
cutremurându-se din toată făptura. Vykk o ajută să-şi scoată ochelarii, 
apoi se mulţumi s-o ţină în braţe, mângâindu-i părul şi murmurân- 
du-i asigurări liniştitoare şi dezmierdări. 

Ea se agăţă de pieptul salopetei lui cu ambele mâini, strângând şi 
răsucind țesătura, şi icnind atât de puternic, încât se sperie ea însăşi. 
Nu mai plânsese niciodată în felul acela. Senzaţia de disperare era 
teribilă. 

— Nu... mi-a... mai rămas nimic, şopti Bria între spasme de plâns. 
Nimic... nimic... 

— Nu-i adevărat, murmură tânărul şi o sărută uşor pe obraz. Ne ai 
pe noi, aşa este? 

— Pe... noi? 

— Sigur că da. Vom fi împreună, scumpo. O s-o ştergem de pe 
planeta asta de iad şi vom fi fericiţi. 

Bria ridică ochii şi privi orbeşte în beznă, de abia desluşind pata 
mai deschisă la culoare a chipului pilotului. 

— Dar ei nu-i lasă niciodată pe pelerini să plece, şopti. Am citit 
asta în mintea lui Teroenza. 

— N-o să le cerem voie, scumpo. O să plecăm pur şi simplu. 

— Să fugim? 

— Exact. De îndată ce voi putea pune la punct un plan, am întins-o 
de-aici. Am început deja să mă gândesc. (O sărută iute pe obraz.) Ai 
încredere în mine. Am experienţă în genul ăsta de acţiuni. O să 
găsesc eu ceva. 

— Dar... dar banii tăi? Eşti sub contract şi nu-l poţi încălca. Dacă 
fugi, o să-ţi pierzi banii. Mi-ai spus că ai nevoie de creditele cu care 
te plătesc, pentru a încerca să intri la Academie. Cum poţi să renunţi 
la aşa ceva? 

— Creditele n-au miros, ridică el din umeri. Va trebui să-mi iau 
banii în alt mod de la Teroenza. 

Mintea fetei era înceţoşată de oboseală şi de durerea trădării, de 
aceea avu nevoie de un minut întreg pentru a-şi da seama la ce se 
referea Vykk. 


Colecţia..., şopti ea. Intenţionezi să furi colecţia lui Teroenza 
şi să fugi cu ea. 

Bravo, făcu tânărul aprobator. Eşti sigură că n-ai păstrat talent 
telepat de pe urma sclipstimului? 

— Nu cred, zise Bria obosită. Ştiu doar că m-ai întrebat de multe 
ori despre colecţie... că m-ai întrebat care sunt obiectele cele mai 
valoroase. Chiar crezi că poţi să spargi încuietorile de securitate şi să 
le furi? 

— Nu intenţionez să iau toată colecţia. Pentru aşa ceva, ar trebui o 
navă de transport mai mare decât oricare dintre cele existente pe 
Ylesia. Nu, vreau să iau doar obiectele mici — mici şi realmente de 
valoare. (O fixă pătrunzător cu privirea.) lar tu mă vei ajuta, aşa este? 

Fata şovăi. Furtul antichităţilor era o acţiune contrară tuturor 
convingerilor ei, totuşi obiectele lui Teroenza nu se aflau într-un 
muzeu, unde să poată fi văzute de public, ci fuseseră tezaurizate de 
un colecţionar particular lacom. Dacă Vykk le fura, aveau să fie 
repuse în circulaţie şi exista posibilitatea reală ca măcar unele dintre 
ele să fie expuse într-un magazin sau într-o galerie de artă. 

- Bine, spuse ea şi inspiră profund şi tremurat. Te voi ajuta, Vykk. 

— Perfect. O să şterpelim o navă şi vom părăsi planeta. M-am 
săturat de căldură, m-am săturat de umiditate şi m-am săturat până 
peste cap de preoţii ăştia şi de religia lor şarlatanească. 

Bria trase adânc aer în piept. Să plec de aici? Să nu mai particip 
niciodată la slujbe şi să nu mai primesc Exultarea? Cum voi putea 
trăi fără ea? 

Împinse decis întrebarea în fundul minţii. Se va descurca în vreun 
fel. Poate că ar fi trebuit să se îndepărteze treptat de Exultare încă de 
săptămâna viitoare, până aveau să plece. 

— Mai este însă ceva, Vykk, zise ea nesigur. 

— Ce anume, scumpo? 

— Muuurgh... Ce faci cu Muuurgh? Mi-ai spus că el şi-a dat 
cuvântul de onoare că te va păzi — că îţi este în aceeaşi măsură paznic 
şi protector. Ce vei face cu el? 

Vykk inspiră adânc şi fata văzu cum pata chipului său se mişcă, 
atunci când clătină din cap. 

— Ăsta-i vreltul din bucătărie, răspunse el folosind vechea expresie 
corelliană pentru „phinion” sau chiar „dezastru”. Nu ştiu cum să 
procedez în cazul lui. Ţin realmente la el, dar mi-a spus ce înseamnă 
cuvântul de onoare pentru rasa lui. Mă tem că-i va fi loial lui Teroenza. 

— Vrei să zici că dacă află ceva, ne va trăda? 

— Sunt şanse mari în privinţa asta. 

— Vykk..., făcu Bria şi glasul îi se poticni. Ce ne vom face dacă 
nu vom putea evada de pe planetă? 

— Nu-ţi face griji, scumpo. Lasă pe mine. (Tânărul oftă.) Dacă 
va fi nevoie, mă voi înfrunta cu Muuurgh. Ţintesc mai bine decât el 
şi scot blasterul mai iute din toc. 

— Vrei să tragi în el? 

— Dacă se va ajunge la a alege între noi doi şi Muuurgh, da, voi 
trage în el. Aş vrea să-l pot convinge să ne însoţească. Dacă ar fi de 
acord, l-aş duce oriunde ar dori. Şi i-aş dărui destule credite pentru 
a-şi putea continua căutarea. 

— Căutarea? 

— Da, îşi caută perechea şi a venit aici, crezând că ea a.sosit pe 
Ylesia. A greşit însă. Toporianii sunt rari, atât de rari încât eu nici 
măcar nu auzisem de ei înainte de a ajunge aici. Dacă o femelă 
togoriană ar fi trecut pe Ylesia, ar fi sărit imediat în ochi. 

Bria icni şi tresări. 

— Dar... Vykk, aici a fost alt togorian! Îmi amintesc că l-am 
văzut cu... nu mai ştiu... şase, poate opt luni în urmă. Nu l-am văzut 
decât în treacăt, dar sunt sigură în privinţa rasei. 

— Serios? Era mascul sau femelă? Cum arăta? 

— Habar n-am în privinţa sexului. Nu cred că era la fel de mare ca 
Muuurgh. Era alb, cu dungi portocalii... cred. Când l-am văzut era 
seară, imediat după slujbă, şi se întuneca. 

— Trebuie neapărat să-i spun lui Muuurgh, zise Vykk. Preoţii 
ăştia mint la tot pasul. Este perfect posibil ca Mrrow — mi se pare că 
aşa se numea perechea lui — să fi fost mereu aici, pe Ylesia. Poate în 
Colonia 2 sau 3... 

Amuţi. Bria rămase tăcută, reflectând la cuvintele tânărului, dar 
în cele din urmă nu mai putu rezista. 

— Te rog, Vykk, îl imploră ea, spune-mi că n-ai vorbit serios că 
l-ai împuşca pe Muuurgh, dacă încearcă să ne oprească să furăm 
colecţia lui Teroenza! Trebuie să existe o cale pentru a evita asta. 

Fata îl plăcea pe togorian. În ultimele două luni, ajunsese să-l 
cunoască puţin şi-l admira. 

— Mă voi ocupa de el, orice ar fi. Dacă va fi nevoie, îl voi împuşca, 
mormăi pilotul posomorât. Dar poate că reuşesc numai... să-l ameţesc, 
ori doar să-i trag una zdravănă în căpăţâna aia tare şi să-l las legat, 
pentru ca preoţii să nu dea vina pe el, până nu am evadat. 

— Vykk... Ochii Briei se umplură din nou de lacrimi. Te rog, 
gândeşte-te la altceva, astfel ca Muuurgh să nu fie rănit. Eşti priceput 
la aşa ceva. 

— O s-o fac, scumpo. O s-o fac... 

Se aplecă înainte şi o sărută scurt pe frunte, iar de data aceasta ea 
nu-i mai reaminti nimic despre legăminte. Nu am nici un legământ, 
gândi Bria mohorâtă pe când porniseră înapoi spre dormitorul ei. 
Nici legăminte, nici religie... absolut nimic... 

Privi cu coada ochiului în lateral, prin întuneric. 

Nimic, doar pe Vykk... 


XXX 


Muuurgh lunecă silențios din junglă, ieşind pe potecă. Vederea 
nocturnă a togorianului era mult mai bună decât 2 oricărui om şi 
putea să vadă cu uşurinţă perechea care se îndepărta pe cărare. Cei 
doi aproape că ajunseseră la dormitor. 

În ultimele două minute, felinoidul se furişase prin junglă cu o 
grijă exagerată, decis să ajungă suficient de aproape ca să le audă 
conversaţia purtată în şoaptă. Togorianul reuşise să se apropie numai 
la finalul discuţiei... dar auzise destule. 

Pilotul şi Bria plănuiau să fugă. Plănuiau să fure de la stăpânii 
săi. Pilotul intenţiona să „se ocupe” de Muuurgh. 

Togorianul clătină nefericit din capul masiv. Îşi dăduse cuvântul 
de onoare în faţa stăpânilor săi — calea sa trebuie să fie limpede. 
Lucrurile nu stăteau însă aşa. 

Ştia foarte bine ce ar fi trebuit să facă. Ar fi trebuit să se ducă la 
Teroenza a doua zi dimineaţă şi să-i spună ce auzise. Sau poate că el, 
Muuurgh, ar fi trebuit să-l ucidă pe pilot şi să-i povestească totul 
Marelui Preot după aceea. 

Rămase totuşi locului, ezitând. În mod evident, pilotul era destul 
de disperat ca să-l împuşte pentru a evada. Muuurgh îşi dăduse 
cuvântul de onoare că-l va păzi pe pilot. 

În acelaşi timp, pilotul era Vykk... şi Muuurgh ajunsese să se 
gândească la Vykk ca la un prieten. Vykk era decis să-şi protejeze 
femela şi Muuurgh putea să înţeleagă asta. El ar fi făcut aproape 
orice ca s-o protejeze pe Mrrow... dacă ar fi reuşit s-o găsească... 

Mârâi adânc în fundul gâtului. Poate că ar fi trebuit să se arate 
prietenos, astfel ca pilotul să-i permită să ajungă îndeajuns de aproape 
pentru a-şi folosi dinţii şi ghearele. Muuurgh era un vânător expert. 
O dată ce îşi înhăţa prada, aceasta nu mai putea să scape. 


CAPCANA PARADISULUI 1 


55 


Ar fi putut să-l ucidă pe Vykk pentru a-şi ţine cuvântul de onoare? 

Mârâi iarăşi şi reveni în junglă. In noaptea asta va vâna şi va 
ucide. Va sfârteca şi-şi va înfuleca prada vie. Poate că asta îi va 
limpezi mintea şi după aceea va putea decide ce să facă... 

Lunecă pe sub arborii gigantici, tăcut şi invizibil ca o fantomă. 


PIERDUTĂ ŞI REGĂSITĂ 

A 

| n dimineaţa următoare, Han fluieră voios în timp ce făcu duş 
şi nu-l putu deprima nici chiar aplicarea unguentului fungicid, cenuşiu 
şi urât mirositor. El şi Bria vor pleca de pe planetă şi vor avea 
credite destule, după ce vindeau obiectele furate din colecţia lui 
Teroenza. Han îşi va putea cumpăra un ID nou, masă şi cazare, pe 
durata susţinerii examenelor de intrare la Academie. 

Iar când va ieşi de acolo, va fi ofiţer, o persoană respectată, şi 
Bria îl va aştepta... 

Frecându-şi părul ud cu prosopul, se îndreptă spre hainele care se 
aflau la piciorul patului. 

Nu avu parte de absolut nici un avertisment. Mergea către pat, 
iar în clipa următoare ceva îl prinsese şi-l propulsase cu atâta putere 
pe podea, încât îşi pierduse respiraţia. Han horcăi ca un whaladon 
eşuat şi văzu stele verzi. 

Ceva îl ţinea apăsat, cu o mână gigantică cu care-i presa pieptul. 
Instinctiv, Han rămase nemişcat, icnind şi străduindu-se să-şi recapete 
răsuflarea, dându-şi seama că mâna aceea îl putea strivi ca pe o nucă 
de dilga. 

Zărea negru în faţa ochilor — ba nu, culoarea neagră era reală. 
Reală şi blănoasă, cu o pată albă în mijlocul pieptului şi mustăţi 
rigide, tot albe. Han reuşi să-şi focalizeze privirea. 

— Muuurgh...? gâfâi el abia perceptibil. Ce se-ntâmplă...? 

Muuurgh îi mârâi în faţă, apropiindu-şi atât de mult colții uriași, 
încât tânărul îi putu vedea sclipind de salivă. 

— Pilotul plănuieşte ssă fugă, ss-o ia pe Bria, mormăi el. Vykk 
plănuieşte ssă fure de la stăpânii ylesiani. Vykk plănuieşte ssă sse 
ocupe de Muuurgh... 

— Dar... 

Laba îl apăsă niţel şi Han cedă, cu ochii bulbucându-se. 

Muuurgeh ridică cealaltă labă masivă şi o flexionă uşor. Ghearele 
ca nişte iatagane ieşiră din teci. 

— Acum pilotul trădător va muri, mormăi togorianul. 

— Nu! Han ridică braţele într-un gest rugător. Te rog! Ascultă-mă! 

— Muuurgh a ascultat azi-noapte. Muuurgh a auzit destule, replică 
sumbru extraterestrul. 

— Hei, amice, bolborosi tânărul imaginându-şi ce ar fi putut face 
ghearele acelea gâtlejului său vulnerabil. Crezusem că suntem prieteni! 

— Muuurgh l-a plăcut pe pilot. Lui Muuurgh îi pare rău că trebuie 
ssă-l ucidă pe pilot. Dar şi-a dat cuvântul de onoare. Muuurgh nu are 
de aless. 

Laba începu să coboare. Han strânse din ochi şi aşteptă sfârşitul. 

Simţi pe obraz şi pe gâtlej curentul de aer al mişcării togorianului, 
totuşi nu-l atinse nimic. După o eternitate, pilotul redeschise ochii. 
Muuurgh îl privea, în mod evident sfâşiat de incertitudine. 

În cele din urmă, îl prinse pe tânăr de umăr şi de păr, îl smuci în 
picioare şi-l împinse în direcţia hainelor. 

— Îmbracă-te! Muuurgh nu vrea ssângele pilotului pe ghearele 
lui. Mergem ssă-i sspunem lui Teroenza ce plănuiesc pilotul şi fata. 
Preotul le va sspune altor gărzi ssă-i ucidă pe trădători. 

Han se apropie grăbit de pat şi începu să se îmbrace. Cel puţin nu 
avea să moară în pielea goală şi ud leoarcă. 

— Ascultă, Muuurgh, zise el, trebuie să m-asculţi! Te rog! Ce te 
costă? 

— Pilotul minte. Muuurgh ştie că el minte. Muuurgh... eu nu voi 
asculta. 

Asta-i un semn bun că se calmează, gândi Han. Începe să-şi 
reamintească gramatica pe care i-am predat-o. 

Îşi încheie salopeta, apoi se aşeză pe marginea patului ca să-şi 
tragă cizmele. 

— Rasa ta are un cod al onoarei, da? întrebă el, gândindu-se mai 
iute decât o făcuse vreodată în toată viaţa sa. 

- Da. 

— Dacă-ți dai cuvântul de onoare cuiva, trebuie să-l respecti, aşa 
este? 

— Da. Pilotul sse poate îmbrăca şi mai repede. Trage cizmele! 

Han introduse fără grabă piciorul drept, cu vârful labei în jos, şi 
începu să tragă cizma. 

- Ei bine, amice, să presupunem că ţi-ai dat cuvântul de onoare 
cuiva care te-a angajat şi descoperi că tot ce ţi-a spus a fost numai 
minciuni. Ce se-ntâmplă atunci cu înţelegerea voastră? Trebuie să-ţi 
mai respecţi cuvântul de onoare faţă de cineva care te-a minţit şi şi-a 
bătut joc de tine? 

Muuurgh îl privi bănuitor, dar nu comentă nimic. 

— Haide, amice, ce spune codul vostru de onoare în privinţa înţele- 
gerii încheiate cu mincinoşii? 

Extraterestrul clătină din capul masiv, apoi urechile i se lipiră de 
țeastă, cu furie. 

— Dacă un togorian îşi dă cuvântul de onoare unui mincinoss, 
atunci înțelegerea este anulată. Nu există nici o onoare în a trata cu 
un Mincinoss. 

— Perfect, încuviinţă Han străbătut de un fior de satisfacţie şi 
ridică cizma stângă. Ascultă-mă, amice. Cred că Mrrow se află aici, 
pe Ylesia, şi mai cred că Teroenza te-a minţit. 

Muuurgh se uită la el, după care ochii săi albaştri se îngustară. 

— Doreşti ssă rămâi în viaţă, Vykk. 

— Este firesc, amice, spuse tânărul cu onestitate, dar îţi jur că nu 
te mint în privinţa asta. 

— „Juri”? Ce este acest „juri”? 

— Este... ca un fel de cuvânt de onoare. Cei din rasa mea jură pe 
lucrul cel mai important pentru ei din lume. Este cumva... cred că 
voi aţi spune „sacru”. 

— Şi pe ce jură Vykk? 

Han se gândi o clipă. 

— Jur, răspunse el rar şi răspicat, pe viaţa Briei. Ştii că ţin la ea... 
mult. Ştii asta? 

Muuurgh reflectă câteva momente, apoi încuviinţă din cap. 

— Perfect, atunci îţi jur pe viaţa Briei că azi noapte ea mi-a spus 
că a văzut un togorian aici, cu peste şase luni în urmă. Asta s-ar 
potrivi cu momentul când tu o căutai pe Mrrow, nu? 

Fără un cuvânt, togorianul aprobă din nou. 

— Ea a văzut un togorian, Muuurgh. Gândeşte-te şi singur. 
Teroenza şi ai lui te-au minţit atunci când au spus că ea n-a venit 

niciodată aici. Probabil că se află tot pe Ylesia, dar nu aici, nu în 
Colonia |, fiindcă ar fi fost prea riscant să te mintă cu atâta sfruntare. 
Există probabilitatea să fie în Colonia 2... sau poate chiar în Colonia 
3. Colonia 2 există însă de mai mult timp, aşa că acolo sunt mai 
mulţi pelerini decât în Colonia 3. De aceea, aş paria că Mrrow se 
află în Colonia 2. Merită să fie verificat, nu? 

— Cum arăta? întrebă încet Muuurgh. 

Pentru o clipă, Han fu ispitit să mintă şi să spună că nu ştia. Dacă 
Bria greşise, iar togorianul văzut de ea nu fusese Mrrow, iar Muuurgh 
se înfuria şi-l ucidea pe loc? Inspiră adânc. 

— Bria a spus că avea blana albă şi mai avea o culoare. În dungi. 
Crede că s-ar putea să fi fost dungi portocalii, dar era aproape 
întuneric, aşa că nu-i sigură. 

Sper că blana lui Mrrow nu era unicoloră, sau bălțată! 

Urechile lui Muuurgh se lipiră de ţeastă şi extraterestrul şuieră ca 
o supapă defectă, dezvelindu-şi colții feroce. Han privi disperat în 
jur, căutând ceva cu care să-l pocnească, dar nu zări nimic. Se resemnă 
tăcut şi aşteptă să fie sfâşiat în două. 

După aceea şuierul furios al lui Muuurgh se transformă într-un 
urlet de suferinţă îndurerată. Uriaşul felinoid se prăbuşi pe podea, 
strângându-şi capul între labe şi tânguindu-se mormăit. 

— Ai descris-o pe ea! mârâi el în cele din urmă. Pe toţi zeii taţilor 
mei, poate ssă fi fost acolo în toate zilele astea, iar eu i-am crezut pe 
mincinoşii ăia! Mă duc chiar acum ssă le sfâşii beregatele şi ssă le 
mănânc inimile! 

— Brrr, murmură Han încetişor, gândindu-se Bine c-a mers! 

Muuurgh sări în picioare, în mod vădit gata să-şi transpună 
ameninţarea în fapte. 

— Stai! 

Han ţâşni şi prinse un braţ uriaş, atârnându-se de el, dar fu pur şi 
simplu târât prin cameră şi apoi prin salon, ajungând aproape la uşă. 
Înfipse cu străşnicie călcâiele în podea şi refuză să cedeze. 

— Muuurgh, dacă o vrei pe Mrrow înapoi, opreşte-te! 

Togorianul încetini, după care se opri. 

— Bun, gâfâi Han. Haide acum să vorbim ca două fiinţe raţionale, 
de acord? Stai jos. 

Muuurgh se prăbuşi pe saltea. Han dădu drumul la muzică, apoi 
îşi trase scaunul uzat atât de aproape de felinoid încât aproape că se 
atingeau. 

— Vorbeşte în şoaptă, murmură el. 

Togorianul încuviinţă din cap. 

— Am un plan, urmă Han. Cred că ştiu cum o putem salva, dacă 
se mai află pe Ylesia. 

Sper că n-au trimis-o în minele de mirodenii, gândi, dar nu suflă 
o vorbă. De acum, Muuurgh ştia la fel de bine ca şi el ce se întâmpla 
cu sclavii. 

— Bine, Vykk, încuviinţă Muuurgh în şoaptă, sspune-mi planul. 

Tânărul se gândi o clipă. 

- Pentru o parte a planului, voi avea nevoie de ajutorul tău. Trebuie 
să fac nişte pregătiri şi voi încerca să las totul aranjat înainte de a 
pleca. 

— Ssă pleci ? Vykk pleacă? 

— Da, dar nu mă refer la evadarea noastră finală. Peste două zile, 
trebuie să duc pe Nal Hutta un mesaj şi un cadou din partea lui 
Zavval pentru un hutt pe nume Jiliac. Va trebui să rămân şi să aştept 
răspunsul. N-am fost niciodată pe Nal Hutta şi nu ştiu cum merg 
lucrurile acolo, dar Jalus Nebl le cunoaşte. 

Muuurgh aprobă, pentru a arăta că era atent şi începu, nervos, 
să-şi curețe mustăţile albe. 

— Mai departe... Visul este o navă prea mică pentru trei pasageri. 
O să-i atrag atenţia lui Teroenza şi-i voi spune că Nebl doreşte să 
revină în activitate în calitate de copilot al meu. Sunt aproape sigur 
că va fi de acord să ne lase pe mine şi pe Nebl să plecăm împreună în 
misiunea asta. Îi voi sugera ca tu să rămâi aici, fiindcă nu va fi loc şi 
pentru tine. 

Tânărul se sculă şi începu să se plimbe înainte şi înapoi, cufundat 
în gânduri. 

— Preoţii ştiu că-ţi place să vânezi, aşa-i? De aceea, atunci când 
voi solicita permisiunea de a-l lua pe Nebl cu mine, tu să le ceri să te 
lase câteva zile la vânătoare. Te poţi deplasa rapid pe teren accidentat, 
da? 

— Foarte rapid, încuviinţă togorianul. Ssuficient de rapid ca ssă 
urmăresc şi ssă ucid prada. 

— Crezi că ai putea ajunge pe jos la Colonia 2? 

- Da. 

- Ei bine, asta-i varianta noastră cea mai bună. Dacă Mrrow se 
mai găseşte pe Y lesia, probabilitatea este de peste cincizeci la sută ca 
să fie în Colonia 2. Trebuie să mergi acolo şi s-o cauţi, să vezi dacă-i 
poţi da de urmă. 

— Şi ss-o ssalvez! sări Muuurgh în picioare. 

— Nu! se răsti Han. Stai jos! Asta ar fi prostia cea mai mare. Voi 
doi aţi fi căutaţi pe toată planeta, cu senzori reglaţi pe biometria 
togoriană pentru a vă descoperi. După aceea aţi fi capturați şi probabil 
ucişi. Sau trimişi în minele de pe Kessel, ceea ce-i cam acelaşi lucru. 

— Vrei ca Muuurgh ss-o vadă pe Mrrow, dar ssă nu fie văzut de ea? 

— Exact! Doar s-o găseşti şi să afli unde doarme, unde mănâncă... 
chestii de-astea. După aceea, când vom evada, vom zbura la Colonia 
2 şi o vom lua de acolo. Am efectuat nişte investigaţii nocturne prin 
împrejurimile de-aici, în caz că n-ai observat. 

— Muuurgh a observat, replică togorianul sec. Oriunde a merss 
Vykk, Muuurgh a fost înapoia lui, privind. De ce crezi că am ştiut 
ssă ascult, când ai condus-o pe Bria la dormitor? 

— Oricum, m-am gândit în ce fel putem crea o diversiune care 
să-i ţină ocupați pe paznici, în vreme ce noi luăm obiectele cele mai 
valoroase din colecţie. Ştiu de asemenea unde se află centrul de 
comunicaţii. Mă voi asigura ca, până o şiergem de aici, comunicațiile 
dintre colonii să fie întrerupte. O să zburăm la Colonia 2 şi înainte 
ca paznicii de acolo să-şi dea seama ce se întâmplă, am luat-o pe 
Mrrow şi am întins-o de pe planetă. După aceea vă voi duce pe voi 
doi pe 'Togoria, de acord? 

Muuurgh îl privi pe Han şi ochii săi albaştri se mijiră, iar mustăţile 
tremurară de emoție. 

— O ssă faci asta pentru Muuurgh şi Mrrow? 

— Da, îţi jur. Dacă ne ajuţi pe mine şi pe Bria să furăm obiectele 
lui Teroenza, îţi jur că nu vom pleca fără Mrrow. 

Uriaşul togorian căzu pe gânduri, apoi se uită direct spre pilot. 

— O ssă te ajut, rosti el. Îmi dau cuvântul de onoare. 

— Batem palma, amice, făcu Han. 


În aceeaşi seară, Han merse la galeria de artă a lui Teroenza, ca 
s-o caute pe Bria. Se întreba dacă fata mai participa şi acum la slujbe, 
după ce aflase că erau nişte şarlatanii. Bătu în uşa masivă, blindată 
şi, când auzi glasul ei dinăuntru, răspunse: 

— Sunt eu, Han! 

Uşa se deschise şi Bria ieşi în prag. Ochii pilotului se holbară 
involuntar. 

— Hei! Arăţi grozav! 

Pentru prima dată de când o cunoştea, fata renunţase la roba cafenie 
voluminoasă şi la bonetă. Purta acum o tunică simplă, albastru-deschis, 

şi pantaloni. Deşi de o croială modestă, hainele dezvăluiau silueta 
zveltă, dar evident feminină. 

— Preaslăvitul Teroenza mi-a spus că atâta timp cât lucrez la 
colecţie, pot renunţa la hainele de pelerin, spuse ea. 

Roşi puţin, văzând căldura din ochii pilotului, însă surâse: 

— Se temea că voi agăța roba de vreun obiect de valoare şi-l voi 
răsturna. 

— Sunt absolut de acord, făcu Han. Bei o ceaşcă de ceai? 

— Sigur că da. 

După ce se instalară în popotă, având înainte câte o ceaşcă de 
stimceai, Bria zâmbi sfios spre tânăr. 

— Aşadar... îţi place realmente cum arăt? 

— Cum să nu! Eşti cea mai frumoasă fată de pe planetă — fără 
glumă! 

Ea îi surâse, dar apoi surâsul se destrămă şi-l privi tulburată. 

— Se pare că nu eşti singurul care crede aşa, Vykk... 

— Ce vrei să spui? 

— Azi dimineaţă am avut o discuţie stranie cu Ganar Tos, majordomul 
lui Teroenza. Se pare că, până acum, el n-a zărit nimic dincolo de 
roba de pelerin, dar când am îmbrăcat veşmintele astea, m-a observat 
realmente. M-a urmărit vreo oră, în timp ce rearanjam colecţia, făcând 
conversaţie... sau încercând să facă. Are nişte ochi roşu-portocalii 
care-mi dau fiori. Este bătrân, dar în mod evident are... hm-m-m, 
destulă vitalitate, dacă înţelegi ce vreau să spun. Vitalitate masculină. 

Han se lăsă pe spate în scaun. 

— Vrei să zici că ticălosul ăla bătrân se dă la tine? 

- Mă tem că da, se înfioră fata. Voia să ştie câţi ani am... dacă am 
fost măritată... dacă am avut copii... M-a întrebat cum de am ajuns pe 
Ylesia ca pelerin. Nişte întrebări foarte intime! Avea mult tupeu. 

Pilotul se aplecă înainte. 

— Chiar aşa, de ce ai venit aici? Sau consideri că-i o întrebare 
prea intimă ca să-mi răspunzi la ea? 

Bria îi surâse şters. 

- În nici un caz, Vykk. De ce am venit aici...? Mi se pare că a 
trecut aşa mult timp, încât îmi vine greu până şi să-mi reamintesc. 
Treceam printr-o perioadă proastă. Abia terminasem şcoala şi mă 
cam speria gândul de a urma Universitatea. Până atunci nu fusesem 
niciodată pe cont propriu. Mama mă ţinuse mereu din scurt, 
făcându-mă să mă simt ca şi cum n-aş fi fost în stare să fac nimic ca 
lumea. Pentru ea nu era suficient să învăţ şi să mă comport bine. 

(Zâmbi, dar fără veselie.) Tata m-a încurajat să urmez o carieră, 
însă mama se gândea numai la „un mariaj excepţional”. A considerat 
că visele îi sunt pe cale de a se împlini atunci când am început să mă 
întâlnesc cu Dael. 

Han simţi un fior de gelozie, dar îşi reaminti că şi în trecutul său 
existaseră alte fete. De fapt, chiar destule... 

- Eram pe punctul de a ne logodi, când l-am prins umblând cu 
alta. I-am spus atunci că totul s-a terminat. Mama s-a înfuriat rău pe 
mine, fiindcă m-am despărţit de el. Dael provenea dintr-o familie 
corelliană foarte bogată şi ea începuse deja să plănuiască nunta. 

Suspină şi urmă: 

— Mi-a poruncit să mă duc la el şi să-i cer scuze, ca să reînnodăm 
relaţia. Pentru prima dată în viaţa mea, i-am spus „nu”. 

- Pare o femeie foarte... decisă, se pronunţă Han cu precauţie. 

— Nu-i cuvântul cel mai potrivit. Mama m-a împins spre Dael 
încă de pe când urmam şcoala împreună, dar nu avusesem curajul 
să-i spun că nu-mi plăcea prea mult de el. Curios — ochii ei albastru- 
verzui se înceţoşară —, nu mă dădeam în vânt după el, totuşi atunci 
când am aflat că mă înşela în ascuns, m-am simţit trădată şi deprimată. 
Oamenii sunt ciudaţi, nu crezi? 

Tânărul încuviinţă şi o îndemnă să continue. 

- Cam tot atunci am aflat despre o întrunire religioasă condusă 
de un misionar ylesian. Mă simţeam deprimată, aşa cum ţi-am spus, 
fiindcă ştiam că pur şi simplu nu puteam să fac nimic bun. Eram 
cumva dezrădăcinată, ştii? Retezată de toţi. De aceea m-am dus la 
întrunire. Preotul ylesian şi-a încheiat slujba cu câteva secunde de 
Exultare... şi m-a făcut să mă simt atât de bine! Ca şi cum aş fi 
aparţinut indivizilor aceia. Drept urmare, mi-am vândut bijuteriile, 
am fugit de acasă şi m-am îmbarcat în prima navă spre Ylesia. 

Surâse melancolic. 

— Asta-i povestea vieţii mele. Ca să revenim la prezent, ce crezi 
că ar trebui să fac pentru a-l ţine la distanţă pe bietul bătrân Ganar 
Tos? 

— Dacă te sâcâie prea mult, spune-i direct lui Teroenza ce se 
întâmplă. Sunt sigur că el nu doreşte ca munca ta să aibă de suferit 
şi-i va cere lui Ganar Tos să înceteze. 

- Bine, se însufleţi ea. Este o idee bună. 

- Mergi la slujbă? o întrebă Han, privind-o cu subînţeles. 

Fata scutură din cap. 

— Nu, nu vreau. 

— Absența ta nu va fi remarcată? 

— Pot spune că m-a durut capul sau că a trebuit să muncesc până 
târziu. Cei mai mulţi pelerini de abia aşteaptă să se ducă şi nu ţin 
socoteala celor care sunt prezenţi acolo. 

— Asta-i adevărat. Ce-ai spune atunci despre o plimbare? 

- Cum să nu. 

După ce ieşiră din popotă, Han se îndepărtă de Câmpiile Înflorate, 
înainte de aborda subiectul care-l obseda. Povesti pe scurt episodul 
cu Muuurgh din cursul dimineţii. Bria fu alarmată, dându-şi seama 
că togorianul îi ascultase în noaptea trecută şi i-o spuse tânărului. 

— Mda, m-a pus şi pe mine pe gânduri, încuviinţă el. Deşi este 
masiv, tipul poate fi al naibii de silențios când o doreşte. Nu-i de 
mirare că spune că-i cel mai bun vânător de pe planeta asta. Se pare 
că m-a urmărit tot timpul cât am cercetat împrejurimile coloniei şi 
am cercetat care ar fi modalitatea cea mai bună de a evada de aici. 

— Ar fi bine să fim prudenţi în privinţa locului în care ne aflăm, 
atunci când discutăm despre planurile de evadare, spuse fata privind 
nervos în jur. 

— De ce crezi că ne-am îndepărtat atât de mult înainte de a aborda 
subiectul? Copacii au urechi pe aici şi trebuie să fim foarte precauţi. 
Azi-noapte n-a fost decât Muuurgh, aşa că n-am păţit nimic, dar 
putea la fel de bine să fi fost unul dintre cameleonii pe care-i folosesc 
ca paznici în fabrica de sclipstim. 

Bria se înfioră la ideea respectivă. 

— Ce doreai să-mi spui? 

— Muuurgh va cere aprobarea să plece într-o expediţie de 
vânătoare, cât timp eu şi Jalus Nebi vom fi plecaţi pe Nal Hutta. Am 
Stabilit totul. Azi, Teroenza a fost de acord să-l iau pe Nebl cu mine. 
Nal Hutta se află la două sisteme depărtare şi vom avea nevoie de 
patru-cinci zile. l-am spus lui Muuurgh că acesta va fi timpul de 
care va dispune ca să afle dacă Mrrow se mai găseşte aici. Dacă o 
descoperă, o vom lua cu noi. 

— Asta-i foarte bine, aprobă fata. Detestam ideea să-l lăsăm pe 
Muuurgh aici. Dacă Teroenza va fi foarte furios, ar fi fost posibil 
să-l ucidă pentru că ne-a lăsat să fugim, indiferent dacă Muuurgh ar 
fi fost sau nu responsabil. 

— Exact, oftă Han. Aş vrea să pot găsi o cale de a mă strecura în 
apartamentul lui Teroenza, ca să scotocesc şi să găsesc locul unde 
ține codurile de acces ale navelor şi codurile de securitate ale colecţiei. 
Deocamdată sunt în impas. M-am gândit la o modalitate prin care să 

distrag paznicii, dar dacă nu pun mâna pe coduri, s-ar putea să fiu 
nevoit să modific planurile. Poate că va fi nevoie să incendiez Centrul 
de Primire... sau altceva. 

— Codurile de securitate? Bria se încruntă şi închise ochii. Coduri 
de securitate... 

Inspiră adânc, apoi începu să recite un şir de numere, simboluri 
Şi litere. 

— Aşa ceva! exclamă Han şi o prinse surescitat de braţ. De unde 
le ai? 

Fata îi zâmbi timid. 

— Se găseau în mintea lui Teroenza. Mă tem că mi-au fost pur şi 
simplu imprimate în creier, alături de multe alte chestii. Aş dori să 
le pot uita — şi nu numai pe ele —. dar îmi este imposibil. 

Pilotul o prinse de umeri şi o scutură uşor, în culmea fericirii. 

— Ei bine, nu ţi-o mai dori până nu plecăm din mizeria asta. Bria, 
scumpo, este minunat! M-ai salvat de o mulţime de probleme! 

— Am Şi plătit destul pentru asta, surâse ea, dar dacă ne este de 
folos... bănuiesc c-a meritat. 

— A meritat. Ai încredere în mine. Jur c-a meritat. 

Bria încuviinţă din cap. 

— Acum va trebui să evităm să trezim bănuieli, până nu suntem 
realmente gata de evadare. Asta va fi uşor pentru mine — eu şi Nebl 
nu vom fi pe planetă. Crezi că până mă-ntorc, te poţi descurca să-ţi 
faci munca în modul cel mai firesc? 

— Cred că da, dar... grăbeşte-te! 

— O să mă grăbesc, scumpo. 

Fata îi aruncă o privire rugătoare. 

— Vykk, după ce scăpăm ne-am putea duce pe Corellia? Vreau 
să-mi revăd familia. Vreau să-i anunţ că n-am păţit nimic. 

Han o linişti cu un surâs. 

— Sigur că da. Şi eu am de rezolvat nişte afaceri pe Corellia, aşa 
că va fi una dintre primele noastre escale, în regulă? 

— În regulă, se lumină ea la chip. 

După ce Vykk o lăsă la uşa clădirii dormitoarelor, Bria se gândi 
să urce şi să doarmă până la cină. Dacă ar fi întrebat-o cineva, ar fi 
acuzat o migrenă ca scuză pentru absența de la slujbă. 

Când ajunse însă în dormitor, îşi ridică roba şi boneta de pelerin 
şi le privi, apoi căzu pe gânduri. Mâine, îşi spuse. O să încep de 

mâine. La urma urmelor, ultimele două zile au fost foarte grele. 
Nimeni nu s-ar aştepta să lipsesc chiar aşa de la Exultare. Am nevoie 
de o zi cu să mă pregătesc... 

Şi înainte de a-şi da seama prea bine ce face, se pomeni purtând 
din nou roba şi boneta şi grăbindu-se pe Poteca Nemuririi spre 
Altarul Făgăduielilor. 


Peste două zile, un corellian extrem de agitat şi un sullustan 
flegmatic aşteptau în faţa sălii de audienţe din Palatul de Iarnă al 
huttului Jiliac. La picioarele lui Han se afla un micro-holodispozitiv 
de înregistrare, destinat să proiecteze simulacrul audio-video al 
expeditorului. Nebl menținea echilibrul unei lăzi mari şi bogal 
împodobite aflate pe un elevator antigravitaţional. In ladă se afla 
cadoul pe care Zavval îl trimisese lui Jiliac, partenerul său de afaceri 
ŞI, uneori, rival. 

— Mă-ntreb cât va mai trebui să aşteptăm, mormăi nervos tânărul. 
plimbându-se de colo-colo. A trecut aproape o oră. 

— Asta nu înseamnă nimic pentru o audienţă la un şef de clan, 
explică Jalus Nebl. Odată am aşteptat două zile, doar ca să ajung în 
anticameră. Şi nu uita că va trebui să aşteptăm şi răspunsul. Odată 
am aşteptat o săptămână. 

— Nu-mi mai spune toate astea, bombăni Han. Nu vreau să aud 
toate lucrurile care pot să meargă prost. Am încă îndoieli că vom fi 
lăsaţi să plecăm vii de aici. Se ştie că huttii au temperamente foarte 
violente. 

— Ți-am spus deja că suntem în perfectă siguranţă. 

— Jartă-mă dacă sunt mai tare de cap, dar ce te face să fii atât de 
Sigur? se răsti Han. 

— Cu mult timp în urmă, în primele zile ale instalării lor pe Nal 
Hutta, huttii au omorât atât de mulţi mesageri, încât comunicațiile 
între clanuri au fost complet întrerupte şi din cauza aceasta toţi au 
pierdut din profit, explică Nebl. De aceea toate clanurile au aderat la 
un pact pe care l-au jurat — mesagerul trimis de un hutt la alt hutt 
este sfânt. Cât timp transmitem mesajul lui Zavval şi-i ducem 
răspunsul, nu putem fi atingi sau deranjaţi în nici un alt fel. 

— Sper să ai dreptate, murmură Han şi examină lada mare. 
Crezusem că Zavval era furios pe Jiliac, şopti el. Cum se face că-i 
trimite un cadou? 

Nebl clătină din cap. 

— Cadourile sunt tradiţionale. Pentru a câştiga atenţia unui hutt, 
trebuie fie să-i prezinţi un cadou, fie să-l ameninţi. Uneori huttii le 
fac pe ambele simultan. 

— Straniu, se strâmbă pilotul. Eşti sigur că n-ai habar ce-i înăuntru? 
Lada este suficient de mare ca să conţină aproape orice. Chiar şi un 
corp, dacă-l îndoi cu atenţie. M-aş simţi mai liniştit dacă aş şti despre 
ce-i vorba. 

— Lada este sigilată, îi reaminti sullustanul. Dacă o deschidem, 
Excelenţa Sa Jiliac îşi va da seama. Nu ne dorim necazuri. 

— Mda... ştiu, făcu o grimasă Han şi apoi, pentru a-şi uita grijile, 
privi în jur. 

Anticamera avea plafonul înalt, cu lucarne. Era construită din 
piatră deschisă la culoare, iar pe pereţii albi atârnau tapiserii ţesute 
(se spunea) de duşmanii lui Jiliac, în vreme ce zăceau în temnițe, 
așteptând milostenia execuţiei. Una dintre ele prezenta planeta natală 
originală a huttilor, stearpa şi dezolanta Varl, iar altă tapiserie zugrăvea 
marele cataclism care o distrusese cu foarte mult timp în urmă. Alta 
arăta uriaşa diasporă huttă spre Nal Hutta din sistemul Y”Toub. Han 
ştia că Nal Hutta însemna în limba huttilor „Glorioasa Nestemată”. 

Ultima tapiserie era un portret în mărime naturală a lui Jiliac 
însuşi, lăsat pe spate pe podiumul său bogat împodobit, dar de un 
gust îndoielnic. 

Corellianul nu văzuse prea mult din Nal Hutta, deoarece el şi 
Nebl fuseseră suiţi imediat într-un speeder de teren pilotat de un 
droid şi purtaţi spre sud, la îndepărtatul Palat de Iarnă al lui Jiliac. 
Reşedinţa lordului hutt se afla pe o insuliţă în vecinătatea ecuatorului. 
Jalus Nebl îl informase pe Han că era norocos; prin comparaţie cu 
restul lui Nal Hutta, insula aceasta era practic o „oază de verdeață” 
pe planeta rece, umedă şi urât mirositoare. 

Insula îi amintise tânărului de Ylesia: călduroasă, umedă şi ticsită 
de copaci gigantici care abundau în liane imense. 

Atenţia lui Han reveni brusc în prezent, când îşi dădu seama că 
erau chemaţi de Dorzo, majordomul rodian al lui Jiliac. 

— Excelenţa Sa Supremă Jiliac, şef de clan şi protectorul celor 
drepţi, vă aşteaptă imediat. 

Han îşi ridică grăbit recorderul şi. însoţit de Nebl, păşi în sala de 
audienţe. 

Era uriaşă. Străbătând culoarul central în drum spre podium, 
Han simţi sub tălpile cizmelor grosimea luxuriantă a mochete: scumpe. 
Sala era plină de sicofanţi slugarnici din toate rasele, dansatori de 

toate sexele înveşmântaţi cu gust, şi o orchestră care cânta într-un 
colţ. Un bufet masiv pe care se aflau mormane de mâncăruri de pe o 
duzină de planete îl făcu pe Han să saliveze şi să-şi reamintească 
brusc că sărise peste masa de prânz. 

Jiliac era pe jumătate întins, relaxat pe podiumul său de audienţe, 
fumând ceva ce tânărul nu putu să identifice şi nici nu dori să guste. 
Până şi fuiorul vag de fum expirat de hutt, care ajunse la el îl ameţi 
instantaneu. 

Jalus Nebl îl împinse uşor de la spate şi Han avansă nervos. 

— Atotputernic Jiliac, rosti el în huttă amintindu-și discursul repetat 
cu Zavval, sosim de la stăpânul nostru ylesian Zavval pentru a vă 
aduce un mesaj şi un dar. Mai întâi, darul... 

Îi făcu semn lui Nebl şi, aşa cum stabiliseră, sullustanul făcu un 
pas înainte. 

Jiliac îi privi pe amândoi, apoi ordonă în huttă: 

— Deschide-l! Vreau să văd ce crede Zavval că este demn de 
mine. 

— Da, Excelenţa Voastră, cârâi sullustanul şi începu să deschidă 
sigiliile şi zăvoarele. 

Han privi fascinat cum Nebl ridică partea superioară a lăzii şi 
extrase două globuri cristaline cu suporţi de aramă, pe care le 
suprapuse, apoi aşeză obiectul astfel obţinut pe un piedestal solid, 
uşor curbat, de bronz. 

Metalul era acoperit în întregime cu gravuri în aur şi argint. În 
partea din spate a globului inferior exista un capac micuţ, despre 
care Han bănui că adăpostea bateriile. Corellianul privi perplex 
ansamblul. Habar nu avea la ce putea sluji. 

Jiliac ştia însă prea bine. 

— O combinaţie între o narghilea şi un gustacvariu! bubui el, 
desigur în huttă, pe care Han o înţelegea deja foarte bine. ŞI aproape 
demnă de măreţia mea! Exact ce-mi doream! De unde ştia? 

Reveni cu atenţia la cei doi mesageri şi continuă pe un ton mai 
oficial: 

— Cadoul lui Zavval îmi place. Să sperăm că şi mesajul îmi va 
plăcea. Activează-l, omule! 

Han făcu o plecăciune adâncă, aşeză recorderul pe o măsuţă joasă 
şi-l activă. Instantaneu un holosimulacru al lui Zavval apăru, umplând 
spaţiul dinaintea podiumului lui Jiliac. 

— Dragul meu Jiliac, rosti Zavval întinzând un braţ ca şi cum ar fi 
fost de faţă şi l-ar fi putut vedea realmente, în decursul anului trecut 

s-au petrecut unele evenimente nefericite, care ne-au afectat operaţiunile 
de pe Ylesia. Câteva nave au dispărut, iar una a scăpat cu greu în 
urma unui atac. Fiind unul dintre capii Kajidierului nostru, a fost de 
datoria mea să cercetez aceste acţiuni condamnabile. 

Expresia de plăcere a lui Jiliac dispăruse. Han trase nervos cu 
coada ochiului spre sullustan. Sper că are dreptate în privinţa 
securităţii noastre! 

— Am urmărit aceşti aşa-zişi „pirați? până la Nar Shaddaa şi, 
recent, operativii mei au capturat şi interogat un căpitan de navă. 
Nefericitul a dezvăluit — înainte de a deceda, datorită inimii slabe — 
că a fost recrutat şi trimis în misiunile sale ticăloase de rine şi de 
strănepotul tău, Jabba. Ostilitatea ta ne doare profund şi, ceea ce este 
mai important, ne reduce profitul. Te previn, Jiliac! Lasă-ne 
transporturile în pace. Orice alt atac va fi urmat de represalii imediate 
împotriva ta şi a clanului tău. Am asamblat o flotă mare, care-ţi va 
distruge cu siguranţă forţele derizorii. 

Aşa să fie? se întrebă Han disperat. Nu suntem decât eu şi Nebl! 
Zavval trage o cacealma. Sau a angajat recent mai mulți piloți? 

Mesajul lui Zavval continuă inexorabil: 

— Acceptă darul nostru ca un semn de pace, sau aşteaptă-te la 
consecinţe dintre cele mai teribile — printre care moartea ta ar fi cea 
mai neînsemnată. Jiliac, în numele frăţiei hutte apelez la tine să 
încetezi de a mai ataca şi teroriza navele noastre. Putem obţine un 
profit mult mai mare dacă am acţiona laolaltă, în loc să ne războim. 

Deja Han şi sullustanul se retrăgeau îngroziţi, deoarece Jiliac se 
umfla aidoma unei răni cu puroi. 

— Acesta este avertismentul meu, Jiliac. Încetează... 


Urletul de furie al lui Jiliac îi făcu pe Han şi Nebl să sară înapoia 
mesei pe care se întindea bufetul. Coada lordului hutt se repezi într-un 
arc teribil, izbind recorderul şi expediindu-l prin aer. Imaginea lui 
Zavval dispăru. 

Jiliac lunecă înainte şi Han îl privi fascinat şi înspăimântat. Era 
prima dată când vedea un lord hutt deplasându-se cu propriile sale 
forţe. 

— Mesageri! răcni Jiliac. Apropiaţi-vă! 

Încet, şovăielnic, Han şi Nebil se târâră dindărătul mesei şi se 
sculară, tremurând. 

— Da, Atotputernice Jiliac? se bâlbâi Nebl. 

Han era incapabil să articuleze ceva. 

— Vă trimit înapoi la infecția parazită ciuruită de viermi care se 
numeşte Zavval! zbieră Jiliac zvâcnind din coadă, în vreme ce se 
plimba înainte şi înapoi. Spuneţi-i că m-a calomniat pe mine şi pe 
ruda mea, Jabba. Spuneţi-i că această încercare lipsită de inteligență 
de a mă împinge spre un atac pripit a eşuat lamentabil. Îmi voi alege 
eu momentul când să atac. Este un hutt mort, dar, deocamdată, prin 
graţia mea, poate să pretindă că mai este în viaţă. Eu singur voi 
decide când va muri — şi o voi face când voi dori. Aţi înţeles, mesageri? 

— Da, Atotputernicule! îşi regăsi Han glasul. 

Era evident că Jiliac îi lăsa să plece şi el nu-şi dorea nimic mai 
mult decât s-o întindă de pe planeta aceea. Făcu o plecăciune, apoi 
încă una. 

— Îi voi transmite exact cuvintele Excelenței Sale! 

— Perfect! Puteţi pleca. Duceţi mesajul meu la Zavval — imediat! 

Plecându-se întruna, Han şi Nebl se retraseră din sala de audienţe. 
Ajunşi afară, săriră în grabă în speeder şi-i porunciră droidului pilot 
să-i ducă imediat la astroport. 

Han nu se simţise niciodată mai fericit decât atunci când zărise 
Visul ylesian aşteptându-i. Împreună cu Jalus Nebl, o luase la goană 
peste pistă, urcase în fugă rampa şi se năpustise în cabina de pilotaj. 

De abia când se aflau în spaţiu şi Han trase maneta pentru a efectua 
saltul în hiperspaţiu, simţul umorului îi reveni îndeajuns încât să 
poată rânji jalnic spre sullustan. 

— Ei bine, Nebl, chicoti tânărul, a mers bine, ce zici? 

Sullustanul dădu peste cap ochii săi mari şi umezi. 

— Tot n-ai înţeles, Vykk, replică el. Când ai de-a face cu huttii, 
există dedesubturi. Este perfect posibil ca Zavval să fi trimis mesajul 
acesta fiindcă noi suntem vulnerabili, pentru a-l împiedica astfel pe 
Jiliac să ne atace mai deschis. Noi suntem simpli pioni. Vedem doar 
o parte din tabloul general. Tot ce poţi face este să te rogi la zeii în 
care crezi să nu-! înfurii niciodată pe un hutt. Ai prefera să fii mort... 
şi nu exagerez defel. 

Han încuviinţă din cap. 

— Te cred. Totuşi, dacă aş fi în locul lui Zavval, nu aş dormi prea 
liniştit la noapte. S-ar putea să nu mai aibă mult de trăit... 


k k k 
Muuurgh se furişa prin junglă în penumbrele scurtului amurg 
ylesian. Avusese nevoie de o zi şi jumătate ca să străbată cei 147 de 
kilometri până la Colonia 2. Pe de o parte întârzierea se datorase 

traversării periculoase a râului Gachoogai. Togorianul fusese atât de 
epuizat după ce se luptase cu curentul rapid, încât dedicase alte două 
ore vânătorii şi o oră somnului. Încă se simţea obosit după chinul 
acela... dar ajunsese finalmente la destinaţie. 

Dădu ocol coloniei, ascultând sunetele incantaţiilor. Din câte ştia, 
Colonia 2 avea acelaşi program zilnic ca şi Colonia |, aşa că pelerinii 
ar fi trebuit să se găsească la slujba de seară. 

Nările i se dilatară, testând vântul şi adulmecând permanent după 
o urmă de togorian. În câteva rânduri se lăsă în patru labe şi înaintă, 
amuşinând, inhalând adânc mirosurile lăsate de pelerinii care trecuseră 
recent pe acolo. 

După cinci minute, tresări ca şi cum ar fi fost înţepat cu o lance 
paralizantă. Mrrow! Mrrow a trecut pe aici, cu mai puţin de o zi în 
urmă! Ocolind precaut clădirile, Muuurgh localiză mai întâi 
dormitorul lui Mrrow, apoi fabrica în care muncea. 

Finalmente, porni după cea mai recentă urmă de miros, despre 
care era sigur că ducea la Altarul Făgăduielilor. Aparent planul 
Coloniei 2 era aproape identic cu al Coloniei |. 

Fără să verifice mai departe, togorianul se topi în junglă şi avansă 
cât putu de iute spre locul unde se ţineau slujbele. Pentru o clipă se 
întrebă dacă Mrrow n-ar fi putut să simtă mirosul său, dar era 
puţin probabil. Se udase leoarcă în râu şi, în mod deliberat, evitase 
să se atingă de ceva şi să lase marcatori de miros. Nu dorea ca 
Mrrow să încerce să-l urmeze înapoi la Colonia | şi, poate, să se 
rătăcească în junglă, când urmele lăsate de el ar fi fost întrerupte 
de Gachoogai. 

Togorianul sosi la timp ca să se opună în mod automat valurilor 
mintale şi fizice de Exultare. Mijind ochii, Muuurgh scană formele 
ce se zvârcoleau în faţa lui... 

„.„Şi o descoperi pe Mrrow. Se tăvălea şi ea pe jos, dar de fapt nu 
se zvârcolea... şi în modul în care se mişca exista ceva fals, care-i 
îngăduise s-o distingă cu uşurinţă. 

Se preface, gândi Muuurgh. Ştiam eu că Mrrow era prea stăpână 
pe sine ca să fie păcăliră mult timp de proştii ăştia! 

Îşi sili ochii pentru a-i distinge toate contururile sub roba de 
pelerin, totuşi nu putea să-i vadă clar decât capul, pe care dungile 
portocalii contrastau viu cu blana albă. Tânjea să-i vadă ochii galbeni 
frumoşi, dar se afla îndărătul ei şi în dreapta. Ea nu-l putea zări. 

Pentru o clipă Muuurgh fu gata să abandoneze orice precauţie şi 
legământul pe care-l făcuse lui Vykk — de abia se abţinu să nu se 

năpustească în mulţimea de pelerini. să-şi înşface viitoarea pereche 
Şi să dispară cu ea în junglă. 

“Totuşi îi dăduse lui Vykk cuvântul de onoare. Mrrow nu trebuia 
să ştie că el se afla aici. 

Când pelerinii se ridicară, clătinându-se, la sfârşitul Exultării, 
Muuurgh holbă ochii. văzând că Mrrow purta o cingătoare lată, albastră, 
ca alţi aproximativ cincizeci dintre cei o sută de pelerini aflaţi la slujbă. 

Cingătoarea aceea este semnul celor Aleşi! Oh, nu! Fu cât pe 
aici să şuiere sonor de frustrare şi spaimă. Muuuregh se afla de multe 
luni pe Ylesia şi mai văzuse cingătorile respective. 

Într-adevăr, când pelerinii începură să pornească în noapte, 
Marele Preot păşi în faţă şi li se adresă cu glas tunător: 

— Toţi pelerinii care au primit azi cingători albastre să rămână pe 
loc! Marele Preot trebuie să vă facă un anunţ! 

Ascultători, pelerinii cu cingători albastre se opriră. Mrrow părea 
ca şi cum ar fi fost gata să-şi smulgă cingătoarea şi să o ia la fugă 
după ceilalţi, totuşi n-o făcu. Muuurgh gemu în surdină. Şrie oare ce 
înseamnă cingărorile? 

— Aceia dintre voi care au primit cingătorile albastre sunt onoraţi 
ca Aleşi. Pietatea şi devotamentul vostru faţă de Unitate şi de Absolut 
v-au făcut să fiţi selectaţi pentru o cinste aparte. Mâine seară va fi 
ultima voastră slujbă aici, la Altar. În dimineaţa următoare, veţi fi 
luaţi de o navă spaţială, pentru a vă întâlni cu misionarii noştri. 
Fiecare dintre voi va fi luat de un misionar pentru a-l însoţi şi a 
răspândi cuvântul despre Unitate şi Absolut. 

Muuurgh auzi murmure de încântare surescitată dinspre mulţime 
Şi ştiu că adevărații pelerini erau extaziaţi de sugestia de a putea 
primi Exultarea fără s-o împartă cu alte sute de persoane. 

Idioţi..., fu primul gând al togorianului. Nu sunt cu nimic mai 
buni decât bist sau etelo, demni doar de a fi vânaţi şi mâncaţi. 
Navele acelea îi vor duce doar în minele de pe Kessel sau în localurile 
de desfrâu ale soldaților imperiali. Nu vor mai primi Exultare, ci vor 
trăi în degradare şi mizerie, iar majoritatea lor va fi moartă în mai 
puţin de un an... 

A! doilea gând însă îi zbârli blana de pe ceafă şi şira spinării. A 
mai rămas doar o zi şi jumătate până o vor trimite de pe planetă! 
Intrucât soldaţii imperiali vor numai umanoizi în localurile de 
desfrâu, asta înseamnă că Mrrow este destinată minelor de pe Kessel. 
S-au gândit că va rezista mai mult timp acolo, deoarece este togoriană 
şi puternică... 

Muuurgh izbi cu laba în trunchiul unui copac. Blestemații, mai 
am foarte puţin timp! Neîndoios, stăpânii vlesiani îl vor chema pe 
Vykk sau pe sullustan ca să-i transporte pe aceşti pelerini la staţia 
spaţială, unde vor aştepta transportorul spre Kessel. Trebuie să mă 
întorc la Colonia l şi să-l ajut pe Vykk, ca să putem evada toţi! 

Sări în picioare şi porni prin junglă, simțind cum spaima îi alungă 
oboseala din trup. Se orientă spre sud-est, în direcţia Coloniei |. Nu 
avea timp de pierdut... în joc era însăşi viaţa lui Mrrow. 

Togorianul alergă, sărind peste pâraie şi bușteni, strecurându-se 
prin tufişuri scunde. Nu gâfâia, dar ştia că asta nu va dura mult. Era 
deja obosit de drum... totuşi nu putea îngădui ca oboseala să aibă 
vreun rol. 

Alergă ca o umbră neagră prin noaptea şi mai neagră. 

Bria tocmai terminase slujba de seară şi se îndrepta spre cărarea 
ce ducea la dormitorul ei, când Ganar Tos i se alătură, ivindu-se din 
lateral. Fata se încordă şi păstră ochii în pământ, refuzând să-i ridice. 
De s-ar întoarce o dară Vykk! Este plecat deja de trei zile... Ganar 
Tos nu m-ar mai fi urmărit în felul ăsta, dacă Vykk ar fi fost aici... 

Zisianul vârstnic se întinse să-i prindă braţul, dar Bria se smulse. 
Majordomul rânji şi avansă iute, blocându-i drumul. 

— Pelerin 92], rosti el, Preaslăvitul Teroenza doreşte să vorbească 
cu tine. 

Oh, nu! gândi ea, simțind că inima i se opreşte în loc, apoi îi 
bubuie cu atâta putere în piept, încât se temu că Ganar Tos avea s-o 
audă. Teroenza şi-a dat seama că eu i-am citit telepatic în minte! 

— C-ce doreşte? reuşi ea să murmure printre buzele amorţite, 
întrebându-se dacă n-ar fi trebuit pur şi simplu să încerce să fugă. 

Poate că ar fi reuşit să se ascundă în junglă, o zi, sau cât mai 
rămăsese până la întoarcerea lui Vykk... 

— Are ceva de discutat cu tine, îi zâmbi Tos. 

Bria se crispă înaintea zâmbetului, apoi decise că nu avea nici un 
rost să fugă. Paznicii ar fi urmărit-o şi ar fi ucis-o... 

De aceea, se întoarse şi porni spre Altarul Făgăduielilor. 

Când ajunse la Teroenza, Marele Preot o privi superior, în vreme 
ce ea efectua mătăniile cuvenite. Inima Briei bubuia şi era atât de 
speriată, încât se simţea de-a dreptul ameţită, nesigură pe picioare. 

— Pelerin 92], i se adresă Teroenza cu glasul său bubuitor, ne-ai 
slujit cu credinţă şi sunt mulţumit de tine. Sunt de asemenea mulţumit 


174 


de loialul meu slujitor Ganar Tos. Doresc să vă recompensez pe 
amândoi, 

Bria aruncă o căutătură furişă spre zisian, ai cărui ochi portocalii 
străluceau de fericire. Oh, nu! Am o presimţire neplăcută... 

Teroenza îl indică pe majordom. 

— Ganar Tos mi-a cerut acordul pentru a se căsători cu tine şi sunt 
încântat să-i satisfac cererea. Ridică-te şi voi rosti cuvintele prin 
care vei deveni soţia lui. 

Bria icni şi se întrebă dacă ar fi trebuit să se lase pradă leşinului. 
Se simţea ca şi cum ar fi fost în stare s-o facă — pete negre îi dansau 
în faţa ochilor, iar urechile îi ţiuiau. După aceea simţi cuprinzând-o 
un val de plăcere, o plăcere atât de copleşitoare încât fu cât pe aici 
să-şi piardă cunoştinţa din cauza ei. Era o plăcere intensă, caldă şi 
iubitoare, pentru care ar fi fost în stare de orice, numai ca să continue. 

Însă chiar în clipa în care era gata să încuviinţeze din cap, ca o 
marionetă lipsită de voinţă, în faţa ochilor ei apăru chipul lui Vykk. 
Spinarea Briei se încordă şi fata ridică bărbia, Nu îndrăzni să leşine 
— dacă ar fi făcut-o, probabil că s-ar fi trezit măritată cu Ganar Tos 
şi purtată în patul nupţial. Gândul respectiv o făcu să se sufoce şi 
undele de plăcere emise de preot îşi pierdură puterea. Bria văzu 
brusc imaginea clară şi vie a propriei ei persoane împărțind patul cu 
Ganar Tos şi, pentru o secundă teribilă, se temu că i se va face rău. 

Controlează-te! îşi porunci. Gândeşte! 

— Preaslăvitule, murmură sfios silindu-se să rămână cu ochii 
modest aţintiţi spre pământ, am jurat să-mi păstrez castitatea, Nu mă 
pot mărita cu nimeni. 

— Pietatea ta este meritorie, pelerin, bubui Teroenza, totuşi Unitatea 
şi Absolutul binecuvântează unirile roditoare, în aceeaşi măsură în 
care binecuvântează celibatul, Îți voi acorda o dispensă specială pentru 
ca să te poţi mărita cu Ganar Tos şi ca să-ţi creşti copiii, astfel încât 
să fie credincioşi Unităţii şi Absolutului, 

Monstru bătrân şi şiret, gândi Bria urându-l pe Teroenza aşa 
cum nu mai urâse pe nimeni în toată viaţa ei. N-am cum să-l contrazic, 
fără a comite blasfemie. 

Inspiră profund şi îndelung, pentru a avea timp să se gândească. 

— Prea bine, Preaslăvitule, răspunse ea umil. Dacă aceasta este 
dorinţa Unităţii şi Absolutului, eu trebuie să mă plec înaintea ei. Îi 
voi fi o soţie bună lui Ganar Tos. 

Scrâşnind din dinţi, dar fără să trădeze nimic la exterior, se sili 
să-şi pună mâna pe braţul verde şi acoperit de negi. 

- Este bine, pelerin 921}, încuviinţă Teroenza şi înăltă brațele 
pentru a începe ceremonia. 

- Dar, Preaslăvitule, ridică uşor glasul Bria, înainte de a mă putea 
considera legal măritată trebuie să urmez tradițiile poporului meu. 

Nelăsând timp preotului s-o refuze, urmă iute: 

— Acestea sunt simple şi uşor de împlinit, Preastăvitule. Nu cer 
decât o zi pentru a mă purifica şi a medita asupra sacralităţii căsătoriei. 
De asemenea, pe Corellia, este tradiţional ca femeia să poarte o rochie 
verde la nunta ei. Îi pot cere droidului croitor să-mi pregătească una 
până mâine seară. 

Fata îşi tinu răsuflarea, privindu-l pe Teroenza, care şovăia. În 
cele din urmă, Marele Preot decise probabil că nu cerea chiar aşa 
mult. 

— Bine, pelerin 921, bubui el şi chipul majordomului se încruntă. 
Mâine seară, tu şi Ganar Tos veţi fi uniţi înaintea întregii adunări. Fie 
ca binecuvântările Unităţii şi Absolutului să se reverse asupra voastră. 

Schiţă un gest rapid în aer, apoi se întoarse şi se îndepărtă greoi. 

Ganar Tos se apropie imediat de Bria. 

-— Să te conduc la dormitor, rosti el. 

- Bine, încuviinţă fata însă se trase îndărăt când el încercă s-o 
cuprindă cu braţul. Mirele nu trebuie să atingă mireasa în ziua dinaintea 
ceremoniei, îl avertiză minţind fără să clipească. Este altă tradiţie 
corelliană. Sunt sigur că mai poţi aştepta o zi, viitorul meu soţ. 

Zisianul aprobă scurt din cap. 

- Da, viitoarea mea soţie. Îţi jur că voi fi un soţ bun. Dorinţa 
mea cea mai mare este să fim binecuvântaţi cu mulţi copii. 

- Aceasta este şi dorinţa mea, replică prompt Bria, iar în interiorul 
mânecilor voluminoase ale robei încrucişă degetele de la ambele mâini. 

Te rog, Vykk, gândi cu disperare, grăbeşte-te înapoi! Te rog! 


RAMAS BUN, PARADIS? 


H an şi Nebl făcură un timp bun pe drumul de întoarcere şi 
Han cobori Visul ylesian prin norii de pe emisfera întunecată a 
planetei. Văzură câteva celule de furtună spectaculoase, iluminate la 
interior de fulgere, dar când asolizară la Colonia 1, la aproximativ o 
oră după miezul nopţii, în mod miraculos, nu ploua. Jalus Nebl se 
răsuci spre Han şi comentă: 

— Elegantă asolizare. N-aş putea spune că eu am reuşit vreuna 
mai bună. 

Han surâse înaintea laudei şi continua să zâmbească fericit, când 
coborâră rampa, pe pistă. Atât el cât şi sullustanul fură nevoiţi să-şi 
pună în grabă ochelarii cu vedere în infraroşu — noaptea era neagră 
ca smoala şi nu se zărea nici măcar o stea. 

- Ei bine, puştiule, eu mă duc să pun capul jos pentru câteva ore, 
zise sullustanul întorcându-se spre infirmeria unde continua să urmeze 
tratamentul, deşi nu mai trebuia să respire exclusiv aer filtrat. Noapte 
bună! 

— Noapte bună, Nebl, răspunse Han şi porni, căscând, pe cărarea 
ce ducea la Centrul Administrativ. 

De abia aştept să mă întind în pat, gândi el. Cred c-o să adorm 
cât ai zice... 

Fără nici un avertisment, ceva mare îl prinse dindărăt şi o mână- 
labă îmblănită îi acoperi gura, pentru a-i înăbuşi strigătul de surpriză. 

Han izbuti doar să icnească, apoi fu ridicat de pe potecă şi purtat 
câţiva paşi în adâncul junglei. După aceea, o voce familiară îi murmură 
în ureche: 

— Muuurgh regretă că a trebuit ssă facă asta, dar Vykk ar [i ţipat. 
Trebuie ssă păstrăm tăcerea. 

Togorianul îl lăsă jos şi Han inspiră adânc, pregătindu-se să-l 
mustre serios pe extraterestrul gigantic ca să nu-i mai sperie pe oameni 
în nopţile întunecoase. Muuurgh clătină din capul îmblănit şi ceva 
din expresia lui, aşa cum o putea distinge prin ochelarii cu vedere în 
infraroşu, îl opri pe corellian. 

— Ce s-a întâmplat? întrebă el în şoaptă. 

— Am găsit-o pe Mrrow. Pilotul va fi trezit în zori pentru ca ssă 
zboare la Colonia 2 şi ss-o ducă pe ea şi alţi pelerini la sstaţia sspaţială, 
pentru a aştepta o navă. Nava vine probabil de pe Kessel, de aceea 
nu mai avem timp de pierdut. Trebuie ssă evadăm. Acum. Altfel 
Mrrow va fi pierdută. 

Han clătină din cap. Era obosit — în ultimele patru nopţi. dormise 
pe apucate, pentru scurt timp — şi îl încerca epuizarea. 

— Să evadăm? În noaptea asta? 

— Da! (Agitaţia lui Muuurgh era contagioasă şi Han începea să 
simtă adrenalina zvâcnindu-i prin corp.) Trebuie ssă evadăm! 
Sspune-i lui Muuurgh ce ssă facă! Mai ssunt aproape două ore până 
în zori. La răsărit, Mrrow va aştepta cu alţii la Altar, iar Vykk şi 
Muuurgh trebuie ssă fie gata cu nava! 

— Bine, bine, amice, calmează-te, îl potoli tânărul încercând să se 
gândească cu ce ar fi trebuit să înceapă. M-ai luat prin surprindere şi 
am nevoie de o secundă ca să-mi limpezesc mintea. S-o luăm pe 
rând. Avem nevoie de blastere. Vreo cinci sau şase. Tu ai locuit o 
vreme în dormitoarele paznicilor. Crezi că te poţi furişa înăuntru şi 
să le furi? 

— Da, încuviinţă Muuurgh. Cinci sau şase blastere. 

— Ți-aş sugera să le iei de la gamorreani. Sunt proşti ca noaptea şi 
dorm buştean. 

Mustăţile felinoidului tresăriră amuzate, 

— Bine. 

— Perfect atunci. Peste jumătate de oră ne întâlnim în faţa Centrului 
Administrativ. 

Cu o ultimă încuviinţare din cap, Muuurgh dispăru în tufişuri. 

Han porni spre Centrul Administrativ. Primul subiect de pe lista 
sa era dezactivarea unităţilor de comunicaţii ale Coloniei. Dorea ca 


nimeni să nu poată cere întăriri de la alte Colonii sau să le avertizeze 
că se petrecea ceva în neregulă. 

Când ajunse la centrul de comunicaţii. scotoci în buzunar după 
foliplastul pe care i-l dăduse Bria şi care conţinea toate codurile de 
securitate obţinute de fată în urmă incursiunii ei în mintea lui 
Teroenza. Acolo se alla codul pentru Talisman, iahtul personal al 
lui 'Teroenzu, pe care Han intenţiona să-l utilizeze pentru evadare, 
codul de la apartamentul privat al Marelui Preot şi galeria de artă, şi 
codul pentru centrul operativ care conţinea generatoarele Coloniei, 
videcranele de securitate din bază, atelierul de reparaţii pentru droizi, 
dulapurile cu armament şi unitatea de comunicaţii. 

Tânărul se turişă în vârtul picioarelor pe coridoarele tăcute, 
întrebându-se dacă avea să-l întrezărească şi pe Muuurgh, dar nu 
zări nici o mişcare. De acum, din incursiunite sale nocturne anterioare, 
cunoştea destule despre dispunerea posturilor de securitate din Colonia 
], pentru a evita în mod automat plictisitele santinete de noapte care 
moţăiau. 

| se păru o eternitate până ajunse la centrul operativ. Se opri în 
faţa uşii sale şi introduse codul primit de la Bria. Dispozitivul de 
închidere emise un zumzet electronic şi uşa se deschise. 

— Bravo, fato, murmură el strecurându-se înăuntru. 

Aşa cum ştiuse, acolo se afla un post de pază. Un twi'lek dormea 
pe un scaun, cu picioarele ridicate pe consola de comunicaţii, cu 
cozile capului atârnând îndărătul lui ca două frânghii organice 
albicioase. Încăperea răsuna de sforăiturile sale. 

Han scoase blasterul, îi reglă pe intensitatea de paralizare temporară 
şi apăsă trăgaciul. Un fascicul circular albastru ţâşni din ţeavă, 
învăluind santinela. Twi'lekul zvâcni o dată, apoi căzu inert în scaun, 
arătând exact la fel ca atunci când fusese adormit... atât doar că nu 
mai sforăia. 

— Ăsta-i un câştig clar, şopti tânărul şi vâr? arma în toc. 

Se apropie de unitatea de comunicaţii, scoase micuțul instrument 
multifuncțional pe care majoritatea piloților îl purtau mereu în buzunar 
şi se apucă să demonteze carcasa. Dorea să defecteze unitatea şi apoi 
să remonteze carcasa, astfel încât dacă cineva ar fi intenţionat s-o 
utilizeze să nu-şi dea seama imediat că fusese vorba despre un sabotaj. 

Peste câteva momente, ridică panoul superior al instalaţiei şi-l 
aşeză pe podea. Se holbă la nenumăratele fire, circuite, transpondere, 
cabluri şi şiruri de compartimente identice, lipsite de orice modalitate 
de identificare. şi oftă sonor. 

— Cum naiba să ştiu care dintre ele este alimentarea de la genera- 
toarele energetice? 

Selectă un fir la întâmplare şi-l tăie cu minilaserul instrumentului 
multifuncțional. Indicatorul de alimentare al unităţii de comunicaţii 
rămase aprins. Han tăie alt fir, apoi altul. Tot mai frustrat. prinse un 
mănunchi întreg de circuite şi le smulse din mufele lor. 

Nici un rezultat vizibil. 

Blestemând în barbă, tânărul rupse. smulse şi tăie cu laserul fără 
milă, până ce gâfâia de efort... dar ledul de alimentare nu se stinse! 

Trecuseră mai bine de cinci minute. 

— Ldioţenia naibii, mârâi Han şi, scoțând blasterul, îl regtă la 
intensitate maximă, apoi trase drept în centrul consolei încăpăţânate. 

Se ridicară flame, izul de izolaţie arsă îi pişcă nările, irupseră 
jerbe de scântei... 

.--şi ledul de alimentare se stinse. 

— Aşa-i mai bine, mormăi nervos corellianul. 

Pentru orice eventualitate, mai lansă o doză paralizantă asupra 
iwi'lekului, se întoarse şi ieşi. 

Părăsi Centrul Administrativ, îşi puse ochelarii cu vedere în 
infraroşu şi porni grăbit pe poteca din junglă. Paşii i se iuţiră treptat, 
până se transformară în alergare şi fu oprit doar de căderea neașteptată 
într-o baltă de noroi. Murdar de sus până jos, se ridică blestemând 
şi-şi reluă cursa. 

Zări în faţă celelalte clădiri, printre care se afla şi dormitorul 
Briei. Han inspectase cu mult timp în urmă dormitoarele şi constatase 
că, spre deosebire de Centrul Administrativ şi de fabricile de mirodenii, 
acestea nu erau păzite noaptea. La urma urmelor, preoţilor t'landa 
til nu le păsa dacă cineva le făcea vreun rău sclavilor lor — aceştia 
erau uşor de înlocuit. 

Patul Briei se afta la etaj. Pe palierul scării lumina slab o lampă 
de veghe. Tânărul urcă silențios treptele, cu blasterul reglat pe inten- 
sitatea de paratizare, dar nu întâlni pe nimeni. Pelerinii erau atât de 
euforici după obişnuita Exultare nocturnă, încât dormeau buştean. 

Han nu era perfect sigur asupra patului pe care-l ocupa Bria. 
Privind cu atenţie prin ochelari, se strecură tiptil pe intervalul central, 
examinând chipurile adormite de pe diversele culcuşuri, saltele, cugete 
şi paturi, preferate de diferitele specii. 

Podeau scârţâi sub talpa lui şi corellianul încremeni, ţinându-şi 
respiraţia. O formă se ridică în capul oaselor dintr-un pat pentru 
oameni, îmbrăcată într-o cămaşă de noapte fără mâneci. 


— Vykk? şopti ea. 

Han încuviinţă din cap şi-i făcu semn. 

— Repede! şuieră el. 

Spre surpriza sa, fata purta deja pantalonii. Înhăţându-şi tunica şi 
sandalele, veni spre el în vârful picioarelor, ocolind automat porțiunile 
scârţâitoare ale podelei. 

Fără să schimbe nici un cuvânt, coborâră precaut pe scară, străbătură 
coridorul şi ieşiră în bezna nopţii. Bria îşi puse ochelarii. 

— Haide, zise Han prinzând-o de mână înainte ca ea să fi avut 
timp să murmure un singur cuvânt. Trebuie să ne grăbim! 

Porni în fugă, iar fata îl urmă, dar, nu după mult timp, pasul i se 
reduse şi tânărul îşi dădu seama că ea se lupta cu un junghi în coastă. 
Încetinind până la ritmul unui mers rapid, o trase după el pe poteca 
din junglă. Bria gâfâia prea tare ca să mai poată articula ceva, însă 
Han, care avea o formă fizică mai bună, îşi reveni repede. 

— Evadăm în noaptea asta, îi spuse fetei. Tu şi Muuurgh începeţi 
să goliţi colecţia lui Teroenza, în timp ce eu mă ocup de santinele. 
Crezi că poţi să faci faţă? 

Ea încuviinţă, de abia trăgându-şi răsuflarea. 

— Ganar Tos... 

— Dă-l naibii, făcu scurt Han. Cu niţel noroc, nu vei mai auzi 
niciodată de el. 

— Dar el... şi Teroenza... (Se conformă gestului nerăbdător al 
tânărului şi reluă alergarea.) Voiau să... mă silească... să mă 
căsătoresc... cu el... 

Han holbă ochii. 

— Ganar Tos voia să se însoare cu tine? Pe toate creaturile 
Xendorului! Bine că plecăm naibii de-aici! 

Nereuşind să mai vorbească, ea încuviinţă din cap. 

Până ajunseră la Centrul Administrativ, Bria îşi mai recăpătase 
suflul. Ii urmă pe Han, care urmă drumul prin coridoarele întunecate 
până la uşa galeriei de artă a lui Teroenza. Muuurgh îi aştepta. La 
picioarele lui se afla un maldăr de blastere şi fata căscă larg ochii. 

— Pentru ce sunt astea? 

— Pentru diversiune, răspunse tânărul. Bun, acum... ăsta-i codul 
de intrare. 

ÎI tastă rapid şi, ca mai devreme, uşa se deschise, iar cei trei se 
furişară în sala uriaşă, slab iluminată. Han scotoci în biroul Briei şi 
scoase dinăuntru o baghetă luminescentă pe care o reglă la intensitate 
maximă. 

— Putem îndrăzni să aprindem luminile”? 

Fata aprobă din cap. 

— Uşile sunt perfect etanșe, am verificat săptămâna trecută. Din 
apartamentul lui Teroenza nu se poate vedea nimic. 

Han aprinse plafonierele şi sala se lumină brusc. 

După ce începuse să se ocupe de întreţinerea colecţiei, Bria 
rearanjase complet interiorul. Vitrinele sclipeau, rafturile erau mai 
puţin aglomerate, iar culorile tapiseriilor erau vii, eliberate de 
peliculele de praf. Cele trei coloane centrale albe fuseseră proaspăt 
re vopsite. 

— Perfect, şopti Han. Tu şi Muuurgh începeţi să luaţi obiectele pe 
care le-ai ales. Eu mă întorc în cincisprezece minute, da? 

— În ce le punem? întrebă fata. 

— Săptămâna trecută, am ascuns o raniţă înapoia celor doi spiriduşi 
de la fântâna de jad alb, indică pilotul. Începeţi cu ea. Dacă găsesc 
altceva încăpător o să încerc să-l aduc, când mă-ntorc. 

— Bine, încuviinţă ea. 

Muuurgh se îndepărtase puţin, examinând o colecţie de pumnale 
împodobite cu pietre preţioase. Bria şovăi cu o expresie tulburată şi 
Han îşi puse mâinile pe umerii ei. 

— Ce este, scumpo? 

— Vykk... n-am mai făcut niciodată aşa ceva! (Îşi muşcă buza şi 
arătă spre blasterele aduse de Muuurgh.) Arme... şi furt! Este posibil 
ca unii oameni să fie răniți... ba chiar ucişi! Poţi să fii ucis tu însuţi, 
sau eu! 

Tremura din tot corpul. 

Han o cuprinse cu braţele şi o trase spre el. 

— Bria, trebuie să plecăm în noaptea asta, rosti străduindu-se să-şi 
păstreze glasul blând şi să-şi camufleze agitația. Mâine o vor trimite 
pe Mrrow în minele de pe Kessel. Nava respectivă va sosi pe orbită 
dintr-o clipă în alta, ca s-o preia! Acum, ori niciodată, scumpo. 

— Şi... şi... (Se agăţase cu ambele mâini de pieptul salopetei lui.) 
Mă tem de ceea ce se va întâmpla cu mine, după ce voi pleca de aici. 
Fără Exultare... cum voi putea trăi fără ea? 

— Mă vei avea pe mine, îi reaminti tânărul. Vom fi împreună. 
Voi fi alături de tine... în fiecare clipă. Nu vei păţi nimic... 

Ea înghiţi un nod şi aprobă din cap, dar două lacrimi i se prelinseră 
pe obraji. Han îi surâse încurajator. 

— Hei, făcu el, sunt mai arătos decât Ganar Tos, nu? 

Bria izbuti să râdă înăbuşit, apoi îi zâmbi şters. 

Han înhăţă blasterele şi se îndreptă către uşă, se asigură că o 
închise bine în urmă, apoi porni pe coridor. 

Descoperi destul de repede că nu era uşor să poarte şase arme în 
braţe, aşa că, finalmente, sfârşi prin a le vâri la brâu şi în buzunarele 
frontale ale salopetei. Îl împiedicau oarecum la mers, totuşi era mai 
bine decât să facă echilibristică cu ele, temându-se că una sau mai 
multe vor cădea pe podea într-un vacarm asurzitor. 

Noaptea era la fel de întunecoasă ca întotdeauna, însă Han ştia că 
zorii vor răsări cam într-o oră. Porni într-o alergare stângace pe 
poteca noroioasă, cu blasterele lovindu-l la fiecare pas în piept şi 
peste picioare. 

Avu nevoie de aproape şapte minute ca să ajungă la prima fabrică 
de sclipstim şi de alte două minute ca să se furişeze înapoia santinelei, 
un gamorrean uriaş, şi să-l paralizeze temporar. Văzând statura masivă 
cu chip porcin a extraterestrului, Han îi aplică o doză suplimentară, 
ca să fie sigur că va fi scos din luptă pe tot timpul de care avea el 
nevoie. 

Pătrunse după aceea în fabrică şi se îndreptă spre turbolift, fiind 
cât pe aici să cadă din cauza blasteretor în exces, atunci când se 
strecură pe uşa din plasă. Apăsă pe butonul pentru nivelul cel mai de 
jos şi coborî adânc, tot mai adânc, în frig şi în bezna impenetrabilă. 

Când ajunse la nivelut unde lucrase cândva Bria, coti la dreapta, 
acolo unde întrezărise containerele cu sclipstim neprelucrat, ce aşteptau 
să fie distribuite muncitoritor. 

Scoase cinci blastere (pe al şaselea îl păstră de rezervă, fiindcă nu 
ştiuse ce va urma în noaptea asta şi nu-l încărcase pe al său) şi le 
aranja pe sclipstim sub forma razelor unui soare. După aceea le activă 
rapid pe toate şi, mijind ochii înapoia ochelarilor, le regla pentru 
suprasarcină. Un ţiuit subţire umplu aerul, devenind tot mai sonor şi 
rezonând din spaţiul cavernos, pe măsură ce tot mai multe ţiuituri i 
se alăturară în adâncurile umede ale fabricii. 

— Cam asta ar trebui să fie de-ajuns, murmură Han şi, ştiind că 
mai dispunea doar de câteva minute înainte ca totul să sară în aer, se 
repezi spre turbolift. 

Salută cu recunoştinţă curentul de aer rece pe chipul său asudat. 
Ajuns la destinaţie, sări afară, traversă în goană parterul, sări peste 
gamorreanu! prăbuşit, care începuse să pufnească şi să se foiască, şi 
dispăru în noapte. 

Parcursese jumătate din drumul până la Centrul Administrativ, 
când simţi solul cutremurându-se şi, întorcându-se, zări o erupție de 

flăcări galbene ridicându-se în noapte. Peste câteva clipe, scânteile 
albastre ale sclipstimului sfârâiră aidoma unor artificii, trimițând 
jeturi sclipitoare în înaltul văzduhului. 

Han nici măcar nu putea estima câte credite vedea transformân- 
du-se în fum. Era o imagine teribilă. 

În faţa sa auzi agitaţie dinspre Centrul Administrativ şi peste 
câteva clipe fu nevoit să părăsească poteca şi să continue prin junglă, 
când un grup de santinele zbierând fu cât pe aici să-l răstoarne. 

Lunecând prin mâzga junglei, tânărul reuşi să menţină o alergare 
susţinută. Cizmele lui lăsară urme noroioase pe treptele Centrului 
Administrativ, pe care le sui în goană, după care intră în coridoarele 
ce duceau la galeria lui Teroenza. 

Gărzile apăruseră acum peste tot, ţipând şi răcnind întrebări, totuşi 
nimeni nu-l opri sau îl chestiona pe Han. Tânărul ajunse la uşa galeriei, 
privi într-o parte şi în alta, apoi se strecură înăuntru. 

Bria şi Muuurgh ridicară ochii, îl văzură şi se relaxară vizibil. 

— Cum merge? şopti Han. 

— Perfect, răspunse în acelaşi fel fata. Aproape că am terminat 
lista A. 

— Grozav. 

— Ce a făcut Vykk? se interesă Muuurgh. 

— Vykk a aruncat în aer fabrica de sclipstim, răspunse satisfăcut 
corellianul. O mulţime de pelerini au rămas acum fără slujbă. 

— Vykk! exclamă Bria, albindu-se. Dacă ne vor prinde... 

— Nu ne vor prinde, zise pilotul. Am totul sub control. 

Întinse mâna spre statueta unui torsk de pe Alzoc III, înaltă cât 
palma şi sculptată din lapistazuli, şi, când se dovedi mai grea decât 
se aşteptase, o trase cu putere. 

Statueta se aplecă spre el, dezvăluind dedesubt un ghem de fire şi 
transpondere. Undeva aproape, în apartamentul lui Teroenza, o alarmă 
începu să bâzâie strident. 

Han privi de la statuetă la tovarăşii săi de jaf. 

— Hopa... 

B ri. se holbă la Han, îngrozită şi furioasă. 

— Bravo! Ce facem acum? 

Tânărul gândi rapid. 

— O ştergem de-aici, Lista A este suficient de bună. Bria, tu ia 
raniţa, bine? la şi ăsta. 

Scoase blasterul de rezervă şi i-l întinse, arătându-i cum să ţintească 
şi unde era trăgaciul. 

— S-ar putea să fim nevoiţi să ne luptăm, ca să scăpăm de aici. 

— Minunat, rosti ea amar. Sub control, aşa-i, Vykk? N-avem de 
ce ne face griji! 

Han putu doar să ridice neputincios din umeri. De data aceasta 
fusese în mod clar vina lui. 

— Pe unde ieşim? întrebă Muuurgh practic. Pe uşa preotului, ssau 
pe cea din faţă? 

Pilotul reftectă o clipă, dar nu mai fu nevoit să ia o decizie, 
fiindcă ambele uşi se deschiseră brusc şi simultan. 

În cadrul uşii apartamentului său, Teroenza pufnea de furie. Zavval 
Şi un grup de gărzi intrau pe uşile duble. 

Han o prinse pe Bria şi plonjă înapoia uriaşei fântâni de jad 
alb, în vreme ce Muuurgh se adăposti după pilastrul central al 
sălii. 

— Puneţi mâna pe ei! răcni Zavval avansând pe sania repulsoare. 

Teroenza se năpusti ca o fiară înnebunită de furie, cu capul plecat 
şi cornul pregătit. 

Pilotul trase o salvă, zări albastrul specific paraliziei temporare şi 
blestemă, trecând rapid pe intensitate maximă. Salva nici măcar nu-l 
încetinise pe Teroenza. Muuurgh tinti, trase şi doborî un paznic sullustan. 

Han trase din nou, dar salva ricoşă din sania lui Zavval şi lovi 
coloana cea mai apropiată de uşă, retezând-o pe jumătate. Coloana 
se aplecă, fără să se rupă. 

Teroenza se repezise spre Muuurgh, dar uriaşul togorian sări şi-l 
prinse pe Marele Preot cu o labă în jurul gâtului şi cu cealaltă de 
corn. Proptindu-se zdravăn în podea, felinoidul opri mişcarea spre 
înainte a Marelui Preot. Momentul de inerție ai acestuia îi smuci 
violent partea posterioară a trupului cu membrele respective, care 
joviră pilastrul central cu un bubuit teribil. 

Podeaua se cutremură şi din plafon porni să coboare praful desprins 
din tencuială. Picioarele posterioare ale lui Teroenza derapară şi 
Marele Preot căzu. Podeaua vibră iarăşi. 

Han ţinti şi trase o salvă, iar un gamorrean răcni şi se prăvăli pe 
coridorul dinapoia uşii. Bria se strecură dinapoia fântânii, cu biasterul 
pregătit, dar, înainte de a putea să tragă, unul dintre paznici o zări şi 
trase primul. Fata ţipă şi se aplecă, iar salva rupse o bucată din 
fântână, trimițând în aer schije de jad. Căznindu-se să se ridice în 
picioare, Teroenza urlă un protest disperat. 

Altă salvă de blaster sfârâi pe lângă Han, atât de aproape încât 
tânărul o simţi pârlindu-i părul. Se azvârli la podea, se rostogoli şi 
trase două salve în zona ventrală a saniei lui Zavval, lovind, aşa cum 
sperase, carcasa unităţii repulsoare. Sania nu căzu însă la podea, ci 
pierdu controlul vitezei şi direcţiei. 

Zavval încercă zadarnic să o controleze, dar sania masivă se năpusti 
înainte cu viteză maximă. Peste câteva clipe, se izbi de perete şi 
ricoşă. Zdrobind totul în cale, vehiculul devia în toate direcţiile prin 
sala colecţiei, purtând-l pe hutt ca pe un pasager neajutorat. 

Un paznic rodian care se concentra asupra doborârii lui Han nu o 
văzu apropiindu-se şi fu strivit într-o arteziană de sânge. Sania traversă 
o vitrină şi Teroenza urlă, văzând cum preţioasa sa colecţie de 
antichităţi era transformată în sfărâmături. 

Huttul se izbi în peretele opus şi întreaga sală se zgudui. Praf şi 
sfărâmături se revărsară din tavan. Han şi Bria se aruncară pe podea, 
când sania lipsită de control pocni una dintre nimfele de jad, 
făcând-o bucăţi. 

Zavval zbiera şi de acum majoritatea gărzilor se retrăgea cu 
înțelepciune din sală. 

Apoi sania, purtând greutatea impresionantă a lui Zavval, intră 
direct în coloana centrală a galeriei de artă. Pilonul de sprijin se 
încovoie şi trosni, curbura i se mări şi coloana se rupse... urmată de 
cea retezată parţial de Han. 

Cu un ultim geamăt de agonie, sania repulsoare se lăsă pe podea 
şi încremeni. 

Han se holbă, îngheţat de spaimă, cum, parcă într-o filmare cu 
încetinitorul, jumătate de plafon hurui, se curbă, se cripă, apoi se 
sparse în bucăţi mari şi se prăbuşi. Tânărul îşi reveni la timp din 
amorţeală ca s-o prindă de braţ pe Bria şi s-o tragă într-o parte, când 
un bloc mare de piatră se nărui deasupra lor. Trântind-o pe pardoseală 
sub cupa fântânii de piatră, se azvârli peste ea, protejând-o. 

Zavval ţipă ascuţit, când fragmente masive se prăbuşiră, 
pironindu-l de resturile sfărâmate ale saniei. Praful se înălţă într-un 
nor sufocant. Tuşind şi horcăind, Han se ridică de deasupra Briei de 
îndată ce se convinse că avalanşa dinspre tavan încetase. Privi spre 
locul unde fusese huttul, dar nu mai putu să-i zărească decât vârful 
cozii, care zvâcnea spasmodic. 

Teroenza se adăpostise sub o masă antică masivă şi rămăsese relativ 
neatins. Când ploaia de bucăţi încetă, se târî de sub colb şi ruinele 
mesei acum pe jumătate distruse. Împleticindu-se spre Han, Bria şi 
Muuurgh — togorianul se oprise în pragul uşii spre apartamentul 
preotului —, Teroenza mugi, scuipând de furie. În mod evident încă 
doritor de răzbunare, t'landa til coborî capul, cu cornul aţintit spre 
ei şi-i atacă. 

Han tinti şi-i trimise o salvă în flancul drept, expediindu-l zbierând 
pe podea. Mirosul oribil de carne arsă umplu aerul. O salvă blaster 
dinspre un paznic nimeri din nou fântâna de jad şi aşchii de piatră 
încinsă sfârâiră pe lângă obrazul corellianului. Una dintre ele i se 
înfipse în gât şi când o smulse, degetele i se umplură de sânge. 

Han ochi, trase şi ultima santinelă se prăvăli inertă. 

— Haideţi! răcni pilotul, apucând-o pe fată şi raniţa şi gesticulând 
spre Muuurgh. Să ieşim de aici! 

Lunecând pe moloz şi împiedicându-se de trupuri, cei trei 
porniră spre uşile duble. Când ajunseră acolo, Han le făcu semn 
tovarăşilor săi să rămână locului şi-şi strecură precaut capul după 
tocul uşii, fiind recompensat cu o salvă blaster care aproape că-i 
smulse urechea. 

— Muuurgh. porunci el, scoate-o pe Bria pe dincolo! leşiţi pe la 
Teroenza şi-i prindem în foc încrucişat. Peste cincizeci de secunde! 

Togorianul încuviinţă din cap şi, însoţit de fată, se strecură printre 
ruinele galeriei de artă, pe lângă Marele Preot care gemea, dispărând 
prin uşa de la apartamentul acestuia. 

Han numără în gând. Când ajunse la cincisprezece, scoase mâna 
pe după marginea uşii şi trase rapid patru focuri, fiind răsplătit cu un 
urlet de agonie. 

Unul mai puțin... 

Aşteptă, gâfâind şi străduindu-se să nu tuşească din cauza prafului 
care continua să plutească prin aer. 

Patruzeci şi cinci, patruzeci şi şase, patruzeci şi şapte, patruzeci 
şi opt, patruzeci şi nouă... cincizeci! 

Plonjă prin uşă, ateriză pe podeaua coridorului, se rostogoli şi 
trase. Salve roşii de blaster ţiuiră pe lângă picioarele sale şi în locul 
unde îi fusese capul, dar izbuti să doboare altă santinelă, un whifid. 
Aşa cum plănuiseră, Bria şi Muuurgh deschiseră focul dinapoia 
gărzilor şi scoaseră din luptă doi adversari. 

Cei doi paznici rămaşi, un devaronian şi un gamorrean, o luară la 
fugă dinaintea lui Muuurgh şi Bria, sărind peste trupul lui Han, care 
încă nu apucase să se ridice. 

Tânărul se sculă ameţit, la timp pentru a-l auzi pe Muuurgh 
scoțând un muget sonor şi luptându-se cu... cine? Han nu putea zări 
pe nimeni! 

A înnebunit? se întrebă el, dar apoi întrezări un ochi roşu- 
portocaliu, o gură plină de dinţi şi auzi un şuierat puternic. Văzu un 
blaster mişcându-se aparent singur în aer şi, brusc, putu distinge 
creatura cu piele albicioasă, acoperită de negi şi solzi. Un cameleon! 

Muuurgh mârâi şi scrâşni, atacându-l cu sălbăticie pe aar'aa. 
Togorianul era mult mai înalt decât oponentul său, astfel că se îndoise 
aproape în două din mijloc. Han făcu o grimasă, când Muuurgh căzu 
în genunchi, prinzându-şi adversarul. În coridorul slab iluminat, 
creatura reptiliană avea exact culoarea neutră a pereţilor şi podelei. 
Cu un gest rapid ce amintea de vipera gral, felinoidul îşi îngropă 
colții în beregata duşmanului şi smuci capul. Sângele roşu-portocaliu 
ţâşni în aer. 

Muuurgh sări îndărăt şi Han urmări, fascinat, cum aar' aa se înmuie, 
apoi căzu, cu o încetineală greoaie. Rămase pe jos şi, treptat, culoarea 
i se preschimbă din albicios în nuanţa naturală a pielii sale, gri-brun. 
Tânărul nu trebui să se uite de două ori ca să-şi dea seama că murise. 

Bria se holba îngrozită la cadavru. 

— Aproape că mă prinsese, şopti ea. Dacă n-ar fi fost Muuurgh... 

— Cum l-ai văzut, amice? întrebă Han, punându-și blasterul în 
toc. Eu n-am putut zări nimic, 

— Nu l-am văzut, ci l-am mirosit, răspunse nepăsător Muuurgh. 
Togorianii vânează cu ochii şi cu nasul. Muuurgh este vânător, nu 
uita! 

— Mulţumesc, amice, făcu pilotul şi o cuprinse pe fată cu braţul. 
Îţi rămân dator. Acum ar fi bine... 

— Atenţie! strigă Bria şi Han se lăsă instinctiv în jos. 

Blasterul fetei lansă o salvă paralizantă chiar peste capul său, 
făcând să-i ţiuie urechile. Tânărul se îndreptă la timp pentru a-l 
vedea pe Ganar Tos prăbuşindu-se la podea, cu o armă lunecându-i 
dintre degetele verzui. i 

Han se apropie de bătrânul majordom, îi luă blasterul şi-l strecură 
la centură. Bria veni lângă el. 

— Nu mă pot gândi decât la faptul că dacă nu te-ai fi întors azi, 
diseară aş fi fost soţia lui, murmură ea şi se cutremură atât de violent 
încât Han o strânse la piept, liniştitor. 

— Mă bucur că doar l-ai ameţit, zise el. Poate c-o fi un bătrân 
libidinos, dar nu-l pot învinui că a fost atras de tine. 

Îi zâmbi fetei, fixând-o cu privirea. 

Ea plecă ochii şi se învăpăie la chip. 

— Nu voiam să mă mărit cu el, însă mă bucur că nu-i mort. 

— Ei bine, făcu Han, îţi sunt dator şi ţie, scumpo. 

— Nu-i adevărat, replică Bria, suntem chit. Dacă n-ai fi fost tu, aş 
fi fost îngropată sub tavan, ca huttul. 

— Mda, mă tem că Zavval nu mai este printre noi. Şi bănuiesc că 
huttii mă vor învinui pe mine pentru asta. 

Pentru o clipă, Han şi-l reaminti pe Teroenza, care continua să 
fie în viaţă, doar rănit. Ar fi trebuit să se întoarcă şi să lichideze 
socotelile şi cu t'landa til? Nu-l încânta deloc ideea de a se apropia 
de o fiinţă neajutorată pentru a o ucide cu sânge rece. 

— Haide de aici, îi făcu semn togorianului, care lingea sângele de 
aar'aa de pe ghearele sale cu un dezgust delicat. Hai, Muuurgh, îţi 
poţi face toaleta şi mai târziu. Nu uita, Mrrow aşteaptă. 

Când ieşiră în fugă din Centrul Administrativ, văzură că dinspre 
fabrica de sclipstim continuau să se înalțe jerbe de scântei albastre, 
dar cerul nu mai era negru, ci deschis la culoare, aproape bleu. 

— Se apropie zorile! zise Han. Repede! 

Porniră în goană pe poteca din junglă. Când se apropiară de capătul 
acesteia, el le făcu semn să rămână pe loc şi scana prudent pista de 
asolizare. 

Nu zări nici o santinelă... se părea că toate continuau să se lupte 
cu incendiul, sau erau la Centrul Administrativ. 

Înaintară totuşi precaut, cu blasterele pregătite, cu toate simţurile 
alerte, pândind orice mişcare sau sunet. 

Când ajunse la Talisman, Han introduse rapid codul de acces 
aflat de la Bria şi suiră rampa toţi trei. 

Talismanul era ceva mai mare decât Visul ylesian şi avea forma 
de picătură, cu o proeminenţă în lungul chilei. La interior nu existau 
însă cale pentru marfă, ci doar cabine luxoase pentru pasageri şi 
diverse facilităţi. Era proporţionat şi echipat pentru t'landa til, de 
aceea numai cabina de pilotaj avea scaune pentru uzul oamenilor. 
Într-o cabină destinată pazei se afla o cuşetă micuță de mărimea unui 
om, celelalte cabine fiind prevăzute cu „hamacurile” pe care le 
preferau t'landa til. 

După ce intrară, Han îi făcu semn Briei să ocupe scaunul copilotului 
şi-l instrui pe Muuurgh să se fixeze cu centurile pe o cuşetă pentru 
pasageri. 

De când se aflase pe planetă, nu pilotase niciodată nava aceasta; 
Teroenza fusese prea îngrijorat de atacurile piraţilor ca să mai rişte 
să călătorească înainte de modernizarea ecranelor deflectoare şi 
armamentului. 

Han se familiariză rapid cu comenzile. Talismanul nu avea la fel 
de multe arme şi ecrane deflectoare ca Visul ylesian, dar era blindat 
şi bine înarmat pentru un iaht particular. 

— Controlul pre-decolare terminat. Putem pleca. Puneţi-vă centurile, 
strigă el, am pornit! 

Ridică nava, care răspundea prompt sub mâinile sale, părând un 
vehicul uşor de pilotat, deşi destul de lent. 

— Acum mergem ss-o luăm pe Mrrow, spuse Muuurgh surescitat. 
Aşa-i, Vykk? 

— Aşa-i, amice. Ar trebui să ajungem acolo chiar la răsăritul soarelui. 
Unde îi adună pe pelerinii care se vor îmbarca în nava spre Kessel? 

— La Altarul Făgăduielilor, răspunse togorianul. 

— Altarul Făgăduielilor Încălcate, completă Bria pe un ton amar. 
Mă întreb dacă Teroenza va supravieţui. 

— Nu l-am rănit chiar aşa rău, zise Han. Fac prinsoare că, chiar în 
clipa asta, se află în drum spre infirmerie şi droidul medical. 

În timp ce zbura, examina întruna harta. 

— Apropo, ar fi bine să vă spun o chestie... 

— Ce anume? întrebară aproape simultan fata şi Muuurgh. 

— Numele meu adevărat nu este Vykk Draygo, ci Han Solo. Ar fi 
bine dacă aţi începe să-mi spuneţi aşa. 

— Han? repetă Bria. De ce nu mi-ai spus până acum? 

— M-am temut ca nu cumva să vă daţi de gol şi să mă trădaţi lui 
Teroenza sau unuia dintre oameni săi, explică Han calm. Doream 
însă să ştiţi adevărul, aşa că v-am spus de cum am putut. 

— Vykk era un nume fals? 

— Da. De fapt, unul dintre mai multe... 

— Muuurgh va trebui ssă sse obişnuiască, zise togorianul. Cât de 
aproape am ajunss... Han? 

— Ar trebui să fim acolo în mai puţin de cinci minute. 

— Cum vom acţiona? se interesă Bria. În mod sigur şi acolo vor fi 
gărzi. 

— Nu ştiu, răspunse tânărul, dar o să mă gândesc la ceva. 

Se concentra asupra pilotării şi apoi, când ajunseră la Colonia 2, 
survolă tabăra de la nord la sud, trecând jos peste vârfurile copacilor. 

— Ai spus că pelerinii ar fi trebuit să se adune la Altarul 
Făgăduielilor? îl întrebă pe Muuurgh. 

— Da. 

— Bine... atunci, mă-ntreb dacă vom avea destul spaţiu ca să 
facem ceea ce m-am gândit, murmură el privind atât videcranul care 
prezenta regiunea reală, cât şi harta ce arăta caracteristicile topografice 
şi clădirile. 

Relativ la Colonia 1, Colonia 2 se afla dincolo de Munţii Credinței, 
pe marginea nord-estică a lui Zoma Gawanga, oceanul puţin adânc 
care înconjura continentul estic. 

— Cred c-o putem face, spuse Han. Sper doar ca elevatoarele 
repulsoare ale navei să fie în stare perfectă. Va trebui să plutim 
staționar şi să coborâm un cablu. Nu cred că vom avea spaţiu ca să 
asolizăm realmente. Muuurgh, du-te la ecluza mediană şi vezi dacă 
acolo există vreun cablu pe care să-l putem coborî. Bănuiesc că 
majoritatea navelor de acest tip este echipată cu dispozitive de salvare, 
iar cablurile şi vinciurile ar fi elemente obligatorii. 

Muuurgh dispăru şi Han se concentra asupra descrieri! unui tur 
lent peste Colonie. Bria fixa cu atenţie videcranul. 

— Uite-i! exclamă ea surescitată. O mulţime mare se adună la 
Altar! 

— Perfect, făcu Han preocupat. 

Togorianul reapăru. 

— Da, există un cablu şi un harnaşament care-i poate fi ataşat. 

— Bun, amice. Uite ce vom face. Eu voi coborî hărăbaia deasupra 
amfiteatrului, cât pot mai lent. După aceea, voi staţiona, bizuindu-mă 
pe elevatoarele repulsoare. Mrrow nu are nici un motiv ca să ştie 
cine suntem, aşa că ar trebui să te vadă pe tine ca să fugă spre navă, 
aşa-i? 

— Da. 

— Tu va trebui să cobori în harnaşament, ca să te arăţi ei. Bria, 
poţi să controlezi cablul? 

— Da, ...Han. 

— Amândoi staţi cu ochii-n patru. Este posibil să se tragă în noi. 
Ecranele navei ar trebui să ne protejeze de armele de mână, dar după 
ce ai ieşit, nu mai ai nici o protecţie, Muuurgh. 

— Înţeleg. 

— Dacă gărzile devin prea agresive, pot trage spre ele o rafală din 
tunul laser al navei. O să trag peste capetele lor, ca să nu-i lovesc pe 
pelerini, ci doar să-i sperii. 

— Muuurgh este gata, Han. 

— Perfect. Îi dăm drumul. 

Încetişor, Han aduse Talismanul deasupra amfiteatrului, regretând 
că nu avusese la dispoziţie mai mult timp pentru a se obişnui cu 
delicateţea comenzilor. Ocoli lent amfiteatrul, activând holocamerele 
ventrale, pentru a putea vedea perfect scena. Cu fiecare cerc pe care-l 
descria, îi zărea şi mai bine pe pelerinii care priveau în sus Şi arătau 
cu braţele. În cele din urmă, ajunse suficient de aproape ca să declanşeze 
elevatoarele repulsoare şi să plutească staționar, la doisprezece- 
treisprezece metri deasupra permatonului. 

Dincolo de mulţimea de pelerini, Han putea distinge câţiva preoţi 
Şi un grup de paznici. Ştia că Sacredoţii se întrebau probabil de ce se 
utiliza iahtul personal al Marelui Preot pentru transportul pelerinilor 
la nava de sclavi de pe Kessel. 

— Asta-i cât de jos pot să cobor şi să mă menţin în siguranţă! 
răcni Han. Coboară-l pe Muuurgh! 

Tinu un deget deasupra comenzilor de declanşare a focului ale 
tunului laser, totuşi nu intenţiona să întreprindă primul un gest agresiv. 
Îi putea auzi pe Muuurgh şi Bria discutând, cu glasuri neclare din 
cauza distanţei. Privi imaginile de la holocamerele ventrale, la timp 
pentru a-l vedea pe togorian coborând, cu blasterul în toc. 

Holocamerele nu aveau şi microfoane încorporate, dar Han îl văzu 
pe Muuurgh deschizând gura şi-şi dădu seama că o striga pe Mrrow. 

Gărzile se foiau, încă nesigure, însă în tot cazul neliniştite. 
Scenariul era cu totul neobişnuit şi deveniseră suspicioase. Un paznic 
îşi croi drum prin mulţimea de pelerini. Când ajunse în faţa acesteia, 
avea blasterul scos şi în mod evident îl soma pe Muuurgh să se 
identifice şi să-şi explice intenţiile. 

— Bria, răcni Han, întorcând capul grijuliu ca să nu modifice 
reglajele comenzilor, fii pregătită! Se pare c-o să... 

Două lucruri se petrecură simultan: o siluetă înaltă în robă de 
pelerin se desprinse brusc din mulţime şi porni în fugă spre Muuurgh, 
care atârna în harnaşament... şi paznicul ridică blasterul. 

Han reuşise doar să întrevadă dungile portocalii pe blana albă şi 
ştiu că silueta care alerga trebuia să fie Mrrow. Zări o salvă de blaster 
dinspre arma paznicului, apoi Muuurgh şi Bria îi răspunseră 
instantaneu. 

Alte două gărzi scoaseră armele şi traseră. Mulțimea de pelerini 
intră în panică şi se risipi, călcându-se în picioare, pelerini şi gărzi 
deopotrivă. 

Pilotul coborî tunul laser, recunoscător atacului piraţilor, care-l 
decisese pe Teroenza să amplifice capacităţile ecranelor deflectoare 
şi armamentului navelor. Trase o rafală, atent ca să ţintească peste 
capetele celor care fugeau şi ţipau. 

Alte focuri din partea paznicilor... şi Han auzi un muget vag de 
durere! Privi pe ecran şi-l zări pe Muuurgh, gârbovindu-se în 
harnaşament, ţinându-se de un flanc, fără să dea totuşi drumul armei. 
Mrrow ajunse la el după o secundă şi sări, cuprinzându-l cu braţele 
şi picioarele, ancorându-se de el. 

Bria trăgea continuu acum şi Han văzu un gamorrean prăbuşin- 
du-se. Cablul începu să se ridice, rotindu-se uşor din cauza greutăţii 
dezechilibrate. Mrrow smulse blasterul din mâna inertă a lui Muuurgh 
şi trase peste umărul său. Han nu-şi dădu seama dacă îşi nimerise 
tinta. 

Tânărul văzu că cei mai mulți pelerini se împrăştiaseră, iar lângă 
Altar rămăseseră numai preoţii şi gărzile. Mulţi dintre paznici fugiseră 
o dată cu mulţimea, totuşi câţiva îşi păstraseră locurile şi trăgeau. 
Han ochi Altarul Făgăduielilor, se asigură că ţintise perfect şi trase 
cu tunul laser. 

Altarul detona cu o bubuitură ce se auzi din interiorul Talismanului. 
O cascadă de schije de piatră şi praf se revărsă în toate părţile. Preoţii 

fugiră care încotro şi Han fu surprins, văzând cât de rapide şi manevra- 
bile erau trupurile lor uriaşe de patrupede. Gărzile dispăruseră. 

Brusc se lăsă liniştea. Trecură secunde bune, dar. în exterior. nu 
se mai clintea nimic. Câteva corpuri, paznici şi pelerini. zăceau 
nemişcate acolo unde fuseseră călcate în picioare de panica gloatei. 

Din partea inferioară a navei se auzi vocea Briei: 

— Au ajuns! Dă-i drumul! 

Han controlă dacă trapele de încărcare era perfect închise, apoi 
se năpusti cu 7alismanul drept în sus. Holocamerele ventrale arătau 
o imagine ameţitoare a amfiteatrului care se îndepărta, micşorân- 
du-se. Descriind un cerc larg, tânărul le decuplă şi verifică condiţiile 
meteo în direcţia celui mai apropiat vector de evadare. 

Ca o ironie a sorții, pentru cea mai bună „fereastră” de plecare de 
pe Ylesia trebuia să revină spre Colonia |. Acceleră nava, purtând-o 
spre sud şi tot mai sus. 

Aproape c-am ajuns, îşi spuse cuprins de un fior de aţâţare. 
Aproape c-am scăpat... 


Muuurgh îşi înăbuşi un geamăt, când umărul i se izbi de peretele 
navei. Simţi mâinile Briei pe el, apoi o auzi pe Mrrow vorbind în 
bazică: 

— Ajută-mă. ÎI pot ridica. 

Se prinse zdravăn cu mâna teafară de harnaşament şi percepu trupul 
lui Mrrow atingându-l pe al său când femela fu ridicată în Talisman. 
Rana din flancul lui era împunsătura de foc a ghearelor unui demon al 
nopţii. Tot ce mai putea face era să răsufie, străduindu-se să nu scoată 
nici un sunet. El era vânător şi vânătorii ştiau cum să rămână tăcuţi. 

Salvele de blastere se opriseră. Muuurgh deschise ochii, în timp 
ce harnaşamentul se rotea lent şi văzu că Altarul Făgăduielilor fusese 
aruncat în aer. Poate că aceea fusese explozia puternică pe care o 
auzise. La momentul respectiv, crezuse că era doar imaginaţia sa. 

Rana de blaster pulsa acum în valuri. Muuurgh se chinui să rămână 
conştient, pe când Bria şi Mrrow îl prinseră de braţe şi-l traseră sus, 
în Talisman, fără să-i mai fi descheiat harnaşamentul. Ca prin ceaţă, 
văzu ecluza etanşându-se îndărătul său. 

După aceea o auzi pe Bria strigând: 

— Au ajuns! Dă-i drumul! 

Muuurgh se întinse pe podea. respirând superficial, totuşi simţi 
că puterea îi mai revenise. O auzea pe Mrrow vorbind cu Bria. 

— Există trusă medicală la bord? 

— Mă duc să caut! 

Cu un foşnet, femeia dispăru, lăsându-l singur cu Mrrow. Cu un 
efort deosebit, Muuurgh deschise ochii. 

Când îl văzu privind-o, Mrrow se aplecă peste el şi-şi frecă 
drăgăstos obrazul de al lui, făcând schimb de mirosuri. 

— Vânătorul meu, murmură în graiul lor şi-i linse tandru faţa. 
Mi-ai luat urma. Eşti cel mai mare vânător pe care l-a cunoscut 
vreodată poporul nostru! 

— Mrrow..., izbuti el să şoptească. 

— Taci, nu-ncerca să vorbeşti. Ai o rană serioasă, deşi cred că se 
va vindeca, în timp. Oh, Muuurgh! Când te-am văzut coborând din 
navă, nu mi-a venit să cred ochilor că eşti tu! Atâtea zile şi săptămâni 
mă-ntrebasem dacă mă vei găsi vreodată... şi m-ai găsit! 

— Ştiai că eram aici? Muuurgh se simţea buimăcit. Dacă ştiai, 
atunci de ce... 

Trăsăturile minunate ale chipului ei cu dungi portocalii păreau 
tulburate, când îşi frecă iarăşi obrazul de al său. Mustăţile de felinoide 
li se încâlciră şi, în ciuda durerii, Muuurgh suspină de plăcere. 

— După numai puţin timp petrecut aici, mi-am dat seama că totul 
era o înşelătorie. Eu căutam adevărul, iar aici nu existau decât 
minciuni. De aceea le-am spus preoţilor că voiam să plec. Mi-au 
arătat fotografia ta, Muuurgh! Mi-au spus că dacă voi încerca să 
plec, te vor ucide! 

— Şi de aceea ai rămas? Ar fi trebuit să le rupi gâturile! protestă el. 

— Cu preţul vieţii tale? (Mrrow clătină din cap.) Nu, viitoarea 
mea pereche, n-am cutezat să risc. Am sperat doar că într-o bună zi 
mă vei găsi şi că vei avea o navă. Şi... ziua aceea a venit în cele din 
urmă. 

Muuurgh încuviinţă fără putere. 

— Mulțumită lui... Vykk... Han... 

Bria reapăru în fugă în compartimentul calei. 

— Am găsit-o! 

Peste câteva clipe, durerea lui Muuurgh se estompa, iar Mrrow şi 
Bria îi bandajau rana. 

— O să rămâi cu o cicatrice urâtă, Muuurgh, spuse fata părând 
îngrozită. 

— Pe Togoria vânătorii îşi arată cicatricele cu mândrie, zise 
Mrrow. Muuurgh se va vindeca şi va avea o cicatrice pe care toţi o 
vor invidia. 

Pe neaşteptate, nava se cutremură. 

— Han! strigă Bria. Ce-a fost asta? 

— Cineva trage în noi! răcni tânărul din cabina de pilotaj. Careva 
dintre voi să urce şi să treacă lu postul de luptă. Am nevoie de 
Muuurgh! 

Togorianul se sili să se ridice în capul oaselor. 

— Nu, spuse Mrrow. Mă duc eu. În poporul meu, femelele sunt 
experte în tehnică. Sunt inginer. O voi face eu. 

Muuurgh deschise ochii, văzu expresia nesigură a Briei şi rosti: 

— Credeţi-o. Oricum, Muuurgh nu era un ţintaş foarte bun. 
Întrebaţi pilotul... 

Închise ochii, simțind bezna care pândea dinapoia pleoapelor. 
Nu i se mai putu împotrivi... şi, cu un suspin, Muuurgh se lăsă în 
voia ei... 

Han privi felinoida înaltă care lunecă în scaunul copilotului, lângă 
el, şi tresări surprins. 

— Nu eşti Muuurgh! 

— Eu sunt Mrrow, se prezentă femela togoriană. (Abandonase roba 
de pelerin şi blana ei minunată, albă cu dungi portocalii, strălucea ca 
focul.) Mă ocup eu de arme. Arată-mi, te rog, ce ai. Vei constata că 
mă descurc mult mai bine cu armele decât Muuurgh. În specia noastră, 
femelele sunt tehnicieni şi experte în manipularea instrumentelor. 

Se uită spre Han şi tânărul văzu că ochii ei cu pupilele ca nişte 
fante erau galben-strălucitori. 

— În plus, Muuurgh este rănit şi nu-i capabil de aşa ceva. 

— Va păţi ceva? întrebă el simțind un fior de îngrijorare. 

— N-ar trebui. Poporul meu este foarte puternic şi rezistent. Bria... 
aşa o cheamă? (Han încuviinţă din cap.) Bria a rămas cu el. Se 
odihneşte. 

— Bine, zise pilotul. Nava n-are multe arme, doar un tun laser 
uşor şi câteva torpile de şoc. Chiar aici. Tunul este în dreapta, torpilele 
în stânga. Calculatorul pentru ochire se află drept în faţa ta. 

— Perfect. 

Mrrow studie consola o clipă, apoi aprobă din cap. 

— O pot face. Cine-a tras în noi? 

— Asta încerc să aflu, răspunse Han încordat studiind afişajele. 
Nu cred că preoţii au rachete sol-aer, dar să mă ia naiba dacă pot 
vedea... 

Se întrerupse cu un hohot, chiar în clipa când Talismanul vibră 
iarăşi. Mrrow îl privi pe Han, care continua să chicotească, de parcă 
ar fi fost nebun. 

— E-n regulă, o linişti el. 

Mrrow indică afişajele tehnice ale spaţiului din jurul lor. Prezentau 
câteva celule de furtună, la o depărtare sigură de vectorul lor de 
evadare, dar se distingea de asemenea şi un vehicul mic, de forma 
unei picături, care se apropia rapid de Talisman. 

— Cum adică „în regulă”? Cineva ne urmăreşte, trage în noi şi se 
apropie. 

— Ah... nu-i decât bătrânul Jalus Nebl în Visul ylesian, flutură 
Han nepăsător din mână. Probabil că preoţii i-au poruncit să ne 
urmărească şi să ne distrugă. 

Chicoti iarăşi. 

Talismanul se zgudui uşor şi corellianul hohoti din nou. 

Mrrow se holba la el, întrebându-se în mod evident dacă n-o 
luase cumva razna din cauza stresului. Han îi rânji voios. 

— Nu-nţelegi, zise el. 

— Nu. Îmi poţi explica? 

— Sigur că da. Jalus Nebl şi cu mine suntem prieteni. El nu m-ar 
dobori, la fel cum n-aş face-o nici eu. De aceea trage cu tunul laser, 
ratându-ne mereu de puţin, dar lăsând impresia că se străduieşte din 
răsputeri. Viteza noastră creşte cu fiecare minut şi în curând vom 
părăsi atmosfera, iar la cinci minute după aceea vom scăpa şi din 
puţul gravitațional al planetei. Nu păţim nimic, Mrrow. Ai încredere 
în mine. 

Mustăţile togorianei zvâcniră. 

— Cred că-ncep să-nţeleg. Prietenul tău Jalus Nebl se preface 
că-ncearcă să ne doboare? De aceea nu avem de ce ne face griji? 

— Exact, încuviinţă Han voios. Aproape că am ieşit din atmosferă 
şi dacă Nebl are niţică minte va lua Visul ylesian şi-o va şterge şi el 
de pe Ylesia. Sau poate că a decis să rămână şi să ceară mărirea 
contractului. Cu un singur pilot rămas, preoţii vor fi disperaţi. 

Altă lovitură cutremură Talismanul. 

— Asta a fost cam aproape, mormăi Han verificând sistemele şi 
carcasa navei. Micuţul exagerează. 

Continuă să privească Visul ylesian, care îi urmărea, ieşind din 
stratosferă, în stratul subţire al ionosferei. Înaintea lor se afla învelişul 
cel mai subţire al atmosferei superioare — exosfera. 

Pe când urcau vertiginos, Han îşi îndreptă atenţia asupra navicalcu- 
latorului şi verifică programarea pentru saltul în hiperspaţiu. Mai 
aveau câteva minute până la ieşirea din puţu! gravitațional al Ylesiei, 
dar voia să fie pregătit. 

— Senzorii îmi arată un vehicul, anunţă Mrrow. Deasupra, pe 
cursul nostru. 

— Este staţia spaţială, care se află pe orbită sincronă cu Colonia |, 
răspunse Han fără să privească. Acolo îi descarcă pe pelerini, când îi 
aduc navele din exterior. Cred că ai fost în ea. 

— Nu, Han, spuse Mrrow şi glasul ei deveni brusc agitat. Mi-o 
amintesc perfect, dar nu-i ea. Asta nu-i o staţie spaţială, ci o navă! 
Una foarte mare! 

Alarmat în cele din urmă, Han ridică privirea... şi înjură brusc în 
şase limbi. 

— O corvetă corelliană! Ce naiba caută aici? 

Degetele lui alergară peste comenzi, începând manevrele de 
evitare, sporind viteza şi îndepărtându-se de nava gigantică. Cu un 
colţişor al minţii, Han observă că punctuleţul care era Visul se îndepărta 
în direcţia opusă. 

Brusc Talismanul se zgudui puternic şi se opri. Motoarele începură 
să vuiască. 

— Ce s-a întâmplat? întrebă Mrrow, în clipa în care Bria năvăli în 
cabină. 

- Han... ce s-a întâmplat? 

Tânărul activă propulsia suplimentară, simţi iahtul ylesian 
încordându-se, dar... n-avea... să fie... suficient... 

— Nu! răcni el, frustrat, în pragul panicii. Nu, nu putem să 
ne-ntoarcem! 

Pasagerii săi îl priviră cu ochii holbaţi de frică, în timp ce Han 
începu să dezactiveze motoarele pentru a evita să le ardă. 

În clipa aceea, un glas bubui din unitatea de comunicaţii: 

— Atenţie, echipajul din Talisman. Sunt căpitanul Ngyn Reeos, 
comandantul corvetei corelliane Căruşele ilorului de pe Kessel. Vă 
sfătuiesc să vă dezactivaţi motoarele. Sunteţi prinşi de raza noastră 
de tractare. 

— Ştiu! răcni Han, nesinchisindu-se să-şi activeze unitatea de 
comunicaţii. Mulţumesc că-mi spui! 

Căpitanul Reeos continuă inexorabil: 

— V-am reţinut, deoarece am fost anunţat de autoritatea planetară 
că aţi luat Talismanul fără permisiune. Aceeaşi autoritate planetară 

mi-a cerut să vă trimit pe Ylesia, pentru a fi judecaţi acolo. Pregăii 
ti-vă pentru abordare. Oricărei încercări de opunere i se va răspunde 
prin forță. 

Han privi nava cu secţiune mediană îngustă şi cu unsprezece cilindri 
reactor imenşi. Corveta era de cel puţin douăzeci de ori mai mare 
decât Talismunul şi fusese modificată pentru a avea o cală de andocare. 

— Este uriaşă, şopti Bria. Suntem traşi spre ea, Han. 

— Nu pot face absolut nimic, scumpo, răspunse tânărul posac. 
Ne-a prins şi nu ne mai pulem elibera. 

— Ce echipaj are? întrebă Mrrow privind ca hipnotizată nava de 
sclavi, care venise pentru a o duce pe ea şi alţi pelerini spre o soartă 
fatală în minele de mirodenii. 

- Corvetele Flotei imperiale au 165 de membri de echipaj, dar 
aceasta este modificată. A fost transformată ca să poată andoca în 
spaţiu — probabil ca să-i fie mai uşor să încarce marfa... sau sclavii. 
Probabil că are patruzeci-cincizeci de membri de echipaj. 

— Prea mulţi ca să te lupţi cu ei, mormăi răguşit togoriana. 

- N-o să pună mâna pe mine fără luptă, zise Han. Îşi scoase 
blasterul şi-i privi. Cine mi se alătură? 

Bria se mulţumi să clatine din cap. 

— Doar noi trei? Împotriva a patruzeci? Han, ai mai mult curaj 
decât înţelepciune. 

El încuviinţă tăcut, apoi, cu un gest brusc şi furios, vârî blasterul 
în toc. 

— Ai dreptate, dar asta nu-nseamnă că-mi şi place. 

Pe neaşteptate, în cabina de pilotaj răsună pârâitul unei frecvenţe 
diferite. Un glas vorbi în sullustană, cu viteza unui răpăit de mitralieră. 

— Putere maximă. Viraj babord. Şapte secunde... de-acum! 

- Ce... 

Degetele lui Han acţionară automat şi comandară putere maximă 
spre înapoi, utilizând toată energia pe care o putea stoarce din 
motoarele principale şi auxiliare. Sunetul motoarelor muncite se auzea 
dureros, în timp ce măreau turaţia, luptându-se zadarnic cu inexorabila 
rază de tractare. 

De acum Talismanul se afla aproape de gura căscată a calei de 
andocare a corvetei. Numai câteva sute de metri mai despărţeau cele 
două nave. 

Han programă comenzile pentru un viraj babord strâns şi rămase 
cu mâna în aşteptare, gata să trimită comanda. Motoarele urlau, 
sporind turaţiile. Peste câteva clipe aveau să se ardă. 

— Ce are de gând nebunul... 

Amuţi, apoi icni, văzând Visul vlesian care se năpustea spre ei cu 
o viteză teribilă. 

Toţi cei aflaţi în cabina de pilotaj din Talisman îşi aplecară capetele 
instinctiv, când micul cargobot fulgeră pe deasupra lor, apoi viră 
strâns spre tribord. Jalus Nebl goni cu viteză maximă cu Visul ylesian 
printre Talisman şi Cătuşele ilotului. Distanţa era atât de mică, încât 
trebui să răsucească Visul pe o parte, pentru a se strecura între cele 
două nave ce se apropiau. 

— Du-te! răcni Han. Du-te, Nebl! 

Activă comanda, virând cât putu de strâns Talismanul spre babord. 

Când Visul pătrunsese între cele două nave, întrerupsese raza de 
tractare pentru câteva secunde preţioase. Nava lui Han, brusc eliberată, 
țâşni de lângă corveta corelliană ca o salvă de blaster, pornind spre 
stânga, în vreme ce Jalus Neb? gonise spre dreapta. 

— Essssteeece! urlă Han în culmea fericirii, simţindu-şi nava cum 
se îndepărtează de Căruşele ilotului. 

Pentru siguranţă, expedie şi două torpile de şoc spre principalul 
stabilizator şi colector solar, localizat dorsal, în partea mediană a 
corvetei. 

Privi, cu gura deschisă, cum prima torpilă anihilă ecranul minimal, 
singura protecţie a stabilizatorului, permiţând celei de a doua să 
explodeze cu forţă letală, distrugând aproape complet stabilizatorul. 

— Coborâseră ecranele grele, iclioţii! răcni el. Crezuseră că ne-au 
prins şi au lăsat stabilizatorul aproape neecranat! 

Corveta putea fi încă o ameninţare pentru ei, aşa că nu încetini. 
Nici Jalus Nebl nu încetinise. Micuţul sullustan era în plină accelerare 
când senzorii lui Han anunţară, peste câteva minute, că efectuase cu 
succes saltul în hiperspaţiu. 

— Acum urmăm noi, rânji Han spre Bria. la-ţi rămas bun de la 
Paradis, scumpo... 

Cu un gest teatral, apăsă butonul care avea să-i poarte în hiperspaţiu 
şi se desfătă în valul brusc de putere ce-i smulse din spaţiul real, 
trecându-i în strălucirea liniilor stelare. 

— Liberi, spre casă, şopti el şi se lăsă moale în scaun, simțind de 
abia acum cât de istovit era. 

Bria îi zâmbi şi-i strânse uşor mâna. Mrrow îşi trecă obrazul de 
al lui. 

— Mulţumesc, murmurară amândouă. 

Tânărul nu se simţise niciodată mai bine. 


TOGORIA 


H an se trezi, auzind plânsul încet, înăbuşit. Dormise pe podeaua 
cabinei lui Teroenza, pe un maldăr de covoare scumpe pe care le 
îngrămădise unul peste celălalt. Insistase ca Bria să se culce în unicul 
pat pentru umanoizi. Deoarece Mrrow fusese singura care se odihnise 
în noaptea trecută, togoriana se oferise să moţăie în scaunul pilotului 
şi să fie atentă la eventualele alarme — deşi acum, după ce ajunseseră 
în hiperspaţiu, nu prea se putea întâmpla nimic rău. 

Tânărul se sculă în capul oaselor, icnind şi simțind că-l dureau 
toţi muşchii. Ziua anterioară fusese grea şi acum îşi aminti, cu 
întârziere, că nu pusese nimic în gură. Setea îl chinuia chiar mai rău 
decât foamea. Se ridică în picioare şi se apropie, împleticindu-se, de 
dozatorul de apă din cabină. Bău câteva pahare. 

După aceea îşi atinse faţa cu palma şi se încruntă, simțind perii aspri 
şi deşi. Uitase să se mai bărbierească dinainte de a asoliza pe Nal Hutta. 

Sughiţurile de plâns încetaseră. Han îşi luă hainele şi intră în baia 
luxoasă, fericit că găsi înlesniri pentru aproape toate tipurile de specii. 
Reuşi să găsească chiar şi un aparat de ras. 

Peste alte câteva minute, îmbrăcat şi simțindu-se considerabil 
mai bine, porni în căutarea Briei. 

O găsi în cabina micuță destinată pazei, stând pe cuşetă, cu braţele 
în jurul genunchilor şi chipul lipit de ei. 

— Hei..., şopti Han. Ce-i? Ce s-a întâmplat? 

Fata nu ridică ochii, ci doar îi făcu semn să plece. 

— Nu... te rog, doar... lasă-mă... singură. O să-mi... treacă. Nu 
vreau... să mă vezi aşa. (Smiorcăi din nas.) Arăt... groaznic. 

Han se aşeză lângă ea, dar n-o atinse. 

— Şi eu arăt groaznic. Tuturor ne-ar prinde bine nişte haine curate. 
Auzi, glumi el încercând s-o determine să-l privească, cel puţin eu 
am scăpat de barbă. Este o îmbunătăţire majoră. 

Bria înălţă capul şi-i oferi un surâs spălăcit. Avea nasul şi ochii 
roşii, totuşi tânărului i se părea minunată. 

— Aseară... arătai destul de... neglijent. 

Han îşi îndreptă ţinuta, prefăcându-se jignit. 

— Neglijent? Eu? Niciodată! (O cuprinse blând cu braţul.) Bria, 
scumpo... ce s-a întâmplat? Spune-mi. 

Ea începu să tremure. 

— Exultarea este de vină, Han. M-am trezit şi mi-am dat seama că 
pelerinii se adună pentru slujbă, chiar acum. Şi am înţeles că niciodată 
nu voi mai avea parte de ea — că niciodată nu mă voi mai simţi la fel 
de bine! 

Pilotul nu ştiu ce să spună. Îşi dădea seama că Briei îi lipseau 
senzațiile fizice şi emoţionale care însoțeau Exultarea, la fel cum 
dependenţilor de droguri le lipsea doza obişnuită, iar înţelegerea 
respectivă îl speria. Putea oare fata să lupte împotriva dependenţei şi 
să învingă, sau avea să-şi petreacă toată viaţa jelind ceea ce pierduse? 

— Cred că-i firesc, răspunse el precaut nedorind s-o sperie prin 
exprimarea adevăratelor sale gânduri. Bineînţeles că-i va lipsi o zi 
sau două, poate chiar o săptămână. Dar te vom ajuta cu toţii să treci 
prin asta, scumpo. Eşti o persoană puternică. Vei traversa cu bine 
episodul acesta. Iar după aceea — descrise cu braţul un gest larg — o 
galaxie mare este acum toată numai a ta. O să vindem obiectele lui 
Teroenza şi Talismanul. .. 

— Să vindem Talismanul? îl întrerupse fata. 

- Da. Mă tem că-i prea uşor de recunoscut. Îi voi duce pe 
Muuurgh şi Mrrow acasă, apoi vom căuta un loc unde să vindem 
iahtul. Cred că ştiu pe cineva. Un dealer de nave vechi de pe Tralus, 
în sistemul corellian. De acolo ne putem îmbarca într-o navă care 
merge direct pe Corellia. 

O strânse uşor de umeri. 

— Asta prezintă şi un mare avantaj... nu voi mai fi ocupat cu 
pilotarea. Vei beneficia de atenţia mea — o sărută blând pe obraz — 
nedivizată. 


202 _ o e Lo 


Fata înghiţi un nod şi păru tulburată. Han se aplecă spre ea, dar 
Bria se retrase şi el pricepu. 

Bria îşi muşcă buza inferioară, iar ochii ei verde-albaşiri îl priviră 
rătăciţi. 

— Han... ce o să se întâmple dacă nu voi putea scăpa de... de 
această... dorința? Han — îşi frământă mâinile într-un gest convulsiv 
este mai rău decât o dorinţă! Este ca o... sete! Întreaga mea fiinţă 
plânge după Exultare! Mă simt ca şi cum cineva ar fi făcut o gaură 
mare în mine şi mi-ar fi smuls o parte! 

Începu să tremure violent. Tânărul o trase spre el, o tinu strâns la 
piept şi-i mângâie părul, murmurând cuvinte liniştitoare. Mintea sa 
gonea însă nebuneşte şi-şi dădu seama că el însuşi era speriat. Speriat 
de cât de mult ţinea la femeia aceasta. Han avusese în privinţa Briei 
nişte planuri foarte clare, în care ei doi urmau să petreacă mult timp 
singuri, unul în braţele celuilalt. 

Dar deocamdată ea nu-i pregătită pentru aşa ceva, înţelese pilotul 
cu o senzaţie de disperare. Are nevoie de un prieten, nu de un amant. 

Cât va dura până îşi va reveni Bria? 

Numai timpul putea răspunde la întrebarea aceea. 


se sf aa 

— Ne apropiem de Togoria, anunţă Han. Unde ar trebui să cobor? 

— Cel mai mare oraş al nostru este Caross, indică Mrrow o regiune 
de pe harta planetei. De la Caross putem trimite un mesager la 
margraful de Togoria, conducătorul tuturor masculilor vânători. 
Imediat lângă Caross există un câmp pentru asolizare. Deocamdată 
nu avem propria noastră flotă, dar ne vizitează nave comerciale şi de 
pasageri de pe alte planete. 

— Perfect, atunci spre Caross! 

Han coborî cu multă atenţie Talismianul, reuşind o asolizare 
perfectă în centrul câmpului indicat. Pe moment, nu se zărea nici o 
altă navă spaţială. 

— Muuurgh, vorbi pilotul în timp ce-şi actualiza jurnalul de bord, 
voi doi nu vă temei de represalii din partea lui t'landa til sau a huttilor? 

— Nu cine ştie ce, răspunse Muuurgh flexionându-şi ostentativ 
ghearele. Când Mrrow şi cu mine ne vom aduna triburile, vom fi 
căsătoriţi. La poporul nostru este tradiţional ca o pereche nou căsătorită 
ssă petreacă după aceea o lungă... cum îi sspuneţi voi? 

Rosti un cuvânt în limba sa spre Mrrow, care stăpânea bazica mai 
bine decât el. 

— Lună de miere, explică ea. 

— Da, ssă petreacă împreună o lungă lună de miere. Nu uita că pe 
planeta noastră masculii şi femelele trăiesc sseparat aproape tot anul. 
După luna de miere, Mrrow şi eu ne vom vedea doar o dată pe an, 
timp de aproximativ o lună. Acesta este felul nostru de viață. Dar 
mai întâi — uriaşul togorian îşi frecă obrazul de cel al viitoarei sale 
perechi — vom petrece mult timp împreună, doar noi doi, în munţi. 
Huttii şi ylesianii nu ne vor găsi, iar poporul nostru nu le permite ssă 
ne caute. Orice pilot care asolizează pe Togoria şi pune întrebări 
despre Mrrow ssau Muuurgh va fi... lămurit. 

Mrrow surâse feroce, dezvelindu-şi numeroşii colţi ascuţiţi ca acele. 

— Puţine specii au curajul să-i irite în mod deliberat pe togoriani. 
Bănuiesc că mulţi vânători de recompense ar prefera să urmărească... 
prăzi... mai uşoare. 

— Asta pot să cred, încuviinţă Han cu sinceritate. Bine, atunci. 
Am ajuns. Şi acum ce faceţi? Plecaţi pur şi simplu, gheară în gheară? 

Zâmbi spre Bria, care-i răspunse printr-un surâs şters. Hrana şi 
odihna o refăcuseră într-o oarecare măsură, dar tânărul ştia că ea 
continua lupta cu demonii şi dorinţele interioare. 

— Dacă Han trebuie ssă plece, Muuurgh şi Mrrow vor înţelege, 
spuse masculul uriaş. Dar dacă Han şi Bria mai pot rămâne o zi ssau 
două, vor putea fi alături de noi la ceremonia noastră, care ne va uni 
ca pereche. Îi puteţi sspune „nuntă”. 

Han privi spre fată. 

— Va să zică... tocmai am fost invitaţi la o nuntă, scumpo. Vrei 
să stăm vreo două zile? Cred că ne-ar prinde bine puţină odihnă. 

— Sigur că da, încuviinţă ea şi zâmbi spre felinoide. Nimic nu 
mi-ar face mai mare plăcere. 

Un grup de femele togoriane plus doar câţiva masculi se apropiau 
de navă. Han şi ceilalţi coborâră pe rampă. Mrrow şi Muuurgh fură 
imediat cuprinşi de mulţime, în mijlocul unui vacarm de răgete, 
mârâituri şi sforăituri vibratorii de fericire. 

Rămânând nemişcat la piciorul rampei, Han o prinse de mână pe 
Bria şi privi în jur. 

— Frumoasă planetă, declară el. După Y lesia, asta pare adevăratul 
Paradis. 

— Este frumoasă, aprobă fata. 

Era într-adevăr o planetă minunată. Deasupra lor, cerul albastru- 
închis era presărat de numai câţiva norişori albi, pufoşi. Bolta avea 
Şi o uşoară tentă verzuie, astfel că în jurul orizontului părea aproape 

indigo. Piscurile înalte ale munţilor sclipeau alb în depărtare. Pădurile 
întunecate constituiau fundalul pentru un lac albastru înconjurat de 
pajiști. Sub briza blândă se legănau flori exotice, albe tivite cu verde 
şi cu frunze purpurii. 

Han zări pe cer o creatură zburătoare mare şi-şi dădu seama că 
trebuia să fie una dintre mosgothele despre care Muuurgh îi povestise 
că reprezentau principalul mijloc de transport pe Togoria. Mosgothele 
erau reptile zburătoare mari, foarte inteligente, pe care togorianii le 
domesticiseră în trecutul îndepărtat. Ambele specii acționau pentru a 
se proteja reciproc împotriva unor reptile zburătoare şi mai mari, 
ucigaşii liphoni care furau atât puii togoriani, cât şi ouăle de mosgothe. 

Pe când tânărul privea, mosgotha ocoli în zbor câmpul de 
asolizare, apoi începu să coboare. Han zări masculul togorian de pe 
spinarea ei, care o dirija prin intermediul unui căpăstru trecut prin 
nări şi rămase impresionat de raportul ce părea să existe între cele 
două fiinţe. 

Aerul togorian era unul dintre cele mai curate şi înviorătoare pe 
care corellianul le respirase vreodată. Ceva mai devreme, Mrrow îi 
povestise că tocmai din acest motiv întreaga tehnologie de pe Togoria 
se baza pe energia solară. Togorianii îşi respectau planeta şi nu 
intenționau s-o spolieze sau polueze în numele progresului, aşa cum 
făcuseră atâtea alte specii din galaxie. 

Han schiţă câţiva paşi, cu titlu experimental, apoi se legănă pe 
călcâie. Se simţea uşor... aproape imponderabil, Era de altfel firesc, 
deoarece gravitația era mai mică decât pe Corellia sau pe Ylesia. 

Mulțimea se despică în două şi Muuurgh, încă bandajat, dar 
mergând cu vechiul său pas sigur pe sine, apăru însoţit de Mrrow. 

— Clanurile noastre vor fi chemate pentru ceremonia unirii, rosti 
el, şi pentru petrecerea care va urma. Ssunteţi oaspeţii noştri. Vă 
rog... urmaţi-ne, 

Han şi Bria porniră după ei. 

Caross se dovedi un oraş frumos; piatra albă locală fusese utilizată 
la construirea de case terasate pe versanţii dealurilor. Peste tot 
abundau grădini şi parcuri, destinate plimbărilor. Femelele togoriane 
erau ocupate cu proiecte sau cu îngrijirea puilor neastâmpăraţi. 
Muuurgh explică faptul că puii, femele şi masculi deopotrivă, rămâneau 
alături de mamele lor, până se apropiau de maturitate — atunci, 
masculii reveneau la clan cu taţii, pentru a deprinde viaţa de vânător. 

În următoarele două zile, Han şi Bria se odihniră, luară parte la 
ospeţe delicioase (deşi ei insistară să mănânce carnea preparată) şi se 

plimbară mult, împreună, prin parcuri şi grădini publice. De 
asemenea. Han luă lecţii de zbor de la un mascul tânăr. Rrowv. 
care-l învăţă cum să călărească şi să controleze o mosgothă. Cu 
retlexele iuți şi curajul său, pilotul îşi călări în scurt timp reptila sus 
deasupra vârfurilor de copaci, bucurându-se de senzaţia aripilor solide 
şi nervurate care fâlfâiau sub şaua micuță montată pe umerii 
mosgothei. 

Mosgothele se dovediră creaturi iubitoare, cărora le plăcea să le 
fie scărpinate urechile micuţe şi piepturile. 

În ziua de după sosirea lor pe planetă, mosgothe purtând masculi 
sosiră de pe tot cuprinsul Togoriei. Se răspândise zvonul că vânătorul 
Muuurgh revenise şi toţi cei din clanul său se adunau să-l salute şi să 
participe la nunta sa şi a lui Mrrow. 

Muuurgh şi Mrrow erau ocupați, repetând la nesfârşit aventurile 
lor printre stele. Mrrow nu se plictisea să-şi spună povestea, pentru 
ca nu cumva alte femele togoriane naive să cadă în mrejele „paradisului” 
ylesian. 

„Ceremonia” nunţii avu loc la apusul celei de-a treia zile petrecute 
pe Togoria. Han şi Bria stătură alături de Muuurgh şi Mrrow, aşteptând 
solemn în faţa clanurilor reunite. Blănile togorianilor străluceau după 
ore de întreţinere şi curăţire atentă. Doar micul bandaj alb de pe 
flancul lui Muuurgh îi smălţa blana sclipitoare. Pe planeta natală, 
togorianii purtau rareori haine — climatul era atât de blând, încât nu 
erau necesare aproape niciodată. 

Mai întâi, cei doi viitori parteneri stătură în faţa clanurilor lor, 
răsucindu-se lent, astfel ca toţi să le poată vedea chipurile. La semnalul 
lui Muuurgh, Han şi Bria se retraseră după aceea în rândul mulţimii 
de privitori. 

Mrrow şi Muuurgh se întoarseră apoi, ajungând faţă în faţă. Han 
clipi surprins, când, din gâtlejurile lor începu să se audă mârâituri 
slabe, ce sporeau treptat în intensitate. Amândoi îşi dezveliră colții 
şi şuierară. Ghearele li se extinseră din teci. 

După aceea, atât de iute, încât ochiul uman de abia putea înregistra 
toate detaliile, săriră unul asupra celuilalt şi se rostogoliră pe sol, 
căutând să se muşte de beregată. Mârâind, ţipând şi pufnind, se tăvăliră 
întruna, sfârtecând din labele anterioare. Membrele posterioare 
acționau de asemenea, căutând să sfâşie pântecele îmblănit al celuilalt. 

Han privi spre Bria, care părea uşor alarmată, totuşi nimeni din 
mulţime nu arăta ca şi cum s-ar fi petrecut ceva anormal. Galaxia 
este plină de obiceiuri stranii..., gândi tânărul. 


În cele din urmă, gâfâind şi mârâind, combatanții se despărţiră. 
În ciuda aparentei ferocităţi a atacurilor lor, pe blănuri nu se zărea 
nici picătură de sânge. Cei doi îşi dădură târcoale şi, treptat, mârâiturile 
li se transformară în sunete blânde, încete. Se apropiară şi-şi frecară 
feţele mult timp. Din locul în care se găsea, pilotul le putea auzi 
torsul răguşit. 

Apoi, pe neaşteptate, Mrrow şuieră, scuipă şi se năpusti din nou 
asupra lui Muuurgh. El sări spre femelă şi căzură iarăşi pe pământ, 
rostogolindu-se, muşcând şi zgâriind cu ghearele. 

Han o strânse uşor de mână pe Bria. 

— Romantic, nu? murmură el, zâmbind. 

— Şşşt! replică fata. 

După câteva clipe, partenerii nupţiali torceau iarăşi, frecându-se 
unul de celălalt, cu ochii pe jumătate închişi de plăcere. 

Mulțimea devenise surescitată şi Han auzea un tors care se înălța, 
vibrând, din toate părţile. Muuurgh şi Mrrow reluară simulacrul de 
„luptă”. 

De data aceasta însă, când ajunseră la etapa frecării obrajilor, 
Muuurgh o prinse pe Mrrow de pliurile largi de piele de la ceafă. 
Strângând-o în dinţi şi în braţele puternice, îi ridică forma micuță şi 
traversă cercul. Mulțimea se deschise în faţa lor ca o uşă. 

Muuurgh dispăru în întuneric, purtându-şi perechea. Peste câteva 
clipe, două răgete puternice, triumfătoare, de extaz, sfâşiară liniştea... 
după care domni tăcerea. 

Participanţii aprobară în murmure încheierea ritualului. Han fu 
aproape dărâmat de rudele togoriane ale lui Muuurgh care-l băteau 
peste umeri şi-l asigurau că fusese una dintre cele mai frumoase 
ceremonii la care avuseseră privilegiul să asiste vreodată. 

Ospăţul nupţial se prelungi mult în noapte. Han şi Bria se furişară 
neobservaţi, pentru a se plimba în parc, sub cele două luni micuţe 
ale Togoriei. Stelele scânteiau deasupra capetelor. 

— Cum a mers azi? întrebă Han. Este ceva mai uşor? 

Fata încuviinţă slab din cap. 

— Puțin... Uneori poate să treacă o oră întreagă fără să-i simt 
lipsa, dar alteori am senzaţia că minutele de abia se scurg şi mă 
străduiesc cu disperare să nu-mi pierd minţile. 

— Ei bine, îi zâmbi el, am pregătit ceva special pentru mâine. Fii 
gata de distracţie. Am pus totul la punct. 

— Despre ce-i vorba? Ce vom face? 

— Nu-ţi pot spune, dar trebuie să te scoli o dată cu păsările, ai 
înţeles? 

- Pe Togoria nu au păsări, îi reaminti Bria, ci doar şopârle 
zburătoare micuţe. 

— Este adevărat, totuşi să te scoli devreme, bine? 

- În regulă. 


A doua zi dimineaţă, când Bria se trezi, nu-l găsi pe Han nicăieri 
în camerele ce le fuseseră repartizate. Descoperi însă un coş cu fructe, 
câteva bucăţi de carne afumată şi o pâine, pe o tavă. Alături de ele se 
găsea un foliplast pe care scria: „Îmbracă-te, mănâncă şi ieşi. Te 
aştept. H.” 

Bria citi notiţa, ridică din sprâncene, apoi se conformă mesajului. 
Curiozitatea îi era atât de mare, încât înăbuşi chiar şi dorinţa permanentă 
pentru Exultare. Uneori dorinţa aceea venea în valuri atât de intense, 
încât simţea că era pe punctul să înnebunească. Totuşi, pe măsură ce 
zilele treceau, accesele se răriseră. 

Fata se ruga tuturor divinităţilor din Univers ca, într-o bună zi, 
să înceteze complet. 

Când ajunse în curtea clădirii, îl găsi pe Han aşteptând-o. Tânărul 
călărea o mosgothă, de şaua căreia fuseseră prinse o pătură şi o raniţă. 
Bria rămase nesigură, privindu-l, dar el se aplecă şi-i întinse mâna. 

— Haide! Urcă! 

Ea privi de la mosgothă la întinderile neţărmurite ale cerului 
togorian. 

— Vrei să zbor cu tine pe... creatura asta? 

Zborul într-o navă spaţială sau într-o avionetă de sol era una, dar 
să te sui pe spinarea unei reptile uriaşe şi să te înalţi în cer reprezenta 
cu totul altceva. 

— Sigur că da! Han îşi bătu mosgotha cu palma pe grumaz. Ea 
este Kaydiss şi-i o adevărată scumpete, nu-i aşa, fato? 

Mosgotha îşi arcui gâtul sinuos şi şfichiui limba lungă şi bifurcată, 
apreciind în mod vădit mângâierea. 

Bria inspiră adânc. 

— Bine, rosti ea gândindu-se La urma urmelor, lucrul cel mai rău 
care se poate întâmpla este să căcem din cer şi să murim. Atunci n-ar 
mai trebui să-mi fac griji în privinţa Exulrării, nu? 

Prinse mâna tânărului şi se sprijini de piciorul mosgothei, care se 
aplecă imediat, pentru a-i îngădui să încalece. Trăgându-se şi 

împingându-se, ajunse pe şa în faţa lui Han. Braţele lui o cuprinseră 
cu siguranţa unui harnaşament de securitate. Bria icni, apoi închise 
ochii, când el plescăi din limbă spre Kaydiss şi trase hăţurile. 

Din două salturi lungi şi o fâlfâire a aripilor puternice ale 
mosgothei, Han şi Bria fură purtaţi în văzduh şi ridicaţi întruna. 
Fata deschise ochii şi văzu că ajunseseră deasupra clădirilor. Curentul 
de aer era puternic, răvăşindu-i părul şi aducându-i lacrimi în ochi. 

— Han, strigă ea, este minunat! 

— Mda, făcu el cu o notă de mândrie scuzabilă în glas. Şi aşteaptă 
niţel să vezi unde te duc! 

Bria se ţinu de partea din faţă a şeii (amândoi erau strâns lipiţi 
unul de celălalt şi acum fata nu se temea la fel de mult că va cădea) 
şi se lăsă copleşită de sentimentul real al zborului. 

Râuri şi păduri goneau pe sub ei. Bria privi în jos, spre ogoare, 
oraşe şi lacuri, şi zâmbi extaziat. Nu se mai simţise aşa de bine de 
la... de la ultima Exultare. 

Totuşi pentru moment până şi Exultarea păru să-şi fi pierdut 
puterea asupra ei. Aplecându-se înainte, Bria deschise gura, absorbind 
curentul provocat de zbor. Ar fi dorit să-şi fluture braţele şi să 
răcnească pe cât putea de tare, totuşi se abţinu, nedorind să 
dezechilibreze mosgotha. 

— Nu va obosi cu o povară dublă? strigă spre Han. 

Răspunsul tânărului veni aproape direct în urechea ei şi-i simţi 
căldura răsuflării. 

— Este obişnuită să transporte togoriani masculi. Noi doi laolaltă 
nu avem greutatea lui Muuurgh... nici chiar a unor masculi mai 
mici. Kaydiss nu depune nici un efort suplimentar. 

Peste o jumătate de oră, râul lat pe care-l urmaseră se lărgi şi mai 
mult, apoi se ramifică într-o deltă. Han coti mosgotha spre nord, iar 
după alte câteva minute Bria zări valuri înspumate spărgându-se pe 
nisip argintiu-auriu. 

— Plaja! se întoarse surescitată spre Han. 

— Mi-am făgăduit că într-o bună zi vom merge la o plajă adevărată, 
spuse el. Un loc unde să putem înota, fără să ne temem că putem fi 
devoraţi. 

Cobori treptat mosgotha, până ce reptila zburătoare atinse 
nisipul. Han îi strecură priponul de aripă, apoi îi dădu drumul să 
vâneze în mlaştina sărată din apropiere. Reveni, purtând pătura şi 
prânzul lor. 

— Mai întâi înotăm sau mâncăm? 

Bria privi talazurile cu creste albe şi simţi ispita apei. Pe Corellia. 
familia ei avea o proprietate pe plajă şi-i plăcuse să înoate încă din 
clipa când fusese destul de mare cu să meargă. 

— Înotăm. 

Bucuroasă că purta o lenjerie dintr-o singură bucată pe sub cămaşă 
şi pantaloni, fata îşi scoase hainele şi alergă spre apă. Han o urmă, 
doar în şort. 

Spre suprinderea ei, Bria constată că tânărul nu ştia să înoate. 

— N-am avut niciodată ocazia să învăţ, recunoscu el uşor stânjenit. 
Munceam întruna, iar când n-o făceam, participam la cursele de 
swoop sau la altele. Ţi-am spus — plaja de pe Ylesia a fost prima dată 
când am văzut o întindere de apă atât de mare. 

— Ei bine, spuse ea ferm, azi vei învăţa. Eşti tânăr şi puternic, ai 
echilibru şi reflexe bune. Nu se poate să nu te descurci. 

Han se dovedi un elev bun. Bria fu uimită de puterea lui de 
concentrare şi de precizia cu care-i urma instrucţiunile despre felul 
în care să-şi mişte braţele şi picioarele, să respire şi aşa mai departe. 
La un moment dat făcu o remarcă în privinţa respectivă şi Han surâse 
ironic. 

— Piloții învaţă să urmeze instrucțiunile, replică el. Altfel ajung 
piloţi morți. 

Înainte de a ieşi, ca să mănânce, călca apa fără teamă şi începuse 
să-şi poată coordona respiraţia cu loviturile de braţe şi de picioare. 

— Eşti un elev excelent, îl lăudă Bria, când se aşezară amândoi pe 
pătură cu faţa spre ocean. 

— Mulţumesc, dar şi tu eşti o profesoară bună. 

Împărţiră proviziile pe care le aduseseră, apoi se plimbară pe 
țărm, ţinându-se de mână. La un moment dat, o şopârlă micuță 
zbură peste ei, pâlpâind în tonuri verde şi auriu. Fata întinse un 
braţ şi rămase perfect nemişcată, iar micuța creatură se opri pe 
degetele ei şi staţionă acolo, cu aripile fluturând uşor în briză. Han 
îi zâmbi. 

— Arăţi... foarte frumoasă, îi spuse. 

— Mă simt ca şi cum toată lumea ar fi a mea, răspunse ea pe 
jumătate în glumă. Ziua de azi... n-o voi uita niciodată, Han. 

— Plaja toată e a ta, îi surâse tânărul. Ţi-o dăruiesc. Azi este a ta. 

Şopârla decolă, la fel de netemătoare, şi se îndepărtă. 

În vreme ce mergeau, cu valurile spărgându-se în jurul gleznelor, 
Han îi povesti mai multe despre decizia sa de a urma Academia 
Imperială. 

— Oamenii tratează cu respect un ofițer imperial, îi spuse. Până 
acum nimeni nu m-a tratat cu respect, dar dacă pot intra la Academie 
totul se va schimba. Voi putea să-mi schimb întreaga viaţă. Bria. Nu 
va mai trebui niciodată să fur, să înşel ori să fac contrabandă. 

Auzindu-i seriozitatea din voce, ochii fetei se umplură de lacrimi. 
Ridică mâna şi-l mângâie uşor pe obraz. 

— Câteodată, îi şopti, mi se rupe inima pentru tine. Când mă 
gândesc câtă cruzime ai cunoscut, câtă trădare... 

Han o mângâie şi el pe obraz, privind-o intens cu ochii săi căprui. 
Vântul îi zburlea părul. 

— A existat totuşi şi cineva care m-a iubit, îi spuse. Dă-mi voie 
să-ţi povestesc despre Dewlanna... 

Continuară să se plimbe încet, mână în mână, şi Bria îl ascultă 
istorisind despre prietena lui cea mai bună. Când ajunseră din nou la 
pătură, tăceau. După o vreme, Bria rosti: 

— Mi se pare că Garris Shrike s-ar fi potrivit perfect pe Ylesia. 

— Probabil că ar fi ajuns conducător, încuviinţă tânărul cu glas 
mohorât. (Se aşeză pe pătură şi rămase privind oceanul, strângându-şi 
genunchii la piept, cu o expresie tulburată pe chip.) Trebuia să-l fi 
ucis, când am avut posibilitatea. Dar... n-am făcut-o. 

Fata se aşeză alături de el. 

— Asta pentru că eşti un om bun, Han, spuse ea apăsat. Crezi că 
eşti un tip dur — şi eşti dur —. dar în acelaşi timp eşti un om bun. Nu 
un ucigaş cu sânge rece, ca Shrike. Dacă l-ai fi împuşcat, nu te-ai fi 
deosebit cu nimic de el. 

El se întoarse către Bria, cu o expresie serioasă şi concentrată. 

— Ai dreptate, rosti încet. Uneori, când lucrurile par confuze, ai 
talentul să le limpezeşti... din numai câteva cuvinte. Eşti o... femeie... 
foarte înţeleaptă... 

Bria rămase perfect ne mişcată, când el se aplecă şi o sărută, uşor, 
pe obraz. Buzele tânărului erau calde. Când Han se retrase, ea îi puse 
o mână pe obraz. 

— Nu... 

Han întoarse capul şi buzele sale îi găsiră gura. Avea gustul mării 
sărate. Bria închise ochii şi timpul păru că se opreşte în loc. 

După câteva bătăi lungi de inimă, Han se îndepărtă. Fata deschise 
ochii şi-l văzu cercetându-i chipul. 

— Cum a fost? întrebă el încetişor, cu răsuflarea sugrumată. Bine? 

Respirația Briei era mai mult decât pâtuită. 

— Mai bine decât bine, murmură ea cuprinzându-l cu mâinile 
după ceafă şi simțindu-i pielea încălzită de soare a umerilor goi. 

Braţele lui îi prinseră mijlocul şi o apropiară. 

— Mult, mult mai bine... 

ÎI sărută din nou şi trecu mult timp până vorbiră din nou. 


ÎNTOARCERE PE CORELLIA 
A 


| n ziua următoare Mrrow şi Muuurgh se pregătiră să pornească 
în „luna de miere”, iar Bria şi Han se preparară să decoleze spre 
sistemul corellian. 

In clipa finală a despărțirii, Muuurgh îl prinse pe Han de umeri 
şi-l scutură cu blândeţe. 

— O ssă-ţi duc dorul, vorbi el într-o bazică şovăitoare deşi mult 
îmbunătăţită. Trebuie neapărat ssă pleci? Ai sspuss că-ţi place Togoria. 
Fără tine, n-aş fi găsit-o niciodată pe Mrrow. Margraful Togoriei 
mi-a cerut ssă-ţi sspun că tu şi Bria ssunteţi bineveniţi ssă rămâneţi 
aici pe vecie. Poţi ssă vânezi cu noi, Han. Ssă zbori pe mosgothe. 
Am fi fericiţi. 

Han îi zâmbi felinoidului mătăhălos. 

— Şi s-o văd pe Bria doar o dată pe an? Mă tem că noi oamenii nu 
facem lucrurile în felul ăsta, amice. Dar îţi mulţumesc pentru invitaţie. 
Poate că-ntr-o bună zi mă voi întoarce, ca să văd ce mai faci tu şi 
Mrrow. 

— Han ssă facă asta, repede, mormăi Muuurgh şi bazica lui începu 
să se dezintegreze din cauza emoţiei. 

ÎI ridică pe corellian în braţe, desprinzându-l de la sol. Han îl 
îmbrăţişă cu aceeaşi sinceritate. 

Bria şi Mrrow îşi luară şi ele rămas bun. 

- Îţi vei învinge nevoia de Exultare, îi spuse togoriana cu 
sinceritate. Eu am făcut-o. Mult timp după ce mi-am impus să-i 
rezist, i-am dus dorul. Totuşi, după zile lungi, am învins nevoia şi 
acum n-o mai simt deloc. Îi îngădui mâniei mele faţă de negustorii 
de sclavi să mă ajute să-mi alunge dorinţa din suflet. 

— Sper să pot avea puterea ta, Mrrow, zise Bria. 

— O ai deja, atât doar că încă nu-ţi dai seama. 

După ce ajunseră la bordul Talismanului, Han ridică iahtul ylesian 
în văzduhul senin al Togoriei, încercând un sentiment real de regret. 

— Este o planetă minunată, îi spuse Briei care stătea alături, în 
scaunul copilotului. Şi sunt nişte indivizi buni. 

— Da, încuviinţă fata, în tot cazul au fost buni cu noi. Nu voi uita 
niciodată ziua de ieri. 

Han îi zâmbi. 

— Nici eu, scumpo. Toată viaţa mi-am dorit să merg la plajă şi să 
fiu capabil să mă comport ca orice cetăţean — fără şmecherii, fără 
poliţie de care să mă tem, fără obiecte de contrabandă care să-mi 
frigă buzunarele. Mulțumită ţie, acum ştiu ce-nseamnă viaţa. 

Bria îi surâse atât de tandru, încât tânărul se aplecă spre ea şi o 
sărută. 

— Bria... eu te.... 

Han şovăi, trase aer adânc în piept, apoi clătină din cap. 

Îndreptându-şi umerii, reveni cu atenţia asupra comenzilor şi 
deveni foarte absorbit de pilotare. Fata rămase nemişcată, fără să-şi 
desprindă ochii de la el în timp ce calcula saltul în hiperspaţiu şi 
introducea coordonatele alese în navicalculator. 

Când stelele se alungiră în linii de jur împrejurul lor şi efectuaseră 
saltul fără probleme, Bria îşi pivotă scaunul spre tânăr şi puse mâna 
pe braţul lui. 

— Da? făcu ea. Continuă! Ce spuneai? 

Han se strădui să pară inocent, dar nu izbuti. 

— Cum? Ce vrei să spui? 

— Voiai să-mi zici ceva, apoi ai fost foarte ocupat cu pilotatul. Ei 
bine, acum ne aflăm în siguranţă, în hiperspaţiu, aşa că nu-i nici un 
motiv pentru care să nu-mi spui. (Surâse uşor.) Aştept. 

— Păi, mă gândeam... că mi-este foame, încheie el repede. Rău 
de tot! Haide să prânzim. 

— Am mâncat înainte de decolare, îi reaminti ea, acum nici o oră. 

Cu o expresie blândă pe chip, se întinse, prinse una dintre mâinile 
tânărului şi o ţinu între ale ei. 

— Spune-mi. 

- Păi..., ridică el din umeri. Îţi zic că mi-este foame. 

— Serios? întrebă ea încetişor. 

— Eu... (Clătină din cap, în mod vădit stingherit.) A-ă-ă... nu. 
Hei... Bria, scumpo... nu sunt priceput la aşa ceva. 

— La unele lucruri eşti priceput, surâse fata ştrengar. 

— La ce anume? o provocă el, răspunzându-i zâmbetului. 

— De exemplu... la pilotat. Şi la lupte. Şi la salvarea oamenilor. 

— Mda, cred că sunt. (O privi iarăşi şi valul de bravură îi dispăru.) 
Bria... ceea ce încercam să spun era că eu.... 

Îşi drese glasul. 

— Nu-i uşor. 

— Ştiu, încuviinţă ea, ştiu. 

Ducându-şi mâna la buzele ei, o sărută, apoi spuse: 

— Han... şi eu te iubesc. 

Tânărul păru simultan încântat şi surprins. 

— Cu adevărat? 

— Da. De mult timp. Cred că m-am îndrăgostit de tine în ziua 
aceea, în refectoriu, când n-ai vrut să pleci, oricât de mult aş fi 
insistat. 

- Vorbeşti serios? Eu n-am ştiut, până... nu ştiu când am ştiut. 
Dar când mi-am dat seama... m-a speriat. Nu mi s-a mai întâmplat 
până acum. 

— Să iubeşti pe cineva? Sau să fii iubit? 

— Ambele. Cu excepţia Dewlannei. Cred că ea m-a iubit, dar în 
cazul ei lucrurile stăteau altfel. 

— Da, încuviinţă Bria cu ochi scânteietori. Asta este altceva. Eu 
sper doar să putem fi împreună, Han. 

Fu acum rândul lui să-i prindă mâna între palmele sale. 

— Sigur că vom fi împreună, îi zise. Nu voi lăsa nimic să stea în 
calea noastră. Poţi fi sigură de asta, scumpo. 


xk * 


Han stabili un curs care să ocolească de departe spaţiul hutt şi 
care-i aduse în sistemul corellian după un voiaj liniştit de trei zile. În 
mod deliberat, prelungea timpul pe care el şi Bria îl petreceau singuri 
împreună, deoarece în sinea sa detesta să fie nevoit să revină pe 
Corellia şi să cunoască familia fetei. Nu ştia aproape nimic despre 
felul în care trăiau „cetăţenii” şi era aproape sigur că va avea probleme 
de adaptare. 

Mai ştia de asemenea că. după ce ajungea pe Tralus, îl aştepta 
multă muncă. Era pregătit să schimbe identitățile imediat ce asolizau 
pe Corellia, totuşi Bria avea să fie căutată de t landa til şi de huti, 
iar aceştia cunoşteau adevăratul ei nume. Primul lucru pe care Han 
intenţiona să-l facă de cum punea mâna pe credite era s-o echipeze 
pe fată cu un ID fals. 

In plus, încerca să-i ofere cât mai mult timp pentru a se tămădui. 
Ştia că ea încă ducea dorul Exultării. deşi nu mai era cuprinsă de 
crize de panică sau de accese de plâns, totuşi de câteva ori se deşteptase 
în toiul nopţii şi n-o găsise alături. 

Când o căutase, o descoperise de aproape fiecare dată în cabina 
de pilotaj, aşezată pe scaunul copilotului şi privind spre stele cu un 
dor atât de trist în ochi, încât Han simţise un fior de gelozie. 

De ce nu pot să fiu îndeajuns pentru ea? De ce dragostea noastră 
nu este îndeajuns? se întrebă el. Ar fi dorit să fie îndeajuns pentru 
Bria, ar fi dorit ca ea să fie fericită şi mulţumită... însă îşi dădea 
seama că lucrurile nu stăteau aşa. Situaţia îl amăra pe Han şi în 
acelaşi timp îl înfuria. 

— Au trecut aproape zece zile! De ce tot îi mai duci dorul în 
asemenea măsură? întrebă el, auzindu-şi mânia din voce, dar neizbutind 
s-o stăvilească. Spune-mi, Bria. Fă-mă să înţeleg! 

Ea îl privi cu ochi verde-albaştri foarte trişti, aproape torturați. 

— Nu-ţi pot explica, Han. Este ca şi cum ar fi luat o bucată din 
mine... din spiritul meu. Nu-mi lipseşte doar Exultarea în sine, 
plăcerea, căldura ei. Cu asta m-am obişnuit, dar... 

Şovăi, apoi amuţi. 

Tânărul stătea alături de ea, în scaunul pilotului, şi se întinse să-i 
prindă mâinile. Erau reci şi i le încălzi cu blândeţe între palmele sale. 

— Continuă..., o îndemnă încetişor. Sunt aici. Te ascult. 

— Atât Mrrow cât şi Teroenza au greşit, spunând că numai firile 
slabe cad în capcana religiei ylesiane, rosti Bria fără grabă, alegân- 
du-şi cuvintele cu grijă. De acord, unii pelerini pot să fie oameni 
nemulţumiţi, care nu au avut niciodată succes în viaţă şi care caută 
un mod de a evada de responsabilitate. Dar nu cei mai mulţi. Han. 
eu am ajuns să-i cunosc pe mulţi dintre ei. 

— Da, ştiu. 

— Cei mai mulţi pelerini de pe Ylesia erau... bănuiesc că le-ai 
putea spune „idealişti”. Oameni care socotiseră că exista ceva mai 
bun, că viaţa poate să aibă un înțeles. Ei căutaseră în locurile greşite, 
se lăsaseră amăgiţi de aiurelile preoţilor despre Unitate şi Absolut... 

dar asta nu înseamnă că țelul lor — aspiraţia lor — de a crede într-o 
putere superioară ar fi stupid. 

Han încuviinţă din cap şi zări lacrimile inundând ochii ei frumoşi 
şi revărsându-se. Îngrijorat. izbucni: 

— Bria... scumpo, nu te mai omori cu plânsul! Pentru simplul 
fapt că religia aceasta s-a dovedit o şarlatanie, nu înseamnă că viaţa 
nu mai trebuie trăilă. Ne avem unul pe celălalt. Vom avea bani. 
Totul va fi bine. 

— Han... 

Îi atinse uşor obrazul, îi mângâie faţa şi-i zâmbi cu dragoste. 

— Eşti pragmatic mai presus de orice, nu-i aşa? Dacă nu eşti 
împuşcat sau prins de o rază de tractare, viaţa este minunată, nu? 

— De acord, aprobă el din cap, simțindu-se puţin rănit, sunt un tip 
simplu, dar asta nu-nseamnă că nu pot înţelege despre ce vorbeşti. 
Poate că ar fi mai bine dacă ar exista o putere superioară. dar pur şi 
simplu, eu nu cred că aşa ceva există. Şi mă doare să văd că suferi. 

— Han... nu-ţi dai seama că singura persoană de care poţi avea cu 
adevărat grijă şi pe care s-o protejezi eşti fi... 

— Şi ru, Bria, o întrerupse pilotul. Să nu uiţi asta nici o clipă. Noi 
doi formăm o echipă, scumpo. 

— Da, aprobă ea, formăm o echipă, însă pentru mine este greu să 
mă mulţumesc cu faptul că nu s-a tras cu blasterul în mine sau că am 
bani. Eu doresc mai mult. 

- Tu doreşti un motiv pentru tot ceea ce se întâmplă, spuse Han. 
Vrei să acţionezi pentru a-ţi transforma idealurile în realitate. 

— Da, însă înţeleg că tu nu te laşi torturat de întrebări cum ar fi 
cele legate de scopul vieţii. Probabil că eşti mai înţelept, Han. 

— „Înţelept”, se încruntă el. Ştiu bine că nu sunt prost, dar n-am 
pretins niciodată că aş fi vreun filozof... sau aşa ceva. 

— Exact. Nu te chinuie ideea nedreptăţilor, corupţiei şi fărădelegilor. 
Accepţi lucrurile ca atare şi te gândeşti la moduri prin care le poţi 
ocoli. Aşa este? 

Han căzu pe gânduri, iar în cele din urmă aprobă. 

— Da, cred că da. Poate că, cu mult timp în urmă, am avut idei 
despre felul în care aş putea ajunge un individ care să îndrepte răul şi 
să-i pedepsească pe cei răi, dar — oftă şi-i surâse pieziş — cred că 
ideile acelea m-au părăsit încă din copilărie. Când trăieşti condus de 
legea lui Garris Shrike, ajungi destul de iute la concluzia că nimeni 
n-o să aibă grijă de tine, decât tu însuţi, şi că a-ţi pune în joc capul 
pentru altcineva este o modalitate sigură de a scăpa de el. 

— Şi Dewlanna? 

— Ştiam c-o să pomeneşti de ea. (Îşi trecu mâna prin păr şi zâmbi.) 
Dewlanna era altfel. De acord, aveam grijă unul de celălalt, însă ea 
a fost singura pe care a interesat-o dacă o să trăiesc sau o să mor. 
Faptul că am ştiut asta cred că m-a făcut... pragmatic. 

— Bineînţeles, zise fata, este perfect natural. 

— Totuşi continuă, o îndemnă el. Spuneai că pelerinii erau... 
idealişti. Tu eşti idealistă? 

— Cred că da, Han. Toată viaţa mi-am dorit să fiu mai mult, 
mai bine... să fac Universul un loc mai bun, fiindcă trăiam în el. 
Când am descoperit religia ylesiană, am socotit cu adevărat că ea 
era răspunsul. Că puteam, cumva, să schimb Universul prin 
credinţă. 

Zâmbi şi ridică din umeri. 

— În mod evident, am ales să cred în ceva greşit. 

— Mda, făcu Han reflectând la spusele fetei. Totuşi există şi alte 
lucruri în care poţi să crezi şi poate că unele dintre ele sunt reale. 
Poate că trebuie pur şi simplu să afli care sunt lucrurile reale. 

Bria se ridică şi se apropie de el, apoi se aplecă să-l sărute pe cap. 
Han se sculă, o cuprinse în braţe şi o strânse. 

— Cunosc un lucru real, răspunse fata. Tu eşti real. Eşti cea mai 
reală persoană pe care am cunoscut-o. Cea mai plină de viaţă. 

El o sărută pe obraz, iar Bria îşi lăsă capul pe umărul lui. Rămaseră 
aşa aproape un minut în tăcere, după care Han rosti: 

— Dewlanna mi-a spus că ea credea într-un fel de putere a vieţii, 
împărtăşită de toate creaturile, de toate lucrurile. Credea în asta şi 
mi-a jurat că-i ceva real. 

— Poate că ar trebui să mă duc în pelerinaj pe Kashyyyk, spuse 
Bria. 

— Sigur că da. Într-o bună zi vom merge acolo. Mi-ar plăcea să 
văd planeta. Dewlanna spunea că-i minunată. Wookiee trăiesc în 
vârfurile copacilor. 

— Ar fi frumos, rosti ea visător. Doar tu şi eu în vârful unui 
copac. Ce am face toată ziua? 

— Eu am o idee, făcu tânărul şi se aplecă să o sărute cu asemenea 
pasiune încât stelele părură să se rotească în jurul fetei în volburi 
prelungi, iar urechile îi ţiuiră... 

Ba nu, îşi dădu ea seama peste o clipă, nu sărutarea lui Han 
provocase reacţia aceea, ci alarma care piuia, anunţându-i că ieşeau 
din hiperspaţiu. Han făcu o grimasă. 

— Asta înseamnă momentul nepotrivit, scumpo. Dar... mai târziu, 
bine? 

— Mai târziu. surâse ea. O să-ţi aduc aminte. 

Pilotul revenise deja în scaunul lui şi examina coordonatele, totuşi 
îşi rupse un moment pentru a-i zâmbi, în felul lui aparte care o topea 
pe Bria. 

— De abia aştept... 


Han cobori Talismanul pe un câmp de asolizare privat de pe Tralus. 

— Ce-i locul acesta? întrebă Bria, urmându-l pe rampă şi privind 
în jur surprinsă. 

Nave de toate dimensiunile şi tipurile erau adunate laolaltă. Unele 
erau simple carcase ruginite... altele păreau nou-nouţe. Nici una 
însă nu avea nume sau cod de identificare. Însemnele respective 
fuseseră arse cu laserul. 

— Pare un fel de... cimitir de nave spaţiale, sau aşa ceva. 

— Exact. Navele vechi nu mor niciodată... ci ajung la „Navele 
Uzate ale Onorabilului Toryl”, încuviinţă Han. Atunci când ai nevoie 
de o navă, sau când vrei să scapi de o navă şi nu vrei să laşi... urme, 
vii aici. 

Ochii fetei se holbară. 

— Toate navele acestea sunt... furate? 

— Majoritatea. Nu uita că şi a noastră este... furată. 

— Mă străduiesc să uit asta, se strâmbă Bria. 

Han privi spre baraca micuță aflată în mijlocul vastului câmp de 
asolizare. 

— Iată- acum şi pe Onorabilul Toryl însuşi, anunţă el. 

Onorabilul Toryl era un duros — un umanoid înalt, slab şi cu 
piele albastră. Complet spân, chipul său era destul de uman, atât 
doar că nu avea nas, ceea ce îi conferea o înfăţişare posacă. Han 
înaintă cu mâna întinsă. 

— Bună ziua, călător Toryl, rosti el. (Durosilor le plăcea atât de 
mult să colinde, încât apelativul „călător” era denumirea lor onorifică 
favorită.) Sunt Keil d” Tana şi ea este asociata mea, Kyloria m'Bal. 
Suntem încântați să te întâlnim. 

— Încântarea este de partea mea, replică Toryl. Salutări celor doi 
călători! Aveţi vreme pentru o gustare şi schimb de poveşti? 

Durosii erau povestitori celebri în toată galaxia şi reţineau 
aproape perfect orice poveste pe care o auziseră vreodată; cei mai 

mulţi „colectau” poveşti şi se părea că nici Toryl nu constituia o 
excepţie. 

— Îmi cer scuze, făcu Han, dar suntem niţel grăbiţi. Trebuie să 
prindem o navă de pasageri. 

- Înţeleg perfect, încuviinţă durosul. Deoarece folosiţi transportul 
public, deduc că aţi venit să vindeţi o navă, nu să cumpăraţi. 

— Ai dreptate, călătorule. Este într-o stare excelentă. Un iaht de 
plăcere, mic şi luxos. Cu doar puţină reechipare poate fi perfect 
pentru o familie corelliană bogată, care doreşte să-şi plimbe copiii 
într-o vacanţă de vis. 

— laht? (Briei i se păru că glasul lui Toryl se asprise puţin, dar nu 
putea fi sigură.) Voi vedea şi-ţi voi oferi un preţ, călător d'Tana. 

Han îl conduse spre Talisman. Trăsăturile cu aspect de obicei 
posomorât ale durosului se lungiră şi mai mult când zări nava 
ylesiană. 

— Dă-mi voie să ţi-o arăt, spuse Han indicând rampa de acces. 

Durosul clătină din capul spân şi albastru. 

— Nu este nevoie, zise el. Îţi pot oferi cinci mii. Preţ final. 

Tânărul se holbă, complet descumpănit. 

- Poftim?! făcu el. Ce...? Ce-i prostia asta? Cinci mii pentru o 
navă ca asta? Cinci mii preţuieşte numai metalul din componenţa ei! 

Durosul înclină uşor din cap în direcţia lui. 

- Exact, călător Draygo. 

Făcu după aceea o plecăciune înspre Bria. 

— Şi călător Tharen. 

Indicând spre Talisman, Onorabilul Toryl continuă cu tristeţe: 

— Sunt de acord că este un păcat să transform o navă atât de 
frumoasă în metal topit, dar asta-i tot ce pot face cu ea. Huttii o 
caută... şi încă foarte intens. În acelaşi timp, îl caută pe descurcăreţul 
pilot Vykk Draygo, care a furat-o. 

Han se întoarse cu spatele şi Bria îi văzu buzele mişcându-se 
într-o înjurătură teribilă, dar când reveni spre Onorabilul Tory! îşi 
stăpânea perfect expresia chipului. 

— Am înţeles, încuviinţă el. Cinci mii... preţ final. 

- Da. Aş putea fi convins să ridic puţin preţul, dacă dumneata şi 
compania dumitale mi-aţi relata istoriile voastre..., adăugă Toryl 
plin de speranţe. 

— Ne pare rău, amice, n-o putem face, clătină din cap Han şi 
strânse din umeri. Asta este, cinci mii bani peşin. 

— Bani peşin, aprobă Onorabilul Toryl. 

Mai târziu în cursul aceleiaşi zile, „Janil Andrus” şi soția sa, „Drea 
Andrus”, se îmbarcară într-o navetă inter-sistem cu destinaţia Corellia. 
Bria îşi făcuse griji despre deghizarea în soţ şi soţie, dar Han o 
asigurase că buletinele hutte de alertare a poliţiei îi prezentau ca 
fiind celibatari. În sinea lui îl îngrijora mai mult posibilitatea ca 
huttii să-i urmărească deoarece cunoşteau numele de familie al Briei, 
totuşi era conştient că aceştia n-ar fi dorit ca escrocheria lor de pe 
Ylesia să fie făcută publică. Trebuia să spere că asta îi va opri să 
încerce să-i aresteze pe faţă. El nu intenţiona să zăbovească mult 
timp pe Corellia. 

Perechea sosi la începutul serii pe planeta lor natală şi luă o navetă 
transcontinentală spre continentul sudic, unde se afla reşedinţa 
Tharen. Când ajunseră la staţia despre care Bria spusese că se găsea 
faţă de locuinţa ei la o distanţă ce putea fi parcursă mergând pe jos, 
erau obosiţi şi murdari, fără nici o posibilitate de a-şi schimba hainele. 
Singurul lor bagaj era raniţa în care înghesuiseră comorile lui 
Teroenza. 

— Şi acum..., făcu Han foindu-se de pe un picior pe celălalt şi 
privind prin fereastra staţiei spre bura fină şi înceţoşată de afară, 
acum ce facem? Găsim un loc unde să înnoptăm? Sau ar trebui să-i 
apelăm şi să-i anunţăm? 

— Cred c-ar fi mai bine să-i apelăm, zise Bria părând la fel de 
nesigură. Aşteaptă aici. 

Se îndreptă spre şeful de staţie, pentru a-l ruga să-i împrumute 
comunicatorul. Reveni după câteva minute. 

Han văzu cât de obosită şi trasă la faţă arăta şi o cuprinse cu 
braţul. 

— Deci... cum a mers? 

Ea surâse şters. 

— Mama aproape că a leşinat, apoi a început să ţipe la mine. 
(Suspină.) Ştiu că mă iubeşte, dar felul în care se manifestă mă face 
pe mine să-mi vină să ţip câteodată. Doreşte tot ce-i mai bun pentru 
mine... atâta timp cât este ideea ei despre ce-i mai bine! 

Tânărul încuviinţă din cap, gândindu-se pentru prima dată în 
viaţă că poate, într-un fel, fusese norocos că nu avusese niciodată de 
a face cu părinţii. 

— Atunci, pornim? 

— Nu, clătină ea din cap. Vine tata să ne ia cu speederul. Trebuie 
să apară dintr-o clipă în alta. 

Chiar pe când vorbea, un speeder scump opri în fața stației. Era 
pilotat de un bărbat chipeş, cu aspeci distins. păr grizonat şi statură 
voinică. 

Când Han şi Bria se apropiară de vehicul, bărbatul sări din speeder 
şi-şi îmbrățişa fiica, plângând şi râzând în acelaşi timp. După câteva 
momente, se întoarse să-i strângă mâna lui Han. 

— Sunt încântat să te cunosc, îi spuse. Am înţeles de la Bria că ai 
salvat-o de la... ei bine, de la lucruri teribile. Tot ce pot spune 
este... mulţumesc. Mulţumesc... ă-ă-ă... 

— Solo, domnule, zise Han. Spuneţi-mi Han. 

Strânsoarea mâinii lui 'Tharen era fermă. 

— Te rog, Han, spune-mi Renn. 

— Da, domnule. 

Drumul până la locuinţa Briei fu scurt. Trecură printr-o poartă 
de securitate ranforsată, apoi parcurseră un drum pe marginile căruia 
nu existau case. Privind în stânga şi în dreapta, Han zări garduri 
înalte, de tipul celor pe care le detestase pe vremea când fusese 
spărgător. 

— Nu trăiesc prea mulţi oameni pe aici, remarcă el. 

— Este terenul nostru, explică nepăsător Renn Tharen. L-am 
cumpărat cu ani în urmă, pentru a ne izola de vecini. Sunt o persoană 
căreia îi place intimitatea. 

Coti pe o alee închisă cu altă poartă, la fel de ranforsată, dar cu 
aspect mai ornamental. Dincolo de ea, Han zări reşedinţa şi mormăi 
o înjurătură teribilă în huttă. Bria, fetiţo..., gândi amar, de ce nu 
mi-ai spus că familia ta este îndeajuns de bogată pentru a cumpăra 
şi vinde jumătate din Corellia? 

Casa era uriaşă... cu aripi şi turnuri modificate şi arhitectură 
peisagistică asortată. Prin comparaţie cu reşedinţa Tharen, clădirea 
vărului Thrackan părea o simplă căsuţă. Bria se întoarse spre pilot şi 
zâmbi timid. 

- Ei bine, am ajuns. 

— Da, încuviinţă el păstrând în mod deliberat un ton sec. 

Îşi dădea seama că fetei i se făcuse aproape rău de emoție şi nu 
dorea s-o îngrijoreze şi mai mult. Cel puţin faptul că părinţii ei erau 
bogaţi reprezenta un avantaj — huttii nu aveau să îndrăznească 
niciodată să încerce să pună mâna pe Bria cât timp se afla în reşedinţa 
Tharen. Aşa ceva ar fi cauzat un incident interstelar major, iar huttii 
preferau să acţioneze clandestin. 

Înainte de a putea ajunge la uşa din faţă, mama Briei ţâşni afară, 
îmbrăcată într-o rochie largă pe care Han o putea identifica doar ca 
„bănoasă”. 

— lubito! suspină ea, prinzând-o în braţe pe fată. 

Han rămase într-o parte, mulțumit să nu stea în cale până ce Bria 
Şi părinţii terminau cu îmbrăţişările. 

În toiul zarvei de sărutări, incriminări, lacrimi, îmbrăţişări, întrebări 
şi răspunsuri surescitate, sosi acasă fratele Briei. Han îşi reaminti că 
fata îi spusese că acesta se numea „Pavik”. Spre deosebire de sora sa, 
Pavik Tharen avea mai degrabă trăsăturile mamei — era scund, slăbuţ, 
cu păr negru şi ochi verzi, un tânăr chipeş care părea realmente că-şi 
iubeşte sora. 

După mult timp, Bria se putu dezlipi de familia ei pentru a-l 
prezenta pe Han. Cu ochi strălucitori, îl luă de mână şi se apropie de 
mama ei, Sera 'Tharen, şi de Pavik. 

- Încântat să vă cunosc, lady 'Tharen, rosti Han strângându-i mâna 
Şi recurgând la manierele sale cele mai elegante. Şi pe tine, Pavik. 

Mama Briei avea o strângere de mână moale şi lipsită de entuziasm. 
ÎI cercetă pe Han şi tânărul rămase imediat cu impresia că femeii 
nu-i plăcuse prea mult ce văzuse. Oftă în sinea lui. Am o senzaţie 
foarte neplăcută în privinţa asta... 

— Te rog, intră, spuse Sera Tharen. Haideţi să ne aşezăm cu toţii. 
Trebuie să spun că a fost un şoc pentru mine. Nu mai crezusem că-mi 
voi mai revedea vreodată copilaşul. Bria, iubito, cum ai putut să ne 
faci una ca asta? 

Continuând să murmure incriminări, îi conduse înăuntru. 

Când ajunse în salonul reşedinţei şi se aşezară, Han de abia se 
abţinu să nu sară în picioare şi să fugă de acolo. Asta nu-i locul meu, 
gândi el. Eu o ştiu şi ei o ştiu de asemenea. 

Gândul îl înfurie. Refuzând să-şi trădeze disconfortul, Han se 
lăsă pe spate pe pernele voluminoase, căutând să etaleze dezinvoltură. 
Privi în jur şi aprecie în mod automat, cu ochi de profesionist, valoarea 
bibelourilor şi decoraţiunilor. 

— Frumoasă casă, comentă el degajat. 

— Da... ă-ă-ă..., începu Sera. 

— Han. Spuneţi-mi Han, lady Tharen, zise tânărul. 

- Foarte bine, Han, încuviinţă rigid mama Briei. Înţeleg că ţie 
trebuie să-ţi mulţumim pentru revenirea fiicei noastre. 

Ochii îi erau aţintiţi asupra blasterului său şi pilotul înţelese că, 
aidoma majorităţii cetăţenilor, nimeni din familia Tharen nu purta 

arme. Regret, lady, gândi Han. N-o să renunţ la blaster nici pentru 
fine, şi nici pentru altcineva. Obişnuieşte-te cu existența lui. 

— Am încercat să fiu de ajutor, lady Tharen, răspunse el. N-aş fi 
putut însă reuşi fără Bria. Este foarte hotărâtă atunci când doreşte. O 
luptătoare înnăscută. 

Lady 'Tharen înţepeni şi Han îşi dădu seama că femeia nu-i privea 
spusele drept un compliment. 

— Vai de mine, murmură ea. Bria, iubito, înainte de a te aşeza, de 
ce nu te duci să te schimbi? Chiar aşa, draga mea, de unde ai luat 
hainele acestea oribile? 

— De la droidul croitor din colonia ylesiană, răspunse iute fata şi 
privi rugător spre Han, parcă întrebându-l dacă nu-l deranja să rămână 
singur. 

Pilotul îi făcu un semn liniştitor din mână. 

— Fugi, scumpo. 

Lady 'Tharen se încordă din nou la auzul apelativului. Bria îi 
zâmbi lui Han, aruncă o privire îndoielnică spre mama şi fratele ei, 
şi părăsi grăbită odaia. 

— Aşadar, Han, cu ce te ocupi? întrebă Pavik. 

II privea pe Han, cercetându-l cu ochii într-un chip care-l stânjenea 
teribil pe acesta. 

— Cu orice din care pot câştiga un ban, replică relaxat Han. În 
principal, sunt pilot. 

-În Flotă? se interesă lady Tharen, luminându-se vizibil la chip. 
Eşti ofiţer? 

— Nu, lady, pilotez cargoboturi. În general pot pilota aproape 
orice şi oriunde. De aceea eram pe Ylesia, făcând... 

Han se întrerupse, amintindu-şi pentru prima dată după mult timp 
că contrabanda cu mirodenii figura în vârful activităţilor ilegale. 

— „transporturi de diferite mărfuri, încheie el vag. 

— Aha, murmură lady Tharen în mod evident nepricepând nimic 
Şi în acelaşi timp stingherită de răspunsul primit. Ce interesant! 

— Da, făcu Han, are şi momente tari. 

— Eu însumi am început ca pilot, cu mulţi ani în urmă, rosti Renn 
Tharen cu o undă de aprobare în glas. Aveam cam vârsta ta, Han. 
Am avansat treptat, până am devenit proprietarul companiei de 
transport. Aşa am câştigat primul milion. 

Han se gândi să-i spună că intenţiona să intre la Academia Imperială, 
totuşi îi intrase în sânge obiceiul de a nu dezvălui informaţii personale. 
Se mulţumi să zâmbească şi să încuviinţeze din cap spre tatăl Briei. 

— Acelea au fost timpuri incitante, domnule, comentă el. Erau 
mulţi pirați pe atunci, nu? 

Renn Tharen surâse. 

— Am avut câteva ciocniri. Bănuiesc că şi tu ai avut. 

Tânărul îi răspunse la zâmbet. 

— Câteva. 

Sera Tharen se uită de la unul la celălalt, uşor tulburată. 

— Vai de mine. Pare... periculos. 

— Face parte din meserie, lady 'Tharen, explică Han. 

— Cât de nepoliticoasă sunt! exclamă ea. Căpitane Solo, te putem 
servi cu ceva de băut sau de mâncat? 

— Nu m-ar deranja o bere alderaană, zise Han. Şi lipie cu carne şi 
brânză. Am călătorit toată ziua. 

— Voi anunţa bucătăreasa, spuse lady Tharen. 

Han fu uluit să constate că „bucătăreasa” era o fiinţă vie, o 
seldoniană, nu un droid. Dovada aceea suplimentară de bogăţie îl 
impresionă mai mult decât tot ce văzuse până atunci. 

Când Bria reapăru, pilotul era instalat în sufragerie şi mânca. O 
zări intrând şi rămase în mijlocul îmbucăturii. 

Fata purta o rochie verde-albastru simplă, asortată ochilor. 
Ţesătura moale lucea uşor şi i se lipea de trup în toate locurile cuvenite. 
Pentru prima dată de când o cunoscuse Han. părul îi era aranjat 
atrăgător, pieptănat într-un halo de cârlionţi moi, roşu-aurii. Părea 
cu totul diferită de hoaţa înarmată cu blaster de acum câteva zile, de 
parcă s-ar fi ivit din alt univers. 

Noroc că Ganar Tos n-o poate vedea acum, gândi el amuzat. 

— Arăţi superb, scumpo, îi spuse. Este o rochie foarte frumoasă. 

Era îndeajuns de cunoscător pentru a-şi da seama că rochia costase 
probabil mai mult decât câştiga într-o săptămână un pilot spaţial 
obişnuit. A fost crescută în mijlocul banilor, gândi neliniştit. Cum 
va reacţiona dacă va trebui să trăiască mai întâi din leafa unui 
cadet imperial, apoi din a unui ofiţer imperial? 

Bria zâmbi şi se aşeză lângă el. 

— Mamă, pot să mănânc şi eu ceva? Mor de foame! 

În vreme ce tinerii înfulecau cina târzie, familia se adună în jurul 
mesei şi sorbi cafeină de viţă din ceşti fragile de porțelan făcute pe 
Levier, iar majordomul, alt seldonian, aştepta discret. 

— Aşadar, căpitane Solo... eşti corellian? întrebă lady Tharen, 
ridicând o sprânceană delicată pentru a indica faptul că era sigură în 
privinţa răspunsului afirmativ. 

Continuând să mestece, Han încuviinţă din cap, apoi înghiţi. 

— Da, lady. 

- Şi familia ta? Eşti unul dintre Sal-Solo? (În glasul ei se simţi o 
undă de speranţă.) Am înţeles că au un domeniu vechi, dar frumos. 
L-am întâlnit pe moştenitor în câteva rânduri, însă lady Sal-Solo 
este foarte retrasă. Mi se pare că sănătatea ei nu este foarte grozavă. 

— Nu, lady Tharen, răspunse Han. Nu am nici o legătură cu ei. 

— Ah, făcu ea vizibil dezamăgită. Atunci din ce ramură a familiei 
eşti? 

Han observă că Bria părea extrem de stingherită, dar nu putea 
spune dacă pentru el sau din cauza lui. 

— Nu ştiu, lady Tharen. îi spuse cu sinceritate. Probabil că sunt 
orfan. Negustorii m-au găsit când eram mic, rătăcind pe o străduţă 
de lângă docuri, în apropierea astroportului capitalei. Am fost adoptat 
şi crescut de ei. Mi-am petrecut majoritatea timpului în spaţiu. 

O părticică din el simţea o plăcere perversă de a o vedea cum 
reacţionează înaintea acelei informaţii. 

— Ciudat, interveni Pavik Tharen. Îmi pari foarte familiar. Sunt 
sigur că te-am mai văzut pe undeva. Undeva... la un picnic, cred. Am 
în minte imaginea ta la un picnic care a urmat unui concurs de swoop. 

Pilotul se încordă brusc. Acum, când Pavik menţionase episodul, 
Han şi-l reaminti de asemenea. Era probabil cu doi sau trei ani mai 
mare decât el şi participase frecvent la cursele de swoop. Din cauza 
diferenţei de vârstă, nu concuraseră niciodată unul împotriva celuilalt, 
dar Han îşi amintea că-l văzuse. 

Şi, desigur, de fiecare dată când participase la un concurs important 
de swoop, Han făcuse parte dintr-o „familie” creată de Garris Shrike 
pentru a-i estorca pe corellianii bogaţi. 

— Îmi pare rău, dar nu te ţin minte, rosti el indiferent. Am lipsit 
câţiva ani de pe planetă. Mă tem că n-am mai fost din copilărie la un 
picnic pe Corellia. 

— Îmi amintesc totuşi clar..., zise Pavik mijind ochii suspicios. 
Erai rezemat de un swoop şi mâncai coaste de traladon la grătar. 
Imaginea din mintea mea este foarte limpede. 

— Interesant, făcu Han lăsându-se pe spate în scaun şi surâzând. 
Oamenii îmi spun deseori lucruri de felul acesta. Probabil că am un 
chip atât de banal, încât mulţi mă confundă. 

— Eu nu aş zice că ai un chip banal, spuse Bria, neînţelepând ce se 
întâmpla, dar încercând să fie loială. Nu cred că cineva care te-a întâlnit 
vreodată, te-ar mai putea uita. Eşti... unic. (Îi surâse.) Şi chipeş. 

Tânărul inspiră adânc şi izbuti să zâmbească inexpresiv spre 
familia Tharen. 

— Mulţumesc, scumpo, dar nu sunt decât un tip obişnuit. 

Bria pricepu în cele din aluzia şi amuţi. Pavik continuă să-l 
studieze suspicios pe Han. 

— Ei bine, vorbi Sera Tharen cu o voioşie exagerată, sunt sigură 
că amândoi sunteţi obosiţi. Căpitane Solo, Maronea îţi va pregăti 
unul dintre dormitoarele pentru musafiri. Bria, evident că tu vei 
dori odaia ta şi, scumpo, n-am clintit de la locul lui nici măcar un 
lucruşor! Am şir că într-o bună zi vei reveni cu picioarele pe pământ 
ŞI vei decide să te întorci la noi! 

— De fapt, n-am putut pur şi simplu să decid să mă întorc, mamă, 
rosti încetişor fata. O dată ce ajungi pe Ylesia, nu te mai lasă să 
pleci. Nu există curse spaţiale şi abundă paznicii înarmaţi. Dacă n-ar 
fi fost Han... n-aş fi putut scăpa niciodată. 

— Vai de mine, scumpo..., făcu lady Tharen înspăimântată şi 
părând ca şi cum n-ar fi ştiut ce să creadă. 

Han avu impresia că toată experienţa femeii în privinţa părţii 
mai sordide a vieţii se acumulase probabil prin intermediul serialelor 
3D de acţiune şi aventură. 

— Înţeleg asta, Bria, zise Renn Tharen fixându-l cu privirea pe 
Han, şi n-o voi uita niciodată. Sera, Han este un erou şi-i datorăm 
mai mult decât am putea vreodată să ne achităm. Dacă n-ar fi fost el, 
nu ne-am mai fi revăzut niciodată fiica. Probabil că i-a salvat viaţa. 

— Vai, vai... vai de mine! 

Lady Tharen devenea tot mai speriată de aluziile la pericolul în 
care fusese Bria, iar Pavik părea tot mai sceptic. 

Han o urmă pe camerista seldoniană Maronea spre un dormitor 
aflat în partea opusă a reședinței. Fu amuzat să constate că încăperea 
lui era cât mai departe posibil de a Briei, iar dormitorul părinţilor se 
afla între cele două camere. Se părea că mama Briei decisese să înăbuşe 
din faşă orice şansă de întâlnire la ore mici între musafir şi fiica ei. 

De abia aştept să vindem obiectele lui Teroenza şi s-o şterge de 
aici, gândi Han dezbrăcându-se şi suind în pat. Tarăl Briei e de 
treabă şi se pare c-a fost un tip de viaţă, dar maică-sa şi frate-său... 

Suspină şi închise ochii. Cel puţin în seara asta, lady Tharen nu 
trebuia să se teamă. Se simţea într-atât de obosit încât nu se gândea 
decât la somn. Curios că... din unele puncte de vedere, petrecerea a 
două ore în compania familiei Briei îl obosise mai mult decât întreaga 
evadare de pe Y lesia. 

Sera intră în dormitorul Briei, ca să-i spună noapte bună şi s-o 
îmbrăţişeze pentru ultima dată înainte de culcare. Fu un episod 
înduioşător, atât pentru mamă, cât şi pentru fiică. Se ţinură în braţe, 
plânseră, apoi se îmbrăţişară iarăşi. 

— Mă bucur atât de mult că fetiţa mea s-a întors, şopti Sera. 

— Mă simt atât de bine că m-am întors, mamă! 

În clipa aceea, fata se simţea chiar bine. Desigur, seara fusese 
stresantă. Dar lucrurile se vor îmbunătăţi, trebuie să se îmbunătăţească, 
gândi ea, străduindu-se să se liniştească. Han este extrem de simpatic. 
Este imposibil ca mama să nu fie fermecată de el şi să nu vadă ce 
mintnat este... 

— Tânărul acesta pe care l-ai adus acasă..., începu Sera 'Tharen 
parcă citindu-i gândurile. Este destul de clar că nu sunteţi doar... 
prieteni, scumpo. Cât de... apropiaţi sunteţi? 

Bria îşi privi mama fără să clipească. 

— Îi iubesc pe Han, mamă, şi el mă iubeşte. Vrea să stau cu el. 
Deocamdată nici unul dintre noi n-a pomenit ceva despre căsătorie, 
dar nu m-ar surprinde dacă subiectul va fi discutat. 

Lady Tharen inspiră iute şi adânc, de parcă îi fuseseră confirmate 
temerile cele mai teribile, totuşi ceva din cuvintele Briei îi atrase 
atenţia şi se năpusti ca un vrelt flămând. 

— Înţeleg. Ei bine, mi se pare un tânăr drăguţ, deşi cumva... nu 
prea rafinat, scumpo. Ai zis însă că el vrea ca fu să stai cu el. Asta 
vrei şi tu? 

Bria încuviinţă, apoi negă din cap, după care fu nevoită să-şi 
stăpânească lacrimile. Strânse din umeri, simțindu-se jalnic. 

~ Mamă, nu sunt sigură. Ştiu că-l iubesc, îl iubesc cu adevărat, 
dar... îmi este greu. Mi-a fost greu să plec de pe Ylesia, mi-a fost 
greu să descopăr că relipia în care credeam şi căreia îmi devotasem 
viaţa nu era decât o minciună. Asta m-a durut... mult. Simt că lipseşte 
o parte din mine şi mai simt de asemenea că, de fapt, nu-i pot promite 
lui Han că voi sta cu el, cât timp eu nu sunt... întreagă. 

— EI ştie despre aceste îndoieli ale tale? o întrebă Sera, netezindu-i 
părul cu dragoste. 

Fetei nu-i scăpă scânteia de fericire care-i licărise în ochi când 
vorbise despre nesiguranța legată de o convieţuire cu Han. 

Nu vrea să trăim împreună, îşi dădu ea seama şi simţi durerea 
surdă a unei aşteptări confirmate. Şriam că aşa va fi. Cât de nedrept 
este! Singurul lucru asupra căruia sunt nesigură în relaţia mea cu 


228 


Han sunt EU, nu sentimentele mele fată de el! Dar ea nu înţelege... 
este incapabilă de înţelegere. 

— Am discutat, răspunse Bria nedorind deocamdată să-i mărturi- 
sească mamei mai multe. Şi nu-mi pot imagina viaţa fără Han, aşa 
că mă voi strădui din răsputeri să stau cu el şi să-l ajut. 

Sera Tharen păru tulburată, dar nu insistă. Bria se întinse şi încercă 
să adoarmă. Revenirea în vechiul ei pat reprezenta un lux după ce 
dormise în cuşetele ylesiane tari sau în Talisman, totuşi îi lipsea 
căldura lui Han. Patul părea rece. Se foi şi se suci pe toate părţile, 
gândindu-se la tânăr şi întrebându-se ce ar fi trebuit să facă. 

Merită pe cineva mai bun, gândi cu tristeţe. Cineva care să poată 
fi alături de el sută lu sură... 

Lovind frustrată cu pumnul în pernă, Bria simţi că lacrimile o 
podidesc iarăşi. 

De ce niciodată nimic nu va fi UŞOR? Am găsir un bărbat pe 
care-l pot iubi şi care mă iubeşte... de ce asta nu poate fi îndeajuns? 

Nu era îndeajuns. Singură în întunericul camerei din copilărie, 
Bria recunoscu lucrul acesta. 

Începu să plângă încetişor, cutremurată de nefericire. După mult 
timp, lunecă din plâns în somn. 


A doua zi, Han părăsi reşedinţa Tharen la scurt timp după micul 
dejun şi se grăbi să prindă naveta spre cel mai apropiat oraş mare. 
Avea la el raniţa cu obiectele pe care le furase împreună cu Bria din 
colecţia lui Teroenza. După câştigul dezamăgitor obţinut din vânzarea 
Talismanului, tânărul ştia că trebuia să obţină preţuri cât mai bune 
pentru mica lor comoară. 

Debarcă în oraşul-port Tyrena şi se îndreptă spre un oficiu de 
seifuri, de unde recuperă câteva sute de credite şi un set de acte 
„Curate” pe numele „Jenos Idanian”. După aceea merse la o sucursală 
a Băncii Imperiale şi deschise un cont, utilizând creditele şi ID-ul. 

După ce termină, porni să caute un magazin de antichităţi şi 
obiecte de artă pe care şi-l reamintea din escapade mai vechi. Trecuseră 
câţiva ani de când nu mai călcase pe acolo şi era perfect posibil ca 
prăvălioara să se fi închis. 

O găsi însă în locul unde ştiuse că ar fi trebuit să se afle. Firma de 
deasupra uşii era din lumini holografice pastelate, opalescente pe 
fundalul pietrei cenuşii, simple, a fațadei. Han deschise uşa, auzi o 
sonerie ţârâind îndepărtat în prăvălie şi pătrunse înăuntru. 

Zări vânzătoarea seldoniană dinapoia tejghelei, dar o ignoră. Porni 
cât mai direct prin intervalele întortocheate dintre vitrinele cu obiecte, 
până ajunse la o uşiţă discretă din spatele magazinului. Era acoperită 
cu o tapiserie veche care descria întemeierea Republicii şi doar anumiţi 
„clienţi” descopereau vreodată intrarea din spatele ei. 

Ajuns în faţa uşiţei, Han privi în jur, pentru a verifica dacă era 
singur şi neobservat, apoi ciocăni conform unui cod. Aşteptă, iar, 
după alt minut, din partea cealaltă a uşii se auzi deschiderea încuietori 
electronice. Pilotul ridică tapiseria, se strecură pe sub ea şi intră în 
odaia din spate. 

Proprietarul era un om foarte bătrân, încă sprinten în ciuda corpului 
gârbovit, a chipului acoperit de zbârcituri şi a părului rar, alb-gălbui. 
Galidon Okanor arăta absolut la fel cum fusese cu cinci ani în urmă, 
când Han îl întâlnise prima dată. Acum ridică ochii şi zâmbi. 

— Ía uită-te, este... hm-m... cine eşti azi, fiule? 

Tânărul surâse. 

— Jenos Idanian, domnule. Ce mai faceţi? 

Îl plăcea realmente pe omuleţ, care era un evaluator artistic 
autentic şi respectat, dar în acelaşi timp un tăinuitor competent şi 
demn de încredere. 

— Ah, nu mă plâng, nu mă plâng, replică omuleţul. Dacă m-aş 
plânge, cu ce m-ar ajuta? încheie el cu chicotit şuierător. 

— Aveţi dreptate. 

Okanor se aşeză pe un taburet înalt în faţa unei mese iluminate 
cu lămpile speciale ale evaluatorilor şi bijutierilor, care putea fi 
înclinată şi reglată pentru a descoperi defectele din pietre preţioase 
şi fisurile sau viciile antichităţilor. [i făcu semn tânărului spre scaunul 
din faţa lui. 

- la loc, ia loc, Jenos Idanian. Ce te-a adus azi la mine? 

— Mai multe obiecte, răspunse Han. Aş dori un preţ pentru tot lotul 
şi aş vrea ca banii să fie depozitaţi în Banca Imperială de pe Coruscant. 

— Perfect, perfect, încuviinţă Okanor frecându-şi laolaltă palmele 
ale căror dosuri erau acoperite de venele noduroase ale bătrâneţii. 
De obicei ai gusturi bune, Jenos. a să vedem ce mi-ai adus! 

Han începu să-şi golească raniţa, aşezând fiecare obiect pe masă, 
sub lumină. Păstră totuşi favorita sa, statueta micuță din aur a unui 
palledor corellian dispărut de mult timp. Era superbă, cu ochii din 
nestemate-de-foc perfecte de pe Keral. 

Okanor privea avid, exclamând la răstimpuri câte un „oh!” sau 
„ah!” încetişor, dar se abţinu să vorbească până ce Han nu termină. 

După aceea, luă cu atenţie fiecare obiect, îl studie absorbit, uneori 
prin lupa de bijutier, apoi îl aşeză pe masă şi trecu la următorul. 

— Remarcabil, absolut remarcabil, spuse în cele din urmă. O să-mi 
încalce una dintre reguli şi te voi întreba unde — în numele galaxiei! — 
ai găsit toate astea? Într-un muzeu? Ştii că nu aprob jefuirea muzeelor. 

— Nu sunt dintr-un muzeu, clătină pilotul din cap. 

— O colecţie particulară? Okanor îşi umezi buzele. Sunt extrem 
de impresionat. Colecţionarul respectiv este o fiinţă cu gust şi 
discernământ. În același timp. tinere, îţi voi spune că nu are prejudecăţi 
legate de sursa de provenienţă. Am recunoscut minimum jumătate 
din aceste obiecte care au fost raportate ca fiind furate. Unele sunt 
căutate de ani buni. 

— Nu mă surprinde, făcu Han. Dumneavoastră le veţi vine 
muzeelor, nu? 

— În majoritate, da, încuviinţă Okanor. 

— Perfect atunci, zise Han gândindu-se că asta o va mulţumi pe 
Bria. Acolo este locul lor. Şi acum... cât? 

Okanor rosti o cifră. 

Tânărul îl privi cu dispreţ nimicitor şi-şi luă raniţa. 

— În Kolene există cineva care ar fi încântat să le vadă. Îmi dau 
seama că ar fi fost mai bine să trec pe la el mai întâi. 

Întinse mâna spre fildeşul sculptat de bantha de pe Tatooine. 

Okanor rosti altă cifră, mai mare. Fără un cuvânt, Han începu să 
pună obiectele la loc în raniţă. 

Anticarul oftă, de parcă ar fi fost ultima sa răsuflare, şi numi altă 
cifră, considerabil mai mare decât cea anterioară. 

— Asta-i oferta finală, adăugă el. 

Han clătină din cap. 

— Regret. Am nevoie de încă cel puţin cinci mii de credite. 

Okanor se prinse cu mâinile de piept şi privi cu ochi îngrijoraţi 
pilotul care continua să pună obiectele în raniţă. În cele din urmă, 
când Han se întinse după ultimul — mica sculptură din gheaţă vie —, 
tăinuitorul cârâi: 

— Nu! Stai! Mă omori! Mă ruinezi! O s-ajung pe stradă, Jenos! 
Eşti în stare să-i faci aşa ceva unui bătrân? 

Han rânji feroce. 

— Fără să clipesc, Okanor. Ştiu prin ce am trecut ca să pun mâna 
pe astea, ştiu destul de bine cât valorează şi nu accept nimic mai 
puţin. (Îl fixă cu privirea pe bătrân.) Vorbesc serios, nu-mi pot 
permite să accept mai puţin. Creditele astea sunt destinate unui scop 

foarte important. Dacă iese ceea ce intenţionez, n-o să mă mai vezi 
niciodată. Părăsesc pentru totdeauna branşa asta. 

— Bine, încuviinţă Okanor. M-ai convins, Idanian. iţi plătesc preţul 
cerut. 

— Perfect, încuviinţă Han şi porni să scoată obiectele din raniţă. 

Părăsi prăvălia cu un zâmbet satisfăcut şi ascunse cu grijă în 
portofel actele şi contul deschis pe numele Jenos Idanian. Avea să 
călătorească sub diverse identități, lăsându-l „curat” pe Jenos Idanian, 
exclusiv pentru operaţiunile bancare. Intenţiona să depoziteze paledorul 
de aur într-un loc sigur pe care-l ştia. Era bine ca întotdeauna să aibă 
mici rezerve, în caz de urgenţă. 

Ştiind că banii lui Okanor aveau să-l aştepte pe planeta-capitală a 
Imperiului, Han porni fluierând pe stradă, spre staţia navetei. 


x kok 


Când intră pe poarta domeniului Tharen, Han observă un speeder 
mic de teren, model sport, plutind deasupra pavajului curţii interioare. 
Se apropie de uşa reşedinţei, intră şi în salon îi săsi pe Pavik şi 
mama sa, stând de vorbă cu un tânăr. Când Sera Tharen îl văzu pe 
Han, se schimbă vizibil la faţă. Spera că n-o să mă mai întorc, gândi 
cu acreală pilotul. 

— Bună ziua, lady Tharen, o salută el. Bria este pe aici? 

Tânărul se întoarse şi-l privi. Era un tip arătos, probabil cu un an 
Sau doi mai mare decât Han, îmbrăcat elegant şi cu gust pentru un 
meci de netbal. 

— Bună ziua, vorbi el politicos şi întinse mâna. Eu sunt Dael 
Levare, iar tu... 

Miji ochii şi exclamă înainte ca Han să poată replica: 

— la stai! Mi se păruse că ai un chip familiar! Tallus Bryne, 
nu-i aşa? 

Han nu-şi putu imagina nici un blestem suficient de adecvat. 
Surâse slab şi-i strânse mâna. 

— Salut, mă bucur să te văd. 

— Tallus Bryne? repetă Pavik întrebător. 

— Dar el este... 

Sera Tharen se opri brusc, când fiul ei o înghionti prea puţin delicat. 

În mod evident, Dael Levare nu sesiză nimic din cele întâmplate 
în jur, preocupat să dea mâna cu Han. 

— Ce onoare! Încă mai ţin minte ziua când ai stabilit recordul 
acela — şi ai făcut-o zburând prin tunelul Platoului Mesei, nu peste 

el! Toți credeau că s-a zis cu tine, dar ai dat lovitura! (Se întoarse 
spre Pavik.) Vrei să zici că nu l-ai recunoscut? El este noul prieten al 
Briei? Campionul curselor de swoop al Corelliei! Recordul tău încă 
n-a fost doborât, Bryne. Pot să-ţi spun Tallus? 

— Da, sigur, încuviinţă Han ridicând din umeri resemnat şi 
gândindu-se De data asta, vreltul chiar că este în bucătărie... 

Apariţia Briei constitui o diversiune salutară. Han încercă să prindă 
privirea fetei şi să-i facă semn să fie cu ochii-n patru, dar atenţia ei 
era dedicată exclusiv nou-venitului. 

— Dael! Ce cauţi aici? 

— M-a invitat mama ta. Arăţi minunat, Bria. Mă bucur să văd că 
te-ai întors sănătoasă... şi cu un asemenea prieten celebru! Dorisem 
să dau mâna cu el încă de anul trecut, de când a câştigat campionatul 
de curse swoop! 

Fata se întoarse spre Sera. 

— Tu l-ai invitat, mamă? Ce drăguţ... 

Han auzi limpede tăişul din glasul Briei şi văzu expresia de 
vinovăţie de pe chipul Serei. M-am prins, gândi el furios. Maică-sa 
a vrut ca Bria să mă vadă alături de bopăraşul ăsta, fostul ei logodnic, 
gândindu-se că, prin comparaţie, eu voi arăta ca un ratat. 

— Păi, da, scumpo... ştiam că Dael te va putea pune la curent cu 
toate noutăţile din lumea tinerilor... mult mai bine ca mine..., chiţăi 
nervos Sera. 

Bria răsfrânse buza, îi întoarse spatele şi-i surâse lui Dael. 

— Mă bucur că ai trecut pe aici. Poate că-ntr-o bună zi ne putem 
întâlni cu toţii, să prânzim. Tu cu cine mai ieşi acum? 

În timp ce vorbea, se apropie de Dael şi, dintr-o singură mişcare 
fluidă, îl prinse de braj şi-l conduse spre uşă. Han surâse fără să 
vrea. Elegant, Bria, scumpo... perfect executat. 

— Cu Sulen Belos, răspunse Dael. Şi ei i-ar face plăcere să-l 
cunoască pe Tallus. Este pasionată de cursele de swoop. 

— Tal... 

Bria se opri brusc, înțelegând, şi izbucni în râs. 

— Da, ei i-au plăcut dintotdeauna! (Aruncă o privire cochetă spre 
Han.) Va trebui să stau cu ochii pe tine, nu-i aşa, Tallus? Sulen Belos 
este frumoasă foc şi n-a rezistat niciodată vreunui pilot de swoop. 

Han îi surâse înțelegător. Grozav! Pur şi simplu, grozav. Din lac 
în puț. 

— Trebuie să fii cu ochii-n patru şi după noi, piloţii de swoop. 
Deviza vieţii noastre este confruntarea cu pericolul. 

Pe jumătate ieşit pe uşă, Dael Levare râse. ca şi cum Han ar fi 
spus ceva foarte inteligent. 

— Ei bine, o să mai sun eu. Încântat de cunoştinţă, Tallus! 

— Şi eu mă bucur că te-am cunoscut, încuviinţă Han. 

— Nu uita să suni, îl îndemnă Bria apoi închise uşa în urma lui şi 
se rezemă de ea. 

Domnea tăcerea. 

Han nu mai cunoscuse niciodată o tăcere atât de profundă, nici 
chiar în interiorul unui costum spaţial, în vid. Se uită iute de la Bria, 
la Pavik, apoi la Sera. Toţi trei îl priveau încruntaţi. Tânărul îşi 
drese glasul, după care anunţă: 

— Cred că mă duc să mă plimb. Vreau să iau niţel aer. 

leşi fără să privească în ochii cuiva. 


Bria simţea că-i vine să urle, apoi să izbucnească în plâns, totuşi 
se luptă să se autocontroleze. Situaţia era şi aşa neplăcută, fără ca ea 
să aibă o criză de isterie. Se plimba înainte şi înapoi prin camera 
mamei. Pavik stătea pe canapea, gesticulând şi ridicând glasul, iar 
Sera era aşezată pe un fotoliu tapiţat în brocart roz şi alterna între 
exclamaţii înăbuşite de felul „Vai de mine!” şi „Bria, fratele tău are 
dreptate, trebuie să facem ceva!”. 

— L-ai auzit aseară! strigă Pavik. A negat că ar fi participat la 
cursele de swoop şi ne-a dat un nume fals! Han Solo — ce să-ţi spun! 
Cine ştie care-i numele lui adevărat? 

— Termină! făcu Bria. Han Solo este numele lui adevărat! 

— Atunci de ce „Tallus Bryne” apare drept campion de swoop al 
Corelliei anul trecut? Nu poate să fie două persoane, Bria. Trebuie 
să recunoşti că tipul foloseşte un nume fals, iar singurul motiv pentru 
care poate face asta este pentru că are ceva de ascuns! Şi ăsta-i omul 
pe care vrei să-l acceptăm cu braţele deschise, numai pe baza 
cuvântului tău? 

— Vai de mine, îşi frânse mâinile Sera. 

Bria îşi muşcă buza pentru a nu începe să zbiere. 

— Încă ceva, urmă Pavik. Am început să-mi amintesc unele lucruri, 
iar „Tallus Bryne” nu-i singurul nume fals al lui Solo. Ceea ce ţineam 
eu minte s-a petrecut acum trei ani. Pe atunci nu era decât un puşti, 
la un picnic după o cursă de swoop. „Solo” era „Keil Garris”, fiul lui 
Venadar Garris. ÎI mai ţii minte? Individul care pe durata unei veri 

a vândut acţiuni pentru exploatarea unui asteroid de aliaje dure, care 
s-a dovedit o escrocherie! Un şarlatan! 

Fata îşi amintea înrr-adevăr. 

— Chiar dacă acel Garris era un escroc, asta nu-nseamnă că Han... 

Pavik ridică braţele exasperat. 

— Surioară, nu-ţi aminteşti cum doi dintre prietenii părinţilor 
noştri au fost aproape desfiinţaţi, fiindcă au cumpărat acţiuni lipsite 
de valoare în asteroidul acela inexistent? Bria, toată familia Garris 
nu era decât o adunătură de şarlatani... iar asta îl include şi pe noul 
tău prieten! 

— Teribil! rosti Sera. Poate că ar trebui să facem ceva! 

Atât Bria cât şi Pavik îşi ignorară mama. 

— Pe atunci Han nu era decât un copil, zise fata luptându-se să-şi 
stăvilească lacrimile. Ai recunoscut chiar tu. Nu poate fi tras la 
răspundere pentru ceea ce susţii că au făcut părinţii lui. 

— Dar el nu are părinţi... cel puţin, aşa ne-a spus! 

— Poate că erau părinţii lui, îl fulgeră Bria cu privirea, iar el nu-i 
mai recunoaşte ca atare fiindcă au fost escroci. Pavik, Han este un om 
bun! A dus o viaţă grea şi pentru a supravieţui a fost nevoit să facă şi 
lucruri care nu i-au plăcut — ştiu deja asta. Dar acum s-a schimbat! 
Încearcă să-şi găsească un rost, iar voi nu vreţi să-i acordaţi şansa asta! 

Pavik pufni ironic. 

— Dacă măcar ar fi fost părinţii lui! Surioară... nu te lăsa orbită 
de aspectul lui arătos şi de faptul că te-a salvat! Recunoaşte că s-ar 
putea ca tipul să-ţi fi făcut curte fiindcă a investigat familia noastră 
şi a descoperit că tata este bogat! 

— Vai de mine! exclamă Sera. Vrei să zici că băiatul este un hop? 

— Exact asta vreau să spun, mamă. 

— Ar trebui să mă duc şi să verific dacă nu lipseşte ceva, icni 
Sera. Vai de mine şi de mine, unde să-l culc diseară? 

— Mamă, spuse Pavik, diseară nu va mai fi aici. Anunţ poliţia. 
Sunt sigur că este căutat pentru tot felul de chestii. 

— Să nu cutezi una ca asta! strigă Bria. Dacă o să chemi poliţia, 
n-o să mai vorbesc niciodată cu vreunul dintre voi! Te înşeli în 
privinţa lui Han! Atunci când ne-am cunoscut, nu avea nici cea mai 
mică idee că familia mea era bogată. Nici nu i-am spus până n-am 
ajuns aici! 

— Un personaj ca el dispune de tot felul de surse de informare, îi 
atrase atenţia Pavik. Probabil că la câteva zile după ce te-a cunoscut, 
a verificat şi a aflat tot ce dorea să ştie. 

— Nu, nu-i adevărat! 

— Bria... nu încerc să fiu un căpcăun! Încerc doar să te determin 
să gândeşti raţional! Nu vreau să [ii nici rănită, dar nici implicată 
alături de cineva care încalcă legea! 

— Han nu-i aşa! ţipă fata, apoi inspiră adânc şi urmă pe un ton 
mai potolit. Bun, recunosc că poate în trecut a încălcat legea. Acum 
însă s-a schimbat. Vrea să intre la Academia Imperială şi să ajungă 
ofiţer. Nu-i poţi da o şansă? Încearcă să-şi schimbe viaţa! 

— Aşa ţi-a spus el, Bria, dar indivizii de felul ăsta trăiesc din 
minciuni. Anunţ poliţia. 

— Vai de mine! 

— Nu! 

Bria îşi privi sălbatic fratele, dorindu-şi pentru o clipă să fi avut 
un blaster. Nu-l putea lăsa să facă aşa ceva! 

Pavik pusese mâna pe butonul de activare al comunicatorului, 
când un glas îl opri din uşă. 

— Opreşte-te, Pavik, ţi-o interzic! 

Toţi se întoarseră şi-l zăriră pe Renn Tharen. 

— Tată, începu Pavik, nu ştii... 

— Ba da, îl întrerupse Tharen, ştiu. Eram în biroul meu şi uşa era 
deschisă. Am ascultat această scenă ruşinoasă şi-ţi repet, Pavik, su 
chemi poliţia. 

— Totuşi, Renn..., începu soția lui. 

El se întoarse şi o fulgeră cu privirea. 

— Sera, m-am plictisit de felul în care încerci s-o foloseşti pe 
fiica noastră ca pe un pion pentru a-ţi satisface ambițiile sociale. În 
cea mai mare parte, tu eşti motivul pentru care ea a fugit anul trecut. 
Aşa că termina! Ai înţeles? 

— Renn! icni femeia. Cum îndrăzneşti să-mi vorbeşti în felul ăsta? 

— Fiindcă sunt furios, Sera, extrem de furios! Cum poţi să fii atât 
de oarbă? Nu înţelegi pericolul în care a fost fiica noastră pe Ylesia? 
Priveşte! 

Îşi apucă fata de braj şi o trase înaintea mamei ei. Îi luă mâinile 
şi le vâri cu forţa sub ochii Serei. 

— Priveşte! Îi vezi mâinile? Vezi cicatricele astea? Oamenii de 
acolo i-au făcut rău Briei, au transformat-o în sclavă. Ea ar fi murit, 
dacă n-ar fi fost Han. Îi sunt recunoscător tânărului, chiar dacă tu nu 
ai bunul simţ s-o recunoşti! Este un puşti de treabă şi zic că Bria ar 
fi putut face alegeri mult mai rele. 

— Dar..., începu mama Briei, frângându-şi mâinile, şi izbucni în 
plâns. Oh, Bria, mânuţele tale, scumpo... 

— Încetează, Sera! Îți interzic să te mai aud spunând un cuvânt. 

Femeia rămase nemişcată în scaunul ei, plângând încetişor. 

Renn se răsuci spre fiul său. 

— Pavik, ai devenit la fel de acuzator şi obsedat de poziţia socială 
ca şi maică-ta. M-am plictisit şi de tine! Vorbeşti despre un om care 
şi-a riscat viața ca s-o salveze pe Bria de la sclavie. Bria are dreptate 
când spune că el vrea să intre în Academia Imperială. Han Solo este 
un tip decent. Îmi aminteşte de propria mea persoană pe când aveam 
vârsta lui. Şi în trecutul meu există unele episoade pe care nu mi le 
reamintesc cu mândrie. El merită o şansă, nu temniţă. Merită 
mulțumirile noastre, nu să apelăm SecCor. 

Când Renn se opri din vorbit, tăcerea se lăsă din nou în odaie. 
Apoi, cu un plâns întretăiat de sughiţuri, Bria alergă spre el şi-l 
cuprinse în braţe. 

- Mulţumesc, tată! 

Han străbătuse pe jos toată lungimea domeniului Tharen şi acum 
se întorcea, când zări pe cineva venind pe drum spre el. Era Bria, 
care purta pe umăr o geantă mare de voiaj. 

Tânărul îi zări expresia feţei şi se opri. 

— Ce s-a-ntâmplat? 

— Haide, rosti ea, până nu-şi dau seama că lipsim. Plecăm de 
aici. Nu am încredere că Pavik nu va chema poliţia fără ca tata să 
ştie. 

Porniră spre staţia de transport. 

— Te-ai furişat afară din casă? 

— Le-am lăsat un bilet, se apără fata. Tu ai transferat banii pe 
Coruscant? 

— Da, suntem în regulă. 

Merseră câteva minute în tăcere, apoi Bria spuse: 

— Han, într-o bună zi, aş dori să cunosc tot adevărul. Detest 
surprizele de felul acesta. 

— Ar fi trebuit să-ţi spun, oftă el. Își voi spune. Totul. Îţi promit. 
Pur şi simplu, n-am obiceiul să mă încred în oameni. 

— Mi-am dat seama, zise ea încruntată. 

— Frumos din partea tatălui tău să-mi ia apărarea. 

— Tata a spus că i-ai reamintit de el însuşi pe vremea când era 
pilot tânăr, zâmbi Bria fără chef. Am înţeles că timp de câţiva ani a 
dus o existenţă destul de agitată pe exteriorul Inelului. 

Han încuviinţă din cap şi, precaut, întinse mâna spre geanta de 
voiaj. 

— Îmi pare sincer rău de cele întâmplate. Dă-mi s-o duc eu. 

Fata suspină şi i-o întinse. 

— Bine. Probabil că oricum a fost o idee proastă să revin aici. 

După o clipă, îl prinse de mână. 

— Acum suntem din nou, numai noi doi. 

— Aşa-mi place, scumpo, aprobă Han. 


PE CORUSCANT, ÎN ADÂNC ŞI ÎNAPOI 


D rumul până la Coruscant fu lipsit de evenimente. Respectân- 
du-şi făgăduiala, Han îi povesti Briei toată viaţa sa, fără să omită sau 
să denatureze vreun detaliu. II stânjenea să recunoască multe dintre 
lucrurile pe care le făcuse în trecut, dar îşi privise promisiunea cu 
toată sinceritatea şi fu cât de onest putu. 

La început se temuse că fata ar putea fi şocată şi scârbită la auzul 
faptelor sale din decursul adolescenţei pestriţe, dar ea îl linişti, 
spunându-i că acum, după ce ştia adevărul, îl iubea şi mai mult. 

Călătoria de cinci zile până la Coruscant fu lungă. Han începuse 
să moară de plictiseală, până ce nava de pasageri andocă la una dintre 
masivele staţii spaţiale care deserveau uriaşa planetă-capitală a 
Imperiului. 

Din staţia spaţială, pasagerii aveau să coboare pe astroport la bordul 
unor navete. Han fu surprins să descopere că pe gigantica planetă nu 
exista aproape nici un loc unde să poată fi văzut sau atins solul natural. 

— Aşa ceva este posibil doar în Piaţa Monumentului, le spuse 
stewardul din nava Aureola. Acolo cetăţenii pot să atingă vârful 
singurului munte care mai există pe planetă. Piscul lui se ridică la 
aproape douăzeci de metri în văzduh, restul fiind ascuns în totalitate 
sub ctădiri. 

Coruscant se părea că era un labirint de clădiri, zgârie-nori, 
turnuri, terase şi iar clădiri, toate construite unele peste celelalte 

într-un imens şi întortocheat talmeş-balmeş. Când stewardul se 
interesă dacă pasagerii aveau întrebări, Han ridică imediat braţul. 

— Ai spus. rosti el. că terasele cele mai înalte se allă la peste un 
kilometru de străzile uflate la nivelul cel mai de jos. Ce se găseşte pe 
străzile acelea? 

Stewardul clătină din cap cu un gest prevenitor. 

- Domnule, credeţi-mă pe cuvânt, nici măcar n-aţi dori să 
ştiţi ce-i pe-acolo. Niveturite de la bază nu văd niciodată lumina 
soarelui. Se află la asemenea adâncime sub aerul curat, încât sunt 
fetide, mereu umede şi au propriile lor sisteme climaterice. O 
ploaie puturoasă picură întruna pe pereţii clădirilor. Străduţele 
sunt infestate cu limacşi de granit, viermi de durbeton, moluşte- 
umbră... şi, lucrurile cele mai rele dintre toate, urmaşii degeneraţi 
a ceea ce, cândva, au fost oameni. Troglodiţii aceştia sunt hoitari 
albicioşi şi mâncători de gunoaie, dezgustători din toate punctele 
de vedere. 

— Hm, murmură tânărul la urechea Briei, pare un loc pe gustul 
meu. 

— Termină! şuieră ea ascunzându-şi surâsul. Eşti mereu pus pe 
glume... 

— Asta sunt, ce să-i faci, chicoti Han lăsându-se pe spate în scaun. 
Sunt un tip imposibil. Nu ştiu cum rezişti alături de mine. 

— Nici eu nu ştiu, zâmbi ea mânzeşte. 

Aşteptând naveta care urma să-i ducă la suprafaţă, cei doi se 
apropiară de una dintre ferestrele staţiei. 

— Parcă-i o piatră prețioasă aurie, murmură Bria. Toate clădirile 
acelea iluminate... 

— Seamănă cu o nestemată corusca, încuviință Han cercetând 
gânditor planeta. Probabil că de acolo îşi trage şi numele. 

Se înşiruiseră, aşteptând să se îmbarce în navetă, când un agent 
se apropie de ei şi indică blasterul lui Han. 

— Îmi pare rău, domnule, dar trebuie să-l lăsaţi aici. Armele nu 
sunt permise pe Coruscant. 

Tânărul rămase nemişcat câteva clipe, apoi strânse din umeri şi 
descheie cureluşa tocului din jurul coapsei şi catarama mare ce strângea 
centura blasterului. Încolăci centura în jurul tocului şi armei, le întinse 
agentului şi căpătă un ecuson numerotat. 

— Înainte de a părăsi planeta, îi explică individul, este suficient să 
predaţi ecusonul şi vă veţi recăpăta arma. 

Han şi Bria reveniră la coadă şi tânărul făcu o strâmbătură 
nemulțumită, simţindu-şi piciorul drept prea uşor, fără greutatea 
obişnuită care era prinsă de el. 

— Parcă aş fi în pielea goală, mormăi el. Mă simt ca într-unul 
dintre coşmarurile acelea în care te prezinţi pentru ceva important 
şi, brusc, îţi dai seama c-ai uitat să-ţi pui pantalonii. 

Fata începu să râdă, închipuindu-şi imaginea respectivă. 

— Nu ştiam că şi bărbaţii au genul acesta de vise. 

— Eu nu le am foarte des, preciză Han încruntat. 

— Ei bine, făcu ea raţional, dacă nimeni nu-i înarmat, situaţia este 
egală pentru toţi. 

Pornind pe intervalul de trecere dintre scaunele navetei, Han o 
privi dezamăgit. 

— Scumpo, nu fi naivă! Pe planeta asta există şi o lume subterană 
şi fac prinsoare pe ochişorii tăi frumoşi că aceia care fac parte din ea 
sunt înarmaţi. 

Bria îl cercetă iute cu privirea, pe când îşi fixau centurile de 
siguranţă. 

— De unde ştii? 

- M-am uitat la cei din gărzile imperiale şi roți erau înarmaţi. 
Am văzut şi poliţia de pe Alderaan, iar acolo nimeni nu purta nici o 
armă. Prin urmare infractorii cu care se confrunta ea nu aveau arme. 
Imperialii ăştia sunt însă înarmaţi, ba au şi armuri blindate. Trebuie 
să existe un motiv întemeiat pentru aşa ceva. 

— Recunosc, raţionamentul pare logic. 

— O să mă simt ca naiba, mâine, când voi intra în bancă fără să 
am blasterul la îndemână, comentă trist tânărul privindu-şi coapsa. 

- Fii serios, Han, şopti ea, dintre toate locurile de pe lume tocmai 
într-o bancă nu te vor lăsa să intri înarmat! 

— De ce? Doar nu le-ar putea fura cineva creditele. Nu cred că 
mai ţin acolo discuri de credit şi nici monede. Toate sunt înregistrate 
electronic pe ID-urile personale. Sistemul nu-i rău, adăugă el 
gânditor. Băncile pot face economie la paznici. 

- E discutabil, fiindcă ai fost totuşi silit să-ţi predai blasterul. 

Dincolo de hublouri, imaginea planetei-oraş creştea întruna. În 
scurt timp aveau să intre în atmosferă. 

— Mda. Uite ce-i, Bria, cred că ăsta-i un moment la fel de bun ca 
oricare altul pentru a discuta şi despre planurile de rezervă. 

— De ce? se alarmă ea. Te aştepţi la necazuri? 

— Vorbeşte niţel mai încet, o preveni tânărul. Nu, nu mă aştept 
la necazuri. Ar trebui să fie o operaţiune în care totul să meargă ca 
pe roate. „Jenos ldanian” este curat, fiindcă l-am lolosit numai 
pentru deschiderea contului şi depunerea banilor. Ar trebui să fie 
antilaser, dar am învăţat de mult să mă pregătesc totdeauna şi 
pentru necazuri. 

- Bine. În cazul de faţă, care-i planul? 

— Este un oraş mare şi o planetă mare, arătă Han în clipa în care 
naveta atinse limitele superioare ale atmosferei. Dacă se întâmplă 
ceva şi ne separăm, aş vrea să stabilim un punct de întâlnire. 

— Perfect, mi se pare raţional. Unde? 

— Singura adresă pe care o cunosc, deoarece i-am memorat locaţia 
cu mult timp în urmă, este barul „Păianjenul luminos”. Acolo îl voi 
contacta pe Nihi Specialistul, urmă el pe un ton cât mai scăzut, 
totuşi fără să şoptească. 

Han învățase de mult timp că şoaptele atrag atenţia, spre deosebire 
de conversațiile purtate pe tonuri scăzute. 

- El este cel care poate face rost de ID-uri atât de perfecte încât 
nu pot fi detectate nici de imperiali? 

— Exact. Are legături cu persoane din birourile imperiale care fac 
realmente ID-uri. Sunt perfecte, crede-mă! Prin urmare, legătura 
noastră este Nihi Specialistul. EI îşi pierde timpul în general prin 
Păianjenul luminos. Ai reţinut? 

— Nihi Specialistul, în Păianjenul luminos. Pe unde vine asta? 

— Nivelul 132, megacvartalul 17, cvartalui 5, subevartalul 12. 
Ţine minte adresa. Planeta este un adevărat labirint. 

Bria repetă în gând adresa, până ce putu declara cu siguranţă: 

— O ţin minte. 

- Bravo. 

Când ajunseră la „suprafaţă” — câmpul de asolizare de la nivelul 
teraselor celor mai de sus unde oprea naveta —, Han o lăsă pe Bria cu 
puţinele lor bagaje şi se apropie de un centru turistic automat pentru 
a obţine informaţii şi îndruimări. Aveau nevoie de un loc unde să 
stea, în timp ce el pregătea examenele de admitere la Academie şi 
intenţiona să închirieze o cameră ieftină. 

Când se întoarse la Bria, fata văzu că avea un locator computerizat 
de mărimea palmei. 

— Ăsta cât a costat? îl privi ea îngrijorată. 

Fondurile lor provenite din vânzarea iahtului ylesian se topeau 
rapid. 

— Doar douăzeci de credite, răspunse Han. Cred că pe Coruscant 
este foarte uşor să te rătăceşti. Tot ce am de făcut este să introduc 
destinaţia dorită, uite-aşa... 

Miji ochii concentrat şi tastă: 

— Nivelul 86. megacvartalul 4, cvartalul 2, subevartalul 13... 

— Ce-i asta? 

— Locul unde dormim la noapte, replică tânărul fără să ia ochii 
de Ia afişaj. Şi acum... uite! 

Pe minidisplay apărură instrucţiuni, pornind din locaţia în care 
se găseau. 

— Mai întâi, coborâm cu turboliftul la nivelul 86..., murmură 
Han şi privi în jur. Acolo! 

Porniră spre indicatorul TURBOLIFT. 

Bria icni când turboliftul începu coborârea rapidă. Cădeau... şi 
cădeau... 

— Parcă am fi în spaţiu, comentă neliniştit Han. Aproape ca în 
imponderabilitate... 

— Stomacului meu nu-i place deloc, se plânse fata. 

Din fericire, turboliftul încetini, apropiindu-se de destinaţie. Bria 
se împletici afară, arătând verde la faţă. 

— Acum căutăm megacvartalul 4..., urmă Han concentrat asupra 
gadgetului său. După aceea vom cobori din nou... 

leşită din turbolift, Bria privi în jur, uimită şi în acelaşi timp 
încercată de claustrofobie. La tot pasul, clădirile se ridicau hăt deasupra 
ei, atât de înalte încât trebuia să lase capul mult pe spate pentru a le 
putea zări vârfurile. Cele mai multe susțineau altă terasă, similară 
probabil celei pe care stătea ea chiar acum. 

Deşi sus, pe platforma de asolizare, lumina zilei fusese puternică 
(dar aerul era friguros), aici lumina era mai obscură şi temperatura 
crescuse. În canioanele de durbeton şi oţel transparent dintre clădiri 
se părea că aerul încremenise. Fata auzi un uruit îndepărtat ca de 
tunet, dar nici o picătură de ploaie nu ajunse până la ea şi îi fu 
imposibil să precizeze dacă furtuna era deasupra sau dedesubtul ei. 

Ocazional. coşuri de aeraj întrerupeau permatonul terasei şi, la 
aproximativ o sută de metri depărtare, Bria distinse linia care anunţa 
marginea platformei. In mod evident, o magistrală trecea la nivelurile 
cele mai de jos. 

Se apropie de un puț de aeraj şi scrută în adâncul lui; după o privire 
scurtă, se retrase împleticindu-se, simțind cum capul i se învârte şi 
palmele o furnică de vertij. Se uită în jur, nu văzu pe nimeni în 

apropiere, se lăsă în patru labe şi se întourse ca să mai privească o 
dată. Se gândea că atâta timp cât nu stătea în picioare, ameţeala nu 
putea fi lu fel de rea. 

Apropiindu-se de marginea coşului. se prinse bine cu ambele 
mâini şi privi în adânc. 

Coşul de aeraj cobora... şi cobora întruna. Era uluitor, înspăimân- 
tător, să-şi imagineze cum ar fi căzut prin hăul aparent fără fund, cu 
trupul rotindu-se şi răsucindu-se prin aer. 

Bria se uită şi se cutremură din tot corpul. Dacă s-ar fi aplecat 
încă puţin, doar niţeluş, ar fi căzut în puț. Nu ar fi necesitat nici un 
efort. Nu ar fi trebuit să sară, nu, doar... să se aplece... iar dacă o 
făcea, nu ar mai fi trebuit niciodată să simtă fiorii provocaţi de dorul 
Exultării. Ar fi fost eliberată de durere şi de nostalgie. Ar fi fost 
liberă... 

Atât atrasă, cât şi respinsă, Bria se clătină, aplecându-se mai mult 
peste margine... şi mai mult... 

— Ce faci? 

O mână o prinse de umăr, trăgând-o înapoi.., îndepărtând-o de 
gura care se căsca în gol. Bria ridică ochii ameţită şi-l zări pe Han 
privind-o, cu trăsăturile contorsionate de grijă. 

— Bria, scumpo! Ce făceai? 

Fata duse un braţ la frunte şi clătină buimicită din cap. 

— Am... am... nu ştiu, Han. M-am simţit... foarte ciudat. 

Inspiră adânc; pete negre îi dansau în faţa ochilor şi se căzni să 
nu leşine sau să vomite. 

Han îi apăsă cu blândeţe capul, lăsându-l să se odihnească pe 
propriii ei genunchi, apoi îngenunche lângă fata care tremura. O 
mângâie pe păr şi o strânse cu putere în braţe, în timp ce frisoanele 
ei se înteţeau. Bria dârdâia din tot corpul. 

— Uşurel... uşurel... ia-o încet. 

Finalmente, Bria ridică ochii, simțind cum scuturăturile i se 
diminuează. 

— Han, nu ştiu ce s-a întâmplat. Pentru o clipă m-am simţit extrem 
de straniu şi cred că am fost cât pe aici să cad... 

— Cădeai, rosti el grav, dar te-am prins. Se numeşte vertij, scumpo. 
Am mai văzut oameni afectaţi de aşa ceva în spaţiul cosmic, când 
priveau „în jos” şi-şi pierdeau orientarea spaţială. Haide, acum ştiu 
încotro trebuie să pornim. O să luăm mai întâi un lift orizontal. 

În lift, fata se lipi de Han, care o cuprinse blând cu braţul. Treptat, 
tremurăturile ei se reduseră. 

— Pe tine nu te afectează planeta asta? îl întrebă. Eu mă simt 
oprimată. Mă fascinează, dar în acelaşi timp mă apasă. 

— Nu uita că eu am crescut în spaţiu, îi reaminti tânărul. Acolo 
nu-ţi permiţi să fit afectat de vertij sau claustrofobie. Probabil că 
m-am adaptat de foarte mult timp, fiindcă locurile astea nu mă 
deranjează. Tu însă... ai crescut pe Corellia şi ai avut întotdeauna 
cerul deasupra capului. Nu-i de mirare că ai cedat. 

— O să încerc să nu mai privesc în jos. 

— N-ar fi o idee rea. 

După alte câteva coborâri cu turbolittul, ajunseră la pensiunea 
micuță unde Han rezervase o cameră şi pe care acum o achită cu bani 
gheaţă din fondul tot mai sărăcăcios. 

— Când te duci să scoţi banii de la Banca Imperială? întrebă Bria 
aruncându-se pe pat şi întinzându-se cu un oftat de oboseală. 

— Mâine dimineaţă la prima oră. Scumpo, îmi pari sfârşită de 
oboseală. Mă duc să cumpăr nişte mâncare şi o aduc aici. O să ne 
culcăm devreme. 

— Nu vrei să admiri panorama? făcu fata, gândindu-se că planul 
acela părea ideea cea mai grozavă din toată ziua. 

— O să fie timp destul şi pentru asta. Nu vreau decât să mănânc şi 
apoi să dorm. Poate o să ne uităm niţel la video, să vedem ce fel de 
propagandă emite Oraşul Imperial în prezent. 

- Bine, încuviinţă Bria înăbuşindu-şi un căscat de oboseală. Îmi 
place propunerea ta. 

În dimineaţa următoare, Han o lăsă pe fată mâncând plăcintă şi 
sorbind stimceai. 

— Mă întorc peste vreo oră, o anunţă. După ce scot banii, ne 
ducem şi căutăm barul despre care ţi-am povestit. Cum se numeşte? 

— Păianjenul luminos, răspunse ea conştiincios. 

— Şi unde se află? 

Bria repetă adresa. 

— Bravo, făcu tânărul. Dacă mă rătăcesc, mă poţi găsi acolo. 

Ea chicoti. 

— Este mai greu să te descurci pe aici decât prin spaţiu? 

— Din unele puncte de vedere, făcu Han. (Se aplecă şi o sărută 
între ochi.) O să mă-ntorc. 

— Bine, ne vedem mai târziu. 

leşi, Fluturând voios din mână şi Bria se lungi pe pat, suspinând. 
Poate că mă voi mulţumi să mai dorm, gândi ea şi se întinse 
satisfăcută. 


Banca Imperială a Coruscantului ocupa trei niveluri într-un 
zgârie-nori monstruos la nivelul planetar cei mai de sus. Han se 
apropie de uşă şi privi înăuntru. Sala de la intrare era enormă, din 
sticlină fumurie, durbeton, marmură neagră şi oţel transparent mat. 

Inspirând adânc şi continuând să resimtă lipsa greutății biasterului, 
tânărul intră şi se apropie de ghişeul cu tejghea înaltă şi strălucitoare. 
Sala era ticsită de cetăţeni şi oameni de afaceri, iar Han arăta şi se 
simţea nelalocul lui în salopeta veche de pilot, de pe care îndepărtase 
toate însemnele, în jacheta uzată şi cizme. 

Cu cât se simţea mai neconfortabil, cu atât se afişa mai arogant. 

Trebui să aştepte la coadă vreme de câteva minute, apoi ajunse în 
faţa unei casiere. Era tânără şi drăguță, dar îl privea impersonal... 
până ce Han îi oferi surâsul lui cel mai cuceritor. Aproape împotriva 
voinţei ei, fata îi zâmbi. 

— Bună dimineaţa, rosti Han. De puţin timp am deschis un cont 
pe Corellia, ştiind că voi veni aici. Aş dori să-mi scot banii. 

— Doriţi să vă lichidaţi contul? 

— Da. 

— Sigur că da, domnule. Vreţi să-mi daţi cardul ID? Vă vom 
transfera fondurile pe el şi vă vor fi accesibile din orice port de pe 
Coruscant sau de pe oricare dintre planetele sistemului interior. Vă 
mulţumeşte, domnule... — Han îi întinse cardul ID pe sub bariera de 
sticlină — ...ldanian? 

- E-n regulă, încuviinţă pilotul silindu-se să se împotrivească 
imboldului de a cere toată suma în bancnote şi monede. 

Dacă ar fi solicitat ceva atât de neobişnuit, ar fi trezit cu siguranţă 
suspiciuni. 

Casiera scană cardul şi sprâncenele i se înălţară uşor când văzu 
suma din cont. Nu se aştepta ca un tip ca mine să dispună de asemenea 
fonduri, îşi dădu seama Han amuzat. 

— Domnule, suma aceasta depăşeşte suma pe care sunt autorizată 
s-o plătesc fără aprobarea şefului meu. Dacă aşteptaţi o clipă, voi 
obţine aprobarea respectivă, apoi vă transfer fondul pe card. 

Han nu putu decât să aprobe din cap. 

Rămas singur în [aţa ghişeului, îşi impuse să nu se foiască nervos 
şi nici să nu examineze cu atenţie sala uriaşă, pentru a zări dispunerea 
paznicilor sau securităţii interne. 

Uşurel, îşi impuse. Ştii bine că la o retragere atât de mare de 
bani, au nevoie de aprobarea superiorilor. Cel puţin acum e sigur că 
Okunor mi-a transferat banii aşa cum i-am cerut... 

O zări pe casieră vorbind cu un bărbat voinic şi solid, îmbrăcat 
într-un costum elegant şi sobru. Acesta încuviinţă din cap, luă cardul 
lui Han şi se apropie de pilot. 

— Domnul Jenos Idanian? întrebă el politicos. 

Avea chip rotofei şi trandafiriu, ochi albastru-deschis şi păr alb, 
rar, iar în creștetul capului era chel. 

- Da. 

— Mă numesc Parq Yewgeen Plancke şi sunt managerul acestei 
sucursale. V-am autorizat transferul, dar înainte de a vă putea restitui 
cardul aş dori să văd un alt act de identitate, ca simplă formalitate. 
(Zâmbi amabil.) Mă tem că instituţiile financiare au reguli destul de 
stricte. Vreţi să veniţi în biroul meu? 

Făcu semn spre un cubicul din sticlină şi Han simţi cum i se 
zbârleşte părul de pe ceafă. Putea însă vedea tot interiorul cubiculului 
şi acolo nu mai exista nimeni, iar nicăieri nu zărea nici picior de 
paznic. 

— Bine, spuse el, dar sunt cam grăbit, aşa că sper că nu va dura 
prea mult. 

— Doar o secundă, îl asigură Plancke şi-i făcu semn s-o ia înainte. 

Corellianul intră în încăpere sigur pe sine, dar cu toate simţurile 
alerte şi muşchii încordaţi gata de acţiune. Cabinetul lui Piancke era 
liniştitor de prietenos — un birou scump cu tăblie din marmură neagră, 
pe care se afla un stilus cu suportul respectiv şi un aranjament floral 
ultramodern de lorchide negre într-un colţ. De o parte a biroului se 
găsea fotoliul Iui Plancke, din piele neagră clonată şi scumpă, iar de 
cealaltă parte două scaune pentru vizitatori. 

— Luaţi loc, domnule Idanian, indică Plancke şi se aşeză, Dacă 
îmi daţi alt act de identitate, vi-l scanez şi puteţi pleca la treburile 
dumneavoastră. 

Han scoase ID-ul fără şovăială, totuşi nu scăpă nici una dintre 
mişcările bancherului. Pentru două credite, aş şterge-o de-aici, gândi 
tânărul. Am o presimţire foarte neplăcută... 

Plancke luă ID-ul şi-l scană. 

— Hopa! rosti el pe un ton deloc surprins sau de regret. Mă tem că 
avem o problemă, domnule. Mi s-a ordonat să vă blochez contul. Nu 
vă pot da nici un ban. 

Han sări din scaun. 

— Poftim?! Eu... în numele galaxiei, ce se-ntâmplă aici? 

Plancke clătină din cap. 

— Văd că banca a fost contactată de inspectorul Hal Horn din 
SecCor. Fondurile dumneavoastră sunt suspectate de a fi fost 
dobândite ilegal şi sunt blocate, aşteptând investigarea amănunţită a 
Securităţii Corelliane şi Imperiale. 

Han nu mai pierdu timpul să argumenteze, ci porni drept spre 
uşă. Îşi simţea pieptul strâns ca într-o menghină gravitaţională. Nu... 
nu se poate sfârşi aşa... 

Se afla la un metru de uşa groasă din sticlină fumurie, când auzi 
un clic electronic. 

— Îmi pare rău, domnule, dar mi s-a cerut să vă rețin aici până la 
sosirea forţelor de securitate imperiale, rosti Plancke pe un ton care 
lăsa impresia că era încântat de ocazia de a fi erou. Luaţi loc. 

Han se întoarse şi-l privi pe bărbatul gras. Surâdea amabil, iar 
obrăjorii săi trandafirii şi rotunzi îl făceau să semene cu un spiriduş 
vesel desprins dintr-un basm pentru copii. 

— Am anunţat de asemenea şi paznicul băncii. Trebuie să apară 
dintr-o clipă în alta. Vă rog... luaţi loc şi aşteptaţi să fiţi arestat. 

Furia îl podidi pe Han cu o forţă pe care nu ştiuse că o poseda. 

— Peste cadavrul meu! şuieră el şi se năpusti înainte. 

Se azvârli peste birou, înhăţând din aceeaşi mişcare stilusul 
bancherului. Plonjând peste Plancke, îl luă prin surprindere şi-l 
răsturnă pe spate cu fotoliu cu tot. După o secundă, vârful ascuţit al 
stilusului era poziţionat îndărătul lobului rozaliu al urechii acestuia. 

— O mişcare, mârâi tânărul, şi-ţi pătrunde între maxilar şi craniu, 
drept în creier. Dacă ai aşa ceva... Ai creier, Plancke? 

— Da... 

— Perfect, atunci foloseşte-l. Sunt deja nebun de furie... aşa că 
nu mă împinge mai departe, ai înţeles? 

Han simţi cum toţi muşchii gâtului celuilalt se contractă, când 
bărbatul înghiţi un nod. Glasul îi răsună răguşit şi piţigăiat de frică. 

- Da... 

— Bravo. Acum o să-ţi dau drumul, o să te ridici şi o să te aşezi la 
loc în fotoliul tău elegant. Când vine paznicul, o să-l laşi să intre, ca 
şi cum totul ar fi în regulă... ai înţeles? 

- Da... 

Mişcându-se rigid, Plancke făcu aşa cum i se spusese. Han se 
ghemui înapoia fotoliului, iar mâna i se ridică înțepând uşor cu stilusul 
spinarea bancherului. 

— Crede-mă, îi spuse, o împunsătură zdravănă în rinichi îţi va 
cauza mai multă durere decât ţi-ai fi dorit să simţi vreodată. S-ar 
putea chiar să te ucidă. Vrei să-ţi asumi riscul ăsta? 

- Nu... 

— Perfect. Uite c-a venit paznicul. Dă-i drumul să intre. 

- Da... 

Incuietoarea uşii clincăni şi paznicul intră. Într-o secundă, Han 
fu în picioare, cu vârful stilusului apăsat din nou în beregata lui Plancke. 

~ Spune-i! 

— Nu mişca, rosti disperat Plancke. O să mă ucidă! 

— Are dreptate, rânji feroce Han. Şi-mi va face plăcere. Acum, fă 
exact ce ţi se spune, dacă vrei să-ţi mai încasezi următoarea chenzină. 
Pune blasterul pe birou. Mişcă-te încet de tot, ai înţeles? 

— Da, domnule, încuviinţă paznicul. 

Era un om în vârstă şi părea îngrozit la gândul că ar fi trebuit 
realmente să facă altceva decât să se plimbe de colo-colo, purtându-şi 
arma. 

Încet, fără mişcări bruşte, scoase blasterul din toc şi-l aşeză pe 
marmura neagră. Han întinse mâna stângă şi-l ridică. 

— Acum... treci sub birou. Nu ieşi de-acolo până nu-ţi spun eu. 

— Da, domnule. 

Han lipi ţeava biasterului de tâmpla lui Plancke, continuând să-l 
susţină pe bancher cu un braţ. 

— Vom părăsi banca, rosti el încordat. Vom ieşi, frumos şi fără 
grabă. Mergem spre turbolift. Când ajungem acolo, dacă vei fi băiat 
amabil şi de treabă, îţi voi da drumul. Ai înţeles? 

— Da... 

— Bine. 

Traversaseră jumătate din sala cea mare, înainte ca vreo persoană 
să fi remarcat că ceva nu era în neregulă. Un bărbat răcni, altul 
chiţăi de frică şi o femeie ţipă ascuţit. 

Han îndreptă blasterul spre tavan şi apăsă pe trăgaci. Sfărâmături 
în flăcări se revărsară peste ei. 

— Toată lumea la podea! strigă el. 

Comanda nu mai fu necesară. Toţi cetăţenii se trântiseră deja, 
tremurând de groază, pe mocheta scumpă. 

— Haide, Plancke... uşurel şi frumos... 

Înaintară spre uşi, apoi ieşiră din bancă. Han îl eliberă uşor pe 
bancher, gata să-l propuiseze pe jos şi apoi să sară în turbolift. Refuza 
să se gândească lu ce avea să facă după aceea! Fiecare lucru lu rândul 
lui, se înfrâna el. Fiecare lucru la rândul lui... 

Rămase foarte alert, în vreme ce el şi Plancke mergeau spre 
turboiift, aşa că zări grupa de trupe de şoc imperiale, înainte de a fi 
observat el însuşi. Il smuci pe bărbat, aducându-l în faţa lui, şi-i 
puse arma la tâmplă. 

— Nu trageţi! bolborosi Plancke, când soldaţii întinseră carabinele. 
Eu v-am chemat! Eu sunt managerul băncii! 

Han se retrase cu spatele spre turbolift, târându-l după el pe 
bancherul gras şi greu. O privire scurtă aruncată spre panoul de 
comandă îl asigură că liftul se apropia de nivelul lor. 

— Fuge! răcni un soldat. 

Pilotul rămase în faţa uşii turboliftului, încordat, asudat şi gata 
să-şi piardă cumpătul. Nu se trăda însă deloc la exterior, ci se mulțumea 
să aştepte, la adăpostul formei corpolente şi tremurătoare a celuilalt. 

Auzi apoi uşile turboliftului glisând îndărătul său. 

— Nu-l lăsaţi să scape! Deschideţi focul! ordonă comandantul 
trupelor de şoc. 

— Nuuuuu! urlă Plancke şi sfârâiturile salvelor blasterelor umplură 
aerul. 

Han sări înapoi, simțind mirosul de carne arsă şi târând cu el în 
turbolifi corpul pe jumătate prăbuşit al lui Plancke. Trase o salvă 
exact înainte ca uşile să se închidă, după care izbi cu pumnul în 
butonul pentru nivelul cel mai de jos. 

Turboliftul de mare viteză căzu ca o piatră. 

Gâfâind, tânărul izbuti să-şi îndrepte spinarea. O simplă privire 
îl anunţă că Plancke era mort. Îi păru rău. Dacă trupele de şoc n-ar fi 
început să tragă, l-ar fi lăsat în faţa turboliftului. 

Simţi urechile pocnindu-i, în vreme ce turboliftul se năpusti în 
jos. Îşi scoase iute locatorul şi-şi verifică poziţia pe hartă. Dacă 
indicaţiile erau corecte, turboliftul trebuia să-l coboare aproximativ 
o sută cincizeci de niveluri, după care ar fi trebuit să ia altul. 

În clipa în care uşile se deschiseră, Han ţâşni afară. Târâse trupul 
lui Plancke în colţul cel mai întunecat al cabinei, astfel încât să nu 
poată fi zărit de la intrare. De asemenea, îşi vârâse blasterul înăuntrul 
jachetei de piele; totuşi rămăsese cu mâna pe patul său, gata oricând 
să-l scoată. 

Scena care-l întâmpină era paşnică. Cetăţeni mergeau pe o 
pasarelă între clădiri, iar de undeva din apropiere cânta muzică. 

Han îşi cercetă locutorul în timp ce mergea. Coreşte aici... 

Acolo se alla într-adevăr următorul turbolifi. Tânărul trecu mai 
departe, deoarece ar fi fost alegerea cea mai evidentă şi sui într-un 
lift orizontal cu care trecu în meoacvartalui adiacent. De acolo coborî 
iarăşi cu liftul, de data aceasta două sute de niveluri. 

Străzile erau mai murdare acum, pe când căuta următorul turbolift, 
asigurându-se pe cât posibil să cotească aleatoriu. Cobor? din nou. 
De acum, se afla cu cinci sute de niveluri mai jos. Străzile deveniseră 
şi mai mizere. 

La un moment dat, o gaşcă de puşti se apropie de el. Han clătină 
din cap în semn de avertisment: 

— Să nu-ncercaţi nimic, zise el. 

— Serios? făcu şeful găştii, un băieţandru voinic cu piele întunecată 
şi o coamă deasă de păr negru şi slinos. Aoleu, omul cel mare se teme? 
Omul cel mare o să se teamă cu adevărat când terminăm cu el... 

Şase cuțite cu lamă vibratorie sclipiră în semiîntunericul străduţei 
care semăna mai degrabă cu un gang. Han oltă, dădu ochii peste cap 
şi scoase blasterul din jachetă. 

Gaşca se destrăma atât de rapid, de parcă puştii ar fi fost răpiți de 
şoimi-lilieci. Han rămase locului cu blasterul în mână, până se asigură 
că toţi derbedeii plecaseră. 

Câţiva trecători îl priviră cu surprindere, apoi îşi reluară grăbiţi 
drumul având pe chip o expresie care spunea că nu văzuseră nimic. 

Strecurându-şi arma sub jachetă, pilotul alergă pe strada întunecoasă 
spre următorul lift. 

Altă sută de niveluri, şi încă una. Se afla la şapte sute de niveluri 
sub suprafaţă. De acum, locatorul era inutil. Câte niveluri are locul 
ăsta? se întrebă el, suind în alt lift orizontal, în care duhnea a efluvii 
extraterestre şi umane. 

Opt sute, opt sute cincizeci... 

Han mergea acum pe străzi iluminate doar indirect de raze rătăcite 
dinspre puţurile de aeraj, sau de lămpi cu incandescență palide, ataşate 
de clădirile dărăpănate. Permatonul de sub cizme era scăldat adesea 
în lichide vâscoase care duhneuu teribil. De sus cădea o bură ce 
părea nocivă, iar pe ziduri creşteau licheni deşi. 

Nu se mai zăreau cetăţeni, ci doar forme care ţâşneau dintr-un 
loc în altul, prea iuți şi furişe ca să poată fi identificate. Han se gândi 
că unele dintre ele puteau fi extratereşiri şi, cunoscând neplăcerea 

prea puţin ascunsă şi neîncrederea împăratului Palpatine în non-umani, 
nu era surprins să-i găsească pe aceştia bântuind în adâncuri. 

O mie de niveluri. O mie o sută... 

Han nu mai găsi nici un alt lift, ci doar paliere de trepte, pe cure 
cobori mai mult, mereu mai mult... 

Ajunsese acum la cota I 200, la aproximativ trei mii şase sute de 
metri mai jos de locul din care pornise, din vârf, de la Banca Imperială. 

Deşi cobora, Han începuse să gâtâie. Aerul din subteran era dens 
ŞI umed, încărcat de mirosuri fetide, ca şi cum s-ar fi aflat pe fundul 
unui tunel. 

Nu se zărea nici un semn de urmăritori. Am scăpat de ei, gândi 
tânărul mergând pur şi simplu la întâmplare. Întrevăzu o formă, 
deplasându-se iute prin faţa uneia dintre clădirile deformate şi 
povârnite; înainta gârbovit, ca un animal, dar se deplasa pe membrele 
posterioare. Zdrenţe stâşiate de abia îi acopereau pielea alburie, pătată 
de leziuni şi inflamații purulente. Creatura mârâi spre Han dinapoia 
clăii de păr lăţos şi murdar, dezvăluindu-şi gura plină de cioturile 
putrede ale dinţilor. 

Tânărul nu putu să-şi dea seama dacă era — sau dacă fusese cândva 
— om. 

Şuierând ca un vrelt, făptura se îndepărtă, mergând când pe 
picioare, când în patru labe pentru a se deplasa mai repede. 

Zguduit, Han scoase blasterul din jachetă şi-l vâri direct la centură, 
afişându-l deschis şi sperând că prezenţa sa avea să ţină la respect 
creaturi similare. 

Trecu pe lângă deschiderea unui gang şi distinse în noroiul 
dinăuntru câţiva troglodiţi ghemuiţi, sfâşiind şi rupând ceva din care 
vârau bucăţi în gurile lor mânjite cu roşu. Revoitat, Han scoase 
blasterul, trase o salvă peste capetele lor şi-i privi risipindu-se. 

Nu se apropie de prada lor, ci înghiţi un nod neplăcut când zări 
coastele omeneşti care ieşeau din pieptul sfârtecat. Pe toate creaturile 
Xendorului, ce fel de loc mai este şi ăsta? 

Îşi simţea picioarele extrem de obosite. Nu purta ceas, dar când 
trecu pe sub un puț de aeraj lăsă capul mult pe spate şi privi în sus, 
spre înălțimile ameţitoare. Hăt departe se distingea un pătrat micuţ 
şi neclar de lumină. Lumina păleşte. Până voi ajunge la locul de 
întâlnire, va fi beznă... Pentru prima dată după multe ore, se gândi 
la Bria şi fu bucuros că nu o luase cu el la bancă. 

Ştia bine că fata avea să fie îngrijorată. Oftând, Han găsi altă 
scară şi începu urcuşul lung spre suprafaţă. 

Până ajunse la un nivel care să dispună de facilități de tipul 
parcurilor cu bănci pe care să se aşeze, avea crampe la muşchii 
picioarelor şi tremura de epuizare. Se prăbuşi pe o bancă şi, pentru 
prima dată, se întrebă ce să facă în continuare. 

Era atât de obosit şi de descurajat, încât mintea i se învârtea ca o 
creatură închisă într-un butoi care se rostogolește la vale. Trebuie să 
mă gândesc la ceva, îşi spuse. Nu mă pot întoarce la Bria în felul 
ăsta... 

În ciuda eforturilor sale, nu găsea însă nici o soluţie la dilema 
prezentă. Se ridică şi se împletici spre cel mai apropiat turbolifi, 
simțindu-se ca unul dintre troglodiţii pe care-i văzuse — doar vag uman. 

Când verifică locatorul, constată că reîncepuse să funcţioneze şi 
porni spre coordonatele pe care i le dăduse Briei. 

Nivelul 132, megacvartalul 17, cvarralul 5, subcvarralul 12... îşi 
repetă întruna. Pe măsură ce suia spre nivelurile care erau, în opinia 
sa, locuibile, stomacul începu să-i chiorăie, simțind arome ispititoare 
dinspre restaurantele şi localurile pe lângă care trecea. 

În cele din urmă, zări o firmă luminată într-un cartier ieftin de la 
hotarul cu enclava extraterestră. Pe o pânză orbitor de stacojie, 
reprezentat în lumini ţipătoare negru-verzui atârna un păianjen 
îmblănit devaronian gigantic, care picura venin. Păianjenul luminos. 
In sfârşit... 

Hărmălaia şi aglomeraţia ticseau străzile, iar mulți dintre trecători 
se aflau sub efectul alcoolurilor sau drogurilor. Han trecu pe lângă 
gura unui gang şi văzu pe cineva activând o lumină, apoi fulgerul 
albastru şi sfârâitul care anunțau aprinderea unei doze de sclipstim. 

Se opri în nişa unei intrări, vizavi de barul căutat şi se întrebă 
dacă Bria îl aştepta afară sau înăuntru. Spera că fata nu intrase 
singură... sau încercase să ia legătura cu Nihi Specialistul? Suspină, 
îşi şterse chipul transpirat cu dosul palmei şi simţi cum i se învârte 
capul de oboseală, sete şi foame. 

Pe când şovăia, nişte degete îl prinseră de braţ. Se răsuci pe călcâie, 
ducând mâna spre interiorul jachetei unde ascunse blasterul, apoi se 
opri, văzând-o pe Bria. 

— lubito! icni el, prinzând-o şi strângânud-o atât de tare în braţe, 
încât ea începu să se zbată după o secundă. 

Trupul fetei era — şi mirosea — atât de grozav! 

— Han. făcu ea, nu pot respira! 

Pilotul slăbi puţin strânsoarea şi rămase locului, clătinându-se. 
Bria îi îndepărtă o şuviţă de păr din ochi şi-l privi îngrijorată. 

— Ce s-a întâmplur? 

Tânărul simţi o gheară încleştându-i beregata şi pentru o clipă se 
temu că s-ar fi putut face de râs şi să înceapă să izbucnească în plâns. 
Trase aer adânc în plămâni, clătină din cap şi rosti: 

— Nu aici. Haide să căutăm un loc unde să putem sta jos şi să 
mănânc ceva. Sunt terminat. 

Peste o jumătate de oră, erau încuiaţi într-o cameră închiriată 
într-un hotel ieftin. Han fusese şi în locuri mai jalnice, dar i se strânse 
inima, văzând încercările curajoase ale Briei de a se preface că nu 
era şocată de mizeria, mirosurile şi insectele care fojgăiau. Totuşi 
era un loc ieftin şi părea sigur. 

Primul iucru pe care-l făcu pilotul fu să se spele şi să bea câteva 
pahare de apă. Continua să fie ameţit, totuşi mirosul mâncării pe 
care o cumpăraseră îl mai revigoră oarecum. Se aşeză pe marginea 
patului care scârţâia şi mâncă împreună cu Bria, pe rând, din 
containerul unic. 

Hrana readuse ceva energie în trupul lui epuizat. Înghiţi ultima 
îmbucătură şi se lăsă pe spate, privind cu ochi goi spre fată şi 
întrebându-se de unde să înceapă. 

— Han, rosti ea, trebuie să-mi spui ce s-a întâmplat. Din expresia 
ta îmi dau seama că-i ceva rău. Nu ai luat banii, aşa este? 

Han clătină din cap, apoi, încet, întrerupându-se des, îi relată tot 
ce se întâmplase. Lacrimile umplură ochii Briei în timp ce-l asculta. 
În cele din urmă, tânărul se opri... sau obosi. 

— Şi am venit încoace, termină el. Restul... restul îl ştii. Scumpo 
— o privi şi simţi iarăşi un nod în gât —. asta-i treaba. N-avem încotro 
să mai pornim. În clipa de faţă, n-am nici o idee, decât să ne folosim 
de ultimele credite pentru a încerca să părăsim planeta. După aceea... 
putem munci. Eu mă pot angaja ca pilot, ştiu că pot. 

Oftă şi-şi îngropă capul în palme. 

— E numai vina mea. Ar fi trebuit să-mi dau seama că huttii vor 
rula scanarea retinei mele în toate sistemele şi că-mi vor găsi toate 
identitățile false. Crezusem că am fost isteţ, dar am fost prost ca un 
bolovan. Of, Bria... 

Gemu, se întoarse spre fată, o cuprinse cu braţul după talie şi-şi 
lăsă capul pe umărul ei. 

— O să mă poţi ierta? 

Bria îl sărută pe frunte şi răspunse încetişor: 

— Nu am pentru ce să te iert. N-a fost vina ta. Dacă n-ai fi făcut 
ceea ce ai făcut, acum aş fi fost într-un local de desfrâu, trecând de 

la un soldat la altul. Nu uita asta niciodată, Han. Eşti un erou. M-ai 
salvat şi te iubesc. 

— Şi eu te iubesc, spuse tânărul privind-o în ochi. N-am putut s-o 
spun până acum... dar... vreau s-o ştii. Te iubesc, Bria. 

Ea încuviinţă şi o lacrimă i se prelinse pe obraz. Han o şterse cu 
vârful unui deget. 

— Nu plânge, îi zise. Recunosc că şi eu am fost gata să plâng ceva 
mai devreme, dar de atunci m-am gândit. Dacă putem să părăsim 
planeta asta blestemată, ştiu sigur că ne putem descurca. Putem munci. 
O să ne facem o viaţă... ştiu că putem. 

Şovăi, apoi izbucni: 

— Putem chiar să ne căsătorim, iubito. Dacă vrei... 

Îşi dădu seama că fata fusese profund mişcată de stângacea lui 
cerere în căsătorie, dar ea clătină din cap. 

— Han, nu poţi să renunţi la visele tale. Ne-am apropiat foarte 
mult de ele. Trebuie să ne gândim la ceva. Vei fi ofiţer în Flota 
imperială, nu uita! 

Fu rândul lui să scuture din cap. 

— Nu mai este cazul, Bria. De acum s-a terminat cu asta. Trebuie 
să mă gândesc ce altceva voi face în viaţă. 

— Han! începu ea să plângă cu adevărat. Nu mai rezist să te văd 
doborât! 

— Nu am absolut nimic, insistă tânărul deşi era o minciună. 

Bria îşi lăsă capul pe pieptul lui şi îl cuprinse strâns cu braţele. 

— În seara asta o ducem bine, urmă el, dar mâine trebuie să ne 
facem nişte planuri foarte serioase. 

Bria îl sărută pe obraz, pe bărbie, în lungul liniei maxilarului... 
sărutări fugare, de abia atingându-l. Han o prinse în braţe şi o sărută 
pe buze, mângâindu-i obrajii, trecându-şi degetele prin părul ei şi 
simțind nevoia disperată de a o atinge, de a fi tămăduit de atingerile 
fetei. 

Cămăruţa mizeră se topi în depărtare şi acum nu se putea gândi 
decât la fericirea de a fi alături de Bria. 


x ok k 
În orele mici dinaintea zorilor, pe planeta unde diferența dintre 
noapte şi zi însemna foarte puţin pentru oricine care nu ducea o 
existenţă „la vârf”, Bria Tharen stătea ghemuită în toaleta strâmtă şi 
murdară. Ţinea în mână un stilus, iar în faţa ei se afla un foliplast şi 
un teanc gros de credite. 

Din dormitor se auzea, slab, sforăitul uşor al lui Ikan. Tânărul 
era atât de obosit, încât n-o auzise când se ridicase şi icşise, şi nu se 
trezise nici când ea revenise, după câteva ore. 

Acum Bria se lupta cu foliplastul şi stilusul, oprindu-se des pentru 
a-şi şterge lacrimile care-i înceţoşau ochii. împiedicând-o să scrie. 
De şase-şapte ori golise foliplastul şi reîncepuse, dar timpul se scurgea 
inexorabil şi ea nu putea să mai fie aici când se deştepta Han. Dacă el 
se trezea, Bria ştia că nu avea să se mai poată sili niciodată să plece. 

Aşa că, din nou, alegea calea laşităţii şi pleca pe furiş. Suspinele 
i se opriră în gâtlej şi-şi apăsă ambele palme pe piept. Pentru o clipă 
se întrebă dacă nu era posibil ca inima să i se oprească din cauza 
durerii pe care o simţea, apoi scutură din cap şi-şi porunci să termine 
cu amânările. /ui pare atât de rău, reuşi ea să scrie. Te rog, iartă-mă 
pentru că fac asta... 

În seara aceasta, pentru prima dată, îşi dăduse seama că era posibil 
ca Han să nu-şi atingă visul de o viaţă, dacă rămânea alături de el. Ea 
îl trăsese în jos şi îl ţinuse pe loc, de săptămâni, dar nu voise s-o 
recunoască. Dar în seara aceasta... văzându-i durerea din ochi, 
auzindu-i tonul vocii... fusese prea teribil ca să mai reziste. 

leşise pe furiş din cameră, găsise un bar al cărui proprietar fusese 
de acord să-i închirieze comunicatorul şi-şi apelase tatăl. Bria îi ceruse 
ajutorul, atât pentru ea, cât şi pentru Han. Rezultatul fusese teancul 
de credite de pe podea. Renn Tharen era un individ care ştia cum să 
facă anumite lucruri şi nu pierduse timpul. Banii îi fuseseră aduşi 
Briei de unul dintre partenerii de afaceri de pe Coruscant ai tatălui 
ei, care-i înmânase, refuzase mulţumirile şi dispăruse în noapte, în 
mod evident bucuros să scape din taverna jegoasă. 

În decursul scurtei lor convorbiri, Renn Tharen îşi prevenise fiica 
să nu revină acasă. La scurt timp după plecarea Briei şi a lui Han, 
inspectorii de la SecCor apăruseră la reşedinţa Tharen, interesându-se 
de fată. 

— Nu le-am spus nimic, iar fratele tău şi mama ta nu mai discută 
cu mine, deoarece le-am suspendat banii de buzunar pentru o lună, 
deşi mi-au jurat că nu ei au chemat SecCor. Fii atentă, iubito... 

— Voi fi, tată. promisese Bria. Te iubesc. Mulţumesc... 

L-am rănit şi pe el, gândi fata. De ce întotdeauna îi rănesc pe 
oamenii pe care-i iubesc cel mai mult? 

Disperarea o ameninţa, dar refuza să se lase copleşită. Tot ce 
putea să facă pentru Han, dacă-l iubea, era să-l părăsească. Fii tare, 
Bria, îşi porunci. 

Strângând cu putere stilusul, își şterse lacrimile, apoi îşi impuse 
să termine cea mai dificilă scrisoare pe care avea s-o scrie vreodată. 


Han ştiu că ceva era în neregulă chiar înainte să deschidă ochii. 
Nu auzea nici un sunet, absolut nici unul. 

— Bria? strigă el. 

Unde este? Coborî din pat şi se îmbrăcă iute. 

— Bria, iubito? 

Nici un răspuns. 

Tânărul inspiră adânc şi-i porunci inimii care bubuia sălbatic să 
se potolească. Probabil c-a ieşit să cumpere stimceui şi plăcinte pentru 
micul dejun, îşi spuse. Ținând seama de circumstanţe, era o presupunere 
rezonabilă... totuşi ceva îi spunea că se înşela. 

Îşi încheie salopeta, apoi luă jacheta. De abia atunci observă că 
geanta de voiaj a fetei dispăruse. 

Cu un geamăt surd de durere, văzu ceva alb ieşindu-i din buzunarul 
jachetei. Scoase obiectul şi văzu că era un portofel plin cu bancnote 
de credit de valori mari. Alături de ele mai exista ceva... 

O scrisoare pe un foliplast împăturit şi plin de cute. Han închise 
ochii şi-l strânse în palmă. De abia după un minut, fu în stare să se 
silească să citească: 


Dragul meu Han, 
Nu meriţi aşa ceva şi nu-ţi pot spune decât că-mi pare rău. Te 
iubesc, dar nu pot rămâne... 


IEŞIT DIN BĂTAIA FOCULUI 


S. va întource, fu primul gând al lui Han, iar al doilea fu Am 
pierdut-o pentru totdeauna... Privi disperat în jurul camerei, 
simțindu-se gata să explodeze dacă nu FĂCEA ceva. Cu o înjurătură 
sonoră, îşi azvârli jacheta în perete, apoi smulse pernele de pe pat şi 
le aruncă şi pe ele cât colo. Nu era de ajuns... se întrebă fulgerător 
dacă nu se găsea pe punctul de a înnebuni. Îşi simţea capul prea mic 
pentru a-i adăposti mintea şi era copleşit de nevoia de a-şi urla durerea 
şi suferinţa, ca un wookiee. 

— AAAAHHHHHHHHHHHHH! răcni el. 

Luă scaunul uzat care constituia una dintre cele trei piese de 
mobilier ale odăii, îl roti deasupra capului şi-l azvârli cu toată puterea 
în uşă. O înjurătură răsună prompt dinspre camera vecină. Scaunul 
rămase întreg pe mocheta tocită. Nici uşa nu păţise nimic. 

Han se prăbuşi pe pat şi rămase nemişcat câteva minute, cu capul 
îngropat în braţe. Suferinţa venea şi pleca în valuri. Pieptul îl durea, 
simpla răsuflare îl durea. Singura sa uşurare fu atunci când se simţi 
complet amorţit. 

Cumva, amorţeala era lucrul cel mai rău dintre toate. 

După mult timp, Han îşi dădu seama că nu citise scrisoarea Briei 
până la sfârşit. Cu excepţia teancului de credite, era tot ce-i mai rămăsese 
de la fată, aşa că se ridică cu greu în capul oaselor şi miji ochii în 
lumina slabă pentru a citi cuvintele tremurate de pe foliplast. 


257 


Dragul meu Han, 

Nu meriti aşa ceva şi nu-ţi pot spune decât că-mi pare rău. Te 
iubesc, dar nu pot rămâne... 

In fiecare zi mă întreb dacă nu voi ceda şi voi lua prima navă 
înapoi, spre Ylesia. Mă tem că nu sunt îndeajuns de puternică pentru 
a rezista... dar trebuie să rezist. Trebuie să recunosc faptul că sunt 
dependentă de Exultare şi că trebuie să lupt împotriva acestei 
dependențe. Mă tem că voi avea nevoie de toată energia ca să fac 
asta şi să înving. M-am sprijinit pe tine pentru a găsi tărie, dar asta 
nu-i bine pentru nici unul dintre noi. Tu ai nevoie de toată tăria şi 
determinarea pentru a trece testele şi a intra la Academie. 

Han, te rog, nu-ţi abandona visul de a deveni ofiţer. Nu te sfii să 
foloseşti banii pe care ţi i-am lăsat. Tata ni i-a dat Jără nici o obligaţie, 
deoarece te place şi-ţi este recunoscător. Ca şi mine, el înțelege că 
mi-ai salvat viaţa. Acceptă, te rog, darul lui. Amândoi dorim să reuşeşti. 

Am învăţat multe de la tine. Cum să iubeşti, cum să fii credincios 
şi curajos. Am învăţat de asemenea cum să găsesc oameni care mă 
vor ajuta să-mi schimb identitatea, aşa că nu te obosi să mă cauţi. 
Plec şi voi învinge dependența. O voi face, chiar dacă-mi va secătui 
toată puterea şi tot curajul. 

Tu ai fost liber toată viaţa, Han. Şi puternic. Pentru asta, te 
invidiez. Şi eu voi fi liberă într-o bună zi. Şi puternică. 

Poate că atunci ne vom putea reîntâlni. 

Incearcă să nu mă urăşti prea mult pentru ceea ce fac. Eu una nu 
te voi urî, indiferent cum vei proceda. Vreau să ştii că te voi iubi, 
acun şi de-a pururi.. 

A ta, 
Bria 


Han se căzni să citească scrisoarea până la capăt. Fiecare cuvânt 
îi ardea în minte ca o rază laser. Când o termină. decise s-o recitească, 
deoarece încerca să amâne momentul când trebuia să reînceapă să 
simtă şi să gândească. Atâta vreme cât citea foliplastul Brici, era ca 
şi cum ea s-ar fi găsit încă acolo. Aproape că-i putea auzi glasul. Ştia 
că în clipa în care avea să se oprească din citit, ea avea să dispară 
iarăşi. 

De data aceasta însă deşi se strădui din răsputeri, nu mai putu 
distinge cuvintele. Erau prea înceţoşate. 

- lubito, şopti atât de răguşit încât de abia putea pronunţa 
cuvintele, n-ar fi trebuit să faci asta. Am fost o echipă, ai uitat? 

Auzindu-se folosind timpul trecut, tânărul se cutremură, ca un 
om cuprins de febră. Se ridică şi începu să se plimbe, înainte şi 
înapoi, înainte şi înapoi. Mişcarea părea să fie singurul lucru care-l 
putea ajuta să reziste. Valurile de furie şi frustrare alternau cu momente 
de durere atât de acută, încât gândi că poate ar fi fost mai uşor dacă 
ar fi înnebunit. 

M-a minţit. Nu m-a iubit niciodată. Fată de bani gata, încrezută, 
care avea încă o aventură... s-a folosit de mine ca să evadeze şi m-a 
jucat pe degete până s-a plictisit. O urăsc... 

Gemu apoi puternic, scuturând din cap. Nu, n-o urăsc. O iubesc. 
Cum de mi-a putut face aşa ceva? Spunea că mă iubeşte. Mincinoasă! 
Mincinoasă? Nu... era sinceră. Recunoaşte, Han, suferea, o ştii prea 
bine. Avea probleme, era măcinată de dureri... 

Da, suferise. Han îşi reamintea toate nopţile în care o găsise 
suspinând şi o ţinuse în braţe, încercând s-o aline. Jubito... de ce? 
M-am străduit din răsputeri să te ajut. N-ar trebui să fii singură. Ar 
fi trebuit să rămâi. Am fi rezolvat noi lucrurile... 

Era îngrozit că dependenţa fetei ar fi putut s-o împingă la revenirea 
pe Ylesia. Dacă Bria s-ar fi întors acolo, Han nu-şi făcea iluzii în 
privinţa lui Teroenza. T'landa til nu aveau capacitatea de a simţi 
mila sau compătimirea. Marele Preot ar fi ordonat uciderea fetei, 
dacă mai dădea cu ochii de ea. 

Privi buimăcit prin odăiţa sărăcăcioasă. Cu numai o seară în urmă, 
fuseseră unul în braţele celuilalt. Bria îl strânsese cu disperare şi 
putere, iar Han înţelegea acum motivul pasiunii ei. Ştiuse că-l îmbrăţişa 
pentru ultima dată... 

Scutură din cap. Cum se putuseră schimba lucrurile atât de 
irevocabil în numai câteva ore? 

Dă timpul înapoi, îi şoptea un colţişor copilăros al minţii sale. Să 
fie TRECUTUL, nu PREZENTUL. Nu-mi place PREZENTUL. Vreau 
să fie TRECUTUL... 

Dar, desigur, asta era o prostie. Han trase aer adânc în plămâni şi 
sunetul se auzi hârâit, plin de durere. Aproape un suspin. Brusc, nu 
mai rezistă să stea acolo şi să mai vadă odăiţa mizerabilă. Ingrămădin- 
du-şi puţinele lucruşoare în geanta micuță, tânărul strecură bancnotele 
în buzunarele interioare ale salopetei, spre piele. După aceea, îmbrăcă 
jacheta veche şi vârî blasterul la centură, în faţă. 

leşi din cameră şi porni pe coridor, pe lângă recepţionera şleampătă. 
care moţăia. 

Şi continuă să meargă... 

Merse toată ziua. umblând ca un droid prin mulțimile dubioase 
din 7ona respectivă, unul dintre cartierele periculoase, „de graniţă”, 
care se învecina cu o enclavă pentru non-umani. Nu mâncă nimic — 
îl scârbea însăşi ideea de mâncare. 

Era permanent conştient de blasterul furat pe care-l avea la brâu. 
Un colţişor al minţii sale spera că cineva va încerca să-l jefuiască. 
Asta i-ar fi oferit un pretext pentru a se dezlănţui, ca să mutileze ori 
să ucidă — dorea să distrugă ceva. Sau pe cineva. 

Nu-l deranjă însă nimeni. Poate că proiecta o aură, un limbaj al 
corpului care-i avertiza pe alţii să se ferească. 

Mintea continua să fie într-un conflict permanent cu inima. Repetă 
mereu şi mereu tot ceea ce spuseseră şi făcuseră vreodată el şi Bria. 
Să fi greşit el cu ceva? Să fi fost Bria o fată frumoasă, cu probleme, 
dar la locul ei, care se lupta cu o dependenţă letală? Sau nu era decât 
o odraslă de bani gata, răsfăţată şi crudă, care jucase cu el un joc 
nemilos? Oare îl iubise vreodată cu adevărat? 

La un moment dat, Han se pomeni la un colţ de stradă, între două 
mormane imense de sfărâmături de piatră. Avea în mâini foliplastul 
Briei şi încerca să-l citească la lumina pâlpâitoare provenită de la 
firma unui bordel. Tânărul clipi din ochi. Probabil că plouă... Avea 
chipul ud. 

Ridică ochii spre cer, dar, desigur, aici nu exista cer, ci doar un 
acoperiş, hăt deasupra. Întinse un braţ, cu palma în sus. Nici o picătură 
de ploaie. 

Împăturind scrisoarea, Han o ascunse cu grijă. Se împotrivi 
impulsului de moment de a o face bucățele sau de a-i da foc. Ceva îi 
spuse că avea să regrete un asemenea gest. 

Indiferent ce ar fi fost ea, acum A PLECAT, decise şi-şi îndreptă 
umerii. Nu se mai întoarce, iar eu trebuie să mă adun. Primul lucru 
pe care-l voi face mâine dimineaţă este să-l caut pe Nihi Specialistul, 
în Păianjenul luminos... 

Observă că se făcuse noapte. Rătăcea pe străzi de douăsprezece 
sau cincisprezece ore. Din fericire, în districtul acela unele locuri nu 
dormeau niciodată. Corellianul îşi dădu seama că avea nevoie de 
hrană şi de somn — se simțea atât de golit şi de epuizat, încât i se 
învârtea capul. 

Porni încet pe drumul pe care venise, iar la fiecare pas i se părea 
că ar fi călcat pe nisip arzător. Tălpile i se băşicaseră şi sângerau, şi 
de aceea şchiopăta. 

Durerea din picioare reprezenta o distragere binevenită. 

De acum înainte, sunt doar eu, Han Solo, gândi, oprindu-se și 
privind iarăşi spre cerul nopții, de abia vizibil în partea de sus a unui 
puț de aeraj. O stea — sau o staţie spațială? — clipea pe fundalul 
negru. Declaraţia mintală a tânărului avea convingerea unui jurământ. 
Nimeni altul. Nu-mi pasă de nimeni altul. De acum înainte, nimeni 
nu se apropie de mine. Nu-mi pusă cât este de frumoasă, de inteligentă 
sau de dulce. Nici prieteni, nici amante... nimeni nu merită asemenea 
durere. De acum înainte, sunt doar eu... Solo. Un colţ al minţii sale 
realiză ironia amară a involuntarului joc de cuvinte şi chicoti găunos. 
De acum înainte, numele lui era chiar el. Numele lui ajunsese să 
reprezinte ceea ce era el, ceea se afla în interiorul lui. 

Solo. De acum înainte. Doar eu. Galaxia şi totul din ea se pot 
duce naibii. Eu Sunt Solo, acun şi de-a pururi. 

Ultimul fragment de sensibilitate şi moliciune ale tinereţii 
dispăruse din trăsăturile lui Han, iar în ochii lui exista acum o răceală 
Şi o duritate inexistente anterior. Mergea prin noapte, iar călcâiele 
cizmelor sale răsunau sonor pe permaton — la fel de dur şi de aspru 
ca şi cochilia care-i cuprinsese inima. 


Peste o săptămână, Han Solo mergea spre Sala Admiterilor din 
Academia Spațială Imperială. Clădirea era o structură uriaşă, la nivelul 
planetar cel mai de sus, masivă şi tăcută, cu un design solid şi demn. 

Razele micului soare alb al Coruscantului îl făceau să clipească. 
Trecuse mult timp de când nu mai văzuse lumina soarelui şi ochii îi 
erau încă sensibili, încă uşor iritabili. 

Modificarea amprentei retinei era posibilă, aşa cum Han tocmai 
o demonstra, dar nu fusese o experienţă plăcută. Suferise operaţia cu 
laser şi rearanjarea celulară, apoi petrecuse o zi într-o bactacuvă, 
vindecându-se. În următoarele trei zile purtase un bactavizor şi zăcuse 
întins într-o odăiţă din spatele „clinicii” lui Nihi. 

Profitase totuşi de inactivitatea silită şi ascultase ore de înregistrări 
pe teme de istorie şi literatură, pregătindu-se pentru examenele pe 
care spera să le înceapă. Han nu se autoamăgea cu gândul că testele 
Academiei aveau să fie simple pentru el. Educaţia lui avusese multe 
pete albe, în cazul cel mai bun. 

Nihi Specialistul meritase fiecare credit al onorariului său 
exorbitant. „Han Solo” exista acum în baza de date imperială, alături 
de amprenta retinei şi alte semne de identificare. (Cele mai multe 
dintre cicatricele acestea erau nou-nouţe, plasate cu atenţie pe trupul 

tânărului de către droizii medicali ai lui Nihi. De asemenea, 
majoritatea cicatricelor vechi fusese ştearsă.) 

„Han Solo” avea ID-uri care nu se deosebeau cu nimic de cele 
deţinute de oricare cetăţean loial din Imperiu. Pentru prima dată 
după mai bine de un deceniu, era „curat — Han Solo nu era căutat de 
nimeni, pentru nimic. Nu mai trebuia să privească îngrijorat înapoia 
sa, ori să încerce să-şi dezvolte ochi la ceafă. Nu trebuia să stea alert 
pentru a vedea scânteia trădătoare a ţevii unui blaster scos brusc din 
toc. Continua să se încordeze atunci când auzea zgomote puternice, 
dar nu era decât un Simplu instinct. 

Han Solo era un cetăţean obişnuit. nu un evadat urmărit. 

Continua să păstreze ID-urile lui Vykk Draygo şi Jenos Idanian, 
ascunse printre credite într-un buzunăraş al portofelului, însă aştepta 
pur şi simplu ocazia prielnică de a se descotorosi de ele. Chipul lui 
Han nu apăruse niciodată pe vreun afiş de recompense sau în vreo 
bază de date, ci numai amprenta iniţială a retinei sale. lar aceea 
dispăruse, fiind ştearsă. 

Urcând treptele de piatră spre Sala Admiterilor. paşii tânărului 
erau siguri şi încrezători. Se apropie de recrutatorul uman dinapoia 
recepţiei şi zâmbi curtenitor. 

— Bună ziua, rosti el. Mă numesc Han Solo şi aş dori să mă 
înscriu pentru admitere la Academia Imperială. Am dorit dintotdeauna 
să fiu ofiţer în Flotă. 

Ofiţerul nu-i răspunse la surâs, dar se comportă politicos. 

— Pot să vă văd actele, domnule Solo? 

— Desigur, încuviinţă Han şi le puse pe tăblia recepţiei. 

— Va dura niţel. Vă rog să luaţi loc. 

Han se aşeză, simțind o încordare interioară, dar spunându-şi că 
nu avea de ce să se teamă. Creditele lui Renn Tharen avuseseră grijă 
de toate... 

Peste câteva minute, ofiţerul îi restitui actele şi-i oferi un zâmbet 
distant. 

— Totul se verifică, Solo. Poţi începe azi procedura de înscriere 
Şi testare. Ştii că peste cincizeci la sută dintre candidaţi nu sunt 
acceptaţi? Şi că cincizeci la sută dintre cei acceptaţi nu apucă să-şi 
termine cursurile în Academie? 

— Da, domnule. ştiu, încuviinţă Han, dar sunt decis să încerc. 
Sunt un pilot bun. 

— Împăratul are nevoie de piloţi buni, zise ofiţerul şi, pentru o 
clipă, surâsul lui fu autentic. Perfect, atunci, să-i dăm drumul... 

Săptămâna care urmă fu un coşmar cu program. Prima etapă a 
fost un examen medical, cel mai amănunţit de care avusese Han parte 
vreodată. Droizii medicali investigară şi exuminară locuri ce-l făcură 
să-şi dorească să le dea un şut în circuite, totuşi rezistă cu stoicism. 

Fu foarte încordat pe durata examinării oftalmologice. dar droidul 
lui Nihi fusese un expert. Droidul medical imperial nu găsi nimic în 
neregulă. 

Han trecu examinarea medicală cu calificativul „excelent”. Timpii 
de reacţie şi reflexele sale îl situau în primii zece la sută dintre candidaţi. 

Apoi începu partea cu adevărat grea... 

Zi după zi, un grup tot mai mic de cadeți candidaţi era introdus 
în cabine private de testare. În fiecare cabină se găsea un droid 
examinator, care adresa întrebările, înregistra punctajul şi actualiza 
tabelul cu poziţiile candidaţilor. 

În fiecare seară, Han revenea la cămăruţa sa din alt hotel ieftin şi 
adormea, epuizat, doar ca să viseze examene toată noaptea: 

— Cadet candidat Solo, vei vedea patru tipuri de armuri de corp 
individuale. Care dintre ele a fost utilizat de forțele manduloriane în 
secolul trecut? 

Sau: 

— Cadet candidat Solo, în ce an gloriosul nostru Împărat a devenit 
Preşedinte al Senatului imperiul? Ce eveniment istoric a precedat 
alegerea lui? 

Sau: 

- Cadet candidat Solo, dacă un distrugător spațial clasa Victory 
pleacă din Centrul Imperial la ora afişată şi transportă masa de 
armament, încărcătură şi trupe afişată, ce curs şi vector de apropiere 
de sistemul Daedalon vor fi necesare pentru un consum minim de 
combustibil? Ce curs şi vector de apropiere vor fi necesare pentru 
viteza maximă? Trebuie să prezinţi şi calculele justificative. 

Sau: 

— Cadet candidat Solo, care bătălie din timpul Crizei Nooliane a 
dus la eliberarea sectorului bothan? La ce dată a avut loc? 

Din punctul de vedere al lui Han, cele mai groaznice erau întrebările 
de „cultură”. Fiecare cadet trebuia să fie un gentleman şi pentru 
aceasta era necesar un anumit bagaj cultural. Han transpiră serios 
auzind întrebări de felul ..Cadet candidat Solo, vei asculta fragmente 
muzicale provenind de pe trei planete diferite. Identifică planeta de 
origine a fiecărui fragment.” 

Ca o ironie a sorții, tânărul era mult mai priceput în domeniul 
lucrărilor de artă, decât în cel muzical. Trecutul său de hoţ şi spărgător 
îi oferise un contact, chiar dacă pasager, cu specialităţile de Istoria 
Artei şi Artă Galactică Modernă. 

Când, după trei zile de examinări nemiloase, constată că figura 
încă printre CADEŢII CANDIDAȚI pe videotabla din gigantica 
Sală a Admiterilor, Han fu atât surprins, cât şi extaziat. 

Testele de pilotare acopereau ultimele două zile ale perioadei de 
examinare de o săptămână. În decursul acelei etape, experienţa îi fu 
de un imens ajutor lui Han. Candidaţii părăseau planeta în transportoare 
uriaşe, fiind duşi la baze imperiale din apropiere. O singură probă 
din testarea în condiţii reale avu loc chiar pe Coruscant. 

În fiecare zi, candidaţii pilotau în situaţii diferite. Han se descurcă 
bine şi ştiu că absolvise fiecare test. Unicul moment de nemulţumire 
venise din partea unuia dintre examinatori (în etapa aceasta toţi 
examinatorii erau instructori umani), care comentase cu acreală faţă 
de camarazii săi că timpul cel mai rapid obţinut de Han pe un traseu 
impus trebuia anulat, deoarece era extrem de neregulamentar pentru 
un cadet candidat să treacă cu naveta prin Arcul de Triumf al împăra- 
tului Palpatine de pe Centrul Imperial, în loc să treacă pe deasupra. 

— A înspăimântat câteva mii de cetăţeni imperiali! Am primit 
sute de reclamaţii! se bâlbâise nervos ofiţerul. 

Şeful comisiei de examinare ridicase din umeri. 

— N-a fost nimeni rănit, aşa este? 

— Nu, domnule. 

— Atunci timpul obţinut de cadetul candidat Solo rămâne valabil. 
Cetăţenii respectivi se mai pot bucura şi de niţică surescitare la 
răstimpuri. Le face bine la circulaţie. 

Han avusese multă grijă să nu se trădeze că auzise schimbul de 
replici. 

Ştia prea bine că deşi se descurcase la testele de pilotaj, absolvise 
alte subiecte la limita inferioară. 

În câteva rânduri, un semn minus apăruse în dreptul numelui 
său, indicând că, în cazul în care avea să fie primit în Academie, 
trebuia să urmeze cursuri suplimentare în domeniul respectiv. 

Deloc surprinzător, printre materiile acelea se numărau „Muzica”, 
„Istoria antică pre-Republică”, „Fizica cuantică interspaţială” şi 
„Geometria nonlineară a hiperspaţiului”. 

Han studia în fiecare noapte şi aţipea în sunetele „înregistrărilor 
mecanice”, care recitau stive de informaţii, în timp ce el dormea 

buştean. De fapt, pe tânăr nu-l deranjau cu adevărat visele nesfârşite 
despre examene. 

Le prefera viselor despre Bria. 

Veni în cele din urmă şi ziua când stătu în faja videotablei şi-şi 
căută numele pe lista cu CANDIDAŢII RESPINȘI... dar nu-l găsi. 

Cu inima bubuind, de abia îndrăznind să spere, se îndreptă spre 
lista afişată pe peretele opus al sălii, cea cu titlul CADEȚI 
ACCEPTAŢI. 

Han Solo. 

Era acolo, cu litere luminoase. Han se holbă la numele său, 
incapabil să gândească, de abia îndrăznind să creadă. 

Numele rămânea însă locului. Tânărul se plimbă prin sală vreun 
ceas, reveni de trei ori în faţa videotablei şi-l văzu de fiecare dată. In 
cele din urmă, după a treia confirmare, îşi îngădui să lovească cu 
pumnul prin aer, triumfător, şi să şoptească: 

— Este! 

Cobori treptele şi ieşi în piaţeta uriaşă de la nivelul cel mai de 
sus, simțind aerul rece al serii de pe Coruscant ca un duş de apă 
răcoroasă, înviorătoare. 

Succesul trebuie sărbătorit, gândi exultat. 

Se trată cu o cină la unul dintre restaurantele de lux de la nivelul 
superior, nu departe de Sala Admiterilor. Comandă medalion de 
nerf în sos redor picant, cu garnitură de tuberculi prăjiţi şi salată de 
verdeţuri asortate. Comandă de asemenea o bere alderaană, pe care o 
sorbi încetişor, savurând-o. 

La un moment dat în timpul cinei, privi în jur la decorul minunat 
şi admiră lucrăturile elegante din metal şi sculpturile din gheaţă vie, 
trioul de jizz care cânta în surdină şi chelnerii oameni. În local se 
aflau câţiva ofiţeri imperiali de rang superior, însoţiţi de femei 
atrăgătoare în rochii de seară superbe. Han ridică paharul discret în 
aer şi şopti: 

— Bria, am reuşit! Îmi doresc din toată inima să fi fost şi tu 
alături de mine pentru a împărtăşi clipele acestea... 

După ce plăti fără regrete preţul exorbitant al cinei, ieşi din 
restaurant şi traversă piaţa mare şi elegantă. Deflectorul climateric 
montat mult deasupra ei abătea majoritatea curenților de aer, astfel 
că nu era frig, totuşi Han îşi încheie jacheta veche în timp ce mergea 
pentru a nu mai simţi defel răcoarea. 

De jur împrejur şi deasupra sa, tânărul putea zări turnurile şi 
terasele clădirilor cele mai de sus. Piaţa era situată imediat sub ultimul 

nivel din această parte a Coruscantului. Rampe lungi şi spiralate 
urcau spre acesta, alături de turbolilturile omniprezente. 

leşit de sub strălucirea puternică a luminilor, Han se rezemă de o 
balustradă şi încercă să zărească stelele. Alese una sau două dintre 
cele mai sclipitoare, dar orizontul umbrea complet firmamentul. Aurore 
roşii şi verzi pâlpâiau şi licăreau, parcă zugrăvite pe fondul negru de 
un artist gargantuesc nebun. Era o panoramă care-ţi tăia respiraţia. 

Am reuşit! 

Han zâmbi... 

Şi apoi îngheţă, simțind ceva dur, mic şi rotund apăsându-l între 
omoplaţi. Ţeava unui blaster. Un glas pe care îl recunoscu, deşi 
trecuseră aproape cinci luni de când îl auzise ultima oară, rosti jovial: 

— Salut, Han. Mă bucur să te revăd, băiete. Trebuie să recunosc, 
n-a fost uşor să-ţi dau de urmă. 

Nu se poate, gândi tânărul. Nu acum! Nu-i cinstiti 

Glasul vesel chicoti. 

— De ce nu te-ntorei, încetişor şi fără mişcări pripite, ca să discutăm 
faţă în faţă? 

Han se întoarse, foarte lent, şi, aşa cum ştiuse, se găsi faţă în faţă 
cu Garris Shrike. Căpitanul Norocului negustorului îşi înlocuise 
uniforma ţipătoare cu vechile sale veşminte de vânător de recompense 
— vestă de piele scorojită, pantaloni şi tunică strânse pe trup din lână 
de nerf alderaan, dar altfel arăta exact ca în seara când Han îl lăsase 
inconştient pe podeaua bucătăriei navei. 

Nu... gândi Han, ceva este diferit. 

După un moment, îşi dădu seama că privea de sus spre Shrike. 
Eu sunt diferit. Am mai crescut. Sunt mai înalt... 

Shrike îl cercetă cu atenţie. 

— Arăţi foarte chipeş, băiete, spuse el. Păcat că nu te poţi întoarce 
cu mine în Noroc, ca să te poată vedea nişte cucoane. Sunt sigur că 
te-ai număra printre favoriţi. 

Tânărul îşi regăsi în cele din urmă glasul. 

— Ce vrei, Garris? întrebă el sec. 

— Oho, deci acum este „Garris”, da? Te crezi egalul meu, da? 

Dosul palmei bărbatului îl lovi violent pe Han peste faţă. Când 
tânărul dădu să reacționeze, blasterul i se înfipse ameninţător în 
abdomen. În tăcere, Han îşi şterse sângele din buza spartă. 

— Ei bine, nu eşti egalul meu şi ar fi bine să nu uiţi asta. Pentru 
mine nu însemni nimic altceva decât un teanc de credite de la hutti, 
pentru că-l voi preda pe „Vykk Drayao” viu. 


CAPCANA PARADISULUI 267 


— Mă caută huttii? întrebă Han, trăgând de timp. 

— Ei îl caută pe Vykk Draygo. pe Jenos Idanian şi toate celelalte 
identități false ale tale. băiete. Dar tu eşti „Han Solo” acum, nu-i 
aşa? lar eu sunt practic singurul din toată galaxia care ştia că Han 
Solo era totuna cu Vykk Draygo şi toţi ceilalţi. De aceea, când am 
văzut anunţul cu recompensa huttilor, am decis să intru din nou în 
pâine, doar de dragul tău. Sunt în joc prea multe credite, ca să le dau 
cu piciorul. 

— Înţeleg. 

Shrike îi propulsă capul spre spate cu altă lovitură puternică. 

— Nu, nu înţelegi, Han. Nu înţelegi că lucrurile n-au mers prea 
bine în ultimul timp pentru Visul. Nu înţelegi că Larrad n-a mai fost 
niciodată acelaşi om după ce băbătia wookiee i-a dislocat braţul. 
Creditele alea de la hutti o să schimbe situaţia pentru noi toţi. 

— Chiar aşa? făcu Han. Nu pricep în ce fel capturarea mea îţi va 
schimba norocul. Ar fi mai bine dacă ai pune la cale vreo escrocherie 
pe Gamorr. Şi mă tem... Garris... că eu nu mai te pot ajuta în 
Şarlatania ta... 

Îşi reduse treptat intensitatea glasului, vorbind tot mai încet. 
Instinctiv, Shrike se aplecă puţin înainte, ca să-l audă... 

„exact în clipa în care Han, cu un răcnet sălbatic, se năpusti spre 
el. Un braţ i se ridică în blocaj, măturând într-o parte mâna lui 
Shrike şi aproape în acelaşi moment corellianul ridică genunchiul, 
lovind puternic sub burta bărbatului. Când Shrike se încovoie, 
gemând, Han îl izbi în falcă, puternic. Căpitanul se prăbuşi. 

Blasterul îi căzu din mână şi Han şută cu toată puterea în armă, 
expediind-o în umbrele întunecate şi conturate distinct. După aceea 
sări peste forma ghemuită a lui Shrike şi se repezi spre rampa care 
urca la terasa cea mai de sus. Acolo se putea ascunde şi lua un lift 
orizontal sau un turbolift. 

Nu-i venea să creadă că reuşise realmente să-l doboare pe Shrike 
într-o întruntare. Cât timp crescuse, fusese terorizat de exploziile de 
furie ale căpitanului şi de pumnii săi duri. 

Ajunse la rampă şi sui pe spirala acesteia cu viteza unei nave care 
ambala toate motoarele. În vârful rampei, şovăi, privind în jur. Terasa 
părea desprinsă din altă lume, cu umbrele duble dinspre cele două 
luni micuţe ale Coruscantului, tivind totul în alb dureros de orbitor 
şi dungi sure, care se pierdeau în bezna impenetrabilă. 

Pornise să traverseze terasa, continuând să scaneze locurile în 
Căutarea unui turbolitt, când un fulger albastru ţâşni din întunericul 

din dreapta sa. Salva provenise dinspre uşa unui turbolift. Blaster 
sau paralizant! gândi tânărul. luând-o din nou la fugă şi descriind 
ziegzaguri frenetice. Shrike? Cum a putut să ajungă aşa repede 
sus? 

Altă rază paralizantă. 

Han alergă peste terasă ca un vrelt înaintea unei salve blaster, 
gonind aşa cum n-o mai făcuse în viaţa lui. Trecu de altă intrare de 
turbolift, se opri şi reveni spre ea. Tocmai în clipa în care ajunse 
acolo, uşa se deschise şi Shrike apăru în cadru! ei, cu blasterul în 
mână. 

Tânărul frână pe permatonul îngheţat şi schimbă direcţia. Shrike 
aici? Atunci cine a tras celelalte salve? 

Era însă prea preocupat de cursa peste terasă pentru a reflecta 
mult la întrebarea aceea. 

Blasterul lui Shrike scuipă, verde-albastru din umbră. Nivelul 
cel mai de sus era rezervat în general perechilor de îndrăgostiţi şi era 
iluminat discret. Numai razele celor două luni luminau zona. 

Răsuflarea lui Han era vizibilă în beznă, pe când fugea, trecând 
peste borduri şi conducte aparente. Vârfurile turlelor câtorva clădiri 
se înălţau din permaton ca brazi groteşti din piatră. Han sări peste 
unul şi derapă pe chiciură când ateriză. In absenţa deflectorului 
climateric, aici sus era frig. Jacheta de piele oferea prea puţină 
protecţie. 

— Stai, sau te rad! urlă Shrike şi alt fascicul paralizant spintecă 
noaptea. 

Han mări pasul, alergând ca un animal hăituit, disperat să evadeze. 
Îndrăzni să privească iute peste umăr şi zări silueta întunecată a lui 
Shrike sclipind vag în lumina reflectată dinspre altă salvă. 

Revenind cu privirea înainte, tânărul îşi continuă goana... şi se 
opri brusc, legănându-se, gata să-şi piardă echilibrul, pe muchia unde 
se termina permatonul! 

Agitând disperat din braţe, Han se retrase de pe margine. 
Întrezărise pentru o clipită piaţa luminată ca în palmă, la peste zece 
niveluri dedesubt, inclusiv restaurantul de lux în care cinase. Prin 
pâlpâirea deflectoarelor climaterice, putea distinge statuile elegante, 
florile şi verdeaţa exotică. 

Cina părea că fusese acum o eternitate. 

Se întoarse spre dreapta, lunecă puţin şi porni mai departe. Altă 
rază paralizantă sfârâi pe lângă el. Răsuflarea îi ardea pieptul, când 
icnea, inspirând aerul îngheţat. 

Sări peste alt vârf de turlă şi simţi cum îi atinge partea interiourii 
a pantalonului, dar trecu cu bine şi se năpusti spre un petic de bezna, 
pentru a scăpa de blaster. 

Bezna se transformă brusc în vid complet şi absolut — era un puț 
de aeraj care cobora ca un hău fără fund! 

Han avea viteza prea mare ca să se poată opri la timp. Cu un 
răcnet de groază, sări cât putu mai departe... 

„..Şi reuşi să treacă de gura căscată în permaton. Ateriză brutal de 
partea opusă, căzu şi se rostogoli. Icni cu plămânii goliţi de aer şi se 
strădui să se ridice în picioare. Lunecă pe chiciura de pe permaton şi 
agită disperat din braţe, iar o salvă paralizantă se spurse chiar lângă el. 

Întreaga parte dreaptă a corellianului amorţi. 

Tânărul căzu pe permaton, cu un icnet de agonie. Se relaxă 
complet şi aşteptă, sperând că, în timp, îşi va recâștiga posibilitatea 
de utilizare a corpului. În funcţie de nivelul de intensitate pe care-l 
folosise Shrike, asta putea să dureze două minute... sau zece. 

Simpla respiraţie era o tortură, dar Han înghiţi nesăţios fiecare 
gură de aer, ignorând durerea. Trebuia să-şi recapete răsuflarea, în 
cazul în care reuşea să-şi simtă din nou partea dreaptă a corpului. 

Auzi paşi apropiindu-se din stânga. Era Shrike, care înconjura 
puţu! de aeraj peste care sărise Han. Tânărul rămase nemişcat. Doar 
fuiorul alburiu al respirației sale dovedea că mai trăia. 

Paşii se opriră lângă el, apoi îl ocoliră. Han zări vag silueta lui 
Shrike, apoi o cizmă îl lovi sălbatic în piciorul drept. Corellianul 
icni de durere. 

— Jeg nenorocit, scuipă Shrike. Pentru două credite, ţi-aş arunca 
hoitul netrebnic peste margine pentru ceea ce ai făcut. 

Faptul! că tânărul putea simţi durere în locui în care îl lovise 
cizma grea a lui Shrike era un lucru bun. Paralizia începuse să se 
estompeze. Han nu se clinti însă, ci rămase inert, când căpitanul îl 
prinse de gulerul jachetei şi-l trase peste permaton, lovindu-l de 
borduri şi julindu-l, îndreptându-se spre turboliftul cel mai apropiat. 

Shrike înjura întruna şi Han observă cu satisfacţie că şchiopăta 
vizibil. Se strădui să se transforme într-o greutate cât mai inertă şi 
mai necooperantă, izbindu-se de neregularităţile terasei şi simțind 
frecarea îngheţată a permatonului. Mâna dreaptă îl furnica în timp 
ce era târât, iar acesta era de asemenea un semn bun. 

Când contrabandistul ajunse Ia turbolift, eliberă gulerul lui Han. 
Tânărului îi veni greu să se prăbuşească fără să amortizeze, dar izbuti 
să fie cât mai convingător, fără a se lovi prea tare la cap. În raza sa 

vizuală apăru chipul cu ochi scânteietori al lui Shrike, pe a cărui 
falcă se lăţea o vânătaie. 

— Acum vom cobori cu liftul ăsta şi te vei comporta aşa cum 
trebuie, vrelt nemernic. O să fim nişte prieteni tare buni. Tu o să fii 
amicul meu care a băut un păhărel în plus. 

Han auzea turboliftul apropiindu-se. Flexionă muşchii piciorului 
drept, apoi ai braţului drept. Aceştia răspunseră, chiar dacă leneş. 
Nu dispunea de mult timp... 

— la zi, ai reuşit la Academia imperială? se interesă Shrike. De-aia 
te tratai ca un domn în seara asta, aşa-i? (Izbucni în râs.) Imperialii 
trebuie să fie al naibii de disperaţi, dacă acceptă rataţi ca tine. 

ÎI scuipă şi sputa caldă îl izbi pe Han deasupra ochiului drept. 
Tânărul fu atent să nu reacționeze. Turboliftul era foarte aproape. 
Când uşa avea să se deschidă, Shrike ar fi fost distras pentru câteva 
secunde preţioase şi atunci... atunci Han urma să acţioneze. 

Imperceptibil, flexionă degetele mâinii drepte, care răspunseră 
la comanda creierului. Shrike continua să vorbească: 

— Imperialii ăia... nu pot trage ca lumea, nu pot pilota şi nu pot 
lupta nici cât o ceapă degerată. E de mirare că moş Palpatine se mai 
poate da jos dimineaţa din pat. Toţi sunt nişte rataţi... 

Uşile turbolifiului se deschiseră. Shrike ridică ochii şi în aceeaşi 
clipă Han ţâşni de pe permaton. 

Elementul de surpriză îl ajută pentru o clipă. lzbuti să azvârle 
iarăşi blasterul din mâna lui Shrike, dar apoi acesta sări pe el. Mâinile 
cu degete de fier ale căpitanului îi cuprinseră beregata. Ochii tânărului 
începură să iasă din orbite, însă apoi trecu un picior îndărătul picioa- 
relor celuilalt şi-l răsturnă pe spate. Shrike nu-şi slăbi strânsoarea, 
aşa că Han căzu o dată cu el şi aterizară într-o încăierare în care 
schimbau lovituri de pumni şi de picioare. 

Han izbi cu pumnul în partea centrală a trunchiului lui Shrike şi-l 
auzi icnind de durere. Degetele din jurul gâtului său îşi slăbiră 
strânsoarea pentru o clipă... apoi adversarul îi dădu drumul şi încercă 
să-i scoată ochiul. 

Ochiul drept. Degetul mare care apăsa sălbatic lunecă însă chiar 
în saliva lui Shrike, iar tânărul întoarse capul şi muşcă aidoma unui 
animal. Dinţii i se strânseră pe degetul căpitanului şi Shrike urlă, 
când Han îi sfârtecă pielea şi carnea de dedesubt. Corellianul simţi 
gustul sângelui. 

Han profită de distragerea de moment a celuilalt şi-l! lovi cu 
genunchiul de jos în sus sub cuşca toracică. Plămânii contrabandistului 

se goliră cu un şuierat şi aerul ieşi ca un val alb şi înţepător în aerul 
rece al nopţii. 

Tânărul se împinse în sus, aruncându-l pe Shrike de pe el. Bărbatul 
scăpă priza şi căzu pe spate, răşchirându-se. Han se împletici spre 
locul unde auzise că fusese scăpat blasterul. .. şi degetele sale îl găsiră. 

Shrike se ridicase deja şi se îndrepta hotărât către el, când Han se 
sprijini într-un genunchi, ţintindu-! cu arma. În mod ostentativ, reglă 
intensitatea la nivel maxim. 

— E rândul tău să-ngheţi, Shrike, rosti el. 

Cele câteva cuvinte îi declanşară un acces de tuse şi un fulger de 
durere îi arse beregata maltratată, totuşi reuşi să-l menţină pe căpitan 
în cătare. 

Shrike râse şi-şi încetini înaintarea, dar nu se opri. Se afla la vreo 
şase metri depărtare. 

— Han, fiule, rosti el linguşitor, moş Shrike doar glumea cu tine, 
atâta tot. Nu voiam să te predau huttilor ăia, ce naiba! Ştiai că ai ucis 
unul dintre ei, băiete? Huttilor nu le place asta — nu, nu, nu le place 
defel. Să ştii că nu vor înceta deloc să-l caute pe „Vykk Draygo”. 

— Opreşte-te imediat, spuse Han şi fu îngrozit să-şi audă tremurul 
din glas. 

Până atunci, nu mai înpuşcase pe nimeni cu sânge rece. Mai ales 
pe cineva pe care-l cunoştea. Putea oare s-o facă? 

Shrike rânji, de parcă i-ar fi putut citi gândurile. 

— Haide, Han. Ştii bine că n-o să mă-mpuşti. Nu poţi. Eu sunt 
aproape tatăl tău. 

Tânărul clătină din cap şi replică printr-o vulgaritate huttă atât 
de usturătoare, încât căpitanul ridică din sprâncene. 

— Vai de mine, băiete, da” ce limbaj urât ai deprins de când ai 
plecat! 

Continua să înainteze. Numai patru metri îi despărțeau pe cei 
doi. Han strânse mai tare blasterul, însă constată terifiat că ţeava 
tremura. 

— Să coborâm şi să discutăm despre asta, zise Shrike cu glas 
scăzut şi liniştitor. Nu-ţi voi face nici un rău, îmi dau cuvântul. 

— Cuvântul tău? râse Han. apoi tuşi. Nu mă face să râd! Cuvântul 
tău nu valorează nici cât un scuipat. 

— Da, cuvântul meu. În plus... dacă mă împuşti, băiete, nu vei 
afla niciodată adevărul despre părinţii tăi. Cine au fost... cum de ai 
ajuns pe străzile unde te-am găsit... 

Tânărul îl fixă cu privirea. 

- Ştii cine au fost ei? Ştii de ce am fost abandonat? (Înghiţi un 
nod şi simţi o durere arzătoare.) Spune-mi şi poate că te las să trăieşti. 
Shrike ajunsese acum aproape în situaţia de a înhăţa blasterul. Între 
ei doi distanţa se redusese la un metru. Han ştia că ar fi trebuit să-l 
împuşte, ştia că nu se putea încrede în contrabandist... totuşi şovăia. 

— Spune-mi, Shrike! 

— Îți voi spune totul, când îmi dai blasterul înapoi. Totul! Ai 
cuvântul meu. 

Impuşcă-l! Acum! răcni mintea lui Han. 

Cu o revărsare de lumină roşie, o salvă de blaster îl lovi pe Garris 
Shrike drept în piept. Căpitanul ridică braţele şi o expresie de teroare 
şi durere îi contorsionă trăsăturile. Căzu pe spate ca un bolovan, 
murind înainte să atingă permatonul. 

Han îşi privi stupefiat mâna. Degetul îi era pe trăgaciul blasterului, 
dar nu-l clintise... sau nu-şi dăduse seama? 

După o clipă înţelese că salva venise dinapoia sa. 

Se răsuci fulgerător, rămas tot într-un genunchi, şi se trezi în faţa 
altui bărbat, un om, tânăr, de înălţime mijlocie şi zvelt. Părul negru 
era argintat de razele lunilor. Ținea în mână un blaster şi totul din 
făptura lui vestea „vânător de recompense”. 

— Gata, puştiule, s-a terminat, spuse el şi scoase de la centură o 
pereche de cătuşe. Scoală-te. Vii cu mine. 

Primele două salve, îşi aminti Han. El trebuie să fi fost. M-a 
urmărit până aici, apoi l-a aşteptat pe Shrike să mă doboare, pentru 
ca să poată interveni şi pune mâna pe mine. 

De parcă i-ar fi citit gândurile, vânătorul de recompense continuă: 

— Ştiam că moş Shrike te va găsi. Huttii nu au nici o imagine de 
a ta, aşa că l-am urmărit pe Shrike, fiindcă el practic te-a crescut, 
nu-i aşa, Vykk? Ştiam că te va aduce în mâna mea. 

Nu! răcni mintea lui Han. Nu acum! Nu din nou! 

Era încă rigid în urma paraliziei, epuizat şi rănit după încleştarea 
cu Shrike. Toţi muşchii îi urlau de durere şi oboseală. 

Vânătorul de recompense făcu un semn cu arma. 

— Aruncă blasterul, puştiule, altfel îţi trag cu raza paralizantă 
drept în cap şi-ţi fac varză creierii. Huttii te vor viu, dar n-au pomenit 
nimic despre starea ta mintală. Aruncă-l! 

Tremurând. Han lăsă blasterul să-i cadă dintre degetele insensibile. 
Icnind de efort, se căzni să se ridice, dar piciorul drept îi cedă. 

— Piciorul..., mormăi el. Nu pot să mă sprijin pe piciorul drept... 
M-a lovit Shrike. 

— Da, l-am văzut. Nu prea profesionist din partea lui, dar i: 
Shrike a fost dintotdeauna un individ temperamental. 

Vânătorul de recompense făcu un pas înainte şi adăugă: 

— O să-ţi întind mâna ca să te ajut să te ridici. Să nu-ncerci.., 

Cu un urlet dement, Han se năpusti cu capul înainte în abdoniemil 
lui. 

Individul era mai tânăr decât Shrike, mai puternic şi mai in! 
dar Han se lupta ca un nebun, cu forţa născută din disperare pinn 
Nu avea nimic de pierdut şi o ştia. 

Vânătorul de recompense căzu pe spate cu un strigăt de surprinde 
Han se aruncă după el, lovindu-l cu pumnii. Celălalt îşi reveni din 
surpriză şi-l izbi în tâmplă cu ţeava blasterului. 

Sângele ţâşni şi se prelinse în ochiul stâng al lui Han, din 
corellianul nu-i îngădui să-l încetinească, Se târî pe trupul vânătorului 
de recompense ca şi cum acesta ar fi fost o liană din junglă şi-l poeni 
cu fruntea în nas. Auzi şi simţi cartilajul trosnind sub impact. Zbiereiul 
ascuţit al adversarului răsună în noapte. 

Blestemând, vânătorul de recompense se luptă cu Han, lovindu | 
în spinare şi în rinichi cu biasterul. Pilotul îi prinse braţul şi-i izbi 
mâna de permaton, trosc... TROSC! Arma căzu dintre degetele celuilal 
Han îl pocni din nou cu capul în faţă, ignorând pielea frunţii sile 
care plesnise. 

— Nu mă iei! urlă corellianul, lovindu-l repetat cu capul. 

Cu un strigăt de teroare, vânătorul de recompense împinse vu 
toată forţa în sus, aruncându-l pe tânăr de pe el. 

Han căzu, încercă să se rostogolească şi se opri în peretele structu n 
care adăpostea turboliftul. Cu chipul transformat într-o mască hidoasi, 
cu nasul şi buzele sparte, vânătorul de recompense se năpusti după ul 
cu o privire ucigaşă. 

Pilotul aşteptă până în ultima secundă, apoi se feri. Când advers ul 
trecu pe lângă el, se propuisă cu toată greutatea în umărul lui. 

Capul vânătorului de recompense lovi structura de piatră cu nb 
trosnet care păru că răsună în noaptea îngheţată. 

Bărbatul zvâcni, se înmuie, apoi lunecă în josul peretelui şi rămase 
inert pe permaton. 

Clătinându-se, muşcându-şi buza inferioară şi înghițind bila cine 
i se ridicase în gâtlej, Han se împletici în picioare şi se apropie de ul. 
Îi atinse carotida cu două degete şi se asigură că vânătorul de recompense 
era la fel de mort ca Garris Shrike, care zăcea răşchirat, câţiva meti 
mai departe, fixând lunile gemene cu ochi sticloşi şi goi. 

Han se lăsă la rândul lui să lunece în josul peretelui şi rămase în 
şezut, cu capul rotindu-se, simțindu-se obosit şi gata să vomite. Începu 
să tremure din tot corpul şi criza dură aproape un minut. 

Trebuie să mă adun, îşi spuse ca prin ceaţă. Trebuie să mă gândesc. 
Să mă gândesc... 

Se ridică încet în picioare şi se clătină iarăşi spre vânătorul de 
recompense. Rămase locului şi-l privi. Era cam de statura lui şi avea 
de asemenea păr şaten. Ceva mai închis la culoare decât al lui Han, 
dar poate că amănuntul acela avea să treacă neobservat. 

Răsuflarea corellianului înflori alburie, în timp ce scoase cizmele 
bărbatului şi le încălţă. Încet, metodic, porni apoi să-l dezbrace. 

Peste cinci minute, Han se împleticea îmbrăcat în hainele 
vânătorului de recompense. Strâmbându-se, porni să tragă pe 
cadavru propriile sale veşminte... salopeta cenușie şi uzată de pilot, 
jacheta scorojită din piele de şopâriă, cizmele... Puse blasterul 
vânătorului de recompense în tocul lui. În cele din urmă, luă un 
pumn de credite şi toate ID-urile sale false şi le introduse în 
buzunarul interior al bărbatului, etanşându-l după aceea cu grijă. 
Încheie şi jacheta. 

Bălăbănindu-se nesigur, Han porni în căutarea blasterului lui 
Shrike. ÎI găsi şi reveni la trupul vânătorului de recompense. Cu 
o grimasă pe chip, îl reglă la intensitate maximă, ţinti, apoi, 
întorcând capul într-o parte, trase direct în faţa cadavrului. Când 
se sili să privească rezultatul, mortul nu mai avea chip... şi nici 
ochi. 

Sau retine... 

Han se îndepărtă câţiva metri şi vărsă mult şi chinuitor. Gândul 
Ja cât îl costase prânzul acela îl făcu să vomite şi mai mult... 

Icnind din cauza efortului, apucă leşul de subsuori şi-l trase peste 
permaton, la fel cum Shrike îl trăsese pe el. Se deplasă cu spatele, 
încet, precaut, până ajunse din nou lângă puţul de aeraj peste care 
sărise. 

Se uită în jos, apoi îşi feri privirea iute, luptându-se cu ameţeala. 
Puţul era foarte, foarte adânc. 

Rostogoli trupul până la marginea deschiderii, după care îl îm pinse 
brusc şi puternic cu ambele braţe peste buza puţului, să se rostogolească 
în gol. 

Nu privi cadavrul căzând. Cu paşi şchiopătaţi, târâş-grăpiş, reveni 
la Shrike şi puse blasterul între degetele inerte ale căpitanului. După 
aceea, apăsă butonul şi chemă turboliftul. 

Când uşile se deschiseră, fu cât pe aici să se prăbuşească în cabina 
luminată. 

Turbolihul porni în jos şi Han rămase în picioare, clătinându-sc, 
ținându-se cu ambele mâini de pereţi. Trebuia să se străduiască din 
răsputeri ca să nu leşine. 

Fusese o noapte lungă. 


EPILOG 


RENAŞTERE 


H an Solo stătea neînsoţit în gloata animată de cadeți adunaţi 
pe platforma de asolizare de pe terasa Coruscantului. Gulerul strâns 
al noii sale uniforme îi rodea pielea gâtului, dar rezista tentaţiei de 
a-l lărgi. Dacă proceda aşa, s-ar fi putut să-l mototolească şi Han 
dorea să arate perfect. 

De jur împrejurul său, cadeţii se îmbrăţişau şi se sărutau la 
despărţire cu membrii familiilor lor. Doar câţiva erau singuri, ca el. 
Han scană mulţimea şi observă la câţiva metri mai încolo un băiat cu 
piele oacheşă, care părea că nu are nici o rudă, iar în partea opusă a 
platformei văzu o tânără cu părul tăiat scurt, milităreşte, tot neînsoţită. 

Totuşi majoritatea cadeţilor avea taţi, mame, fraţi şi surori, bunici, 
unchi şi mătuşi, care veniseră să asiste la clipa de triumf. Han simţi 
un val de singurătate, El era mai vârstnic decât toţi ceilalţi şi asta îl 
deosebea o dată în plus. 

Dar, ce naiba... Sunt aici. Am reuşit! 

Transportorul Imperatorul îi aştepta pe platformă şi în scurt timp, 
cadeţii aveau să se îmbarce pentru călătoria spre Carida, planeta de 
instruire militară a Imperiului. Han surâse puţin, studiindu-i linia 
fuzelajului şi aripioara dorsală supradimensionată. O corvetă 
corelliană. Cât de potrivit... 

Se uită din nou spre mulţime, cercetător, şi brusc îşi dădu seama 
că sperase să vadă un anume căpşor roşu-auriu printre cei care veniseră 

să-şi conducă apropiații. Ayr un idiot, Solo. Realinente idiot. Dou 
nu te-ai aşteptat inar adevăr ca ea să apară, nu? A plecat de mult! 

Nu, decise lan, mir-adevăr nu se așteptase ca Bria să apară. Dar 
poate că în adâncul sulletului sperase că fata va veni... 

Oftă. Dewlanna obisnuia să-i citeze un vechi proverb wookiee, 
ceva care în bazică se truducea aproximativ prin „Bucuria neînsoţită 
de tristeţe este îndoielnică”. 

Dewlanna... 

Dacă l-ar fi putut vedea acum... Han şi-o reaminti — silueta înaltă 
şi lăţoasă, nasul negru şi borcănat, ochii micuţi şi scânteietori, aproape 
ascunşi sub smocuri de blană brun-cenuşie. Ştia că ea ar fi fost foarte 
mândră azi. Pentru un moment, fu atât de reală, încât aproape că şi-o 
putu imagina, aproape că-i putu auzi mârâiturile şi mormăiturile, 
când îi spunea cât de mândră o făcuse. l-ar fi zbârlit părul, ca să 
arate „ciufulit” în mod atrăgător. 

Tânărul surâse înaintea gândului. Am reuşit, Dewlanna, se adresă 
el imaginii. Uită-te la mine. Tu eşti familia mea, singura mea familie, 
aşa că-i corect că tu să fii azi aici, chiar dacă exişti doar în memoria 
mea... 

Şi Bria... 

Recunoaşte, Solo, încă mai [ii la ea. Incă te mai uiţi după ea şi 
speri să-i auzi sunetul paşilor, sunetul glasului. Trebuie să treci peste 
asta, omule... 

Clătină din cap, ca şi cum ar fi putut alunga imaginea Briei cu 
aceeaşi uşurinţă cu care o apelase pe a Dewlannei. O purta totuşi pe 
Bria la bordul Imperatorului, la tel de clar ca şi cum ea ur fi fosi 
aici, mergând alături de el. Indiferent cât ar fi încercat, n-o putea 
uita. 

Alt proverb wookiee al Dewlannei îi reapăru în minte: „Memoria 
bună este în acelaşi timp o binecuvântare şi un blestem...” 

Câtă dreptate ai, Dewlanna. 

Han îşi mută centrul de greutate şi fiorul de durere din piciorul 
drept îi reaminti lupta dusă cu două nopţi în urmă. Tânărul răsullă 
adânc. Este mort, Dewlanna, gândi cl. Ucigaşul tău este mort. Sunt 
convins că te poţi odihni mai uşor, ştiind asta... 

Un ofiţer imperial trecea acum prin mulţime. Când ajunse in 
dreptul lui Han, se opri şi-l privi cu atenţie. 

— Numele tău, cadet? 

Han luă brusc poziţia de drepţi. 

— Cadet Han Solo, domnule locotenent! 

— Al uitat cum să saluţi, cadet Solo? 

— Nu, domnule locotenent! spuse Han şi oferi salutul său cel mai 
bun. 

Ofiţerul îi cercetă chipul. 

— Cadet Solo, ce s-a întâmplat cu faţa ta? 

Pentru o clipă, tânărul fu ispitit să-i spună că se lovise de uşă, dar 
apoi decise că adevărul reprezenta probabil răspunsul cel mai bun. 

— Am fost implicat într-o dispută, domnule locotenent. 

— Serios? Nu mi-aş fi dat seama, făcu sarcastic locotenentul. Care 
a fost motivul disputei, cadet Solo? 

Han gândi rapid. 

— Oponentul meu a insultat Flota Imperială, domnule locotenent. 

La urma urmelor, era adevărat. Ofiţerul ridică o sprânceană. 

— Chiar aşa, cadet Solo? A fost foarte... puţin înţelept... din 
partea lui. l-ai aplicat o corecție zdravănă pentru lipsa de respect? 

Han îşi aminti la timp să încuviinţeze din cap. 

— Da, domnule locotenent. Vă asigur că nu va mai zice niciodată 
ceva insultător la adresa forţelor imperiale. 

— Foarte bine, cadet Solo. 

Locotenentul surâse şi se îndepărtă, pornind mai departe. 

Tânărul respiră prelung şi uşurat. Prin asta am trecut! 

Peste platforma de asolizare răsună glasul amplificat al unui 
subofițer care anunţă de lângă locotenent: 

— Cadeţi imperiali! Aliniaţi-vă în şiruri! 

Pentru o secundă domni o confuzie generală, apoi cadeţii se 
aliniară. 

— Vă veţi îmbarca în transportor, conform şirurilor. Nu vorbiţi 
în front şi nu târşâiţi picioarele. 

Se lăsă tăcere. Han se afla în şirul 4. Stătu cât de drept putea, fără 
să privească nici la stânga, nici la dreapta, aşteptând ordinul de 
îmbarcare. Imnul de luptă al Flotei Imperiale începu să se audă pe 
fundal. 

— Şirul |! Marş! 

— Şirul 2! Marş! 

— Şirul 3! Marş! 

Incitarea îl străbătu pe Han, cântându-i în sânge. Asta-i! Asta-i 
ceea ce am aşteptat toată viaţa... 

— Şirul 4! Marş! răcni subofiţerul. 

Han se întoarse milităros spre dreapta şi-l urmă pe cel din faţa sa, 
spre Imperator. Pe când mărşăluia, îşi îngădui un surâs imperceptibil. 

Azi începe, gândi el. Incepe adevărata mea viaţă. 

Îşi imagină luţa Dewlannei şi a Briei. Şi ele zâmbeuu. 

Ajuns pe rampă, Han inspiră profund, cu tipul de răsuflare pe 
cure un nou-născut o trage în plămâni pentru a scoate primul său 
țipăt, primul strigăt prin care anunţă Sunt aici! Ascultuţi-mă, suni 
VIU! 

Han Solo se simţea ca un nou-născut. Trecutul întunecat i se 
rostogoli de pe umeri şi doar viitorul luminos se întindea în faţă. 

Mărşălui înainte şi nu privi în urmă. 

Aceasta este povestea nicioda- 
tă spusă până acum a tânărului 
Han Solo. În primul volum al 
acestei trilogii noi şi incitante, 
celebrul hoinar, pungaş, 
contrabandist şi hoţ se luptă ca 
să supravieţuiască pe o planetă 
sinistră, a cărei principală mar- 
fă de export sunt sclavii. 


CAPCANA PARADISULUI 


Era un copil fără trecut, un 
derbedeu corellian abandonat, 
scotocind după hrana de zi cu 
zi, când crudul Garris Shrike 
l-a adus în mijlocul unei bande 
nomade de infractori spaţiali. 
Acum, după mulți ani, sătul de 
tirania sadică a lui Shrike, 
îmboldit de visuri de aventură 
şi glorie, Han se luptă ca să 
evadeze. Ţelul său: să devină 
pilot în Flota Imperială. Are 
însă nevoie de experienţă, iar 
pentru asta se angajează pe 
planeta Ylesia — o lume toridă 
abundând în fanatici religioşi, 
droguri ilicite şi senzualitate 
ispititoare... unde visurile 
sunt sfărâmate şi de unde 
evadarea este imposibilă. 

